
|| 
Edvinas paduoda skyrybų pareiškimą 


Seras Edvinas Raisas skyrėsi su ledi Andželika Rais. 
Seras Edvinas pareiškime teismui — dokumente, kurį ad- 
vokatas Brajenas Mosas dabar diktavo sekretorei Želei 
Vait, — prisiekinėjo, kad ledi Andželika elgėsi nepaken- 
čiamai, ir prašė teismą išskirti sutuoktinius. 


Rašant Želės Vait ranka drebėjo. Blyški, daili, sumani 
ranka. Brajenui Mosui ji patiko. 


Andželika Rais, skelbė dokumentas, daugelį kartų sve- 
timavo su tokiu Lambertu Pleidžiu. Seras Edvinas užtiko 
ledi Rais in flagrante delicto*, 1 dar šeimyninėje Raisų Io- 
voje su baldakimu. Ekonomė, ponia Makartur, tai paliu- 
dys. Toks poelgis, būdingas Andželikai Rais, neprotingas 
ir serui Edvinui nepakenčiamas. 


Želė Vait sunkiai nurijo seilę. Jos kaklas buvo glotnus 
ir švelnus. Brajenui Mosui jis irgi patiko, jam labai pati- 
ko ir jos įprastinis rengimosi stilius: tvarkingas sijonas iki 
kelių, blankių spalvų kašmyro megztinis, perlų vėrinėlis. 
Matė, kad ji senamadiška, bet tai jam irgi patiko. Perlai 
buvo tokie skaidrūs ir nelygūs, kad abejoti jų tikrumu ne- 
vertėjo. 


* Nusikaltimo vietoje (/ot.). 


SKILIMAS 


Taip, Edvinui Raisui nepakenčiama gyventi su Andže- 
lika Rais: iškilo grėsmė jo sveikatai, jo laimei. 


Želė Vait labai raudonu vulgariu liežuviu lyžtelėjo 
rausvą, tobulą, santūrią lūpytę. Brajenas Mosas nuspren- 
dė su ja neprasidėti. Namie turi nepriekaištingai gerą 
žmoną. Želė Vait — niekuo neišsiskirianti daili blondinu- 
kė, kur spjausi, ten ant tokios pataikysi, be to, per daug 
sumani sekretorė, kad rizikuotum jos netekti. 


Ieškovas, Edvinas Raisas, teigė, kad jam buvo nepriim- 
tini ir įvairūs kiti sutuoktinės poelgiai: ji plūstasi ir muša- 
si, gnaibo jį, kai jis valosi dantis, ir kitaip jį kankina; jis 
aiškino, kad šeimos šunis ji bučiuoja kaip zoofilė, 0 vieš- 
nias glėbesčiuoja kaip lesbietė. Jis prašė teisma išvaduo- 
ti nuo jos. 


Brajenas Mosas išgirdo, kaip Želė Vait pasipiktinusi 
švilptelėjo pro tobulus dantukus, bet jos veidas tebebuvo 
ramus, 0 ranka, ir toliau lakstanti popieriaus lapu, — tvir- 
ta. Jis diktavo toliau. 


Ieškovas teigė, kad ledi Andželika kelia jam perdėtus 
seksualinius reikalavimus; kad ji atsisako turėti vaikų; kad 
yra nevala; kad geria ir vartoja narkotikus; kad nesugeba 
tinkamai pavaišinti svečių, tuo žemindama serą Edviną. Ir 
kad apskritai jos elgesys nepakenčiamas ir neprotingas, ir 
kad jis nori skirtis. Tučtuojau. 

— Dieve mano! — tarė Želė Vait, pakeldama akis nuo 
stenografavimo bloknoto. — Aš nepratusi prie skyrybų 
bylų, bet čia jau, regis, persūdyta. 

— Labai teisingai pasakei, — tarė Brajenas Mosas. — 
Bet perdėjimas — mūsų duona. Firma „Ketervolis ir 
Mosas“ linkusi pateikti teismui visų rūšių neprotingo 
santuokinio elgesio nusižengimus. Pateik kuo mažiau, 

kaip daro daugelis firmų, vengdamos be reikalo trau- 
muoti besiskiriančią porą, ir rizikuoji, kad teismas pra- 
šymą atmes. Kokie dailūs tavo balti pirštukai! — Ir jis 
mikliai uždėjo stiprius rudus pirštus — bent jam jie to- 
kie atrodė — ant jos blyškių ir grakščių, o Želė Vait jų 
neatstūmė. Brajenas Mosas vis dėlto nekišo nagų prie 
jos dešinės rankos, tik prie kairės, kuri ne taip pastebi- 
mai darė jam pinigus. 


Brajenas Mosas buvo mažas, kresnas, gražus pažiūrė- 
ti, vikrus vyrukas gerai išsivysčiusiu žandikauliu ir karštos 
prigimties. 


— Atrodo, ledi Rais — tiesiog siaubinga Žmona, — ta- 
rė Želė, — jei tikėsime šiuo dokumentu. 

— Teismas tikrai patikės, — pareiškė Brajenas Mo- 
sas. — Teisybė, buvo sunkoka rasti fizinio smurto pėdsa- 
kų. Teko pasitenkinti užpakalio gnaibymu. 

— Bet seras Edvinas su džiaugsmu to nusitvėrė? — 
teiravosi Želė. — Žinodamas, kad tai melas? 

— Iš savo patirties žinau, — dėstė Brajenas Mosas, — 
kad vyriškis labai greit patiki savo melagystėmis, ypač kai 
kalbama apie skyrybas, 0 jo gyvenime atsiradusi kita mo- 
teris. 

— O jo gyvenime atsiradusi kita moteris? — paklausė 
Želė Vait. 

— Nederamas klausimas, — pasakė Brajenas Mo- 
sas, — ir konfidencialus. Bet kadangi naujajame darbe 
tau vis tiek bus prieinamos visos svarbios mano bylos, 
manau, kad galiu atsakyti. Į mūsų paskutinį susitikimą se- 
rą Edviną atlydėjo ledi Antėja Boks. 


Zelė Vait žagsėdama kažką murmtelėjo ir skubiai atsi- 
prašė. Brajenas Mosas pamanė, kad dėl kokios nors inty- 
mios moteriškos priežasties, apie kurią geriau nesiteirauti. 

Želė Vait firmoje „Ketervolis ir Mosas“ dirba savaitę — 
iš pradžių sekretoriate, o dabar, Brajeno Moso prašymu, 
tik jam. Ją atsiuntė „Iobulybės“ agentūra. o jos rekomen- 
dacijos buvo nepriekaištingos. Jau svarstoma, ar jos nepa- 
likus. Buvo sumani, gyva ir domėjosi savo darbu. 

Po valandėlės Želė Vait grįžo iš tualeto rami ir pasi- 
ruošusi bendrai dirbti. Nesvarbu, kas jai buvo, susidoro- 
jo su tuo veiksmingai ir greit. Jam tat patiko. 


— Zoofilija tebėra didžiausių nusižengimų santuokai 
sąrašuose, — tarė Brajenas Mosas, — nors tuo retai skun- 
džiamasi. Šunų bučiavimas įtrauktas į pareiškimą ledi An- 
tėjos reikalavimu . 

— Nejau ledi Rais to neneigs? — paklausė Želė Vait. 

— Ledi Rais advokatas — Barnis Ivensas, — atsakė 
Brajenas Mosas, — taigi kad ir ką ji darytų ar nedarytų, 
jis vis tiek viską suvels. Be to, kas pasakyta, įstringa, nors 
ir paskui neigtum. Ledi Antėja man pasirodė kur kas 
įžvalgesnė negu jos naujasis meilužis, nors ir ne tokia 
maloni. 

— Suprantu, — pasakė Želė Vait ir paklausė: — Ar tai 
turi ką bendra su tiesa ir teisingumu? 

Brajenas Mosas tik nusijuokė, kilstelėjo tobulą jos 
smakriuką ir pasakė: 

— Tikiuosi, kad nebūsiu apkaltintas seksualiniu perse- 
kiojimu. 

— Aš nesukurta būti feministe, nesirūpinkit, pone Mo- 
sai, — nuramino jį. 

— Čia mane vadink Brajenu, — tarė Brajenas Mo- 
sas, — bet visur kitur ponu Mosu. 

— Puiku, Brajenai, — sutiko Želė Vait. 

Brajenas Mosas pakvietė Želę Vait išgerti taurę che- 
reso. 

— Visiškai įmanoma, — kalbėjo Brajenas Mosas, — 
kad ledi Antėja pasirodė scenoje daug anksčiau, negu se- 


9 


Fay Weldon 


ras Edvinas norėtų prisipažinti. Jis buvo čia atėjęs beveik 
prieš metus, klausinėjo apie skyrybų kriterijus, nusižengi- 
mus santuokai, turto dalybas, ir panašiai. Jis nepadarė nė 
menkiausios klaidelės. Nemanau, kad žmona gaus bent 
pensą. Juk jinai jį metė, apleido šeimos buveinę; jam net 
pavyko pirmam sučiupti ją in flagrante. Turtuoliai žino, 
kaip savim pasirūpinti. 

— Matyt, todėl jie ir turtingi, — bandė pajuokauti Že- 
lė Vait, bet buvo labai išblyškusi, labai. — Norite pasaky- 
ti, kad tas bjaurybė tiesiog sufabrikavo kaltinimus? 

— Iš patirties žinau, — tarė Brajenas Mosas, — kad 
vyrai linkę, prieš atsikratydami paskutinės žmonos, turė- 
ti po ranka atsarginę. Bet, be jokios abejonės, dabartinė 
žmona kuo puikiausiai susitvarkys gyvenimą, lyg šio tarps- 
nio nė nebūtų buvę. Galbūt jai netgi pasisekė. Visi sako, 
kad tai buvo labai nevykusi santuoka. Andželika man at- 
rodo lėkšta ir primityvi moteris. Gana pasyvi ir labai kvai- 
la, jei nepastebėjo, kas dedasi. Tikiuosi, šiandien gali paš- 
tu Išsiųsti šį dokumentą? 

— Žinoma, — atsakė Želė Vait, bet išsiuntė tik po 
dviejų dienų 1r dar užrašė ant voko ne tą indeksą, taigi 
kol dokumentas pasiekė Barnį Ivensą, praėjo keturios 
dienos. Per tas keturias dienas ledi Rais turėjo laiko pa- 
ti parašyti pareiškimą ir šitaip įgyti nedidelį pranašumą 
lošime, vadinamame skyrybomis. Brajenas Mosas sužino- 
jęs keikėsi ir kaltino paštą. Jis matė, kad Raisų pora ne 
iš tų, kurie romiai laukia nuosprendžio „nei kaltės, nei 
kaltųjų“. Kaltė yra, kaltieji taip pat, taigi ko jie nori, tą ir 
gaus. Ką gi, tuo daugiau jis išpeš pinigo. 


Ledi Andželika nuoga gulėjo minkštoje lovoje „Kler- 
monto“ viešbutyje per porą žingsnių nuo Kleridžo, kur 
apsigyveno, ir kalbėjosi pati su savimi — pastaruoju me- 
tu dažnai tai darydavo. 

— Manau, kad mes kenčiame nuo skylėtos asmeny- 
bės, — tarė Andželika. — Bus šiokios tokios painiavos, 
kol susivoksime. 

— Aš jaučiuosi be galo vientisa ir nuovoki, — pareiš- 
kė Želė. — Man nieko nėra. Ką turi omeny kalbėdama 
apie skyles? 

— Kad mes nevisiškai suskilom, — aiškino Andželi- 
ka, — bet jei dar ištiks kokia bėda, dievaži, susitrejinsim. 
Nebežinosim, ką sumanė kitos; nebereiks elgtis pagal su- 
sitarimą, tiesiog paeiliui naudosimės kūnu. Arba begėdiš- 
kai nušvilpsime jį, kai kitos nežiūrės. Taip esti, kai asme- 
nybė suskyla. Ir veikiausiai pateksime į dar didesnę bėdą. 

— Aš turiu daugiau teisių į šį kūną už jus visas, — ta- 
rė Želė. 

— Aš vis tiek tave labai retai girdžiu. 

— Kokie šlykštūs skudurai, — tarė kažkas. 

— Supratai, ką turiu omeny? — paklausė Andželi- 
ka. — Jau prasidėjo. Galbūt mūsų esama ir daugiau. O 
Dieve! Ledi Rais, kur jūs? 

— Aš tokia pavargusi, tokia nusiminusi, — suvaitojo 
ledi Rais. — Jūs manęs tikrai nedominat. Tenoriu būti 
viena. 

— Jėzau! — pakartojo Andželika, išvaikė visas ir pe- 
rėmė vaidmenį. Užsisakė į numerį erškėtuogių arbatos, 
padarė jogos pratimus, išgėrė vitamino C ir nuėjo mie- 
goti. 


Tai oficialus paaiškinimas, kodėl Andželika panorėju- 
si taip mikliai nusavindavo kūną, parašytas Želės Vait vė- 
liau, kai jos pasakojamieji įgūdžiai jau buvo pakankamai 
nušlifuoti. 


Chomskis tvirtina, kad kalba paveldima, o ne išmoks- 
tama; kad dar nemokančio kalbėti vaiko galvoje glūdi vi- 
sos pasaulio kalbos; kad tam tikros kalbos įgūdžius ska- 

tina aplinka, kurioje tas vaikas atsidūrė. Taip pat ir Želė 
tiki, kad mūsų galvoje egzistuoja daugybė įvairiausių as- 
menybių: paprastai į paviršių išlenda tik viena, bet kai ku- 
riems Žmonėms tam tikromis aplinkybėmis išryškėja ir 
daugiau. Mes jas suvokiame kaip vidinio pokalbio mur- 
mesį, prieštaringas nuomones, nesutaikomas reakcijas gal- 
voje — tik kartais tos asmenybės esti tokios, jog jų nebe- 
suvaldai. 


SKILIMAS 


ANTROJI DALIS 
SULIPDYTI NAMAI 


Fay Weldon 


1 


Andželika pirmą kartą parsiveda 
Edviną namo 


— Mama, — kalbėjo Andželika telefono būdelėje, — 
susipažinau su vienu vyru. Veduosi jį namo. 


Namai buvo kukli troba Anglijos kaime, netoli Bar- 
lio miestelio. Čia, šioje apylinkėje, gyveno mokytojai, so- 
cialinės rūpybos darbuotojai, ir panašiai — geraširdžiai 
menkai uždirbantys žmogeliai. Žemės ūkio darbininkus 
pamažu išstūmė mažėjantys atlyginimai ir didėjančios 
kainos. Ir apskritai kam reikalingi žemės ūkio darbinin- 
kai? Išaugę namai duoda kur kas didesnį pelną negu ja- 
vai. 


— "Tu per jauna, — iškart pareiškė Andželikos motina. 
Bet nepasakė, kam. Edvinui buvo dvidešimt vieneri, o An- 
dželikai septyniolika. 


— Tu manim nepasitiki, — tarė Andželika. — Niekad 
nepasitikėjai. Elgiesi kaip su vaiku. — Ji taip kalbėjo nuo 
dvylikos metų, kai jų kaime buvo filmuojama Hardžio 
„Tesė d'Erbervilių giminės“. Po to viskas pasikeitė. 

— Ir esi vaikas! — atrėžė ponia Levanda Vait. — Nors 
ir prisivėrei į nosį Žiedų. — Tuo metu Andželika ausyse jų 
turėjo po dvylika, bet prie šių ponia Vait jau buvo pripra- 
tusi. Jai kėlė nerimą tik po du žiedus šnervėse, nes jie ga- 
lėjo deformuoti nosį. O kur dar duktė jų prisivėrusi? Bai- 
su net pagalvoti. — Tarp kitko, ir aš susipažinau su vyru, 
ne tik tu. 

— Bet tėtis tik metai, kai mirė, — nusiminė Andželika. 

Našlės turėtų nykti iš sielvarto, liūdėti vaikų labui. Ta- 
da visi žinotų, kas ir kaip. 


— Tavo tėvas neprieštarautų, — maloniai atsakė ponia 
Vait. — Jis visada norėjo, kad aš būčiau laiminga. — Ji 
gyveno su vedusiu vyru, Andželikos klasės draugės Merės 
tevu, Džeraldu Heterliu. Kartu su velioniu ponu Vaitu jis 
priklausė Tėvų ir mokytojų draugijai. Andželika pripaži- 
no, kad abu vyrai neblogai sutarė, kol ponas Vaitas buvo 
gyvas; paskui jis mirė palikdamas žmoną našlę, kuria rei- 
kia rūpintis. 


— Aš netikiu, — tarė Andželika. Niekam nepatinka 
atsidurti antrame plane. Štai duktė velka namo, jos ma- 
nymu, stambiausią sezono laimikį, bet paaiškėja, kad ma- 
mytė jau kadai krykštauja vandeny su delfinais. 


Telefono būdelė buvo gražiausia visoje šalyje, nors 
dėl to ir galima ginčytis. Žalieji, nenorėdami tradicinės 
skaisčiai raudonos spalvos, kad būdelė nerėžtų akies, 
įpratusios prie aplinkos grožio, gavo specialų leidimą 
nudažyti ją žaliai. Trejus metus iš eilės Barlis laimėjo ža- 
kių sodų supamus akmeninius namukus, vasarą apsiaus- 
tus svilarožių ir zvimbiančių bičių, už baltai nudažytas 
rudų sijų viduramžiškas trobeles, palinkusias viena prie 
kitos, lyg 1eškotų atramos, už bažnyčią variniu stogu 
miestelio vidury, vejas, ančių tvenkinį, seną turgų ir čia 
pat už miestuko esantį karietų parką specialiai turis- 
tams. Net ir pastarieji nelabai drumstė Barlio ramybę, 
nes parapijos taryba leido tik vieną suvenyrų parduotu- 
vę ir nelabai rūpinosi turistų patogumais, taigi kompani- 
jos, norinčios pasivažinėti karietomis, apskritai vengė to- 
kios nuobodžios vietos. 

Įspėję ponią Vait, Edvinas ir Andželika atvyko jos ap- 
lankyti. Jie atvažiavo raudonu „Morris Garages“, du gu- 
vūs jauni padarėliai. Edvinas dėvėjo tvido švarką ir buvo 
užsirišęs šaliką. Ji buvo pasidabinusi oda. 

— Graži mašinikė, — tarė ponia Vait. 


— Raudonas „MG“, — gynėsi Edvinas. — Daugybė 
vaikinų turi. 


Kuklią sodybėlę, kur su meilužiu gyveno Andželikos 
motina, apdairiai supo medžiai, taigi barliškių, kaip šie 
mėgo vadintis, ji netrikdė. Dabar pačiame Barlyje gyvena 
turtingi žmonės, kuriems reikia nuvažiuoti į miestą tik ko- 
kį kartą per savaitę (ar net rečiau) į valdybos susirinki- 
mus. Mažesniuose, drėgnesniuose namukuose išliko kele- 
tas kaimo senbuvių, suteikiančių užeigai vietinį koloritą ir 
už bokalą alaus plojančių atvykėliams per strėlikių mėty- 
mo varžybas; jų žmonos kuopia svetimus namus arba dir- 
ba keliose miestelio parduotuvėse. 


Barlis — laimingas miestukas: visi su tuo sutinka, tai- 
gi čia, Žinoma, pastatuose, kurių pirminė paskirtis buvo 
pakeista, nes dabarties kartoms tokių nebereikia, sukles- 
tėjo menininkų kolonija. Ankstesnės mokyklos, koplyčios, 
tuzinas svirnų, senoji geležinkelio stotis — traukinys čia 
kadai nebevažinėja — kūrybingoms sieloms suteikė trokš- 
tamus plotą ir stilių. 


Rašytojai, keramikai, audėjai, skulptoriai, architektai at- 
vyko į Barlį, vildamiesi padrąsinti bei paremti vieni kitus ir 
turėti pašnekovų; nors galų gale, kaip paprastai, imta lau- 
žyti ištikimybę, o sutuoktiniais keistis, ir grupė pagaliau iš- 
iro neatlaikiusi tulžingų paskalų, pagiežos ir pavydo, bet 
paskui vėl prisikėlė su nauju talentu ir viltimi. 

Šiam tikslui, šiam atgimimui paprastai reikalinga auka: 
Andželikai teko gyvosios aukos dalia, bet tai atsitiko vė- 
liau. O dabar štai. 


— Daugybė vaikinų, kurie turi „MG“, ne tokie atletai 
kaip tu, — tarė ponia Vait. — Kaip ir telpi? 

Edvino ūgis buvo šešios pėdos keturi coliai, svėrė du 
šimtus dešimt svarų. Andželikos motina gėrėdamasi nu- 
žvelgė jį nuo galvos iki kojų. 

— Kad visi turi, — numykė Edvinas. 

Andželika niūktelėjo Edvinui ir bandė aiškinti, kad 
visi aplinkiniai turi praktiškus „Fordus-Fiestas“ arba va- 
žinėja autobusais. Edvinas sutrikęs pasakė labai gerai at- 
simenąs, kaip Andželika be vairuotojo pažymėjimo ir 
neturėdama reikiamo amžiaus vairavo „Lambordžini“, 
tad ką ji čia šneka? Andželika pareiškė, jog tai visai kas 
kita, ponia Vait pasakė, kad jų draugystė, matyt, audrin- 
ga, o Edvinas atšovė, jog priešingai. Ponia Vait pasakė, 
kad tik Andželika ir galėjusi parsivesti namo tokį ginči- 
ninką. 


Taip jau pasitaikė, kad Edvinas, kai jaunoji pora susi- 
tiko Londone, vienišas ir neįvertintas gyveno aptriušu- 
siuose Barlio dvaro rūmuose, Raisų tėvonijoje. Jam pri- 
klausė ir dar įspūdingesnis Barlio statinys už dviejų mylių, 
Didžiojo parko, Žaliojo miško pusėn — Kauvarto pilis. 
Čia gyveno lordas Kauvartas, Edvino tėvas. Nors gal ir 
netiktų sakyti „taip jau pasitaikė“, nes šitiek Žmonių iš- 
maišo pasaulį skersai ir išilgai, ieškodami nuotykių ir pra- 
mogų, kol paaiškėja, kad būtybė, verta susižavėjimo ir 
jaudinanti erotinę vaizduotę, tiesą sakant, gyvena tame 
pačiame mieste, gretimoje gatvėje, net gretimame name 
arba aukštu žemiau. Dažnai atrodo, kad pabėgti nuo sa- 
vo šaknų neįmanoma, pats likimas pakiša koją. 

— Bent jau, — tarė ponia Vait, — nevartoji uždraus- 
tų narkotikų, kaip visi kiti, nes būtum plonesnis. O gal esi 
iš tų, kurie tvirtina, kad alkoholis kur kas blogiau už nar- 
kotikus? 

— Čia kas, psichologinis testas? — paklausė Edvinas. 
Jį galėjai erzinti tik iki tam tikros ribos. 

— Taip, — guviai atkirto ponia Vait. — Jei ketini vesti 
mano dukterį, be šito neapsieisi. 

— Niekad nesakiau, kad ketinu ją vesti, — sunerimo jis. 

Andželika apsipylė ašaromis ir nuėjusi atsisėdo tėvo 
kabinete, į kurį motina niekad neidavo. Bet dabar moti- 
na nuėjo iš paskos. Viskas namuose pasikeitė, Andželika 
raudojo vis garsiau. 

— Nedaryk man gėdos, — tarė ponia Vait. 

— Pati man darai gėdą, — išpyškino Andželika, įpra- 
tusi prie moralinių pergalių šeimyniniuose ginčuose. 

— O dar sako, kad tu — kietas riešutas, — tarė ponia 
Vait, nužvelgdama dukrą. Andželika buvo rokenrolo 
žvaigždė. Ji avėjo batus iki šlaunų ir odinius marškinius 
su kutais iki kelių, o plaukai buvo geltoni kaip kanarėlė. 
Pats laikas jai pasirūpinti savimi. 


— Niekas nekalbėjo apie vedybas, — tarė Andželi- 
ka. — Mes net nesam gulėję. 

— Ir negulėkit, — atšovė ponia Vait. — Tada jis nesi- 
trauks. 


Ponia Vait gulėdavo su Džeraldu Heterliu, ir žmona 
dabar skyrėsi su juo. Tai kas kita: jie — suaugę Žmonės. 
Šie du — vaikai: Andželikos vaikystė buvo sunki; iš sero 
Edvino akių tebežvelgė archetipinis Bilis Banteris, riebui- 
lis mokinukas. O Andželika vis dar kiek panaši į Alisą 
stebuklų šalyje, nors uždirbo du trečdalius milijono svarų 
už singlą „Trenkta skaistuolė“: ši suma buvo apdairiai in- 
vestuota į Taupomąjį paskolų banką. 

— Tu nemanai, kad aš kokia iškrypėlė? — paklausė 
Andželika. — Man tik nemaloni mintis apie tikrą seksą. 
Mano galva, šlykštus reikalas. Man labiau patinka apie jį 
dainuoti. 

— Tikrai ne aš kalta, — tarė ponia Vait. — Seksas 
šlykštus? Niekada tau šitaip nesu kalbėjusi. Negalėjau to 
daryti. 

Andželika taip ir nepermiegojo su Edvinu, ir netrukus 
jis jai pasipiršo, remdamasis senamadiška prielaida, kad 
tik taip ją įsivilios į lovą. Tai buvo prieš šešiolika metų, 
kai santuoka dar buvo gana populiari, kai pasitaikydavo 
singlų, tapdavusių hitais ir atnešdavusių milijonus nekal- 
toms. 


Ir tai vyko tada, kai Andželika dar buvo vientisa asme- 
nybė ar bent paklausta būtų atsakiusi, kad taip. Jei turi 
tokį vardą kaip Andželika, nieko gera nesitikėk. Viena, 
turi tėvus, davusius tau tokį vardą, antra, labai lengva su- 
sidvejinti. Eindželė, Dželė (arba Želė), Andžela: ją vadi- 
no visais šiais vardais. Dar blogiau, jei Žinai apie A, J ir 
A, o nežinomam dydžiui pažymėti priduri X, gauni Ajak- 
są. Stiprų, užsispyrusį, kvailą senovės Graikijos herojų, 
Odisėjo draugą. Visose moteryse slypi vyras, jang turi ir 
in, tačiau nervinasi ir nesiryžta jo skatinti. Nors atrodo, 
kad vyrai su malonumu knaisiojasi savo sielose, ieškoda- 
mi pasislėpusios moteriškosios pusės, — nė kiek negėda, 
kad in turi ir jang, — kuri moteris nori tyrinėti save ir 1Š- 
vilkti į dienos šviesą Ajaksą? Nieko nuostabaus, kad An- 
dželika vengė per daug rimtos savianalizės. Slydo pavir- 
šiumi, kol galėjo. 


Bet tai bus vėliau. O dabar štai. 

Kaip jie pranešė Edvino tėvui 


— Mes ketiname susituokti, — pasakė Edvinas lordui 
Kauvartui, savo tėvui. Jo motina seniai buvo mirusi nuo 
alkoholizmo. Edvinas buvo jauniausias sūnus, į kurį nie- 
kas per daug nekreipė dėmesio. Jam buvo leista gyventi 
Raisų dvare, yrančioje Elžbietos laikų sodyboje, — bent 
tam, kad ši nepripelytų ir neprisiveistų kandžių. 


Lordas Kauvartas nužvelgė Andželiką nuo galvos iki 
kojų. Jie buvo Kauvarto pilyje, Didžiojoje bibliotekoje, 
kur po stiklu gulėjo Kekstono Biblija. Edvino prašymu 
Andželika vilkėjo baltą megztinį ir segėjo juodą vilnonį 
sijoną. Plaukai buvo dažyti rudai, o žiedus iš šnervių iš- 
sivėrė. Randai gijo, skylutės baigė užaugti. Ji atrodė ga- 
na tradiciškai, lengvai išmušama iš vėžių ir. kalbėjo su 
savo kartai būdingu atsainiu nerišlumu. Lordas Kauvar- 
tas vilkėjo nuo senumo praskydusį chalatą, kuris prasi- 
skleisdamas apnuogindavo sudžiūvusias blauzdas ir ma- 
žulytę varpą. 


— Ar ji turi pinigų? — paklausė tėvas. Jis visur nešio- 
davosi mėsos kapoklę. Buvo mažas, raudonskruostis ir pa- 
siutęs; vienos jo kūno dalys buvo liesos, kitos riebios. 

— Kelis šimtus tūkstančių, — išdidžiai pareiškė Edvi- 
nas. 

Lordas Kauvartas suniurzgė: 

— Visuomet maniau, kad tau kritusi į akį toji mergšė 
Antėja. Tikra kaliausė, bet užtat kaip tik tau, putnusis 
berneli. Negaliu pakęsti storų vaikų, — pasakė jis, ir An- 
dželikai pasirodė, kad Edvinas krūptelėjo. Dažniausiai jo 
veidas išlikdavo draugiškas ir ramus, mat prie tėvo prie- 

kaištų ir užgauliojimų buvo pripratęs. — Dauguma mano 
vaikų buvo liesi. Gal tu visai ne mano vaikas. Kai pagal- 
voju apie tą šliundrą, kurią vedžiau, — prisimerkė lordas 
Kauvartas, — tai nė kiek nenustebčiau. — Suleidęs An- 
dželikai į sprandą nagus, jis apsuko ją ratu. 


— O tu ką medžioji? — paklausė. — Ko nori? Titulo, 
namo ar išsilavinimo savo vaikams? 


Andželika įsikibo Edvinui į ranką, bet sužadėtinis, ro- 
dos, nesugebėjo padėti jai išsilaisvinti. Jį apleido pasku- 
tinės jėgos. Seni patinai visuomet gali sudoroti neapdai- 
riai aplink besišlaistančius palikuonis. 


Lordas Kauvartas pasiūbavo rankoje mėsos kapoklę, 
paleidęs Andželiką, kad patogiau būtų. Kapoklė buvo pa- 
daryta iš senos surūdijusios geležies ir kieto seno medžio. 


— Manau, kad tu jam patinki, — tyliai tarė Edvinas. 

— Ką ten kuždatės? Kokį sąmokslą rezgate? — Seniui 
trūko priekinio danties. Kapoklės pentim jis trinktelėjo 
sau per lūpas. Tuoj iškris dar vienas dantis. Šiaip ar taip, 
kai vėl prasižios, burna bus kruvina. Pravartus pokštas. 
Kai lordas Kauvartas eidavo į Lordų rūmus, — per karū- 
navimą ar kai kokiam giminaičiui būdavo suteikiamas ti- 
tulas, — išsipustydavo, o šiaip neišlįsdavo iš chalato ir 
mėgaudavosi savo kruvina burna. Retai kada apleisdavo 
savo apartamentus: Raisų dvarą kuo puikiausiai galėjo 
valdyti ir iš pilies. 

— Aš myliu jūsų sūnų, — tarė Andželika. — Tą ir 
kuždėjau. Malonius niekus, suprantat. 

Tai jam užčiaupė burną. 


Senis bent jau neuždraudė tuoktis. Edvinas nebūtų 
priešinęsis tėvui, Andželika to ir nesitikėjo. Tačiau dabar 

ji galės išgelbėti jį, išugdyti pasitikėjimą savimi, padėti 
jam pažinti ir pamėgti save. Buvo kupina gerų norų. 


— Ar tavo broliai atvažiuos į vestuves? — paklausė 
Andželika. 

— Abejoju, — stoiškai ištarė Edvinas. Jiedu susituoks 
tyliai. Ji norėjo padaryti jį laimingą. Nesuprato, kokį ne- 
rimą šeimyninis gyvenimas kelia vyrui, kaip išvarpo jo sie- 
lą atstūmimo, nesėkmės baimė. Jo broliai dvyniai, dvide- 
šimčia metų vyresni, dabar gyveno šiltesniuose kraštuose, 
prie pietų jūrų; turėjo gražias rudaodes pačias. Vienas 
dvynių laikė restoraną, antrasis — jachtų prieplauką. Rai- 
sų paveldo dėka abiejų verslas klestėjo: plaukė žuvys, 
jachtos, pinigai, nes titulai visus pakeri. Išglebusios anglų 
aristokratų intonacijos sklinda toli, nors tėvynėje jau rė- 
Žia ausį. 


Žinoma, „Trenktos skaistuolės“ ansamblis nė girdėti 
nenorėjo apie Edviną, jo tvido švarką ir surištą šaliką, to- 
dėl dabar Andželika nieko nebenorėjo girdėti apie juos. 

— Aš metu muziką, — pareiškė. — Viskas buvo tik 
muilo burbulas. Tikro talento neturiu. 

Pamačiusi motiną mini sijonėliu, ji prarado potraukį į 
kraštutinumus. Suvokusi Edvino kančių gelmes, pasibjau- 
rėjo roko laikotarpio linksmybėmis. Be to, tėvas mirė, ką 
dabar bešiurpinsi? Motina jau nuo nieko nebešiurpdavo; 
šeimos draugai pradėjo ją vertinti, mat jų pačių atžalos, 
palyginti su ja, atrodė visai padoriai. Atėjo metas viską 
mesti ir subręsti. 


Andželikos rankos buvo tokios liesos, kad Edvinas ga- 
lėjo apimti tą vietą, kur turėtų būti raumenys, jei ji užsi- 
iminėtų kultūrizmu. Jam tai patiko. Kas šiais laikais gali 
pasigirti skaisčia nuotaka? Jautė, kad tokią vedus, javai 
virs iš dirvos, 0 sausasis puvinys išnyks; perplėšdamas 
mergystės plėvę ir sutepdamas vestuvines paklodes, jis at- 

neš sėkmę ir sveiką protą į žemę, valdomą puspročio se- 
nio, jo tėvo. 


Kažkas turėjo jausti atsakomybę; jo dvyniai broliai tie- 
siog paliko jį, pametė. Jis manė, kad jo gyvenimas — au- 
ka: siaubingos panos sukosi apie jį, nepaisydamos jo iš- 
vaizdos, nepaisydamos lašinių sluoksnio, saugojusio jį 
ankstyvosios jaunystės metais, dėl jų varpa atrodė mažu- 
tytė, o kančios absurdiškos; panos lįsdavo prie jo ir gulė- 
davo su juo dėl titulo, žemės, aristokratiškos tarsenos, ne- 
svarbu, kad jis niekad nepaveldės turtų, tik baisią 
atsakomybę ir neišvengiamą panieką, galbūt net tėvo be- 
protybę, tik ne jo galybę. Pamažu lordas Kauvartas atida- 
vė valdžią Robertui Dželikui, dvaro valdytojui, o Rober- 
tas Dželikas buvo ne tik labai sumanus, bet ir stiprus, 
protingas vyras, nelinkęs rodyti jausmų ar pripažinti gimi- 
nystės uždėtų finansinių pareigų. Edvinas skųsdavosi, kad 
Robertas Dželikas keistai į jį Žiūri. 


— Jis žydras, — ramiai pareiškė Andželika. — Štai ir 
viskas. Todėl jis taip Žiūri į tave. Jis manęs nekęs. Tai 
žmogus, kuris keliasi septintą ryto ir nesupranta, kaip ga- 
lima drybsoti lovoje iki pusiaudienio. 


Edvinas mylėjo Andželiką, nes ji siaubingus ir painius 
dalykus išskaidydavo į paprastas ir grakščias sudėtines da- 
lis ir, regis, nieko nebijojo, išskyrus motiną, kuri vieninte- 
lė galėdavo ją pravirkdyti. Bet tai buvo vaiko, įsitikinusio, 
kad yra mylimas, ir nujaučiančio susitaikymo ir paguodos 
malonumus, ašaros. 


Ji dar nebuvo suskilusi. 

Vestuvės 


Į vestuves atėjo visi, net Edvino motinos šmėkla. Ją 
matė siaurų bjaurių Jokūbo epochos laiptų viršuje, vilkin- 
čią balta suknele ir piktai mosikuojančią buteliu; iš jos 
vertėsi nuodingi garai, drėgnai aptraukiantys turėklus, ir 
ponia Makartur, ekonomė, apsimetė, jog tai pelėsiai. Tar- 
naitės grandė ir šluostė juos, bet turėklai apsitraukdavo iš 
naujo; medis neblizgėjo, ir gana. 


— Tavo motina ant tavęs nepyksta, — tarė Edvinui 
Andželika, — bet tikiuosi, kad pyksta ant tavo tėvo. Ne- 
abejoju, kad ji tave labai mylėjo. 

— Kodėl? — niūriai paklausė jis. 

— Nes tavęs negalima nemylėti, — atsakė ji, 0 jis dė- 
kingai nustebęs pažvelgė į ją ir tyrai pabučiavo. Edvinas 
įprato tai daryti. Jis nevisiškai suvokė, kaip pirmąją nak- 
tį skaistumo įprotis virsta santuokinio seksualumo įpro- 
čiu, bet jei tai tiko jo protėviams (Andželika užtikrino, 
kad šitaip ir būdavo, — jie turėdavo vesti nekaltas 
mergeles, kad būtų aiški giminės linija), be abejo, tiks ir 
jam. 


— Kodėl mano motina turėtų pykti ant tėvo? — pa- 
klausė jis. Manė, kad tėvo elgesys savaime suprantamas, 
kaip paprastai mano sūnūs; pasaulis yra toks, kokį jį mato 
tevas, dukterys dažnai esti kritiškesnės. 

— Tavo tėvas — pabaisa, — paaiškino Edvinui Andže- 
lika, o Edvinas, regis, nuoširdžiai nustebo. 

— Toks jau jis yra, — tarė Edvinas ir nenoriai pripa- 
žino, kas jo motinai buvo akivaizdu: kad tėtušis daug ne- 
malonesnis negu įprasta — net aukštuomenei. 

Pipis ir Haris, „Trenktos skaistuolės“ smuikininkas ir 
būgnininkas, pamatė šmėklą. 

— Velnias, laiptais plaukia, — skundėsi Pipis, — sper- 
mos debesėlis. Iš paskos — buteliu mataruojanti senė. Ar 
tai tavo anyta? 

— Nei žolės nebuvau prisirūkęs, — tarė Haris, — nei 
prisiuostęs, nei pasibadęs, bet vis tiek ją mačiau. Kokia 
neteisybė! 


Niekas iš Andželikos draugų nenorėjo, kad ji tekėtų už 
Edvino: snobė, pašlemėkė, skystimas iš prašmatniojo dar- 
boholikų karalystės pakraščio, kuri trumpam išpopuliari- 
no ansamblį su jo nešvankiais tekstais ir intelektualia ka- 
kofonija ir dėl to dar labiau visus supykdė. Ir teisingai — 
pasipūtėliai, kniaukiantys narkotikus, kažką vograujantys 
paryčiais, švintant trankantys automobilių dureles, žadin- 
dami nuobodžios darbo liaudies kūdikius, ir nuobodybės, 
besinervinantys dėl kredito, neišlaikiusių egzaminų vaikų 
ir kaip išsiropšti iš vargo duobės, skurdo miazmos, kuri 
trumpina gyvenimą ir temdo viltį; rimtos išgąsdintos kla- 
sės manė, kad „Irenkta skaistuolė“ — viena iš didžiausių 
dabartinio pasaulio blogybių. Taip nerūpestingieji ir 
šiurkštieji, turtingieji ir tyčia kenčiantieji susibūrė į klu- 
bus, niekindami vieni kitus, o dar labiau — likusiuosius. 


Edvinas ir Andželika paskelbė sužadėtuves, sujungė 
rankas virš tradicijos ir klasės bedugnės; iš gelmių liuok- 
telėjo bjaurios šmėklos, kaukšėdamos dantimis, urgzda- 
mos ir stengdamosi juodu išskirti; bet tuo metu mylimieji 
ar būsimi mylimieji vargiai pastebėjo priešus; jie tik ste- 
bėjosi, kad jų vedybos tokios nepopuliarios. Visas pasau- 
lis, paprastai palankus įsimylėjėliams, jų aiškiai nemylėjo. 


— Ar protinga vesti dėl pinigų, mielasis? — per vestu- 
ves klausinėjo Edviną Bofė Di. Kartą ar du ji permiego- 

jo su Edvinu, kaip jam vėliau paaiškėjo, kad įrodytų, jog 
tai gali; jo pažįstamų ratui dėl jai vienai težinomų prie- 
žasčių ji pranešė, kad jo įnagis itin menkas. Jis jautėsi la- 
bai įžeistas ir pažemintas: Bofė Di suteikė jam daug sma- 
gumo šiltoje patiklioje tamsoje, jis tikėjo jos palankumu, 
manė, kad abu patyrė malonumą. Bofė Di vilkėjo priglu- 
dusią oranžinę suknelę ir buvo užsidėjusi vežimo rato dy- 
džio skrybėlę, kuri ją klaikiai bjaurino, — jis ėmė nekęs- 
ti Bofės Di. 


— Vedu Andželiką, nes ją myliu, — naiviai tarė Edvi- 
nas, sukeldamas dar didesnę panieką. Jis manė, kad dėl 
storumo visi jį laiko apykvailiu ir nerangiu. Raisų dvarą 
sudarė daugybė mažų tamsių kambarėlių ir rangytų laip- 
tų, atsiveriančių į didžiules paneliais apmuštas šaltas sa- 
les, kai kurias atviras publikai, taigi nelaikytinas namais. 
Viskas iro ir puvo. Jei esi stambus ir judi greit ir staigiai, 
būtinai įlauši grindis ar sutrupinsi kokį medžio drožinį, 
kuris, kaip paaiškėja, istorinis, vertingas, dėl to kyla iste- 
rija. Elžbietos ir Jokūbo laikų Raisų dvaro statytojai bu- 
vo juokingai smulkių kaulų ir mažų kojelių. Edvinas įpra- 
to namie vaikščioti atsargiai, tačiau legendos apie jo 
nerangumą tebesklido. Laimei, Andželika pažinojo tik vė- 
lyvąjį Edviną ir manė, kad jis pakankamai grakštus. 

Anteja Boks, Edvino pusseserė, vilkėjo Loros Ešli fir- 
mos apdarais, ornamentuotais šakelėmis, kurie nė kiek 
nedailino jos arkliško veido, tačiau jis jai pajuto palanku- 
mą. Ji, regis, buvo vienintelė, paminėjusi Andželiką geru 
žodžiu. 

— Tikiuosi, kad, kai ji nebenešioja žiedų, skylutės no- 
syje pamažu užaugs, — tarė Antėja. 


Andželika pradėjo naują gyvenimą vientisa, nesuskilusi 
asmenybė. Meilė puikiai užtaiso siūles. 

Ledi Rais, metai po vestuvių 


— Pinigai manęs nedomina, — tarė ledi Rais. — Aš 
nė truputėlio nesu materialistė. 

Visa laimė, nes, nepraėjus nė kelioms savaitėms po ves- 
tuvių, Robertas Dželikas pasiūlė jai investuoti savo pinigus 
į Raisų paveldą; taip buvo prasimanyta lėšų Raisų dvarui 
restauruoti. 


Ledi Rais gavo titulą ištekėdama. Ji tyliai gyveno su 
Edvinu Raisų dvare; daug laiko jiedu praleisdavo apsika- 
binę lovoje: be didelės aistros, bet su dideliu švelnumu, 
pasitikintys savo meile. Andželika nesusitikinėjo su savo 
draugais, Edvinas su savo. Jie surūkydavo baisybę žolės. 
Išvykdavo į miestą vėlyvų pietų ar vakarienės, dažnai į 
„McDonald's“. Abudu iš naujo išgyveno vaikystę ir svei- 
ko nuo jos. 


Jiems niekas netrukdė. Pastaruoju metu į Raisų dvarą 
nebejleisdavo lankytojų: ornamentuotos gipsinės lubos nu- 
krito ir sužeidė vieną. Draudimo kompanija sumokėjo, bet 
visi buvo baisiai sukrėsti. Kažkas matė Roberto Dželiko 
nepriekaištingus marškinius suglamžytus, o jo lygią odą 
kiek suprakaitavusią. Dabar jis nervinosi, kad kol jaunoji 
pora tinginiauja ir miega, pinigai slysta pro pirštus. 


Vienintelė griaunamoji jėga buvo ponia Makartur, ku- 
ri skundėsi turinti dirbti aukle. Edvinui ir Andželikai atro- 
dė, kad ji tiesiog kerštauja kartą per dieną keisdama paklo- 
des lovoje su baldakimu ir tiesiog juos nupurtydama; 
barškindama tuščiomis kokakolos skardinėmis, kai mesda- 
vo jas į juodus plastikinius maišus, rėkaudama dėl tarako- 

nų, išdrabstytų įvairių dalykėlių, sulaužytų degtukų ir „Riz- 
los“ popierėlių, krėsdama keptas pupeles į sutrūkusias lekš- 
tes, mat jas netyčia užmynė Edvinas ar Andželika. 

— Juk jai moka, ar ne? — kalbėjo Edvinas. — Ko ji 
taip niršta? 

Ledi Rais išrašė Robertui Dželikui čekį sumai, kuri, 
banko duomenimis, buvo jos sąskaitoje, pasilikdama tik 
tūkstantį: 832,000 svarams. 

— Šitokie pinigai einamojoje sąskaitoje? — apkvaito 
Robertas Dželikas. — Nei didelių palūkanų, nei nors ko- 
kio statybos kooperatyvo? Ką tavo motina galvojo? 


Ponia Vait daugiausia galvodavo apie Džeraldą Heter- 
lį, svarstydavo, kodėl šio žmona Odrė tokia nesukalbama, 
o Džeraldo duktė Merė, kadaise tokia gera Andželikos 
draugė, gatvėje pradyžia pro šalį, lyg nepažintų. Poniai 
Vait, kaip ir jos dukteriai, atrodė keista, kad pasaulyje 
tiek daug Žmonių, nenorinčių, jog būtum laimingas. 


— Imkite pinigus, — didingai skelbė visiems Andželi- 
ka. — Pinigai nesvarbu. Investuokite į Raisų dvarą, jei no- 
rite. Raisų šeima dabar mano šeima, o tu, Robertai, irgi 
šeimos narys. — Ir Robertas Dželikas, plokščiaveidis, nu- 
karusiais vokais, kardinolo mina, pilkoji eminencija, atro- 
dė ir senamadiška, ir šiuolaikiška tvirtos Raisų sielos išraiš- 
ka. Jo rankose buvo visi reikalai. Nepaisydami jo painios 
meiles Edvinui ir akivaizdžios paniekos Andželikai, jie su- 
prato, kad jis pakankamai patikimas. Robertas žinojo, kad 
pinigais ir nuosavybe reikia rūpintis. Jei Andželikos pinigai 
prasmegs trapiausiame, opiausiame, pirmame ir paskutinia- 
me Raisų paveldo versle, bus tiesiog paaukoti, sutriuškin- 
ti komercinio buldozerio, tai bus mokestis, kurį Andželika 
turės sumokėti, nes kilusi iš prastos šeimos ir neturi padė- 
ties visuomenėje, tik pinigus ir šviežią santuoką. Robertas 
Dželikas pasirūpino, kad Andželikos pinigai nebūtų skirti 


28 


SKILIMAS 


tiesiogiai Raisų dvarui atstatyti, kad ji negalėtų pareikšti, 
jog tai bendras turtas, jei kartais ateityje jaunieji pradėtų 
bylinėtis. Jis nebuvo toks kvailas, o ji nepastebėjo. Ką tik 
po vestuvių kas galvoja apie skyrybas? 


Tą dieną, kai pinigai dingo Raisų paveldo stalčiuose, 
Andželika atsisėdo lovoje ir pasakė: 

— Edvinai, reikia liautis. Mes pasveikome nuo praei- 
ties, tai liga. Daugiau žolės aš nerūkysiu. 


Ir ji neberūkė, netrukus ir jis atsikratė šio įpročio. Jie 
apsidairė ir pamatė, ką turi, ateitis daug žadanti, tai ku- 
riam galui Andželikai skilti? Pati sugeba tvarkytis, sąjun- 
gininkų jai nereikia. 


5 


Ledi Rais, treji metai po vestuvių 


„..daug laiko sugaišo bandydama pastoti. Tai reiškia, 
kad nors dabar ji su Edvinu praleisdavo lovoje tik kokias 
dvylika valandų iš dvidešimt keturių, tačiau nesiėmė jokių 
apsisaugojimo priemonių. Jei neberūkai žolės, reikia ką 
nors veikti. Ji įsivaizdavo, kaip bus malonu, kai du žmo- 
nės įsikūnys viename ir ji nešios jį savo kūne: nuo tos 
minties ją apimdavo miegas ir darydavosi šilta. Jei būtų 
kūdikis, dvylika būdravimo ir vaikščiojimo valandų pra- 
lėktų lengvai ir paprastai, neerzindamos ir neskubinda- 
mos. Lydimos šilto pieniško kūdikio kvapo ir kūnelio 
švelnumo, lakaus „Johnson's“ kūdikių aliejaus aromato, 
primenančio medų, dienos plauktų viena paskui kitą, tas 
pats, ar diena, ar naktis, vasara ar žiema, miego ir budė- 
jimo valandos nebesiskirtų; visi pritartų jos elgesiui; mo- 

tina dėl įvairumo galvotų apie Andželiką, o ne apie savo 
meilužį Džeraldą Heterlį 1r būsimas Bjaurias Skyrybas 
(Odrė vis dar kelia rūpesčių): atlėks žurnalistai iš „He- 
lou“ ir nufotografuos Andželiką su Edvinu susiglaudusius, 
su kūdikiu ilgais baltais krikšto rūbeliais jai ant rankų. Pa- 
ti Andželika buvo nekrikštyta; jautė, kad jos vardas dėl to 
dar nestabilesnis. 


— Kadaise, — pasakojo ji Edvinui, — mane vadino 
Žele, Angela ir Andžela. Žmonėms atrodo, kad Andželi- 
ka per ilgas ir per keistas vardas, užtat nepatogus. 

— Dievinu želė, — tarė Edvinas. — Visada mėgau. 
Blyškiai žalius dryželius ant torto glajaus. Todėl tave ir ve- 
džiau. 

Edvinas visada vadindavo ją pilnu vardu, rūpestingai ir 
meiliai atskirdamas skiemenis, kad kiekvienas gražiai 
skambėtų. An-dže-li-ka. Jai tat patiko. Jautė, kad kai 
bus pakrikštytas kūdikis, įgis teisę turėti savo vardą. Nie- 
kam neleis jo trumpinti, o mažylis gaus tokį vardą, kurio 
mažybinė forma neįmanoma. 


— „Helou“ būtų puiku, — kalbėjo Edvinas, — ir jie 
mums sumokėtų, nes esame tituluoti, bet į fotoaparatą 
prilįs dulkių. Fotografijos nepavyks. Viskas aplink tru- 
pa. — Visi sutarė, kad Edvinas pesimistas, labai mažai ko 
tikisi iš materialiojo pasaulio. Jo nuomone, jei nusivilsi 
dar prieš ko nors i1mdamasis, nesėkmę galima bent vienu 
atveju laikyti sėkme — kad neklydai. Bet Andželika links- 
mai drąsino vyrą, ir jis iš tiesų darėsi smagesnis. 


Kartais Edvinas išsitraukdavo kirvį nudžiūvusiam me- 
džiui dvare nukirsti, atrėžti vieną kitą siją, išvarpytą ki- 
nivarpos, kol ji dar nenukrito ant valgomojo stalo ar lo- 
vos; jis išmoko pagal skaptuko krepšt krepšt krepšt 
susekti, kur šis yra, perskelti medį ir, sušlavęs rajaus va- 


30 


SKILIMAS 


balėlio šeimyną, atsargiai — Andželikos palieptas — iš- 
nešti juos į arklides, kur jie padarys mažiau žalos. Tokią 
galią ji jam turėjo iš pradžių: Andželika mylėjo visus gy- 
vus padarus, nors jie naikino jos namus, ėdė jos pa- 
veldą. 


Kiekvieno mėnesio pilnatį Andželika kraujuodavo. 
Daktaras Blisdeilas teigė, kad organizmas ilgai valosi nuo 
marihuanos, o narkotikai, nors Edvinas ir Andželika įro- 
dinėjo jų beveik nebevartoją, mažina vaisingumą. 

— Ne narkotikai, — pasakė Edvinas Andželikai, — o 
žolytė. Ji vaisingumo nemažina. Tai pasakėlė, sugalvota 
teisėtvarkos pareigūnų. 

Po metų daktaras dar labiau suįžūlėjo ir pareiškė, jog 
Andželika negalinti pastoti dėl to, kad dėl ankstesnio nar- 
kotikų vartojimo Edvino sėkloje sumažėję spermatozoidų. 
Edvinas atsisakė pasitikrinti, ir Andželika jo nekaltino. 
Procedūra abiem atrodė bjauri. 


— (Gaili net alaus stiklo! — tarė Edvinas. — Tik įsi- 
vaizduok! 

— Taip, — atsakė Andželika, — įsivaizduoju. Ot ir įsi- 
vaizduok! 


Jie pradėjo lankytis pas jaunesniąją gydyklos partnerę, 
daktarę Rozamundą Pleidi, ši liepė nesijaudinti, jie turį 
marias laiko. Abudu jauni. Vaikai gimsta, kai tėvai tam 
pasiruošę. Tai skambėjo maloniau, be to, Andželika vis 
dažniau suabejodavo, ar pasiruošusi būti motina. Jaunys- 
tės įsitikinimai silpo, brandos abejonės augo. Jei niekad 
negalėsi pagimdyti kūdikio, kam dar jo norėti? Apsimesk, 
kad nelabai nori, ir tai taps tiesa; vartok „Johnson's“ kū- 
dikių aliejų pagal tikrąją paskirtį — seksui. 

— Tu vis dar stengiesi? — paklausė Edvinas, pastebė- 
jęs, kad prasidėjus menstruacijoms ji nebeverkia. 

— Žinoma, — atsakė Andželika, nors iš tiesų nebesi- 
stengė. 

— Ši savaitė tau vaisingiausia, — pasiskundė jis, — o 
tu tik miegi. 


Andželika mylėjo Edviną ne mažiau, bet kartais mie- 
gas atrodydavo patrauklesnis už seksą. Arba vidinis bal- 
sas sakydavo jai, kai atsisukdavo lovoje, Edvinui pradėjus 
glamonėti: „Daryk, ką tu nori, dėl Dievo, — ne ko jis no- 
ri“, — Ir ji vėl nusigręždavo. Tai buvo Želės balsas, ne- 
kantrus ir valdingas, bet ji manydavo, kad jos pačios. 


Iš nusivylimo — o negalėjimas pastoti po pirmosios 
ovuliacijos, paskui kito sėklos įsiveržimo, kai manei, kad 
pastosi, keistai nuvilia, — pradedi įsiklausyti į vidinius 
balsus. Jie visada kažką neaiškiai murma, bet pasitenkini- 
mas — puiki užtvara. 

Andželika, penkeri metai po vestuvių 


Dabar ledi Rais lydėdavo vyrą į laukus, žiūrėdavo, 
kaip jis geni šakas, atitveria viešuosius takus arba kūrena 
laužus. Edvinas užsiaugino raumenis: platūs pečiai, tvirta 
nugara. Viskas gerai, mąstė Andželika, ir jei ji nieko ne- 
darys, taip ir liks. 


Robertas Dželikas pranešė lordui Kauvartui Kauvarto 
pilyje už penkių mylių, kad jo jauniausias sūnus, regis, tai- 
sosi, 0 santuoka, nors ir keista, neiširo. Andželikos pini- 
gai atiteko oficialiems Raisų paveldo fondų patikėtiniams 
(žemyne), todėl tais metais Raisų dvaras mokesčiams su- 

kišo kur kas daugiau pinigų. Dželikas manė, kad netikė- 
tai patvari santuoka — iš dalies jo nuopelnas. Moterys be 
pinigų — geresnės Žmonos negu moterys, jų turinčios, nes 
labiau priklausomos. „Ko jie nesidaugina? — paklausė 
lordas Kauvartas. — Kas jiems yra?“ 


Lordo Kauvarto būdas per pastaruosius trejus metus 
pagerėjo. Nuo užkrato supūliavo likę dantys, — iš viso 
komplekto beturėjo šešis, daugiausia krūminius, — ir 
skausmas galų gale nuvarė jį pas daktarą. Daktarė Roza- 
munda Pleidi išrašė jam prozako, madingo naujo antidep- 
resanto. 


Nepraėjus nė šešioms savaitėms po pirmosios dozės, 
lordas Kauvartas vedė blondinę odiniais batais, perkopusią 
penktą dešimtį, kuri dabar vadinosi Ventura ledi Kauvart. 
(Jauniausio sūnaus Žmonai ir grynakraujo, turtą valdančio 
grafo Žmonai suteikiamas tas pats titulas, pasakojo dukte- 
riai Levanda Vait, išstudijavusi tokius dalykus. „Ledi“ ap- 
ima visus garbingus titulus, išskyrus „princesę“, „grafienę“, 
„kunigaikštienę“ ir „karalienę“. Andželika tapo įsibrovėle 
ledi Andželika Rais; Ventura tapo pilnateise Ventura ledi 
Kauvart, nors be to titulo puikiausiai galėjo išsiversti.) 


Ventura maukdavo viskį, bet buvo geraširdė, apkūni, 
sumani ir mėgo Andželiką, mat abiem patiko oda; nors 
ledi Rais pamažu pamėgo džinsus ir megztinius, tvarkin- 
gus sijonėlius, mažas apykaklaites ir ilgas rankoves, suse- 
gamas ant riešo. 


— Gal ji ir ne visai „tos klasės“, — pasakė Ventura vy- 
rui, — bet užtat vietinė ir po ranka! — Ne taip kaip vy- 
resnieji Edvino broliai dvyniai, kurie paprasčiausiai pabė- 
go nuo visos Kauvartų šutvės. 

Lordas Kauvartas neseniai susirado chalato dirželį. Jei 
dar retkarčiais prasiskleisdavo, sudžiūvusios vietos atrody- 
davo riebesnės, o mėsingosios nebe tokios šlykščios. 


Vieną dieną Edvinas ir Andželika gulėjo saulėje ant Žo- 
le apaugusios kalvelės, kur, kalbama, protektorius Krom- 
velis viena ranka nukirto gegužės medį. Lordo Kauvarto 
protėvis, Kromvelio draugas, buvo asketiškos prigimties, 
pavydaus būdo ir sveikino apvaliagalvių atėjimą ir eilinio 
žmogaus politiką: jo palikuonių specializacija tapo ištvirka- 
vimas, nesaikingumas ir skandalai, lyg bandymas atsigriebti 
už absoliutų šykštumą Žmogaus, sukaupusio turtus skutant 
kaimynams rojalistams garbanas ir užgrobiant jų dvarus. 


Gulėdami ant žolės susikibę už rankų ir susiglaudę, le- 
di Rais ir seras Edvinas žiūrėjo, kaip ant kamino grakš- 
čiai nutupia paukštelis. Jie pamatė, kaip aukštas plytų sta- 
tinys sugūra ir įlaužia čerpių stogą, išgirdo, kaip 
nuolaužos prasmenga pro palėpės grindis, miegamojo 
grindis — į biblioteką apačioje, dulkių debesėlis išplaukia 
pro atviro lango pinučius ir išsisklaido. Tokie įvykiai ir su- 
daro santuokos atsiminimus. 

Pelenai ir dulkės. 


— Raisų dvarui reikalingi pinigai, — pasakė Ventura 
vyrui, — praktiškai, ne vien teoriškai; plytą prie plytos, ne 
vien verslo planą! — Ir vyras persimetė pora žodžių su 
Robertu Dželiku, kuris tam reikalui skyrė pusę milijono 
svarų. Subyrėjęs kaminas visiems padarė įspūdį. Suprask, 
kad bus duota dar pusė milijono, kai Andželika pagimdys 
vaiką. 


— Neturėjau supratimo, — liūdnai pasakė Andželika 
Edvinui, kuris nuolat, dieną naktį, stengėsi ją apvaisinti, 
nors ji jau visiškai nebenorėjo turėti kūdikio, — kad dar 

likę taip besielgiančių šeimų. Tavo tėtušis, atėjęs į protą, 
daug blogesnis, negu buvo kuoktelėjęs. 


— Tokio dalyko, — tarė Edvinas, kurio didžiulė masė 
raminamai kilnojosi virš jos, — kaip nemokamas titulas nė- 
ra. — Ir Andželika nusijuokė, tačiau įsižeidė. Edvinas tai 
daro dėl pinigų, o ne iš meilės? Raisų dvaro labui, ne jos? 

Jei Edvinui reikia vaiko dėl savo šeimos, o ne dėl jos, 
ne kaip jų meilės išaukštinimo, nuspręsta: verčiau ji ap- 
skritai negimdys įpėdinio, bent jau ne dabar. Geriau gy- 
venti rožėmis apaugusioje trobelėje, kad ir kokioje men- 
koje, bet sklidinoje šeimyninės meilės, ir iš tos meilės 
gimdyti vaikus, kurie tau glaustysis apie kelius, negu gy- 
venti dvare, samdyti aukles ir daugintis, kad pratęstum gi- 
minę, dėl šeimos, kuri nežinia ko mano esanti geresnė už 
kitas, ypač jog Andželika matė — dabar giminė labiau su- 
sijusi su prekyba negu su Žeme. O jei kūdikis paveldės se- 
nelio beprotybę? Senelės alkoholizmą, tėvo tingumą? Ji 
labai myli Edviną, bet jis, be abejonės, dykaduonis. O 
Raisų protėviai argi nebuvo feodalai plėšikai, organizuoti 
viduramžių nusikaltėliai? Kuo daugiau ji galvojo apie tai, 
tuo blogiau viskas atrodė. Galbūt jos pačios šeima kiek 
keistoka, bet tikrai neperžengia padorios vidutinybės ribų: 
apie nuolankiuosius galima drąsiai pasakyti, jog jie sten- 
giasi būti geri — kad ir dėl energijos stokos elgtis priešin- 
gai. Raisų šeimai nesunku būti blogai. 


Jei Edvinas būtų parodęs ženklą, kad nori kūdikio dėl 
žmonos, niurnėjo balsas Andželikos galvoje, ar, dar ge- 
riau, manytų, jog kūdikis — natūralus didelės ir pastovios 
meilės rezultatas, šį nerimą, be abejonės, būtų greitai nu- 
nešusi geismo banga, — bet kol to neatsitiko, kol Edvinas 
tebėra pienburnis, nesiliauja gerintis ir pataikauti savo 
siaubingai šeimai, Andželika nerizikuos keisti esamos pa- 
dėties ir kūdikio negimdys . 

— Geriau ir saugiau būti beprotiškai mylima Edvino 
žmona, — mąstydavo ji pabusdama, — negu Raisų vaiko 
motina. Visais laikais tokios motinos būdavo verčiamos 
prasigerti, nustumiamos nuo laiptų, užmūrijamos sienoje 
ar tiesiog uždaromos namie ir visiškai ignoruojamos, kai 
atlikdavo savo pareigą. Joms būdavo leidžiama išsipuoš- 
ti diademomis, jas rodydavo per karūnavimą, iškilmingas 
laidotuves ar pergalės paradus, kad neniurnėtų, bet dau- 
giau nieko. 


Andželika atkapstė rūsiuose užmirštus šeimyninius 
portretus ir atsinešė iš palėpės monografijas: visus restau- 
ravo, nuvalė dulkes, įrėmino ir šeimos istorijoje rado dau- 
giau negu reikia įrodymų savo spėlionėms patvirtinti. 
Gražios merginos tapdavo nelaimingomis motinomis. 

— Matai! — tarė balsas. — Argi aš neteisi? 


Ir Andželika, visų nuostabai, nepastojo. Tiesą sakant, 
klinikoje ji apdairiai paprašė įdėti jai, kol nevėlu, kontra- 
ceptinį implantą, vieną iš naujųjų, veiksmingą ištisus pen- 
kerius metus, ir jaunoji daktarė Rozamunda Pleidi padarė 
paslaugą, įspraudė jį po Andželikos užpakalio oda, suma- 
niai darbuodamasi peiliu ir adata. Pamažu, diena 1š die- 
nos, iš implanto į jos kūną sunkėsi estrogenas, nuo kurio 
ji suapvalėjo, nusiramino ir sušvelnėjo. Kuo vaisingesnė 
atrodė, tuo buvo nevaisingesnė, ir jokių išdavikiškų piliu- 
lių pakelių, kuriuos kas nors gali rasti. 


— Jūs niekam nesakysit? — meldė Andželika dakta- 
rę Rozamundą Pleidi, kuri, regis, ir apstulbo, ir įsižeidė, 
kad galima taip pamanyti. — Nenorėčiau, kad sužinotų 
uošvis. 

— Viskas, kas vyksta čia, yra absoliučiai slapta, — ta- 
rė Rozamunda Pleidi, o visažinis balsas Andželikos galvo- 
je tvirtino, kad daktarė išplepės. 

Daktarė Rozamunda Pleidi buvo trisdešimt ketverių, 
sveika, gerai informuota ir ištekėjusi už rašytojo Lamber- 
to Pleidžio. Ji susilaukė pirmo vaiko, būdama dvidešimt 
šešerių, 1r nuoširdžiai tikėjo, kad tai tinkamiausias amžius 
gimdyti. Nemanė, kad negerai ar keblu, bent jau kol kas, 
sukliudyti Andželikai susilaukti palikuonių. Jai netoptelė- 
jo, jog Andželika nepasitarė su vyru, prieš imdamasi ga- 
na drastiškų kontraceptinių priemonių, tinkamesnių karš- 
toje tolimoje Sacharoje ar vešliuose tropiniuose lietaus 
merkiamuose miškuose, o ne Anglijos provincijoje gyve- 
nančioms moterims. Nors kartais, vienai primityviai die- 
nai be jokių ypatingų įvykių įsiliejant į kitą, Andželika 
jausdavosi gyvenanti pasaulio krašte, o ne šimtas mylių 
nuo Londono. 

Andželika, šešeri metai po vestuvių 


Robertas Dželikas užmezgė nuolatinius santykius su 
žokėjumi Endžiu Peku ir tapo visiškai malonus. Jis mie- 
lai persimesdavo su Andželika nepiktais, o su Edvinu — 
nenervingais žodžiais. Dosnumo pagautas, Robertas net 
indeksavo jaunosios poros kišenpinigius, atsižvelgdamas 
į infliaciją. Dvaras mokėdavo tarnams algas ir apmokė- 
davo namų ūkio sąskaitas; Edvinui ir Andželikai teko 
mokėti tik už maistą ir pramogas, o kadangi jie patys vis 
dar buvo vienas kitam didžiausia pramoga, tai netgi ga- 
lėjo šiek tiek sutaupyti iš to, ką gaudavo. Andželika ma- 
nė galinti siuntinėti motinai po penkiasdešimt svarų per 
savaitę: Džeraldas Heterlis išėjo į pensiją, ir sutuokti- 
niams buvo sunku sumokėti net už šildymą. Pagaliau 
Džeraldas išsiskyrė su Odre ir vedė Levandą. Odrei ati- 

teko kone visos santaupos. Pagaliau po to, kai Andželi- 
ka vestuvių rytą staiga susirgo gripu, Levanda vėl pradė- 
jo su ja kalbėtis. 


— Argi negalite vienas kito sušildyti? — paklausė An- 
dželika, kai motina ėmė skųstis sąskaitomis už šildymą, 
tačiau kiekvieno įpročiai aiškiai yra skirtingi. Jaunoji kar- 
ta, jei gali, nelipa iš lovos; kuo senesnis daraisi, tuo sma- 
giau jautiesi iš jos išlipęs, kol visiškai sukriošęs vėl atsidu- 
ri po antklodėmis. 


Robertas Dželikas pareiškė, esą neišmintinga, kad Rai- 
sų pinigai atitenka Edvino uošvei, kurią išlaikyti, be jo- 
kios abejonės, jos vyro pareiga, — taip ir pasakė Edvinui. 
Taigi Edvinas tarė Andželikai tokius žodžius: 

— Tuos penkiasdešimt svarų per savaitę, kuriuos duodi 
motinai iš mūsų namų ūkio pinigų, geriau išleistume šiam 
pastatui, „Rentokilui“ ar pelėkautams. Viduramžių kana- 
lizacija baigiasi, o tu, atrodo, net nepastebi. 


— Reikėjo neįsileisti to archeologo, — tarė Andželi- 
ka, — jei nenorėjai, kad ji subyrėtų. Žinojau, kad prida- 
rys bėdos. — Tikrasis Raisų dvaro restauravimas vis dar 
neprasidėjo; pamažu buvo rengiamas projektas. Panašiai 
ir prieš pradedant filmuoti — regis, nieko niekur nevyksta 
ir netgi niekam nemokama, išskyrus režisierių. 


Pasirodė Birmingemo universiteto Viduramžių studijų 
fakulteto atstovas fotografuoti plytinės kanalizacijos siste- 
mos; nors prašomas nieko neliesti, išlupo tyrinėjimams kaž- 
kokį svarbų ornamentuoto mūro gabalą, ir sistema, kuri 
nekrapštoma būtų ištempusi dar bent porą šimtmečių, pra- 
dėjo irti. Lordas Kauvartas pyškino iš medžioklinio šautuvo 
į visus atvykėlius: valkatas, čigonus, akademikus ar socia- 
linius darbuotojus, — ir Edvinas pradėjo suprasti, kodėl. 

Senstant įstatymo ir tvarkos palaikymo jėgos darosi vis pa- 
trauklesnės. 


— Vėl pradedi, — tarė Edvinas, — bandai apkaltinti 
mane savo nuodėmėmis. Esi per daug geros širdies. 

— Bet mano motinai reikia pinigų, — gynėsi Andželi- 
ka. — Ji šals ir badaus be jų. 

Ir Edvinas, pasiskundęs, kad ji perdeda, nervinosi, rau- 
kėsi ir bandė aiškinti žmonai dabarties svarbą. Seniai me- 
tas išsižadėti senojo gyvenimo: kam jai traukti iš bėdos 
Džeraldą Heterlį, išdavusį kadaise geriausios Andželikos 
draugės Merės motiną? „O kodėl ne?“ — pasidomėjo An- 
dželika. Šis nuomonių skirtumas šiek tiek atšaldė jų jaus- 
mus; galbūt tai buvo būsimų nesutarimų pranašas, kaip vė- 
jo, — ledinio, nes pralėkusio virš kalnų sniegynų, — gūsis, 
atšaldantis snūduriuojančią papėdę. 


Balsai, vidinė kova tarp noro padėti sau ir sunaikinti 
save čia buvo niekuo nedėti; tiesiog tuo metu pūtė šaltas 
vėjas, kuris paveikė visokio plauko Barlio gyventojus. Tik- 
riausiai paveikė, kitaip tai, kas įvyko, niekaip nebūtų ga- 
lėję įvykti. 


6 
Daugiau bėdų 


— Pagalvok apie pinigus, kuriuos sukišau į Raisų dva- 
rą, — sakydavo Andželika, suirzusi, kad tikimasi, j0g ji ne- 
beduos motinai pinigų. — Juk kas nors man už tai priklau- 
so? — Tačiau vienas iš Raisų paveldo dėsnių teigė, kad 
praryti pinigai ir yra praryti, užkasti į žemę pinigai, kaip 
kad Roberto Dželiko nurodymu pajuda kalvos. Tiesiami 

keliai, keičiama upių vaga, dirbamos žemės plotai plečia- 
mi arba paverčiami viržių dykynėmis škotiškoms kurap- 
koms ar slidinėjimo trasoms; visur purvynas, kur užmesi 
akį, Žžioji duobės, didieji tarpekliai kitų Žmonių pinigams 
praryti, o Raisų institucija mainais dailiai ir apdairiai iš- 
spjauna pinigėlius suinteresuotoms šalims, kurioms jau- 
niausio sūnaus pirmoji žmona nepriklauso. Raisų paveldas 
žino, kada leisti, o kada taupyti. Robertas Dželikas pasirū- 
pino tuo; pasirūpino, kad paveldas surytų milijonus, išste- 
nėdamas dailias neapmokestinamų banknotų spiras. Kuo 
labiau pasitikima Robertu Dželiku, tuo sklandžiau vyksta ši 
operacija — taip visi manė. 


— Aš net kvito neturiu, — kartais sunerimdavo An- 
dželika. — O darbas net neprasidėjo; kas atsitiko pini- 
gams? — Ir ji stebėdavosi, kodėl vanduo vis dar išteka iš 
dubens, jai net rankų nespėjus nusiplauti, taip smarkiai 
šis įskilęs; kodėl jos kasdieniniame gyvenime tiek maža 
patogumų. Ponia Makartur, kurią džiugino nutriušusi ap- 
linka, kuriai patiko jos darbas, kuri labiausiai mėgo namų 
avarijas, kuri dievino lopymus ir taisymus, tepasakė: 

— Keturių colių vandens daugiau negu pakanka ran- 
koms nusiplauti, mergele. Įtrūkimas prasideda keturių ir 
ketvirčio colių aukštyje. Nebūk godi. 

Andželika, aštuoneri metai po vestuvių 


„..rengdavo kviestinius pietus. Ledi Rais turėjo būrelį 
draugų. Raisų dvaras vėl buvo atidarytas lankytojams, o 
didžioji salė su miegamaisiais atitverti ir pakabinti paaiš- 
kinimai: čia vakarieniaudavo Oliveris Kromvelis; šioje 

vietoje sukniubo nunuodytas pirmasis lordas Kauvartas; 
šioje lovoje jis, deja, pasveiko; štai čia niša, kurioje bu- 
vo gyvas užmūrytas ir mirė kunigas; šią kinišką vazą do- 
vanojo karalienė Viktorija; štai sofutė dviem, ant ku- 
rios, susiglaudęs su ponia Simpson, sėdėjo karalius 
Edvardas VIII; ir taip toliau — tačiau galinius kamba- 
rius pietų pusėje, kurie surinkdavo paskutinius saulės 
spindulius, buvo galima tvarkyti paprasčiau, kaip puikius 
palyginti niekuo neišsiskiriančios poros namus. Lubos ir 
kaminai nebegriūdavo, durys užsidarydavo, langai atsida- 
rydavo; virtuvėse senovinius geležinius puodus pakeitė 
nerūdijančio plieno prikaistuviai; keramikinės viryklės 
buvo šildomos elektra, o ne anglimi ir koksu po lankai- 
niais. Ponia Makartur atrodė dešimčia metų jaunesnė. Ji 
susigarbanojo plaukus, kurie mergiškai supo jos griežtą 
veidą. Ponas Makarturas, dirbęs kėbulų suvirintoju auto- 
mobilių gamykloje, tapo ten nebereikalingas. Dabar šei- 
mos maitintoja buvo Žmona, ir Andželika nebesitikėjo 
jos atleisti. Tačiau ji leisdavo pasireikšti darbdavei, kai 
tekdavo priimti lankytojus. 


Net lordas Kauvartas pripažino, kad ledi Rais gali būti 
sumani, kai pasuka galvą: sugeba nujausti, kas domina 
lankytojus, kodėl jie nori sklindžių su grietine, o ne su 
sviestu, kodėl perka tąsiukus, o ne mėtinius saldainius, 
kodėl akis išvertę spokso į ponios Simpson dvivietę sofą, 
bet abejingi lordo Kauvarto strėlių antgalių kolekcijai. O 
kai išeidavo paskutinis lankytojas, kai suskaičiuoti pinigai 
iškeliaudavo į išsipūtusius Raisų paveldo seifus ir ji susi- 
laukdavo Roberto Dželiko pagiriamojo žodžio, kas galė- 
davo būti maloniau už draugų sambūrį? Taisyti valgius 
pagal kulinarijos knygas, kurias parvežė Edvinas, pade- 
dantis jai virti ir kepti, išbandyti patiekalus iš visur: Afga- 
nistano, Gruzijos, Irano — tuo metu kraštų, dar nedras- 
komų smurto, žiaurumo ir karo, dėl kurių net jų maistas 

galėjo pasirodyti įtartinas, per daug prisigėręs sielvarto, 
kad galėtum gardžiuotis. 


Edvinas ir Andželika, Rozamunda ir Lambertas, Sjuza- 
na ir Hemfris buvo svarbiausios poros; kiti, sukinėjęsi ap- 
link su antromis pusėmis ar po vieną, tebuvo subtilaus so- 
cialinę pusiausvyrą palaikančio šokio statistai; sukurtas 
savas griežtas etiketas. Draugai, pažįstami, bendradarbiai 
pasirodydavo prie stalo ir vėl dingdavo iš akiračio; kiekvie- 
nas žinojo savo vietą; besišypsantys veidai laužydavo duo- 
ną, patarinėdavo, linksmindavo, viską įprasmino. Edvino ir 
Andželikos stalas buvo keisčiausias ir įspūdingiausias. Nors 
Raisų dvaro galia ir prestižas betiko tik turistams, net kai- 
miški valgiai, išdėlioti ant valgomojo stalo, prie kurio, ne- 
sistumdydami alkūnėmis, gali susėsti dvylika žmonių, buvo 
skanūs. Daktarė Rozamunda, patikima, geraširdė ir santū- 
ri, ir jos vyras rašytojas Lambertas, paklaikusiomis akimis 
ir pasišiaušusiais plaukais, kurio įgūdžiai ir talentas atlygin- 
davo už stilingumo stoką; dviguba pramoga ir apkrautas 
stalas knygomis užgriozdintame kambaryje, paėjus korido- 
riumi už virtuvės. Sjuzana, keramikė iš Minesotos, rausva, 
egzotiška ir seksuali, trykštanti energija, šviesiais Žvilgan- 
čiais plaukais, patraukliai naivi, visuomet nešina pintine tai 
su Anglijos sodų gėlėmis ar indiškais prieskoniais, tai su 
Velykų dovanėlėmis ar šiltomis antklodėmis, ir jos dievi- 
nantis žmoną putnus, geras, liūdesingas, nerangus vyras 
Hemtris, architektas, patiekdavo valgius japoniškai — ant 
kilimais išklotų grindų, tarp pagalvėlių. Rozamunda turė- 
jo du vaikus, Sjuzana vieną, Andželika nė vieno. Edvinas 
tebemanė, kad tai neteisinga. 


— Gal man reiktų pasitikrinti spermatozoidų kiekį, — 
vieną vakarą pareiškė Edvinas Sjuzanai. — Ką daro vyrai, 
netapę tėvais? 

Ir visi nusijuokė. 

— Myli žmonas, — tarė Andželika ir su nerimu suvo- 
kė, kaip ji priklauso nuo Rozamundos, kad ši neišsiplepė- 
tų apie implantą. Per vėlu pačiai pasakyti Edvinui: kodėl 
nepasisakė tada, kai Rozamunda buvo ką tik įspraudusi jį 
po oda? Ji beveik neprisiminė. Užteks laiko, užteks laiko, 
kaip tvirtino Rozamunda. Šį sezoną lankytojų padaugėjo 
5 procentais; Andželika turėjo tiek darbo, jo ir Edvinui 
būtų užtekę, tik jis nenorėjo dirbti. Edvinas dykinėjo ir 
mąstė; veido išraiška buvo suglumusi kaip Hemfrio, kurio 
architektūrinė praktika pašlijo. Baisus dalykas ieškoti, kuo 
užsiimti. Lambertas irgi turėjo finansinių sunkumų. Lei- 
dėjai išbraukė jį iš sąrašo; agentas nebeturi laiko su juo 
kalbėtis. Niekas jo nesupranta. Jis daugiau laiko praleis- 
davo su vaikais, kad Rozamunda galėtų budėti naktimis; 
teko tai daryti, jei norėjai apmokėti sąskaitas. 


Andželika, jauniausia iš grupės, manė turinti mokytis, 
tai ir mokėsi — prie pietų stalo. Jau galėjo kalbėti apie 
abstrakčius dalykus: kas yra teisingumas ir neteisybė; ge- 
riau išmanė, kada atverti širdį, kada patylėti; turėjo savo 
nuomonę apie meną, kas iš tikrųjų valdo šalį, ir panašiai. 
Ar bombas sprogdina agentai-provokatoriai, ar teroristai. 

Iš Sjuzanos ji išmoko rafinuotos moteriškos reakcijos; 
dalykų, kurių motina jos niekad nemokė. Ji sužinojo, kad 
gėles reikia suderinti, o ne bet kaip sukišti į vazą; kad rei- 
kia nuskabyti lapelius ir sutraiškyti stiebus. Sjuzana užsimi- 
nė, kad tas pats ir su jutiminiais malonumais. Kuo ilgiau 
atidėlioji, tuo didesnį patiri malonumą. Tai, matyt, buvo 
taikoma ir seksui ir puikiai tiko Andželikai. Arba, anot 
Sjuzanos: „Dieve, anglai taip nemoka mergintis. Čia tikrai 
neturima supratimo apie kultūrą su raudonom rožėm!“ 
Nors, Dievas liudytojas, kad Hemfris kuo neangliškiausiu 
būdu su puokštėmis rėžė sparną apie Sjuzaną, vežiojo ją 
romantiškų savaitgalių į Vieną, užsakė jos portretą, pats 
darydavo manikiūrą stiprioms keramikės rankoms. 

Sjuzana manė, kad taip ir turi būti. Anksčiau ji buvo 
ištekėjusi už Aleno Edlio, dabar garsaus peizažų tapyto- 
jo. Ji pabėgo su Hemfriu, nuviliojusi jį nuo Helenos, rie- 
bios, neištikimos ir nejautrios jo žmonos, kurią visi taip 
apibūdindavo pasikliaudami Sjuzanos žodžiais. Nė vienas 
Iš šio ratelio, suprantama, nebuvo matęs Helenos ir neno- 
rėjo matyti — ji priklauso kažkokiam kitam pasauliui, 
slūgsančiam žemiau šio, jo kančios nesuprantamos, ne- 
reikšmingos: unkščiantys balsai atsakiklyje, reikalaujantys 
dėmesio, minčių, pinigų, kurie, antrųjų žmonų nuomone, 
priklauso joms. Nemylimos moterys iš praeities turėtų pa- 
mažu išnykti, kaip ir našlaujančios motinos. Na, Edvino 
praeityje tokios nebuvo: ji jo pirmoji ir vienintelė žmona. 
Jausmų ir santuokos sunkumai skirti kitoms, ne Andželi- 
kai. Taigi ji buvo pasipūtusi ir kvaila. 


Andželika manė, kad ji — mieliausias Žmogus pasau- 
lyje; vidinio prieštaravimo, kad gal nebūtinai taip yra, ne- 
liko. Kaipgi kitaip? Ji — savo gyvenimo šeimininkė. Su- 
glumo nieko nepajutusi, kai mirė tėvas. Tas įvykis praėjo 
beveik be pėdsako. Kodel? Lyg jis būtų buvęs ne Žmogus, 
o manekenas. Na, bet dėl to juk tikriausiai kaltas jis, ne 
ji. Vis dėlto jai atrodė, kad abejingumas jo mirčiai — lyg 
uždelsto veikimo bomba sieloje, kaip estrogeno implantas 
yra uždelsto veikimo bomba kūne, nesutaikoma su pačio- 
mis gyvybės ištakomis. 


Kadaise, septintame dešimtmetyje, septyniolikametė Le- 
vanda Lem ištekėjo už penkiasdešimt dvejų metų Stiveno 
Vaito ir netrukus pagimdė mergytę, vardu Andželika, ku- 
ri buvo paklusni ir ambicinga, protinga ir guvi. Kartais jie 
ją vadindavo sutrumpintai — Žele, kai norėdavo meiliai ja 
atsikratyti. „Oi Žele, kokia tu įkyri, koks vyras pakęs tokią 
žmoną?“ Kartais jie ją vadindavo Angela: „Angela, mieloji, 
atnešk man tą; Angela, mieloji, paduok aną. Angela, mie- 

loji, prispausk pinigėliais savo vargšui mirusiam tėveliui 
akis. Jis dabar taip pat angelas. Jei nebūtum pasišovusi dai- 
nuoti to šlamšto rokenrolo, jei ir toliau būtum giedojusi 
Hendelio „Mesiją“, būtum galėjusi tapti primadona ir ta- 
vo tėtušis gal nebūtų taip nusiminęs ir miręs. Ne, ne, aš ta- 
vęs nekaltinu, Angela, mudviejų, o, tiesą sakant, tėvo An- 
gela linksmai skambančiu kaip vyturėlio balsu, kuria 
tonacija bedainuotum, jis bent jau nesulaukė, kol pradėjai 
dainuoti „Trenktoje skaistuolėje“. Bent jau jo labui išsau- 
gojai skaistybę, kol jis pakratė kojas, padėjo šaukštą, užver- 
tė kanopas. Žinoma, to ir reikėjo tikėtis, buvo trisdešimt 
penkeriais metais vyresnis už mane, tačiau, žinok, nesvar- 
bu, kad tikėjaisi, — vis tiek pasibaisėtina likti be vyro“. 


Vieversėliai, ėriukai, skaisčiai balti ryžiai; pridėkite 
žiupsnelį miežių, visi geri dalykai. Kodėl nieko gero ne- 
išėjo? Niekas galutinai nesibaigia, štai kaip, net vardai ne- 
galutini. Ją reikėjo pavadinti Džeine: tai vardas, kurį ne- 
labai suskaldysi, prakiurdysi ar šiaip padalysi. Andželika 
prašėsi bėdos. 


Andželika lovoje vis dažniau ir dažniau nusigręždavo 
nuo Edvino; išrankumas gali įgristi; miegas gali tapti gei- 
džiamesnis. O gal galimybė pastoti, apsiaučianti seksą 
šviesos aureole, suteikdavo jam įdomumo, kaip saulė iš už 
tamsaus debesies paauksina jo kraščiukus? Šiaip ar taip, 
ji jau beveik galėjo patikėti, kad implantas tik įsivaizduo- 
jamas. Rozamunda, kurią ji pirmą kartą susitiko kliniko- 
je, buvo nepažįstama, dabar draugė. Viskas yra kitaip, tai 
kodėl ne šitai? Geriau neklausinėti. Galbūt buvo įrodyta, 
kad tokie implantai neveiksmingi: kaip jie gali taip ilgai 
veikti; ir kas gali pasakyti, ar iš tiesų Edvinui ir jai skir- 
tas vaikelis neatėjo į pasaulį dėl dirbtinai įsiūto hormono 
žirnelio, ar Dievo valia? Rozamunda nė neužsiminė apie 
implantą patį pirmą kartą, kai Edvinas prie pietų stalo 

pareiškė: „Mudu su Andželika nelaimėtume prizo už vai- 
singumą“ — ar kažkaip panašiai, be ceremonijų, kaip 
įprasta anglams, galbūt dėl to, kad nebuvo ko daug kal- 
bėti. Metai slinko, ir vienerių metų įvykiai susimaišydavo 
su kitų dramomis. 


Ji troško, kad Edvinas būtų panašesnis į Hemfrį; labiau 
dievintų ją, būtų romantiškesnis ir ne taip mėgtų draugiją. 


Ji prisivertė nueiti ir pasėdėti prie tėvo kapo: Raisų 
paveldas naikino kapinių dalį už šventoriaus, kur buvo 
palaidotas jos tėvas, ir ketino statyti naujo sporto centro 
priestatą. Ji žinojo, kad jei nenueis dabar, vėliau nebega- 
lės, neteks net šios kūniškos, nors ir irstančio kūno, rea- 
lybės. Ir vis dėlto negalėjo kaip reikiant prisiminti Stive- 
no Vaito: jis buvo per daug senas, per daug mielas, per 
daug nekonkretus, kad būtų realus. Kažkas, nekėlęs jai 
stiprių jausmų, gyvenęs praeityje, nors jo laikas iš dalies 
sutapo su jos; kurio džiaugsmai buvo jai svetimi, todėl 
jautėsi kaip vietoj pagrobto vaiko palikta laumiukė. 


Jai buvo nuobodu. Ankstesnieji Edvino draugai iš klu- 
bo ar kartu medžioję ir šaudę, dabar prekiaujantys nekil- 
nojamuoju turtu, užstatinėjantys šlamštą, kartas nuo karto 
užsukdavo į naująjį, patobulintą Raisų dvarą, leptelėdavo, 
koks be galo nuobodus gyvenimas kaime, ir išvykdavo. 
Buvę Andželikos muzikos verslo draugeliai atkeliaudavo, 
prisiputę vienokios ar kitokios velniavos, pasmaksoti į 
kaimo mėnulį, paverkšlendavo, ką santuoka ir branda pa- 
daro iš merginos, net jei ši neturi vaikų, ir išvykdavo. 


Kartais pietų ateidavo Antėja, ir Edvinas nusižiovavęs 
sakydavo: „Jai galvoje tik arkliai; laikyk ją toliau nuo ma- 
nęs, Nors ji man ir pusseserė. Tik įsivaizduok, jei būčiau 
mergaitė, 0 ji berniukas, mano titulą turėtų ji!“ 

Arba atverti širdies ir išlenkti stiklelio džino užklysda- 
vo Bofe Di. Ji ruošėsi tekėti už lenktynininko, kurio gal- 
va buvo taip sudaužyta, kad jis negalėjo aiškiai kalbėti, ta- 
čiau Bofė Di nemanė, kad pažeistos smegenys — kliūtis 
šeimyninei laimei. Priešingai. 


10 
Grupinės bėdos 


Vieną vakarą Andželikai paskambino Rozamunda ir 
pasakė: 

— Andželika, tai siaubinga: turime ką nors daryti. Man 
atrodo, kad Sjuzana susimetė su Klaivu Rapoportu. Nuo- 
lat matau jo ir jos automobilius, stovinčius keistose vieto- 
se, kai vykstu pagal iškvietimą, ir abudu tuščius. 

Buvo vasara, žaliavo žolė. 


Klaivas Rapoportas buvo advokatas iš ne tokių artimų 
draugų ratelio: tykus, rimtas, romantiškas, labai tvirtais 
santuokiniais ryšiais susietas su apkūnia judria brunete 
Natali. 


— Niekaip negali būti, — pareiškė Andželika. 

— Kodėl? — paklausė Rozamunda. Ir Andželika primi- 
nė jai, kad vos prieš porą savaičių, per iškylą prie senojo 
geležinkelio, — Sjuzana su Hemfriu gyveno žavingai per- 
tvarkytoje geležinkelio stotyje, — Natali pusiau juokais, pu- 
siau rimtai, kaip paprastai draugėms moterys, prisipažino, 
jog Klaivas jos nebemylįs, seksualiai jinai jo nebedominan- 
ti. „Ką man daryti? — klausė Natali. — Anksčiau neturė- 
jome tokių bėdų“. — „Vilkėk juodus apatinius, — atsakė 
Sjuzana. — Nėriniai ir korsetas, aukšti kulniukai. Pražings- 

niuok pro jį kartą kitą. Visada padeda“. Ir visos kiek sutri- 
kusios nusijuokė. Nes šioje grupėje, šventai tikinčioje, kad 
seksas susijęs su meile, 0 ne su geismu, toks dalykas nu- 
skambėjo keistai. 


— Jei Sjuzana susidėjo su Klaivu, — paaiškino Andže- 
lika Rozamundai, — ji tikrai negalėjo šitaip pasakyti. 

Žvelgiant į praeitį, tai tik rodė, kaip menkai Andželi- 
ka apie viską nusimanė. 


— Ne, galėjo, — atkirto Rozamunda, — jei ji pakan- 
kamai pasitiki savimi, pakankamai pasipūtusi, absoliučiai 
tikra, kad jokie juodi apatiniai nebesuteiks Klaivui laimės 
lovoje su Natali, ir jei bando paslėpti pėdsakus. 

— Ji ne tokia, — apstulbo Andželika. — Tik ne Sju- 
zana. 


Bent jau iki tol manė, kad ne tokia. Teisybė, vyrai pa- 
gyvėdavo, kai į kambarį įeidavo Sjuzana; kaulėta neran- 
goka figūra, siūbuojantis tankių šviesių plaukų varpas; bet 
moterys irgi pagyvėdavo: buvo akivaizdu, kad Hemftris 
dievina Sjuzaną, Sjuzana dievina Hemfrį. Andželika apie 
šį reikalą mąstė kuo mažiausiai ir išmetė jį iš galvos. Ro- 
zamunda persidirbusi, šiek tiek paranojiška. Jai sunku su 
Lambertu, kuris ją viešai žemina, apverkia jos krūtų ma- 
žumą, rūpinimąsi visais, išskyrus jį, o Rozamunda, be abe- 
išklojo Edvinui, ką sakiusi Rozamunda, o Edvinas atsilie- 
pė: „Kuo, po galais, Sjuzanai gali patikti Klaivas Rapo- 
portas, jis nykus kaip stovintis vanduo“, — ir tai nebuvo 
visiškai toks atsakymas, kokio tikėjosi Andželika, tačiau 
tomis dienomis vis daugiau radosi netikėtų dalykų. 


Netikėta buvo ir tai, kad kitą savaitę pas Andželiką už- 
suko Lambertas, Rozamundos vyras, ir pasakė: 

— Andželika, man atrodo, kad Sjuzana ir Edvinas už- 
mezgė romaną. 

— Lambertai, niekus tauški, — atšovė Andželika. — Ir 
kuo tau užkliuvo, net jei ir užmezgė, nors jie to nepada- 
rė? Ar tau nervai pairo? Kodėl taip baisiai atrodai? 

Lambertas tikrai atrodė baisiai: mūvėjo treningines 
kelnes, vilkėjo senus kareiviškus marškinius, ištrauktus 
viršun, ir buvo savaitę nesiskutęs ir tris mėnesius nesi- 
kirpęs. 

— Nereikėjo tau to kontraceptinio implanto, — tarė 
Lambertas. — Rozamunda tada taip ir sakė, bet tu neno- 
rėjai klausyti. Pažiūrėk, kokių bėdų jis visiems pridarė. 
Tu — Edvino žmona. Turėjai pagimdyti jam kūdikį. 

— Ką? — pasipiktino Andželika. — Ką? Kas sako, 
kad aš nenoriu pagimdyti Edvinui kūdikio? 

— "Tai parašyta tavo ligos istorijoje, — atsakė Lamber- 
tas, ir daugiau iš jo nieko nepavyko išpešti. Andželikos 
bėdos jam nerūpėjo. Bet jei Lambertas pasakė Sjuzanai, 
o Sjuzana Edvinui — ne, sunku patikėti. Lambertas pa- 
prasčiausiai išsikraustė iš galvos. 


— Rozamunda, — tarė Andželika, nuėjusi į kliniką, 
kur rado Rozamundą tarp kraujo mėginių ir kortelių ro- 
dyklių, užsimovusią gumines pirštines 1r užsiemusią kitų 
žmonių tragedijomis, — Rozamunda, ką mums daryti su 
Lambertu? 

— Mums? — paklausė Rozamunda. Jos plaukai nuo 
prakaito ir nuovargio dar labiau susigarbanojo. Atviras 
protingas veidas buvo išblyškęs, strazdanos paryškėjusios. 
Andželika suprato, kad ji verta meilės ir susižavėjimo, 
kad gerbtina, tačiau niekad nebus kerinti. 

— Draugėms, — atsakė Andželika. — Mes visos drau- 
gės. — Ir Andželika trumpai išdėstė Lamberto skundą, 
lyg atpasakodama bepročio sapaliojimus Žmogui, besirū- 
pinančiam ano gerove. 

— Čia tiek visokios potekstės, — kalbėjo Andželika, — 
kuri iš tiesų gali įskaudinti žmones. Negi Lambertas nesu- 
pranta? 

— Andželika, — tarė Rozamunda, — žinoma, supran- 
ta. Nebūk naivi ir nemanyk, kad žmonės nesielgs blogai, 
jei supras, kas yra blogis. Kai kam patinka daryti bloga. 

— Bet ne Lambertui, — atsakė Andželika. — Niekam 
iš tų, kuriuos mes pažįstame. 

Rozamunda pakėlė antakius ir pradėjo išpylinėti mė- 
gintuvėlių turinį į kriauklę. 

— Negi nėra kam to padaryti? — paklausė Andželika. 

— Jei sumokėsiu, — nukirto Rozamunda. 

— Rozamunda, — tarė Andželika, — tai svarbu. 

— Ne gyvybės ir mirties klausimas, — atšovė Roza- 
munda. — Ponios Anos Vesli šlapime per daug baltymų. 
Tai svarbu. Lambertas pasakė man, kad Sjuzanos mažylis 
Rolandas — jo vaikas, kad tėvas — ne Hemfris. Aš žvilg- 
telėjau į ligos istorijas. Kraujo grupės atitinka. Beje, 
Hemfrio spermatozoidų kiekis tikrai mažas. 

— Lambertas išprotėjo, — tarė Andželika. 

— Matyt, Lambertas jau daug metų myli Sjuzaną, — 
pasakė Rozamunda. — Jis nepaliko manęs dėl vaikų, ne 
dėl manęs — jis taip sako; aš kažkodėl neįtraukiama į ly- 
gybę. Vargšė Sjuzana. Vargšas Hemfris. Vargšas Lambertas. 
O aš tik dirbu čia ir išlaikau šeimą. O dabar Sjuzana sako 
esanti neščia, taigi Lambertas įsitikinęs, kad vaikas Edvino. 


— Bet kodėl? 
— Nes tu negimdai Edvinui vaiko, o Sjuzana tokia ge- 
ra ir minkštaširdė, — tarė Rozamunda ir įtūžusi pridū- 


rė: — Prakeikta šliundra. 

Andželika išpūtė akis. 

— Implantų nenuslėpsi, — kalbėjo Rozamunda. — 
Lambertas peržvelgia ligos istorijas, ieškodamas medžia- 
gos savo apsakymams. Visi žino, tik tu ne. Žinojai, bet, 
regis, užmiršai. Tu labai savotiška, Andželika. Kartais ma- 

nau, kad eini per gyvenimą kaip lunatikė. Niekad nebū- 
čiau tau siūliusi prozako: tu ir taip optimistė, linksmai ir 
patikliai pasitinkanti kiekvieną dieną. 

— Aš netikiu, — tarė Andželika. Bet pamąsčiusi pri- 
pažino, kad Lambertas ir Rolandas turi tokias pat išspro- 
gusias, plačiai įsodintas paklaikusias rudas akis. Kai pa- 
galvoji, akivaizdu. Lygiai kaip idėja, kad žemynai prieš 
milijardus metų atsiskyrė nuo vieno pirminio Žemės ma- 
syvo, tapo akivaizdi visiems, kurie pažvelgė į gaublį, pa- 
gamintą po 1926-ųjų metų, kai pirmiausia imta apie tai 
kalbėti, nors kartų kartoms tokia mintis nebuvo atėjusi į 
galvą. 

— Netikiu, kad Lambertas įsimylėjęs Sjuzaną, — bevil- 
tiškai tarė Andželika. — Jūs per daug puiki pora. Jūs vi- 
sur einate kartu. Kam Lambertui mylėti Sjuzaną, kai jis 
turi tave? 

— Nes aš nuobodi, — ramiai atsakė Rozamunda, — o 
Sjuzana ne. Aš kalbu tik tada, kai turiu ką pasakyti, o 
Sjuzana čiauška be paliovos. Aš kasdien atidirbu tam tik- 
rą valandų skaičių ir kojų nebepavelku, ardama Žmonijos 
labui, o Sjuzana kupina meniško jautrumo. Lambertas ra- 
šytojas, Sjuzana keramikė. Supranti, menininkai. Tokie 
kaip Hemfris ir aš reikalingi jiems išlaikyti, bet aistringų 
jausmų nepažadiname, juk taip? Nėra ko tikėtis, kad iki 
galo atsilaikytume. 

— Jeigu jau Sjuzana ir užmezgusi su kuo nors roma- 
ną, — tarė Andželika, — tai ne su Edvinu, o su Klaivu 
Rapoportu. Pati taip sakei. Ir Sjuzana niekada man taip 
nepadarytų. Aš — jos geriausia draugė. Lambertas turi 
liautis kalbėjęs tokias kvailystes. Jis beprotis. 

— Norėčiau, kad būtų Edvinas, ne Klaivas, — tarė 
Rozamunda. — Nes jeigu Klaivas, vargšei Natali teks su- 
žinoti, vargšui Hemfriui irgi... 

— Ką gi, labai dėkui, — išpyškino Andželika. — Ma- 
nai, kad vargšė aš visiškai nesvarbi? 

— Oi Andželika, — baigė kalbą Rozamunda, — tu, 
kaip ir aš, pati gali savimi pasirūpinti. — Andželika labai 
nustebo. Ji niekad neketino tapti protinga, gero būdo ir 
pastovi: moterimi, kuri dėl aukštesnių idealų taikstosi su 
vyro neištikimybe. 


— Šiaip ar taip, — pridūrė Rozamunda, — vaikų tu 
neturi, taigi nelabai svarbu. — Ir tada Andželika suprato, 
kodėl Lambertas galėjo nusisukti nuo Rozamundos, galė- 
jo pasirinkti Sjuzaną. Andželika beveik patikėjo, nors ne 
visai. Kad Edvinas kažkokio spėjamo Sjuzanos kūdikio tė- 
vas, paprasčiausiai neįmanoma. Jis per daug jaučia atsa- 
komybę, per daug poniškas, kad rimtai susidomėtų Sjuza- 
na. Ji jiems patinka, bet yra paviršutiniška. 

Andželika paskambino Sjuzanai, ketindama pakviesti 
ją pasišnekėti. Hemfris pakėlė ragelį; kažkas bandė jį iš- 
plėšti. Aname linijos gale buvo girdėti įvairiausias triukš- 
mas: kažkas trinksėjo, dužo, verkė, paskui sukliko Rolan- 
dėlis; nepažįstamas balsas kalbėjo: „Hemfri, su niekuo 
nešnekėk. Aš draudžiu. Pirmiausia susitik su advokatu“. 
Kažkas sunkiai alsavo į ragelį, kol jis pagaliau atiteko 
Hemiriui. Hemfris prabilo kaip niekad karštai: 

— Čia tu, Andželika? Ragana! Pro pirštus žiūrėjai į 
Sjuzanos darbelius, o juk žinojai. Ji pasekė tavo pavyz- 
džiu, ji man papasakojo apie tave ir Lambertą. — Ir 
Hemfris padėjo ragelį. 


Andželika nusijuokė. Negalėjo susilaikyti. Įėjo Edvinas. 

— Ko taip juokies? — paklausė Edvinas. 

— Sjuzana užmezgė romaną su: a) Klaivu Rapoportu, 
b) Lambertu, c) tavimi. Aš flirtuoju su Lambertu; tu ir/ 
arba Klaivas Rapoportas yra Sjuzanos vaiko tėvas. Toks 
provincijos gyvenimas. 

— Nemanau, kad tai juokinga, — tarė Edvinas, bet 
neatrodė nustebęs. — Ko juokiesi iš kitų žmonių bėdų? 

— Na, — tarė Andželika, — jei tai tiesa, vadinasi, ir 
mano bėda. 

— Tai tu neigi? — paklausė Edvinas. — O Sjuzana 
tvirtina, kad teisybė. 


Andželika negalėjo patikėti, kad Sjuzana gali šitaip, — 
lyg visi vėl būtų mokinukai, — meluoti norėdama išsikaps- 
tyti iš bėdos. Giedrą dangų staiga apniaukė juodi debesys: 
tokie gula sluoksniais vienas ant kito, kol tarp atskirų 
sluoksnių kyla audra, persimetanti pas kaimynus. Žaibas 
perskrodžia dangų, griaudžia perkūnas, šėlsta audra. An- 
dželika jau nestovi tyra ir rami, nušviesta meilės ir sėkmės 
saulės. Jai po kojomis dreba žemė. Ji tik viliasi, kad nebus 
galutinai parblokšta. Viskas atsitiko per staigiai. 

Edvinas lyg niekur nieko įsijungia televizorių. 

— Edvinai, — sako Andželika vyrui, — geležinkelio 
stotyje vyksta kažkas nepaprasta. Tau neįdomu? 

— Ne, — atsiliepia Edvinas, — tai tikrai neturi daug 
bendro su mumis. 

Jis susirado dokumentinį filmą apie Šiaurės Airiją. Ne- 
atplėšia akių nuo ekrano. 

— Manau, kad turi, — sako Andželika. 

— Aš žinojau, kad tau bus tikra šventė, — sako Edvi- 
nas. — Nelabai gražu asmeniškus dalykus paversti viešo- 
mis paskalomis. 

— Bet Sjuzana — mano draugė, — sako Andželika, — 
ją ištiko bėda... 

— Nelabai draugiškai su ja pasielgei, — sako Edvinas. 

— Jei ji meluoja apie Rozamundos vyrą ir mane... — 
pradeda Andželika. 

— Man atrodo, kad ji nerimauja dėl tavęs ir savo vy- 
ro, o ne Rozamundos. 

— Absurdas, — sako Andželika. 

Ji papurtytų vyrą, bet šis virtęs svetimu ir net priešiš- 
ku žmogumi. 

— Nejaugi manim nepasitiki? — klausia Andželika. — 
Klausai visokių plepalų. 

— Tu jų prisiprašei, — kalba Edvinas. — Norėjai 
triukšmingo gyvenimo. Vakar man paskambino Sjuzana. 
Prašė patarimo. 

Ir jis papasakojo Andželikai, kad Sjuzana paskambino 
Klaivui aptarti kažkokio darbo projekto. Paralelinio tele- 
fono ragelį pakėlė Natali, pasiklausė, kažko nesuprato ir 
puolė į isteriją. 

— Nors pačios Natali elgesys, — sako Edvinas, — ka- 
žin ar suteikia jai teisę nepakęsti, ką Klaivas nusprendžia 
daryti ar nedaryti, bet negi moterys kada klauso sveiko 
proto? Jų teisingumo supratimas labai vienpusiškas. Sju- 
zana bijojo, kad Natali pridarys bėdos paskambindama 
Hemfriui, tai susuko man. Va, ir viskas. 

— Kodėl tau? — klausia Andželika. 

— Tikriausiai todėl, — sako Edvinas, — kad esu jos 
draugas ir vienintelis, kuriuo jinai gali pasitikėti, nes ne- 
nešiosiu paskalų, nedarysiu tragedijų ir nesigardžiuosiu 
tokiais svarbiais dalykais. Ar visa tai negalėtų palaukti, 
kol pasibaigs programa? 

„Kaip jis drįsta! — sako balsas Andželikos galvoje. — 
Kaip jis drįsta!“ Kitas balsas įspėja: „Netampyk tigro už 
ūsų“, o trečias: „Nusivesk į viršų ir jį išdulkink“. Andželi- 
ka purto galvą, norėdama jais atsikratyti, ir jai pavyksta. 


Andželika išjungia televizorių. Edvinas atsidūsta. 

— Netikiu, kad Sjuzana girdėjo bent menkiausią užuo- 
miną apie mane ir Hemfrį, — sako Andželika, atgaudama 
pusiausvyrą. — Hemfris man į tėvus tinka. Ar neturėtu- 
me to išanalizuoti? Gal čia Hemfrio fantazijos? Kad aš jį 
sekioju? Atsiprašau, kad išjungiau televizorių. Negražiai 
padariau. 

— Nieko nieko, — visai linksmai kalba Edvinas. — 
Manau, kad Sjuzana perdėtai jautri. Ji taip jaudinasi, kad 
sensta. Pasakiau jai, kad nebūtų kvaila. 

— Iš kur Žinai? — klausia Andželika. — Iš kur žinai 
apie Sjuzaną tokius dalykus, kurių nežinau aš? Atrodo, 
esi jai labai artimas. 

— Kai dirbu Paveldo parduotuvėje, — kalba Edvi- 
nas, — mudu su Sjuzana kartais einam pasivaikščioti. Ją 
domina visokiausi dalykai, kurie nedomina tavęs. Pavyz- 
džiui, Anglijos laukų gėlės. 

— Kalė! — pagaliau teškia Andželika. 

— Sjuzana sako mananti, kad tavo elgesyje su ja pa- 
stebėjusi lesbietiškų polinkių, — sako Edvinas. — Ji dėl 
to nesmagiai jaučiasi. Jai atrodo, kad tau labiau patinka 
moterys, bet nedrįsti prisipažinti. 

— O tu ką manai? — paklausė Andželika. 

— Nežinau, — atsakė Edvinas. — Nesakyčiau, kad 
pastaruoju metu kraustytumeis dėl manęs iš proto. 


Andželika vaikščiojo ir galvojo, galvojo ir vaikščiojo, o 
Edvinas glostė ir tapšnojo šunis, labradorus, vienas jų gu- 
lėjo jam ant kelių, o kitas ant kojų, — dideli, meilūs, stori 
auksaspalviai padarai. Edvinas vėl įjungė televizorių. Bet 
programa apie Šiaurės Airiją jau buvo pasibaigusi. Jis vėl 
atsiduso. 

„Jis tavęs nebemyli, — pasakė vienas balsas. — Lau- 
kia, kol tu dingsi“. Bet Andželika nuvijo šalin tą piktava- 
lišką gąsdinimą. 


— Ką tu patarei Sjuzanai? — pagaliau paklausė Andže- 
lika Edviną. Lyg jai būtų buvę leista paklausti tik vieno da- 
lyko, kaip vaikų žaidime, taigi klausimas turėjo būti rimtas. 

— Aš pasakiau, kad jei Natali kerštinga ir valdinga, vi- 
sų pirma pasistengs pasimatyti su Hemfriu. Taigi Sjuzana 
verčiau pirma pradeda ir pasipasakoja vyrui, kol iš musės 
dar nepadarytas dramblys. Teisingai? 

— Edvinai, — tarė Andželika, — patarimas labai keis- 
tas. Ką tu bandai padaryti? Viską sugadinti? Sjuzana tu- 
rėjo viską viską neigti. 

— Brangioji, — atšovė Edvinas, — ji tarėsi su manim, 
ne su tavim. 

„Edvinas buvo Sjuzanos meilužis, — tarė balsas. — Jis 
irgi tik dabar sužinojo, kad Sjuzana guli su Klaivu, ir tik 
nori viską sugadinti“. 

— Užsičiaupk! — mintyse suriko Andželika, ir balsas, 
niūriai taręs: „Nesakyk, kad neįspėjau“, — nutilo. 


Apie duris kažkas braižėsi, lyg kabinėjosi, lyg beldėsi, ir 
Edvinas atidarė duris Sjuzanai, verkiančiai, paburkusiu vei- 
du, drebančiai nuo šalčio ir basai. Žemę lauke dengė snie- 
gas. Jos kojų pirštai buvo pamėlynavę. Sjuzana atsisėdo į 
krėslą, Andželika atnešė antklodžių, o Edvinas suėmė Sju- 
zanai kojas, trynė ir tapšnojo, kad atsistatytų kraujotaka. 


— Hemfris išmetė mane iš namų, — verkė Sjuzana. — 
Nuosavų namų. Dariau viską, kaip liepei, Edvinai. Palau- 
kiau tinkamos progos ir papasakojau jam, kaip kvailai iš- 
ėjo su Klaivu. Pasakiau, kad tai nieko nereiškia. Pasakiau, 
kad Natali nesveikai sureagavo. Pasakiau, kad tikrai ne- 
norėjau užgauti Natali, kaip galėčiau? Ji mano draugė. 
Pasakiau Hemfriui, kad pastaruoju metu jis taip užsiėmęs 
reikalais, kad vargu ar turėtų stebėtis, jog susidomėjau ki- 
tu vyru. Galų gale aš jaunesnė už jį. Pasakiau, kad Klai- 
vą ir mane sieja fantastiška intelektualinė menininkų 
draugystė — bet seksas čia beveik niekuo nedėtas. Mes 
tiesiog kartais susitinkame vienu du, kaip su tavim, Edvi- 
nai. Edvinas ir aš kartais einame į gamtą pasivaikščioti, 
Andželika. Pasakiau Hemfriui, kad jis turėtų pasimokyti 
iš šio atsitikimo, suprasti, kad jo santuokai iškilęs pavo- 
jus, ir labiau stengtis; nieko nebus, jei nekreips į mane 
dėmesio. O jis viso labo mano akyse virto Viktorijos epo- 
chos primityvu. Velnias! Jis ištrenkė mane iš namų tiesio- 
gine prasme, fiziškai, — nedavė man net apsiauti ir užsi- 
rakino, kad negalėčiau grįžti. Nuėjau pas kaimynus ir iš 

ten paskambinau Klaivui, bet jis niekuo nepagelbėjo. Pa- 
sakė, kad Natali išgėrusi per didelę dozę migdomųjų ir jis 
laukiąs gydytojo, taigi dabar kalbėti negalįs. Pavadino ją 
„savo žmona“ taip, lyg tai būtų koks stebuklas. Ji svarbi, 
o aš ne. Ji visiškai laiko jį po padu. Tokia bjauri intrigan- 
tė. — Sjuzana nutvėrė Andželikai už rankos. — Man da- 
bar toks baisus metas! Tu manęs juk neapleisi, Andže- 
lika? 

— Žinoma, ne, — atsakė Andželika. 

— Nes tu mano draugė, kultūringa ir supranti tokius 
dalykus. Tu ir Lambertas labai artimi, juk taip, o Edvinas 
nekelia kvailų scenų ir neužsirakina palikęs tave sniege. 


Andželika laukė, ką pasakys balsai, bet jie tylėjo. Te- 
ko pačiai kapstytis. Ji ištrūko iš Sjuzanos rankų. Edvinas 
nuėjo atnešti sauso rankšluosčio Sjuzanos kojoms. Andže- 
lika nebuvo įsitikinusi, ar jis suvokė Sjuzanos užuominos 
apie Lambertą esmę. Galbūt šie beprotiški žodžiai jam 
buvo kaip žąsiai vanduo: kai kurie vyrai net maloniausio- 
mis aplinkybėmis nesiklauso moterų pokalbių, 0 jei jie 
tampa pernelyg jausmingi, staiga gali visai apkursti. 


— Sjuzana, — vis dėlto pasakė Andželika, — jei tu iš- 
vien vilioji geriausių draugių vyrus, nereiškia, kad visos 
taip elgiasi. Aš tikrai ne. Ką tu nori pasakyti apie mane 
11 Lambertą? 

Sjuzana šiurkščiai nusikvatojo ir pareiškė, kad iš anglų 
gali tikėtis tik dievobaimingų banalybių, jokio supratimo, 
kas yra meilė ar jos reikalavimai. Jos subtilius santykius 
su Klaivu, jų jėgą, aistrą, pulsuojančią jų sielą suniekino 
Andželikos tėkšta frazė: „vilioji vyrus“. 

Andželika atrėžė: 

— Garantuoju, kad Hemfriui nesapaliojai apie „pul- 
suojančią sielą“, nebent, žinoma, jis tau mirtinai įgriso, O 
tai aš suprasčiau. 

— Kodėl? — paklausė Sjuzana, staiga atskleisdama sa- 
vo niekingą vulgarumą. — Nes norėtum pati pačiupti jį 
savo lipniais piršteliais? 


Andželika nemanė, kad į tokius žodžius verta atsakyti. 


Grįžo Edvinas. Sušalusios Sjuzanos kojos spaudėsi jam 
prie skruosto, kai jis jas trynė rankšluosčiu. 

— Kaip noriu, kad manimi kas nors rūpintųsi, — aik- 
čiojo Sjuzana, — ypač dabar. 

— Vargšė Sjuzana, — guodė Edvinas. — Be abejo, 
mes pasirūpinsime tavimi, juk taip, Andželika? 

— Kodėl ypač dabar? — paklausė Andželika. 

— Sjuzana laukiasi, — tarė Edvinas. 

— Trys mėnesiai, Andželika, — pasakė Sjuzana. 


Andželikos galvoje pynėsi balsai; ji bandė susivokti; 
vieni ją įspėjo, kikeno: „Ar nesakiau?“, kiti drabstėsi bai- 
siausiais keiksmažodžiais, paskui vietoj kakofonijos stojo 
tyla, ir balsai sutarė: „Andželika nesusitvarko. Mums iš 
jos jokios naudos. Atsikratykim ja“. 


— Andželika, ar girdėjai? — paklausė Edvinas. 
— Nebevadink manęs Andželika, vadink ledi Rais, — 
kvailai leptelėjo Andželika. 


Tai pasakiusi Andželika, nerami jauna įdomios praei- 
ties moteris iš daugelio sudedamųjų dalių, neįspėjusi nė- 
rė į savo vidaus citadelę taip staigiai ir greit, kaip žmonės 
bėga nuo raketų, žemės drebėjimo, miško gaisro, — nes 
norėjo išgyventi; vietoj savęs paliko ledi Rais, kad ši kaip 
mokėdama kapstytųsi. 


— Atleiskite, — tarė ledi Rais, kurią irgi sutrikdė per 
daug staigi permaina, — nekaip jaučiuosi. 

Ledi Rais nuolat atsiprašinėdavo ir retai kada jautėsi 
gerai. Buvo mylinti, melancholiška, draugiška būtybė, ta- 
čiau dabar stovėjo vieniša kaip aštuoniolikto amžiaus po- 
kylio kaukė, po kuria slypi daugybė kitų: vienos švie- 
siaplaukės, kitos tamsiaplaukės; vienos jaunos, kitos 
senos; tą akimirką visos buvo sustingusios kaip negyvos, 
visos persigandusios, — gal tik Želė, šiek tiek ištempusi 
kaklą ir vos matoma, rodė gyvybės, atkaklumo ženklų. Ži- 
noma, nė viena iš kitų asmenybių ledi Rais dar neprisista- 
te. Ji nesuvokė permainos savyje. Kaip ir Andželiką, ją vi- 
so labo vargino galvoje skambantys balsai. 


Ledi Rais apalpo. Grimzdama į juodą šleikštų sūkurį 
sąmonės, iš kurios staiga buvo atimtas ir deguonis (aki- 
mirką ji liovėsi kvėpuoti), ir įprasta savastis, ji išgirdo Ed- 
viną sakant: 

— Vargše Sjuzana! Bet tu pasielgei teisingai. Mums vi- 
siems reikėtų elgtis kaip pridera. 


Ledi Rais šiaip taip atsisėdo ant sofos krašto, kad pa- 
lengvėtų, svyruodama atsistojo niekieno nepadedama. 
Edvinas vieninteliame laisvame miegamajame rūpinosi 
vargše sukrėsta Sjuzana. Tuo metu visuose, išskyrus šį, 
darbavosi dekoratoriai. 


Taip Andželikos asmenybė suskilo ir ji, bent laikinai, 
pasitraukė iš gyvenimo; jai pasisekė: kažkas vaikštinėjo 
jos sielos užkaboriais, laukdamas savo eilės. Andželika 
galėjo paprasčiausiai pasitraukti, jei kas ją per daug nu- 
liūdintų. Bet kieno galvoje gali taip pasidaryti. Trauma, 
šokas, apalpimas, ne vietoje pasakytas žodis, išdavystė, 
smūgis per galvą, bet koks pasikėsinimas į asmenybę, ir 
nežinia, kas jūs būsite, kai atsigausite. O jei turite per 
daug vardų ir dar titulą, dėl kurio kitų požiūris į jus ne- 
aiškus, kas jūs per viena, kad žinotumėt, kas esate? Per 

daug vidinių savasčių, ieškančių vientisos asmenybės, o 
kūno visoms nepakanka! 


Ledi Rais nuėjo gulti, netrukus — ir Edvinas. Jis pa- 
sakė tikįsis, kad ji jaučiasi geriau, tik nereikia bandyti to- 
kiu būdu užgožti Sjuzanos. Kas per kvailystė suvaidinti 
nualpimą. Visi žino, kad ji stipri kaip arklys. 


Ledi Rais mikčiodama atsiprašė ir bandė įtikinti vyrą, 
kad nieko panašaus tarp jos ir Hemfrio, tarp jos ir Lam- 
berto nebuvo, bet Edvinas tik liepė verčiau patylėti, bene 
tai svarbu, moterys vis tiek viską neigia, ji pati dar šį vaka- 
rą taip sakiusi. Ledi Rais pamanė geriau patylėsianti. 


— Vargšė aš, vargšė vargšė, — dejavo Sjuzana, dabar 
Raisų dvaro viešnia. Vargšė Sjuzana, iš paskos kartojo vi- 
si. Išmesta iš namų, atskirta nuo vaiko. Nedaugelis Hem- 
frio šalininkų — jo tėvai, Rozamunda ir saujelė palyginti 
svetimų Žmonių, pvz., paštininkas, kuris neapkentė visų 
skraidančiomis lėkštėmis, — spyrė Hemfrį eiti pas varžo- 
vą į namus ir suskaityti Klaivui šonkaulius, bet Hemfris, 
nors Ir niršo ant moterų, ant Sjuzanos, Natali, Rozamun- 
dos ir ledi Rais, kurios visos vienaip ar kitaip įteisino jo 
žmonos kekšystę, — skatindamos, pritardamos, — taip ir 
nesusidūrė su jam ragus įtaisiusiu vyruku akis į akį. Net 
tokiomis aplinkybėmis, skundėsi Rozamunda, vyrai solida- 
rūs. Neištikima žmona nužudoma; jos meilužio niekas ne- 
skriaudžia, dažnai net nenubaudžia. 


— Išvykite iš čia tą moterį, — maldavo ponia Makar- 
tur. — Gyva bėda! — Bet ledi Rais taip menkai bedomi- 
no pasaulietiški reikalai, ji tapo tokia užmarši, — gal su- 
sitrenkė galvą, kai pargriuvo? — kad matė tiktai baisius 
neteisingo apkaltinimo padarinius ir todėl atsargiai, nepa- 

sitikėdama žvelgė į ponią Makartur. Jei ledi Rais ir Ed- 
vinas kaip nors gali padėti Sjuzanai, padės. 


Sjuzana buvo miela, plūdo ašaromis ir troško išsipasa- 
koti. Ledi Rais nuvedė ją pas Raisų advokatus — praėjo 
keturios savaitės, Sjuzana vis dar negalėjo patekti į na- 
mus, vis dar buvo atskirta nuo Rolandėlio, Hemfris vis 
dar lindėjo geležinkelio stoties name, o pabandęs jam pri- 
siskambinti išgirsdavai jį siaubingu šiurkščiu balsu karto- 
jant: „Kalė! Lederga!“ Visi nutarė, kad jis neteko proto. 
Nebenutuokia, kas jis toks. Buvo tikimasi, kad pasveiks. 
Rozamunda pasakė, kad galbūt, jei ji neleisianti psichiat- 
rams užsikarti jam ant sprando. Ji manė, kad Rolandėliui 
pavojus negresia; jo seneliai Molė ir Džekas atsikraustė 
pas Hemfrį ir kartais švelniai ištraukdavo ragelį jam iš 
rankos ir padėdavo, prieš tai atsiprašę skambintojo. 


Bet Raisų advokatai, iškviesti Edvino, buvo protingi: 
įsigaliojus teismo nutarčiai, Hemfriųi nebebuvo kada 
sveikti — per šešias savaites turėjo išsikraustyti iš namų, 
kuriuose apsigyveno Sjuzana, vėl galinti rūpintis savo Ro- 
landėliu. Klaivas bandė susitaikyti su Natali; jie tebegyve- 
no po vienu stogu, bet Natali nesiliovė verkusi, net Roza- 
mundos prozakas nepadėjo. 


Besijaudindama Sjuzana neteko kūdikio (nors ponia 
Makartur tvirtino, kad nereikėjo lakti tiek džino ir tyčia 
maudytis per karštoje vonioje). Visi kaltino Hemfrį už jo 
beprotišką pavydą, už negimusio kūdikio nužudymą, nu- 
liūdinusį motiną. Niekas nekaltino Sjuzanos. Visiems bu- 
vo aišku, kad Hemfris pastūmėjo Sjuzaną į neištikimybę. 
Jis akivaizdžiai kuoktelėjęs. Sjuzana per daug atvira, per 
daug nekalta, per daug žavi, per daug veržli, kad turėtų 
polinkį ardyti šeimas, nors, anot Natali, Rozamundos ir 
Hemfrio, turi kaip gera; ši trijulė nusprendė, kad Sjuza- 

na greičiau liguistai neapkenčia žmonų, negu myli vyrus. 
Tuo pačiu metu visi, išskyrus Rozamundą (kuri matė Na- 
tali ligos istoriją, bet neturėjo teisės kalbėti apie pacien- 
tę), tvirtino, kad Natali seniausiai svetimauja, 0 neseniai 
susidėjo dar ir su bendradarbiu. Klaivą irgi reikia tik už- 
jausti, o ne kaltinti. Kad taip Klaivas ir Sjuzana galėtų su- 
sijungti! Visi šnekėjo, kad beprotis Hemfris, egoistė Na- 
tali stoja skersai kelio tikrajai meilei. 


Prieš palikdama Raisų dvaro prieglobstį, Sjuzana karš- 
tai pasakė ledi Rais: 

— Nemanyk, kad Edvinui su manim nesaugu; tu, šiaip 
ar taip, mano draugė. — Bet jos žvilgsnis tai neigė, šyp- 
sena irgi, todėl ledi Rais vėliau lovoje pasakė Edvinui, 
bent kartą ne nusisukdama, bet atsisukdama (ledi Rais 
buvo paslaugesnė už Andželiką ir į kitų jausmus atsižvelg- 
davo labiau negu į savo): 

— Ar tu kada nors su Sjuzana?.. 

Edvinas, regis, nustebo ir pasakė: 

— Dieve, Sjuzana man kaip sesuo. Aš ją labai myliu, 
Andželika. Andželika toks ilgas žodis. Ar negalėtume jo 
sutrumpinti? Pavyzdžiui, Angela. — Jis nuoširdžiai nusi- 
kvatojo, o ledi Rais pasijuto blogai. Tokio vardo artimam 
žmogui neparenkama. 


Vieną dieną Edvinas su pasibjaurėjimu pranešė susiti- 
kęs gatvėje Hemfrį ir tas jį apspjovęs. Apspjovęs! Tuose 
sluoksniuose, kur buvo auklėjamas Edvinas, svetimavimas 
yra kasdieniškas dalykas, niekas dėl to labai nesuka gal- 
vos, niekas nevaikšto ištįsusiu veidu, niekas nenusimena ir 
niekas nesispjaudo. Ledi Rais jautėsi išstumta iš rinktinės 
visuomenės ir, tiesą sakant, atsakinga už bjaurų Hemirio 
elgesį. Paaiškėjo, kad draugai, kuriuos ji suieškojo vyrui, 
nebuvo verti net pažįstamų vardo. Kartą ar du užsuko 
Bofė Di; Antėja nusprendė, kad šunys nutukę, ir įkalbė- 

jo Edviną eiti pasivaikščioti, sukarti gerą kelio galą. Ed- 
vinas eidavo taip nenorom, kad ledi Rais nė akimirką ne- 
dingtelėjo, jog Antėja turi omeny ne vien aistrą sveikiems 
šunims. Ne laimingiems šunims, — Antėja juos bardavo, 
ir jie stengdavosi neatsidurti per arti prie jos jojimo ba- 
tų, — bet grakštiems, blizgančio plauko, malonaus kvapo 
padarams. Edvinui tie pasivaikščiojimai tikrai išėjo į nau- 
dą: jis grįždavo įraudęs ir energingas; išvydęs namie Sju- 
zaną, regis, ištiždavo ir paniurdavo. Viskas gerai, manė le- 
di Rais. Viskas nurimo. 


Žinoma, taip nebuvo. Kai seksualinė išdavystė suskal- 
do panašiai mąstančių žmonių bendruomenę, blogis nesi- 
baigia. Šeimos yra, ir vaikai, ir suaugusieji verkia. Kartais 
beveik atrodo, kad jei nekils karas, žemės drebėjimas ar 
badas ir visko nenušluos, žmonės patys ims griauti savo 
namus, šeimas ir bendruomenes. Rodos, statome tik tam, 
kad griautume, rodos, kad Žmonių padermė negali pakęs- 
ti laimės nuobodumo. Rodos, juose iš tiesų tūno velnias. 
Laužų nakties* fejerverkai yra deginamoji auka karo die- 
vams permaldauti, bet iš tiesų niekas nenori, kad jie il- 
gam aprimtų. Taika nuobodi, karas — pramoga. Tam tik- 
ro būdo Žmonėms baisiausia, kai nieko neatsitinka. 


11 


Dar daugiau... 


Sjuzana dorybingai gyveno sau geležinkelio stoties na- 
me, Žiemos sniegas nutirpo, išsprogo raudoni, violetiniai 


*T. y. lapkričio 5-osios; tą 1605 metų naktį buvo sutriuškintas katalikų eks- 
tremistų sąmokslas prieš karalių Jokūbą I ir jo parlamentą. (Vert. pastaba. ) 

ir rausvi vasaros svilarožių pumpurai. Sjuzana vėl buvo 
rausva ir sveika; ji pasveiko po persileidimo, nors dar ne- 
atsigavo nuo, kaip visi — na, beveik visi — sakė, baisaus 
Hemfrio elgesio. 


Pati Sjuzana mažai kalbėjo apie praėjusių mėnesių įvy- 
kius, lyg tylėjimas būtų galėjęs juos ištrinti. Ji gyveno ty- 
kiai, nors buvo žinoma, kad pakeitė advokatą ir daktarę. 
Skyrybų priežastimi ji nurodė beprotišką Hemfrio elgesį, 
11 Hemfris dėl Rolando nutarė nesiginčyti. Ji pasiliks ge- 
ležinkelio stoties namą ir gyvens ten su Rolandu, 0 jis 
kaip nors išsivers, nors jo praktika nuėjo šuniui ant uode- 
gos. Regis, jis nebegali susikaupti ir siekti tikslo. Rolan- 
dą pasižadėjo lankyti kuo dažniau. 


— Manau, kad turėčiau būti dėkinga, — tepasakė Sju- 
zana, — bet vargšui Hemfriui tai taip būdinga! Vieną die- 
ną jis įtužęs ir pašėlęs, kitą — nuolankus ir romus. Jo jaus- 
mai stiprūs, bet neilgam. Aišku, juk Hemfris — Dvynys. 
Niekad negali žinoti, kurį Dvynį bučiuoji. Tikiuosi, kad jis 
ne per dažnai lankys Rolandą. Negerai, kai vaikas per daug 
mato tėvą, kuris gerokai kvaištelėjęs. 

Akivaizdu, Klaivas, taip stipriai ir atvirai įsimylėjęs 
Sjuzaną, nesugebėjo įveikti skyrybų formalumų; buvo aiš- 
ku, kad ir daktarė Rozamunda Pleidi Sjuzanai nebetiko. 
Vienai kitai draugei Sjuzana šnibžtelėjo, kad Rozamunda 
skleidžianti paskalas apie pacientus. Ir kas ji per daktarė? 
Ar negydė savo vyro nuo liūdesio tabletėmis, kol šį apė- 
mė visiška depresija? Be to, ar ne ji neprileido psichiat- 
rų prie Sjuzanos būsimojo eksvyro Hemfrio, kai buvo aiš- 
ku, kad šiam galvoj negerai? Ar toks elgesys etiškas? Jau 
nekalbant, kad neprotingas? Ne, daktarė Pleidi nėra ge- 
riausia Barlio gydytoja. Pasitikėjimas Rozamunda sparčiai 
smuko, o gydytojas, kuriuo nepasitikima, mažai ką išgydo. 

Vieną dieną Natali užtiko rožyne raudantį Klaivą, kai 
šis turėjo būti darbe. 

— Matyt, verki iš meilės Sjuzanai, — bejėgiškai tarė 
Natali. 

— Aha, — taip pat bejėgiškai atsakė Klaivas. 

— Ne dėl sielvarto ir bėdų, kurių pridarei man ir vai- 
kams, bet dėl savęs? Nes norėtum būti su ja, ne su ma- 
nim? 

— Taip, — atsakė Klaivas. — Norėčiau, kad tai būtų 
netiesa, bet deja. 

— Tada, — pareiškė Natali, — viskas baigta. Aš dau- 
giau nesistengsiu. 


Natali užkopė į antrą aukštą ir išmetė pro langus visus 
Klaivo rūbus ir popierius, kai kuriuos į sodą, kai kuriuos 
ant kelio. Kaimynai surinko. Lauk lėkė jo mokyklinės fo- 
tografijos, pirmieji laiškai Natali, slaptos pornografinės 
vaizdajuostės, žiebtuvėliai, kompaktiniai diskai; glėbiais iš 
spintų skrido kojinės, marškiniai, seni batai, kurių jis nie- 
kad neišmesdavo. Jai prireikė valandos. Klaivas laukė, kol 
ji baigs, tada supakavo, ką buvo užmiršusi, į kartonines 
dėžes ir tvarkingai sukrovė į bagažinę. Apieškojo jos iš- 
trenktus daiktus, bene ras ką nors, ko jam tikrai reikia, ir 
paaiškėjo, kad labai nedaug, — senų batų ir adresų kny- 
gelės, kuriuos jis ir pasiėmė. Vaikai žiūrėjo. Tėvelis išei- 
na iš namų. Jie buvo per daug apstulbę, kad verktų, o gal 
per daug susidomėję drama. Tada Natali atidarė automo- 
bilio kapotą, išėmė žvakes ir įmetė į upelį, kuris dailiai 
vinguriavo anglišku kaimo sodu. 

— Noriu automobilio, — tarė ji. — Jis teisėtai mano. 
Man jo reikia vaikams į mokyklą vežioti. 


Klaivas iškvietė taksi ir paliko namus kaip stovi, pa- 
siimdamas tik piniginę ir švarius marškinius. Pradėjo ly- 
ti. Taksi padangos dar giliau įmurkdė laimingesnės pra- 

eities atminus į purvą. Vėliau Natali susirado auksinius 
Klaivo rankogalių segtukus, kuriuos jam buvo dovanoju- 
si motina. Tada sėdo į automobilį ir įvažiavo į upelį, kad 
vanduo čiurlentų ir srūtų per materialų vyro atminimą, 
ir sugadino jį. Vėliau ji pranešė draudimo kompanijai, 
kad jai įkando vapsva, ir pareikalavo atlyginti už auto- 
mobilį. 


Klaivas nuėjo pas Sjuzaną ir tarė: 

— Žinau, kad manęs nemyli. Bet ar nesijauti vieniša 
namuose prie geležinkelio? Tavim ir Rolandėliu reikia rū- 
pintis. Leisk man atsikraustyti pas tave, gerai? 

— Ne, — atkirto Sjuzana. 

— Bet aš myliu tave, — kalbėjo Klaivas. — Visko dėl 
tavęs atsisakiau. Namų, žmonos, šeimos. Visko dėl tavęs! 
Aš prarandu klientus; mano verslas žlunga. Kai tu mane 
palikai, kiti irgi padarė tą patį. Tu viskas, ką turiu! 

Klaivas iš tiesų buvo beprarandantis pasitikinčią, sočią 
išvaizdą, būtiną kiekvienam klestinčiam advokatui. Jo ūsiu- 
kai pražilo. Vienas architektas, vienas advokatas, viena 
daktarė sudoroti. Kieno dabar eilė? 


— Klaivai, — barėsi Sjuzana, — nebūk kvailas! Kurį 
laiką mes išties gražiai draugavome ir kelis kartus nuošir- 
džiai pasikalbėjome. Buvo nuostabu, ir aš nesigailiu. Bet 
bendra ateitis lipdoma ne iš tokio molio. Negi negali grįž- 
ti pas Natali? Aš įsitikinusi, kad jinai tave myli. Šitiek 
triukšmo dėl nieko. Turėtum pagalvot apie vaikus. — Ka- 
dangi Klaivas neketino išeiti, pareiškęs, kad neturi kur, ji 
išdėstė savo požiūrį aiškiau: — Prašom neįkyrėti, Klaivai. 
Per tave ir tavo neatsargumą netekau vyro, ir dabar Ro- 
landui teks apsieiti be tėvo. Su manim visi taip blogai el- 
giasi. Prašom dar labiau visko negadinti. Jūs, vyrai, tiesiog 
neįmanomi. 

Klaivas išsinuomojo kambarį mieste ir slampinėdavo 
po prekybos centrą, vildamasis pamatyti Sjuzaną. Bet Sju- 
zana pradėjo apsipirkti kitur ir dėl to taip pat kaltino 
Klaivą. Dabar jai pirkiniai kainuodavo brangiau. 


— Labai sunku rimtai žiūrėti į ūsuotus vyrus! — pa- 
reiškė Sjuzana ledi Rais, susitikusi šią daržovių parduotu- 
vėje. — Tačiau Klaivas, matyt, iš tiesų galo ieško. Natali 
elgiasi su manim tiesiog pasibaisėtinai: apsimeta nepažįs- 
tanti, kai susitinkam gatvėje; manyčiau, kad jai vertėtų 
nelįsti man į akis ir eiti apsipirkti popiet, o ne iš ryto. Juk 
ne aš kalta, kad jos vyras myli mane. Jai reikėjo geriau jį 
prižiūrėti: ji visiškai frigidiška. Ją gydė Rozamunda Plei- 
di. Maniau, kad ji mano pusėje, tačiau paaiškėjo, kad ji 
šalta kaip tu, Andželika. Jums geriau nemalonumai negu 
draugė. Kodėl Natali neparsikvietus Klaivo atgal ir nesi- 
elgus su juo maloniai? Jis greit atsikvošės. Moterys kelia 
baisų triukšmą dėl tokių dalykų. Kokia ji nenuovoki! Jei 
Natali ir aš nueiname į tą patį pobūvį, mane pamačiusi ji 
išeina. Tai tiesiog kvaila: Žmonės liausis ją kvietę, jei ir to- 
liau kels scenas. 


Ir Sjuzana, žinoma, buvo teisi. Sjuzaną visada kviesda- 
vo į subuvimus, o Natali ne. Nuskriaustieji gadina kom- 
panijai nuotaiką. 


— Rozamunda irgi gera, — toliau šnekėjo Sjuzana. — 
Ji keistai su manim elgiasi. Tiesiog neprofesionaliai. 

— Bet tu nebe jos pacientė, Sjuzana, — tarė ledi Rais. 

Sjuzana apipylė pagyrimais vietinių obuolių kokybę ir 
spalvą, o daržovių pardavėjo žmona, dievinančiu žvilgs- 
niu žiūrėdama į ją. pasiūlė krepšį nemokamai. Sjuzana 
paėmė. 

— Bet Rozamunda tokia liežuvininkė, — pasakė Sju- 
zana. — Plepa nesąmones, kad tu įsisiuvusi estrogeno im- 

plantą, nors mes visi žinom, kad Edvinas nori kūdikio. 
Atsimeni, kaip jis verkė, kai aš netekau savojo? Tu ir Ed- 
vinas buvote man labai geri, aš to neužmiršiu. Jūs man 
kaip sesuo ir brolis. Bet Rozamunda — kodėl ji šitaip su 
manim elgiasi“? 

— Man atrodo, ji mano, jog Rolandas iš tiesų Lam- 
berto sūnus, — tarė ledi Rais. — Visiškai ne Hemtrio. 


Sjuzana išblyško. Jos veidas neteko rausvumo. Atro- 
dė išvargusi ir greičiau keturiasdešimties negu trisdešim- 
ties metų. Ji išėjo iš parduotuvės. Ledi Rais išsekė iš 
paskos. 

— Andželika, sakyk visiems, kad tai juokinga, — tarė 
Sjuzana. — Vos pažvelgus į Rolandą aišku, kad jis Hem- 
frio. Rolandas paveldėjo visus Hemfrio gabumus ir savy- 
bes, dėkui Dievui. Vargšas Hemfris, jausmų požiūriu jis 
luošys, kaip daugelis jo kartos anglų. Bet genams tai ne- 
kenkia, tiesa? Niekada nesipainiojau su Lambertu, nors 
jis visada buvo mane šiek tiek įsimylėjęs, bet juk aš ne- 
prašiau! Vyrus baisiai dažnai apninka įkyrios mintys, ką? 
O kokie fantazuotojai. Visada tvirtina permiegoję su ta- 
vim, nors nieko panašaus nebuvo; viso labo jie pasiūlė, o 
tu atsisakei. Nieko nuostabaus, kad jis sprūsta Rozamun- 
dai iš nagų. Be abejo, Lambertas tą patį kalba ir apie ta- 
ve, Andželika, ar žinai? Koks sudėtingas gali būti gyveni- 
mas provincijoje! 


Ir Sjuzana, matyt, visiškai atsigavusi, nudrožė keliuku 
su pintine ant rankos, tvirtais žingsniais, žvilgančiais švie- 


nusi savo gerumu ir patrauklumu. 
Sujaudinti balsai kėlė triukšmą ledi Rais galvoje, ta- 


čiau ji jų negirdėjo. 

12 
Žala 


Ledi Rais apdairiai užsuko pas Rozamundą. 

— Tu ir Lambertas? Aš nesakiau nieko panašaus, — 
pareiškė Rozamunda ledi Rais. — Sjuzana, arba Didžio- 
ji Barlio Svetimautoja, kaip ją kai kas vadina, tiesiog 
džiaugiasi galėdama pakenkti. Rolandas iš tiesų veikiau- 
siai Lamberto vaikas, bet, laimei, Lambertas paliko Sju- 
zaną ramybėje po šios aistringų akimirkų su Edvinu. Ne- 
ištižk taip: aš ir negalvoju tvirtinti, kad Sjuzana — Edvino 
meilužė, bet kad Lambertas, kuris kiek paranojiškas, tuo 
tiki, tai koks skirtumas? Man naudinga, kad jis tuo tiki. 


Lambertas vėl grįžo pas Rozamundą. Sjuzanos padary- 
ta žala, anot Rozamundos, kol kas apsiribojo trim šeimo- 
mis, keturiais vaikais: dviem savais, dviem Natali ir negi- 
musiu kūdikiu. Miestelis nurimo; paskalos pritilo. 
Rozamunda vėl ėmė plėsti savo praktiką, daugiausia tarp 
neturtingųjų. Dabar dauguma jos klientų skundėsi išsiplė- 
tusiomis venomis, o ne dvasinėmis problemomis. 


— Beje, Andželika, — tarė Rozamunda, — aš vėl nėš- 
čia. Nemanai, kad jau metas tau ir Edvinui prasimanyti 
šeimos? 


Plonytis balselis suzyzė galvoje: „Taip, taip, taip“, bet 
ji nekreipė dėmesio. 


— Nemanau, — išpyškino ledi Rais. Paaiškėjo, kad le- 
di Rais bijo permainos, skausmo, išsipūtimo, bijo dalytis 
savo kūnu su kita būtybe. Ką žinai, gal bus koks pabaisa, 
ne kūdikis. Ledi Rais buvo smulki, siaurais klubais. Ed- 

vinas stambus. Jei kūdikis paveldės Edvino ūgį, kaip jis 
gims? Anksčiau jai tat neateidavo į galvą. Motinystė ne- 
tekusiai drąsos ledi Rais atrodė labai neįdomus dalykas. 


Kaip greitai bėga laikas; ugnikalnio krateryje lava gara- 
vo ir šnypštė, bet neišsiveržė. Raisų dvaras Paveldo brošiū- 
roje buvo įvertintas trimis žvaigždutėmis ir laikomas tinka- 
mu šeimyninėms ekskursijoms. Ledi Rais buvo užsiėmusi. 
Anglijos Paveldas perėmė tvarkyti kasdieninius rūmų reika- 
lus, tačiau Edvinui patiko, kad ledi Rais nepaleidžia va- 
džių, tad ji ir nepaleido. Buvo įrengtas nedidelis zoologijos 
sodas: pitonai, kuriuos vaikai galėjo paimti į rankas, tapo 
puikiu masalu. Beždžionių aptvare buvo siūloma, jei avite 
suvarstomais batais, nusiauti juos ir įsispirti į drobines šliu- 
res, padabintas Kauvartų herbu, kurias paskui galėsite pa- 
siimti namo. Labai vykusi ledi Rais idėja. 


— Būtinai ateikite į Rolando gimtadienį! — kvietė 
Sjuzana serą Edviną ir ledi Rais. — Šeštadienį jam sukan- 
ka ketveri. Pakviečiau Rozamundą su Lambertu. Metas 
jiems baigti kvailus kivirčus su manim. Pakviečiau Hem- 
frį, bet atsisakė. Baisiai nemandagus. Jei nenori pasi- 
stengti dėl manęs, galėtų bent dėl sūnaus, gal ir namuo- 
se šį tą pakrapštinėtų. Katilas vėl teka. Bet ne. Žmonės 
tokie pagiežingi! 


13 


Pobūvis sode 


Sjuzana išpuošė sodą pobūviui. Turėjo talentą paversti 
daiktus gražiais. Per gėlių lysves vingiavo spalvotų lempu- 
čių girliandos. Mažučiai glaistyti pyragėliai buvo išdėlioti 

žavingai; patiekta šampano. Sjuzana užmiršo pasirūpinti 
vaisvandenių vaikams, bet jiems gerai buvo ir vanduo. Ledi 
Rais pasakė vyrui mananti, kad pobūvis surengtas ne vai- 
kams, 0 pačios Sjuzanos nesibaigiančiai vaikystei atšvęsti. 


— Jūs, moterys, labai mėgstat plakti Sjuzaną liežu- 
viais, — tarė Edvinas. — Matyt, jums būtinai reikalingas 
atpirkimo ožys. 


Rozamunda irgi atsisakė eiti į pobūvį, nors jame daly- 
vavo visi bent kiek žymesni ir įtakingesni kaimynai. Labai 
negražiai pasielgė neateidama, anot Sjuzanos, pati atsisa- 
kė malonumo, kad prikiaulintų kitam. Rozamundai, be 
jokios abejonės, reikia draugų ir įtakos, kad jos praktika 
atsigautų. Tačiau Lambertas atėjo. Vilkėjo atsagstytais 
marškiniais. Kelnes buvo susijuosęs virvele. Batai be raiš- 
telių. Tačiau atrodė, kad nevalyvumo priežastis buvo 
triumfas, ne tragedija. Jo akys Žžaižaravo. Atrodė beveik 
kaip maniakas. Įsiveržė į sodą rėkdamas, dainuodamas ir 
daužydamasis kumščiais plaukuotą krūtinę. 


— Gal tu nesveikas, Lambertai? — apstulbo ledi Rais. 

— Itin sveikas, — atrėžė Lambertas. — Šiandien išėjau 
iš namų. Palikau Rozamundą. Pabandyk pagyventi su 
daktare! 

Jis griebė ledi Rais už pečių ir maldaujamai įsisiurbė 
jai į akis. 

— Juk kiekvienas vertas laimės, ar ne? Aš — meninin- 
kas. Manęs negalima įsprausti į rėmus, juose negaliu gy- 
venti. 

Ką gi, visi tikrai kalbėjo, kad Rozamunda verčianti 
Lambertą laikytis padorumo, atrodyti bei elgtis, kaip dera 
vyrui ir tėvui, bet juk jis — rašytojas ir genijus. 

— Rozamunda mane žlugdo, — kalbėjo Lambertas. — 
Sjuzana nesugeba čia viena tvarkytis; ji jaučiasi vieniša ir 


71 


Fay Weldon 


bijo. Paprašė mane persikraustyti pas ją. Nacionalinis te- 
atras stato mano pjesę. 

— Labai dėl tavęs džiaugiuosi, — sušnabždėjo ledi 
Rais, bandydama iškart suvirškinti tiek daug naujos infor- 
macijos. — Tavęs laukia šlovė ir sėkmė. 

— Man tai nerūpi, — pareiškė Lambertas. — Man rū- 
pi tik Sjuzana. 


Sjuzana juokėsi ir plepėjo su svečiais. Laikė Rolandui 
už rankos. Buvo aprengusi vaiką šventiniais praėjusio 
šimtmečio apdarais: baltų nėrinių rankogaliai, aptemptos 
kelnės, juodi lakiniai batukai. Jis buvo tykus, nuolankus 
vaikas, koks ir turi būti. 


— Ką sako Rozamunda? — paklausė Andželika. — Ar 
ji neprieštarauja? 

— Rozamunda nežino, — atsakė Lambertas. — Noriu, 
kad tu jai praneštum, Andželika. Tu jos draugė. Roza- 
munda kaipmat atsikvošės manęs netekusi, pamatysi. Esu 
tik patogus įrankis, kurį naudinga turėti po ranka. Aš Ro- 
zamundai nepatinku; ji tenori mane turėti ir kankinti, nes 
esu menininkas. Tarp mūsų viskas baigta. Bet Sjuzana — 
Sjuzana žino, kas iš tikrųjų yra meilė. 


Sjuzana pamatė Lambertą, susijaudinusi pamojavo ir 
pribėgo prie jo. Avėjo storapadžiais kedais, nors balta suk- 
nelė buvo lengva kaip debesėlis. Rozamunda buvo sakiusi 
Andželikai, kad Sjuzaną kankina skausmingos nuospaudos. 

— Pakvaišėli, — tarė Sjuzana Lambertui, braukdama 
pirštu per jo neskustą smakrą. — Pakvaišėli! Laukinis Žvė- 
rie! Matau, kad teks tave prijaukinti ir šiek tiek apgrandyti. 
Kur tavo daiktai? Tik nesakyk, kad atėjai be nieko! 

Lambertas suriaumojo kaip liūtas. Žmonės atsisuko ir 
žiūrėjo išvertę akis. Lambertas tikrai buvo gyvesnis su 
Sjuzana negu su Rozamunda, 0 gal nuo netikėtos sėkmės 

jam galvoj pasimaišė. Rolandėlis išsigando ir pravirko. 
Sjuzana suspaudė vaikui ranką, kad nebijotų. Galbūt per 
smarkiai, nes ašarojantis Rolandas klaikiai suspigo. Lam- 
bertas paėmė jį ant rankų ir pametėjo į viršų. 

— Neverk! Neverk, čia tėvelis! — Bet vaikas sustūgo 
dar garsiau. 

— Nekalbėk taip, — sušnypštė Sjuzana. — Tu nesi jo 
tevas! — Ji užprotestavo taip energingai, kad Lamberto 
pašėlimas atslūgo. 

— Atleisk, — visai romiai tarė jis. 


Kiek atsikvošėjusi ledi Rais nusekė paskui Lambertą į 
mišku apaugusį plotą, kur kadaise ėjo geležinkelis. Sjuza- 
na užiminėjo svečius. 

— Lambertai, — tarė ledi Rais, — o kaip vaikai? Negi 
apie juos nepagalvojai? Juk Rozamunda nėščia? 

— Kai kalbėsiesi su mano žmona, — pareiškė Lam- 
bertas, — pasakyk, kad aš patariau pasidaryti abortą. Ži- 
noma, jei mano nesusidorosianti. Tegul sprendžia pati. 
Nors, tiesą sakant, Rozamunda gali susidoroti su viskuo, 
ką jai pakištų pasaulis. O aš iš tų vyrų, kuriems reikia tik- 
ros moters, kad galėtų ja rūpintis. 

— Kaip Sjuzana? 

— Kaip Sjuzana. Andželika, aš ketinu atlyginti jai už 
visą nelaimingą praeitį. Hemfris, Klaivas, Edvinas — visi 
su ja pasielgė šlykščiai. Nepasakok niekam, Andželika, 
bet Sjuzana nėščia. 

— Ką gi, — tarė ledi Rais, — nieko neketinu Roza- 
mundai sakyti, tik tiek. Teks pačiam tai padaryti. 


Lambertas išdidžiai nužirgliojo šalin. Ledi Rais atsisė- 
do ant išvartos, kurią Sjuzana pasiliko, mat romantiškai 
atrodė. Medis išvirto per audrą prieš šešetą mėnesių. Kitą 
rytą Edvinas nuėjo pažiūrėti išvartos; jis paskambino Sju- 
zanai ir pasiūlė nusiųsti porą darbininkų su keltuvu ir iš- 

vilkti ją, bet ši atsisakė. Ledi Rais susimąstė, kodėl nulū- 
žęs medis Sjuzanai atrodo romantiškas. Paskui pastebėjo 
tai, ką visi būtų iškart pamatę: kad žemė už stuobrio ža- 
lia, glotni, minkšta ir samanota. Greta gurgėjo upelis; la- 
bai intymu, labai nuošalu. Taip, tikrai romantiška. Puikiai 
tiktų pasimatymui, net dviem, trim, šimtams. Besikeičian- 
tis žalias fonas: paparčiai ir lapai. Be to, gervuogės — iš 
pradžių žiedai, paskui uogos. Kaip maloniai keisis metų 
laikai. 


— Sveika, ledi Rais, — tarė Želė. — Leisk prisistaty- 
ti. Mano vardas Želė Vait. Tai, ką neseniai pasakei Lam- 
bertui, skamba gal ir šiurkščiai, bet aš tau visiškai prita- 
riu. Tiesą sakant, gali manyti, kad aš kalta, jog pasakei, 
ką turėjai pasakyti. 


Lambertas priėjo prie ledi Rais, padėjo jai atsistoti. 

— Suprantu tavo požiūrį, — tarė Lambertas. — Turė- 
čiau pats pasakyti žmonai. 

Jie drauge grįžo į sodą. Lambertas laikė ledi Rais už 
alkūnės, kad ši nepargriūtų. 

— Tu sveika? — paklause Lambertas. 

— Man regis, išgirdau galvoje balsus, — atsakė ledi 
Rais. — Turbūt nuo karščio. — Jis sustojo. Ji sustojo. Le- 
di Rais įsikniaubė veidu į plaukuotą plyšį tarp marškinių 
sagų ir skylučių. Krūtinė maloniai kvepėjo aromatingu vy- 
riškumu: jis buvo susivėlęs, pakvaišęs, tačiau nusiprausęs. 
Be abejo, Sjuzana privertė. Nė vienas iš jos genijų nesi- 
kankins nuo nostalgie de la boue*. Rozamunda gal tai ir 
skatino, tačiau ji — ne. 


Iš kažkur atsirado Edvinas ir tarė: 
— Judu abu, regis, karštai kalbatės. 


*Purvo ilgesys (pranc. ). 

Ledi Rais atsitraukė nuo Lamberto krūtinės ir drąsiai 
bei piktai pareiškė: 

— Nedrįsk sakyti „judu abu“. 

Edvinas, rodos, nustebo. 

— Teisingai, — pagyrė Želė Vait. — Nenusileisk jam, 
ledi Rais! 


— Kai tu užsimiršti ir prabyli normaliai, Andželika, — 
tarė Edvinas, — girdėti gatvės, tai yra vulgari, tartis. 

— Turint omeny, kad esi laikomas džentelmenu, kar- 
tais kalbi labai nedžentelmeniškai, Edvinai, — pasakė 
Lambertas. 

— Mano žmonai tu irgi gali užtaisyti vaiką, Pleidi. tik 
laimė, kad tavo Žmona ją padarė nevaisingą, — leptelėjo 
Edvinas. 

Lambertas atkirto: 

— Niekad nemaniau, kad turėsi šeimą, Edvinai. Per 
daug prisirijęs narkotikų. Bet suprantu tavo bėdą. Reikia 
įpėdinio dvarui paveldėti. 

Edvinas pareiškė: 

— Aš bent jau turiu, ką galima paveldėti, — mat ne- 
pasižymėjo sąmojingumu, tačiau tuo metu ledi Rais, varg- 
šelė, nepratusi prie tokio atviro priešiškumo viešumoje, 
vėl apalpo. 


Anglijos sodų gėlės aukštos: pentiniai, svilarožės, leli- 
jos. Ledi Rais nugriuvo ant jų, nulaužė žiedus ir stiebus. 
Gėlės žemais kotais nebūtų taip nukentėjusios. 

— O varge, — tarė Edvinas, — be viso kito, dar turi 
sunaikinti visas Sjuzanos gėles? 

— Ką reiškia „be viso kito“? — atsipeikėjusi paklau- 
sė ledi Rais, bet jis neatsakė. 


Sjuzana iš tiesų apkaltino ledi Rais ir gėlyno nunioko- 
jimu! Ledi Rais dėl padarytos žalos jautėsi taip blogai, 

kad sutiko pasakyti Rozamundai, jog Lambertas išėjo iš 
namų, nes Sjuzana laukiasi. Susitrenkimas lyg ir nutildė 
Zelę Vait. Iš jos pagalbos tikėtis nevertėjo. 


— Žele, — pasiteiravo ledi Rais. pripažindama savo 
„antrojo aš“ egzistavimą, — ar esi čia? 

— Kokia tu skysta, ledi Rais, — atsakė kažkas, bet ne 
Želė. — Nieko nuostabaus, kad jis jau sotus tavęs iki 
kaklo. 


Paskui eteryje stojo tyla. 

— Sudorotos keturios šeimos ir šešetas vaikų, — tepa- 
sakė Rozamunda. — Sjuzana įsismagino. Natali su dviem 
vaikais, pridėkime Hemfrį ir jo — bent jau jis taip ma- 
nė — sūnelį, mane su dviem ir dar vieną, kurio laukiuo- 
si. Jo aš negimdysiu. Nors Lambertas veikiausiai panorės 
grįžti, kai paaiškės, jog ji tikisi, kad jis keis vystyklus ir 
taikstysis su jos kaprizais. Sjuzana labai nemėgsta mažų 
vaikų. Apkulia, kai niekas nemato. Porą kartų sklido gan- 
dai, bet viešoji nuomonė visada vieninga: kaltinimas ne- 
teisingas, pikti tauškalai, geriau užmiršti. O dabar, Andže- 
lika, turiu priiminėti pacientus. Daugiau gaišti laiko šitam 
reikalui nebegaliu. 

Kuo didesnė ją ištikdavo bėda, tuo labiau ji pagyvėdavo. 

— Ar tikrai Lamberto pjesę stato Nacionalinis teatras? 
Ar dėl to jam visi tokie palankūs? — paklausė Andželika, 
klinikos durims užsidarant jai prieš nosį. 

— Nesu tikra, bet panašu, kad taip, — atsakė Roza- 
munda. — Prasimušęs jis, žinoma, mane paliks. Aš iš tų, 

kurios remia vyrą visus tuos metus, kol jis skinasi kelią į 
šlovę, o paskui pametamos. Sjuzana iš tų, kurios juos pa- 
sičiumpa, kai jie uždirba daugiausia, ir sužlugdo, kai pi- 
nigų ima stigti. 

Ji kalbėjo nepiktai. Daktarės linkusios į melancholiją, 
bet ne į pyktį. 


Burnų neužkiši. Pasigirdo keletas sunerimusių balsų. 
Paštininkas atsisakė parduoti Sjuzanai pašto ženklą ir pa- 
sakė, kad ji yra šeimas ardanti kekšė. Bet Edvinas persime- 
tė keliais žodžiais su Robertu Dželiku, ir paštininkas, ku- 
rio pavardės niekas neprisimena, neteko darbo. Šiaip ar 
taip, jis nepakankamai maloniai elgdavosi su pirkėjais, taigi 
gerai atlikti savo darbo negalėjo. Dabar, kai į Barlį atvyk- 
davo šitiek lankytojų žavėtis bažnyčia, senuoju siurbliu ir 
keistais namukais, visiems teko išmokti šypsotis ir linkėti 
geros dienos. Raisų dvaras klestėjo: Raisų dvaro paveldo 
kompanija darbavosi pelningai. Grybelis (būriu) vėl ėmė- 
si darbo. Aštuoni šimtai tūkstančių svarų grynais kritišku 
momentu neleisdavo kristi vertybinių popierių vertei. 


Sjuzana užsuko į Raisų dvarą aplankyti ledi Rais, kaip 
dažnai darydavo senais laimingais laikais. 

— Ačiū Dievui, paštininkas dingo, — tarė ji. — Nega- 
liu pakęsti, kai žmonės su manim šlykščiai elgiasi. Tai bai- 
siai neteisinga. Mano didžiausia nuodėmė — kad mylėjau: 
neprotingai, bet visa širdimi. Negi mes negalime ieškoti 
laimės? Negaliu atsakyti už kitus žmones, tiesa? Visi tu- 
rime rūpintis savimi. Bent jau mane to mokė. Kur Edvi- 
nas? 

— Išėjęs, — nukirto ledi Rais, o gal ir Želė. Buvo ma- 
tyti, kad Sjuzana nėščia: po rudeniškai storu sijonu, dažy- 
tu kerpėmis, austu rankomis, pūpsojo iškilumas. Ledi Rais 
bjaurėjosi šiuo ir panašiais rūbais. 

— Bus dar vienas berniukas, — tarė Sjuzana. 

— Iš kur žinai? — paklausė ledi Rais. 

— Aš gimdau tik berniukus, — pareiškė Sjuzana. 

— Lambertas neblogai daro mergaites, — leptelėjo 
Andželika. 

— Abejoju, — tarė Sjuzana, — ar bent vienas iš Roza- 
mundos trejeto yra Lamberto. Kodėl tu tokia priešiška 
man, Andželika? Jūs, anglai, tokie slapukai! Ką aš tau pa- 
dariau? 

— Kalbėk toliau, — ragino balsai, — kalbėk, pasakyk 
jai viską! 


...O kai ledi Rais atsisakė jų klausytis ir tarė: 

— Sjuzana, tau taip tik atrodo, nieko panašaus! — jie 
niūriai ėmė niurzgėti. 

Per tą apsilankymą Sjuzana paklausė Andželiką, kokie 
Anglijos paveldėjimo įstatymai. Regis, ji nusivylė sužino- 
jusi, kad Edvino vaikai nieko nepaveldės. Raisų dvare jis 
gyvena tik todėl, kad šeimininkas, lordas Kauvartas, lei- 
džia. Kai jis mirs, viską paveldės vyresnysis iš Edvino bro- 
lių dvynių, tačiau painoka nustatyti, kuris vyresnis, be to, 
viską vis tiek tvarko patikėtiniai. 

— Nė titulo nepaveldės? — paklausė Sjuzana. 

— Vyriausias sūnus paveldės, — neaiškiai numykė An- 
dželika, — tikriausiai. 

— Tikriausiai? — pakartojo Sjuzana, nepatikliai ryda- 
ma akimis ledi Rais. — Nejaugi nežinai? 

— Ne, — atsakė ledi Rais. — Bet tikrai Žinau, kad mer- 
gaitė nepaveldės. 


Ledi Rais ir Sjuzana buvo sode. Ledi Rais skynė sly- 
vas; Robertas Dželikas bandė įtikinti Edviną apipurkšti 
medžius nuo vabzdžių ir jau beveik įtikino, kai Sjuzana, 
kuri, kaip buvo žinoma, siaubingai bijojo insekticidų, jį 
atkalbėjo. Tačiau Natali skelbė, kad anksti rytą, kai nie- 
kas nemato, Sjuzana purškia sodą nuo amarų. Natali ži- 

nojo, nes kartą stebėjo namą iš automobilio, būdama tik- 
ra, kad Klaivas viduje su Sjuzana. 

— Sakyk gi ką nors, — liepė Želė. 

— Negaliu, — tarė ledi Rais. — Negaliu, ir viskas. Vis- 
kas suduš, suskils ir išnyks. 

— Ne, — atkirto Želė, — viskas aplink suksis, suduš ir 
išnyks, jeigu tu nieko nesakysi, nieko nedarysi. Arba mes 
nieko neturėsime. 

— Ne, — atsakė ledi Rais. 


— Sakei ką nors? — paklausė Sjuzana. 

— Ne, — atsakė ledi Rais. 

Ji nukėlė kairę koją nuo kopėčių; stovėjo tik ant deši- 
nės. Kairė koja tyčia pabandė įspirti dešinei. 

— Ak! — suriko ledi Rais ir nuvirto nuo kopėčių. 

— Neužsigavai? — paklausė Sjuzana. 

— Nieko baisaus, — atsakė ledi Rais nuo žemės. — 
Man pasivaideno vapsva, štai ir viskas. 
vą, — tarė Sjuzana. — Išsigąsta ir įgelia, paskui lieka 
kalta. 

Ledi Rais pajuto, kad jos pirštai vis giliau smenga į 
minkštą purpurinį supuvusios vapsvų apspistos slyvos 
minkštimą. 

Ji pakėlė ją ir nežiūrėdama, negalvodama sviedė. Sly- 
va pataikė Sjuzanai į kairę akį. Ši suspiegė užsidengdama 
ją ranka. Visą veidą apdrėbė slyvų sultys, maloniai raudo- 
nuojančios kaip kraujas. 

— Atleisk, atleisk! — sušuko ledi Rais. — Norėjau ją 
numesti ant komposto krūvos. Bet aš taip netaikliai mė- 
tau! Ar man atleisi? Nesakyk Edvinui: jis tikrai neatleis! 


— Taip jai ir reikia! — tarė Želė, o visi kiti balsai ki- 
keno, prunkštė ir džiūgavo. — Puikiai pataikyta, ponia! 
Taiklus šūvis! 

— Siaubas, — neįprastai griežtai pasakė ledi Rais, — 
kas čia dedasi? Kodėl, po velnių, neužsičiaupiat? — Kart- 
kartėm ji pyktelėdavo, bet dažniausiai ant savęs, 0 ne ap- 
linkinio pasaulio. 


— Vargšė Sjuzana, — tarė ledi Rais, — einam į vidų ir 
apsivalysim. — Bet Sjuzana nepanoro pasilikti. Kuriam 
galui? Edvino nėra. Pakaks, kad bus pranešta, jog ji lan- 
kėsi. 


Rozamunda pasidarė abortą ir nebandė to slėpti. 
Miestukas ją pasmerkė. Palankumą vėl atgavo Sjuzana ir 
Lambertas, kurie dabar kartu eidavo apsipirkti, kartu 
grįždavo į namą prie geležinkelio, o rytais paštininkas 
juos matydavo naktiniais marškiniais, basus ir linksmus. 
Vargšas Lambertas, kalbėjo visi. Jis nusipelnė trupučio 
laimės. Kokią baisią žmoną turėjo vyrukas. Iš keršto nu- 
žudė savo kūdikį! O Sjuzana tokia žavi, tokia gyva, tokia 
linksma, tokia įsimylėjusi. Rozamunda niekad nemylėjo 
Lamberto. Visi žino, kad veiklios moterys — blogos žmo- 
nos. O motinos — blogos daktarės. Jos nuolat laksto na- 
mo rūpintis savo vaikais, užuot žiūrėjusios tavųjų. 


Sjuzana pagimdė mažą mergytę, Sireną, tokiom pat iš- 
sprogusiom rudom akim kaip brolio. Lamberto akim. 
Žmonės linkčiojo, šypsojosi ir linkėjo jiems sėkmės. Paga- 
liau šeima vėl susijungė! Laimė, Rolandas buvo tykus vai- 
kas, todėl Lambertas, įsikūręs name prie geležinkelio, iš 
pradžių galėjo rašyti ramesnėje aplinkoje negu butas virš 
Sveikatos centro. Deja, gimus Sirenai, apie tykų mąslų 
meilės metą nebegalėjo būti nė kalbos. Sirena rėkdavo, 
verkdavo, šėldavo, drebėdavo; jos sveikata reikėjo nuolat 
rūpintis: staiga pakildavo karštis, ištindavo vokai, susi- 
gniauždavo raudoni kūdikiški kumšteliai, ir būtinai reikė- 
davo kviesti gydytoją. 

Raisų dvare Edvinas visada išsmukdavo iš kambario, 
jei kas užsimindavo apie Sireną ar sunkų Sjuzanos gimdy- 
mą, tačiau kokiam jo būdo vyrui ginekologiniai ar pediat- 
riniai tauškalai teikia malonumą? 


Anot Natali, pas kurią dirbo ta pati valytoja, kaip ir 
pas Sjuzaną — Margarita, netekusio darbo paštininko 
žmona, priversta valyti svetimus namus, — Sjuzana ati- 
droždavo į kabinetą (kadaise Hemfrio) ir įbrukdavo Sire- 
ną į teviškas Lamberto rankas. „Tavo vaikas, — sakydavo 
ji. — Tu tėvas, tu ir žiūrėk. Iškviesk daktarą, neužversk 
visko man“. 


Lambertas stengėsi iš paskutiniųjų, tačiau iškviesti 
daktarą būdavo ne taip paprasta: Rozamundos kolegos 
buvo ištikimesni, negu tikėtasi. Lambertui nieko nelik- 
davo, tik mesti savo taisymus sakinio vidury ir vežti ma- 
žąją Sireną į Greitosios pagalbos ligoninę už dvidešim- 
ties mylių. Ten patekusi Sirena visada pasitaisydavo: 
nelikdavo smegenų sutrenkimo simptomų (Rolandas pa- 
vydėjo mažajai sesutei ir mušdavo ją), nukrisdavo karš- 
tis, kvėpavimas sunormalėdavo, vos užuodus ir išvydus 
įprastą medicinos įstaigos aplinką, žalią ar baltą chala- 
tą, švelnų tiriantį stetoskopą. Beveik atrodė, kad gydy- 
mas vaikui įaugęs į kraują, kad jos santykiai su medici- 
na ypatingi — tačiau negi taip gali būti? Sklido gandai, 
kad Rozamundos dvasia kaip nepasotinta šmėkla pleve- 
na name prie geležinkelio, nors jos fizinis apvalkalas te- 
bebuvo Sveikatos centre ir pakelta galva ignoravo pasau- 
lio pasmerkimą. 


Kartą Natali užsuko aplankyti ledi Rais, kuri pastaruo- 
ju metu vakarais dažnai viena sėdėdavo namie. Edvinas iš- 
tisai keliaudavo Raisų paveldo reikalais: buvo išvykęs į tro- 

pikų salas aplankyti brolių, bet žmonos nesivežė: „Taip ge- 
riau, brangioji. Mes per daug kontroliuojame vienas kitą“. 
Ledi Rais manė, kad tai gali būti tiesa. Be to, kaip Raisų 
dvaro lankytojai išsivers be jos nuolatinio dėmesio? Grie- 
tinėlė arbatai su grietinėle (dabar mėgstamiausia rūšis) gali 
surūgti; grindys likti nevaškuotos; sąskaitos neapmokėtos; 
lankytojai mėgsta dirstelėti į tituluotą asmenį, kad ir pra- 
sisiekėlį: nors išvysti šalio sūkurį už kolonos, išgirsti sijono 
šnaresi. Ne, ledi Rais nebėgs nuo savo pareigų. 

— Nėra tokio dalyko, — juokaudavo Edvinas (tai buvo 
jo mėgstamiausias pokštas), — kaip nemokamas titulas! 


Tą dieną Natali pasakė ledi Rais: 

— Keista, tiesa? Buvau iš tiesų maloni moteriškė. O 
dabar ne. Štai ką žmogui padaro išdavystė. Neapkenčiu 
Sjuzanos ne dėl to, kad atėmė iš manęs Klaivą, bet kad 
sugadino man būdą. Tikiuosi, tau neteks to patirti, An- 
dželika, ir visada galėsi būti maloni. Teisingai darai nie- 
ko nepastebėdama; taip geriausia. 

— Ką turi omeny? — paklausė ledi Rais. Tiesiog nuo- 
stabu, kaip draugai sugeba įsivaizduoti ją, ištiktą jų nema- 
lonumų, nesvarbu, kokie jie. — Ką reiškia „nieko nepa- 
stebedama?“ 

— Nekreipk dėmesio, — atsakė Natali. — Šiuo metu 
aš visiškai laiminga. Turiu naują pomėgį: žaidimas vadina- 
si „Klaivo persekiojimas“. Nuolat reikalauju vis didesnių 
alimentų, todėl tenka peržiūrėti jo sąskaitas. Neleidžiu 
jam nieko nuslėpti. Nenusipelnė asmeninio gyvenimo; jis 
apmoka Sjuzanos kreditą už namą. 

— Ką jis daro? — apstulbo ledi Rais. 

— Hemfris negali jos išlaikyti — bankrutavo. Taigi pa- 
reigas perėmė Klaivas, aprūpina ją pinigais, kurie teisėtai 
yra mūsų. 

— Tai negi Lambertas nepadeda? 

— Lambertas? — nusišaipė Natali. — Lambertas ne- 
trukus bus ištrenktas. 

— Netikiu. 

— Anot Margaritos, vos spėja Lambertas rytą išeiti iš 
namų palydėti Rolando į mokyklą, Sjuzana jau skambina 
Klaivui. Lambertas grįžta be penkiolikos devintą, o be 
penkiolikos devynios minus trisdešimt sekundžių Sjuzana 
1r Klaivas liaujasi kalbėję. 

— Margarita — nepatikima liudytoja. Ji nekenčia Sju- 
zanos. 

— Neįsivaizduoju, kodėl tu palaikai Sjuzaną, Andželi- 
ka, — tarė Natali. 

— Bet Sjuzana ir Lambertas tikrai myli vienas kitą, — 
gailiai pasakė ledi Rais. 

— Sjuzanai reikėjo auklės, kai neliko Hemtfrio, — pa- 
aiškino Natali, — o Klaivas yra puikus meilužis, kol gyve- 
na atskirai, tačiau kartu su juo gyventi beviltiška. Taigi ji 
dėl pjesės Nacionaliniame teatre nusitvėrė Lambertą. Ma- 
nė, kad susipažins su įdomiais žmonėmis. Tačiau, anot 
Margaritos, iš Nacionalinio teatro skambina ir skambina 
reikalaudami pataisų, kurių Lambertas nepateikė ir nepa- 
teiks. Manau, kad tau reikėtų nuo Lamberto laikytis ato- 
kiau, Andželika: polinkis susinaikinti užkrečiamas. Mies- 
telyje kalbama, kad esi beviltiškai jį įsimylėjusi. 

— Ką? 

— Per Sjuzanos pobūvį tave matė su juo bučiuojantis 
prie senojo geležinkelio. 

— Netikiu! 

— Netikėk, — atsakė Natali, — jie vis tiek dar ką nors 
sugalvos. Ar pasakyti Lambertui, kad Sjuzana vėl susime- 
tė su Klaivu? 


— Taip, — pareiškė vėl atsiradusi Želė Vait, — taip 
taip taip: paragink Natali, kad pasakytų Lambertui. Vis 
šioks toks pagyvėjimas. 

— Tau tik ramybę drumsti, — tarė Želei ledi Rais. — 
Be to, nenoriu, kad Sjuzana vėl būtų laisva. 

— Kam leidiesi, kad tave tryptų, — prikišo Želė. — 
Tiek ir tesugebi — tėkštis veidu į purvą ir prašinėti žmo- 
nių, kad jie ant tavęs užliptų. 

— Turi omeny tą atvejį, kai nuo kopėčių nukritau ant 
supuvusių slyvų? — paklausė ledi Rais. — Tai tavo darbas. 

— Ne, tavo! — atkirto Želė. — Pati įspyrei sau į 
kulkšnį. — Ir vėl pasigirdo jau įprasta ūkavimų, švilpimo 
ir pašaipų kakofonija. 


— Manau, kad turėtum pasakyti Lambertui, — tarė le- 
di Rais Natali, kuri laukė atsakymo. — Tai būtų sąži- 
ninga. 

— Sąžiningumas man nerūpi, — atrėžė Natali, — man 
rūpi, kaip sukelti nesantaiką. Matai, aš suprantu, kad ga- 
lima norėti Klaivo, kaip priešnuodžio Lambertui. Lam- 
berto didelės, drėgnos ir dvokiančios kojos; jis apkūnus; 
kiekvieną naktį tave maigo jo didžiulis baltas pilvas. Kal- 
bama, kad jis ne iš tų, kurie praleidžia progą. Jis tiesiog 
išsekino Rozamundą. O Klaivas toks tvarkingas ir santū- 
rus, niekad nedvokia, beveik nekvėpuoja, o jo stūmokliu- 
kas dirba kaip laikrodis. Aš jį mylėjau; dabar nebeturiu 
nieko. 


Natali pravirko. Sunku išsiversti be įprasto sekso, kai 
daug metų buvai ištekėjusi ir nė nemanei, kad gali jo ne- 
tekti. 


Ledi Rais paslaugiai persakė Edvinui, šis, be abejo — 
Lambertui, kuris po to metė Sjuzaną ir grįžo pas Roza- 
mundą, palikdamas tuštumą name prie geležinkelio. Šią 
tuštumą užpildė Klaivas, o to Natali visiškai nebuvo nu- 
mačiusi. 


84 


SKILIMAS 


— Jei galėčiau, paspausdama mygtuką, grąžinti gyve- 
nimą atgal, — raudojo ji ledi Rais, — atsukčiau iki tos 
vietos, kai radau Klaivą verkiantį rožyne. Užplikyčiau jam 
puodelį arbatos ir atsispirčiau pagundai surengti ištrenki- 
mo lauk spektaklį. Dabar turiu taikstytis su sekmadieni- 
niu vaikų lankymusi name prie geležinkelio, kur Sjuzana 
jiems suka smegenis. Man atrodo, aš mirsiu. 


— Matai, ką padarei? — tarė ledi Rais Želei Vait. 

— Atleisk, — tarė Želė. — Vargšė Natali! 

— Geriau vargšė Natali, negu pauvrės nous, ma che- 
rie*, — pareiškė dar vienas balsas maloniu prancūzišku 
akcentu. — Džiaugtis reikia. Jei ne Klaivas, galėjo būti 
Edvinas. Ir ne name prie geležinkelio, o Raisų dvare. Ji 
atsikraustytų, tu išsikraustytum! 

— Nesąmonė, — tarė ledi Rais, — tu beprotė. Beje, 
kas esi? Nedrįsk net galvoti apie tokius dalykus! 

— Vadink mane Anželika, — atsiliepė nauja esybė. — 
Esu tai, kuo galėjai būti tu. Mėgstu, kai viskas kaip pri- 
dera. Labai tvarkinga. Negaliu pakęsti painiavos. Prisime- 
ni, kai mus mokykloje nusiuntė pas psichologą, kuris nu- 
statė analinę maniją? 

— Visi sutarė, kad tai klaida, — atsakė ledi Rais. — 
a) jis mūsų neapkentė, b) paskaitė ne tą ligos istoriją. 

— Ce nest pas vrai**, — atsakė Anželika. — Jis kal- 
bėjo apie mane, štai ir viskas. Moi. Jis matė tik mane vie- 
ną, ir nieko nuostabaus. 

— Nešdinkis, nešdinkis, nešdinkis! — suklykė kitos. — 
Tu šalutinė šaka, išsišokėlė. Čia bręsta krizė. Tu nereika- 
linga. Šūdo tau, dvėsk! 

— Taip, dink po velnių, — neįprastai energingai pa- 
reiškė ledi Rais. — Tu man tik nuotaiką gadini. 


* Vargšai mes. brangioji (pranc. . 
**Netiesa (pranc. ). 

Anželika tarė: 
— Ca va, ca va,* tik nesakyk, kad neįspėjau, — ir iš- 
ėjo. Laimei, daugiau niekas nieko apie ją negirdėjo. 


— Man su Lambertu nieko neišėjo, — vaistinėje paaiš- 
kino Sjuzana ledi Rais. — Santykiai visai pašlijo. Sunku 
dviem menininkams gyventi po vienu stogu; o dabar, kai 
Nacionalinis teatras atmetė jo pjesę, Lambertas pasidarė 
nepakenčiamas. Pavydus, egoistas, visiškai kaip Hemtris. 
Griebė man už gerklės ir smaugė, smaugė. Regis, toks jau 
mano likimas — susidėti su puspročiais. Jei Rozamunda 
gali sutvarkyti Lambertą, tegu tvarko; ji jo Žmona, ji jo 
nusipelnė. Tiesą sakant, Rozamunda turėtų elgtis atsakin- 
giau. Beje, atsikraustė Klaivas. Lamberto kabinete įsitai- 
sė kontorą. Žinoma, jis tik nuomininkas. Niekas kitas, kol 
dar nespėjai manęs apkaltinti. Džiaugiuosi, kad dar kaž- 
kas gyvena name prie geležinkelio, ypač naktį. Kartais at- 
rodo, kad name vaidenasi. Nors veikiausiai tai tik perdė- 
tai laki menininkės vaizduotė! 

— Veikiausiai, — atsakė ledi Rais. 

— Ar ten Natali? — paklausė Sjuzana, kaulėta ranka 
sugriebusi už rankos ledi Rais, o ledi Rais žvilgtelėjo ir 
atsakė: 

— Ne. Tik labai į ją panaši. 

— Man vis atrodo, kad matau Natali, — tarė Sjuza- 
na. — Tai nereiškia, kad noriu su ja susitikti. Ji nebuvo 
kažin kokia draugė. O kaip šokdino vargšą Klaivą! Žmo- 
ležinkelio ne dėl sekso. Iš visos širdies tikiuosi, kad žmo- 
nės tai supranta. Pasakysi jiems? 

— Žinoma, — atsakė ledi Rais. 


*Gerai gerai (pranc. ). 

Klaivas tai atsikelia, tai išsikelia, pamanė ji, pirmyn at- 
gal, pirmyn atgal, kaip stūmoklis naktį, teriojantis vai- 
duoklius, teriojantis vargšę Natali, savo žmoną. 


15 
Iškilminga vakarienė 


Ledi Rais buvo labai užimta! Ji džiaugėsi tuo. Kuo 
daugiau dirbo, tuo tylesni darėsi balsai. Bet kokia trauma 
1r laisvalaikis juos išjudina. Venturai ledi Kauvart skaudė- 
jo nugarą — ji nuvirto nuo arklio ir nors pasigėręs iki že- 
mės graibymo raitelis turėtų suglebti ir nesusižeisti, vis 
dėlto smarkiai susižalojo. Beveik negalėjo nusiprausti, 
nors pasodinta ant arklio jojo į medžioklę ir nieko jai ne- 
atsitiko. 

— Dulkintis negaliu, — pareiškė ledi Ventura ledi 
Rais, — bet nors galiu vaikytis lapę. Beje, man visada tai 
labiau patikdavo, jei kalbėsime apie tavo šešurą. 


Lordas Kauvartas nusiminė ir vėl daužė tuos keletą 
dantų, kurie dar buvo likę. Turedavo plačiai išsižioti, nes 
jie buvo krūminiai. Siaubinga. 


Ledi Rais tekdavo keturis ar penkis kartus per savai- 
tę eiti į Kauvartų pilį slaugyti, apipirkti, atsakinėti į tele- 
fono skambučius, gintis nuo milordo įžeidinėjimų ir keis- 
tybių, ruoštis dvynių viešnagei — šie grįžo iš Karibų 
verslo reikalais, bet kažkodėl delsė apsilankyti protėvių 
namuose. O gal jie buvo paprasčiausiai išsekę: kai kurie 
tėvai tiesiog iščiulpia vaikų jėgas. Jei aš turėčiau kūdikį, 
mąstė ledi Rais, tai būtų kūdikis kaip reikiant, atitinkantis 
visus standartus, paprastas ir nuostabus! Man būtų leista 

atsidėti šeimyninėms pareigoms savo namuose. Nepavarg- 
čiau šitaip. Bet dabar jau vėlu. 


Neseniai Edvinas sakė, kad nenori vaikų. Pareiškė ne- 
norįs perduoti palikuonims šeimos beprotybės. Kalbėjo 
rimtai. 

— Man rodos, Bendruomenių rūmuose svarstomas kaž- 
kokio naujo įstatymo projektas, — tarė ledi Rais, — kuris 
suteiks moterims lygias teises Žemei paveldėti ir panaikins 
senąsias privilegijas. Paveldės vyriausias vaikas, nesvarbu, 
berniukas ar mergaitė? Ir titulą taip pat? 

— Jo niekad nepatvirtins, — nukirto Edvinas. — Nesą- 
monė. 


Ledi Rais paklausė Rozamundą Pleidi, ar beprotybė pa- 
veldima, bet ši niekuo negalėjo padėti. Tik pasakė, jog ap- 
Vien su Lambertu susitvarkyti kiek jėgų reikia. Jis vėl par- 
sikraustė namo. 


Kiekvienam, kuris tik norėdavo jo klausytis, Lambertas 
pareikšdavo, kad Rozamundą apėmęs mazochistiškas šėlas; 
ji tyčia taip daro, kad pažemintų jį, bet jis nesileisiąs. Matyt, 
Rozamunda atsisakė kalbėtis su Lambertu, nebent būtiniau- 
siais atvejais. Ir vaikus, Metį su Sonia, skatino taip elgtis. 
Rozamunda pasakė jiems, kad Lambertas tik laikinas vyras 
ir tėvas, šiandien čia, rytoj ten, geriau prie jo nesiartinti, tuo 
labiau kad jis ir nenori artumo. Jis emociškai nesubrendęs, 
pasakė Rozamunda Mečiui su Sonia, lyg apibrėžimas ką pa- 
dėtų. Vaikai linksėjo bandydami suprasti, visada pasiryžę pa- 
dėti, visada pilni vilties, visada atlaidūs. Jie mylėjo abu tėvus, 
bet klausė motinos. Lambertas skelbė, kad mėgsta jį supan- 
čią tylą: gali toliau dirbti. Keista, bet šeima, regis, buvo pa- 
tenkinta bendru gyvenimu, ir kai sociologas, besidomintis 
šeimyniniu gydytojų gyvenimu, vieną po kito paprašė juos 
įvertinti savo „laimę“, visi atsakė „gerai“. 

— Pakvieskime kada nors Sjuzaną su Klaivu vakarie- 
nės, — pasiūlė Edvinas. — Šiomis dienomis niekad su jais 
nebesusitinkame. Reikėtų vėl pradėti pobūvius. Kas, jei 
ne mes? Noblesse oblige*. 

Pastaruoju metu jis jautėsi gyvenąs kaip atsiskyrėlis ir 
sustorėjo, todėl dar labiau nusiminė. Vartydavosi patale 
vos ne iki vidurdienio, kaip ir vedybinio gyvenimo pra- 
džioje, tik dabar be Andželikos. Jis aprėkdavo ją ir prie- 
kabiaudavo. Tačiau staiga, galvodamas apie būsimą pobū- 
vį, apkabino ją; atrodė kupinas ryžto, ir ledi Rais buvo 
laiminga. Ji prisiminė, kokie buvo praėję laikai, ir pama- 
tė, kad vėl gali būti gerai. Dangus gali niauktis taip pa- 
lengva, jog nė nepastebėsi, kada sutemo; tačiau staiga vėl 
išlenda saulė ir suvoki, ko tau stigo. 

— Bet gal nereikėtų jų kviesti, — pasakė Andželi- 
ka, — tai suerzintų daugelį Žmonių. 

Ir Edvinas su ja suskaičiavo tuos, kuriems svarbu vi- 
suomenės pritarimas ar nepritarimas sužlugdytoms ar 
žlugdančioms, besikeičiančioms partneriais poroms. Į są- 
rašą įtraukė: 


Hemtrį, 

Rozamundą , Lambertą ir du jų vaikus, Metį su Sonia, 

Natali ir mažąją Džeinę, ir mažąjį Džonataną, 

Rolandą, kuris ilgėjosi Hemfrio, ir mažąją Sireną, ku- 
rioje įsikūnijo nužudyto Rozamundos kūdikio siela, bent 
jau taip buvo kalbama, 

X, taip Andželika pavadino neišnešiotą Sjuzanos kū- 
dikį. 


— Bet negalima dėl visko kaltinti vien Sjuzanos, — 
pareiškė Edvinas. 


*Kilmė ipareigoja (pranc. ). 

— Aš kaltinu, — atkirto ledi Rais, tačiau vis dėlto pa- 
kvietė Klaivą ir Sjuzana vakarienės, nes jie buvo geresnė 
draugija negu ante, įtraukti į sąrašą. Visuomenė vėl buvo 
jiems palanki, pripažino už porą, kaip pripažįstama nau- 
ja tauta, kuriai leista iškelti savo vėliavą ir kurios nepri- 
klausomybė pripažinta. Tačiau klaidinga manyti, kad kartą 
iširęs draugijos ratelis — kaip ir buvusi imperija — gali 
būti atgaivintas. Kai išsisklaido mitas, — ar amžinos drau- 
gystės, ar nepalaužiamos galios, — viskas baigta. Tačiau 
žmonės viltingai stengiasi. Išsiuntinėja kvietimus, slapta 
paruošia karo laivus kovai; viskas tik dėl akių. 

Dar viena klaida: Edvinas norėjo pakviesti Talį Tofene- 
rį su Žmona Sara, anot jo, vildamasis atskiesti socialinį 
kokteilį. 


Talis Tofeneris ir Sara buvo savaitgalininkai. Tai reiš- 
kia, kad jie gyveno Londone, tačiau kur reikia spustelė- 
jus ir kai ką — būtent Robertą Dželiką — paveikus, 
jiems, vienai iš nedaugelio šeimų, buvo leista išsinuomo- 
ti Barlyje namą, tačiau visą laiką čia gyventi — ne. Savait- 
galiais jie atvažiuodavo degintis ir pataisyti nuotaikos; vi- 
są savaitę jų namelis fasadu tiesiai į miestelio aikštę 
stovėdavo užtrauktom užuolaidom ir tuščias. Raisų pavel- 
das nepritarė tokiam parazitiškam Barlio apgyvendinimui, 
nenorėjo, kad apdovanojimus gaunantis miestukas taptų 
viena iš tų bendruomenių, kurios atgyja tik savaitgaliais. 
Tačiau Talis Tofeneris buvo ministrų kabineto narys ir gal- 
būt panaudos savo finansinę ar politinę įtaką Raisų pavel- 
do gyvenimui palengvinti. Visa bėda, kad jis buvo perkel- 
tas iš Paveldo į Socialinių reikalų departamentą beveik 
tuo pačiu metu, kai ypatinga lordo Kauvarto malone jam 
buvo leista išsinuomoti Raulio trobą. bet vieną dieną jis 
gali grįžti atgal — tai buvo jo svajonė, — 0 tuo tarpu šen 
ten tarti žodelį. Jo amžius buvo nenusakomas. Turėjo ly- 

gią nesivarginančio seksu storulio odą; buvo karikatūris- 
to svajonė: kalbėdavo inkščiamu balsu, bet atrodė nuošir- 
dus ir rimtas; į veržtuvus panašus žandikaulis gąsdino; 
apatinė lūpa buvo putni, minkšta ir ryškiai rausva. 


Ledi Rais, kuriai labai mažai kas nepatiko, Talis Tofe- 
neris nepatiko. Ji pasakė Edvinui: 

— Ar išmintinga kviesti Tofenerius? 

— Kodėl ne? — paklausė jis. — Kuo jie tau užkliuvo? 


Andželika būtų priminusi Edvinui, kad Talis nelabai 
nusipelnė meilės savo darbais, jog, kaip Socialinių reikalų 
ministro atstovas, būtent jis rekomendavo, nors ir įgalio- 
tas, kad senelytės daugiau mokėtų už šildymą, kad šlu- 
biams tektų vilktis pašalpos į ministeriją, kad vargšai ger- 
tų lietų iš dangaus, o ne vandenį iš čiaupo. Tačiau Talis 
vis tiek skelbė senių, šlubių ir vargšų meilę. Talis turėjo 
politinių ambicijų; jis nenorėjo, kad apie jo veidmainys- 
tę būtų paskelbta viešai; nenorėjo, kad apie jo troškimą 
visus anuos išnaikinti sužinotų visuomenė, nors visada bū- 
davo laimingas galėdamas tai pareikšti prie vakarienės 
stalo. 


Bet Andželiką suvirškino ledi Rais; ji užmiršo jaunys- 
tės idealus; beveik visiškai užmiršo savo jaunystę, tik apie 
tai negalvojo, ir nors dažnai lankydavo Venturą ledi Kau- 
vart, beveik neprisimindavo motinos, tuo labiau neskam- 
bindavo jai. Atrodė, lyg ji pati manė atsiradusi pasaulyje 
tą dieną, kai ištekėjo už Edvino ir gavo naują vardą, le- 
di Rais: atsimainė į šią, pirmai traumai pasitaikius. Tomis 
dienomis ji neaiškiai įsivaizdavo, kad turtuoliai nusipelnę 
turtų ir laimės, o vargšai — vargo. Mokyklos draugų gat- 
vėje ji nepastebėdavo ne todėl, kad, kaip jie manė, jautėsi 
esanti per gera jiems, bet kad negalėjo jų prisiminti. 

— TIofeneriai kalba tik apie politiką ir palikimą, — nu- 
mykė ledi Rais. 

— Vis geriau negu paskalos, — nukirto Edvinas. — Jie 
pagyvins kompaniją. 


Sara ir Talis neturėjo vaikų, tačiau turėjo vienas kitą. 
Laikydamiesi už rankų, jiedu vaikštinėdavo aplink ančių 
tvenkinį; turėtų būti žavu, bet nebuvo. Sara buvo išblyš- 
kusi ir putli, panaši į mokinukę. Abu gyveno gana miela- 
me bute netoli Vestminsterio, tačiau jų nuolatinė svajonė 
buvo juridiškai įsigyti didelį dvarą Čelsyje, kuris, Saros 
nuomone, jai teisėtai priklausė; ta vieta vadinosi maloniu 
Šiaurės žvaigždės vardu ir priklausė jos senelei, ledi Ven- 
dei Masgreiv. Saros kalbos iš esmės sukdavosi apie ledi 
Vendės trūkumus, kvailą antrąją santuoką senatvėje su 
nuotykių ieškotoju be skatiko kišenėje, apleistą Šiaurės 
žvaigždės dvarą; Talio — apie nepilnų šeimų ir valstybę 
apiplėšinėjančių senių polinkius. Dirbdamas Paveldo mi- 
nisterijoje, jis dar kalbėdavo ir apie kovų pomėgį mėtyti 
šakeles į senovinius kaminus, dėl ko pilyse kyla gaisrai, ir 
šlykščius čigonų bei valkatų hipių įpročius — ir galėjo 
pralinksminti; dabar buvo piktas ir triukšmingas. 

Bet, anot Edvino, Tofeneriai pagyvins kompaniją. 

— Gerai, — pasakė ledi Rais. 


— Brangioji Andželika, — tarė Sjuzana, — maniau, 
kad nepakviesi. Pastaruoju metu visi pasidarė tokie ne- 
draugiški. Gal pradedam viską iš pradžių? Pakviečiam 
Rozamundą, Natali, Lambertą, visus? Gal man atsinešti 
šokoladinių putėsių? Gaila, kad bus Tofeneriai, bet nega- 
lima jų amžinai vengti. Ji baisi nuobodybė, bet jis gana 
patrauklus, nors ir nekaip atrodo. Kodėl nepakvietei nau- 
jojo pastoriaus Hoslio? Kultūringai pavakarieniautume ir 
gerdami kavą aukotume susitaikymo mišias. Mano tėvy- 

nėje Žmonės visada taip daro. Visi taip bjauriai ėmė vie- 
nas su kitu elgtis, o buvome tokie draugai! 


Ledi Rais visus apskambino ir iš tiesų dar pakvietė 
svečių, neutralių, pusiau nepažįstamų: Lečvortus, Stiven- 
sus, Eriką Nagardą, televizijos režisierių — bet ne Roza- 
mundą, Lambertą ar Natali. Dar ne. Galbūt reiks palauk- 
ti porą metų, bet ji tai padarys. 


Šampaną prieš vakarienę gėrė prie laužo. Šunys atro- 
dė patenkinti, lyg pasaulyje viskas būtų puiku; auksaspal- 
vės galvos tarp auksaspalvių letenų, išdidžios ir piktos. 
Ponia Makartur spyrėsi nešiosianti gėrimus. Ledi Rais ju- 
to, kad geriau ji tvarkytųsi virtuvėje, tačiau ponia Makar- 
tur vis dėlto padarė, kaip norėjo. Sjuzana vilkėjo nauja 
juoda laisvai krintančia suknele, kuri slėpė jos kaulėtumą. 
Ledi Rais irgi vilkėjo panašiai, bet buvo nustelbta. Edvi- 
nas pagyrė: „Žavi suknelė, Sjuzana“, o apie žmonos rūbą 
nepasakė nieko. Klaivas dėvėjo baltus marškinius ir ryš- 
kiai geltoną liemenę — Sjuzana jį apšveitė; Lamberto ap- 
tvarkyti jai taip ir nepavyko. Jis buvo nusiskutęs ūsus. Sa- 
ra Tofener buvo įsispraudusi į ankštą skaisčiai žalią 
suknelę iš standžios blizgančios medžiagos. Talis Tofene- 
ris vilkėjo marškinius rausvais ir baltais dryželiais, kurie 
tiko jam prie veido. Sara Iofener visus linksmino pasako- 
jimu apie sunkumus, patirtus dėl tarnaitės Filipos; ši bai- 
siai išsigando kaimo ir pabėgo išvydusi karves. Visi man- 
dagiai šypsojosi, o ledi Rais staiga paklausė: 

— Tai ar nebūtų gailestingiau ją palikti Londone? 

— O ne! Ji gali viską išvogti ir pasprukti, — atkirto 
Sara. 


— Žinojau, kad ji taip atsakys, — tarė Želė. — Užtat 
ir paklausiau. 

— Dėl Dievo, — maldavo ledi Rais, — išeik. Ne da- 
bar! Ne per pačią vakarienę. 
— Gerai, gerai, — atsakė Zelė. 


Talis Tofeneris pareiškė, kad jis, laimei, turi geriausią 
tokios rūšies advokatą Šiaurės žvaigždės dvaro klausimui 
spręsti ir Saros senelės testamentui užprotestuoti; tikrą 
teisėtvarkos erelį, kuris teikia vilčių. Tai Brajenas Mosas, 
dirba firmoje „Ketervolis ir Mosas“, ir visi sutiko, kad ju- 
ridinės firmos iš tiesų keistai vadinamos. Buvo paminėtos 
„Vaitas ir Vaitas“, ,Hevemas ir Lostas“, „Gotobedas ir 
Snortas“. Edvinas prasitarė, kad „Ketervolis ir Mosas“ jau 
beveik pusę amžiaus gana apsnūdusiai tvarko asmeninio 
pobūdžio Raisų paveldo reikalus, tačiau jaunasis Brajenas 
Mosas, firmos įkūrėjo anūkas, tiesiog burtininkas skyrybų, 
o dabar, regis, ir paveldėjimo klausimais. 


— Iš kur Edvinas žino, kad šitas Brajenas Mosas — 
puikus skyrybų specialistas? — paklausė Želė. 

— Užsičiaupk, — atrežė Andželika. — Matyt, Bofės 
Di ryšiai. — Bofė amžinai grasindavo turimam vyrui sky- 
rybomis ir kartais tikrai išsiskirdavo. 

— Kažin kažin, — numykė Želė. 

— Išeik. — įsakė ledi Rais. 


Talis Tofeneris pasakė nesistebįs, kad jo ir Edvino tas 
pats advokatas, nes Brajeną Mosą rekomendavo Robertas 
Dželikas. Galbūt, jei byla bus laimėta, Raisų paveldas pa- 
dės Taliui išnuomoti Šiaurės žvaigždę butais, kurių nuoma 
bus didelė. 


— Ar nesakiau? — tarė ledi Rais. 
— Talis kaip Edvinas, — paaiškino Želė. — Gal jis ir lė- 
tai juda, bet mąsto greit. Pastebėjo, kaip pakėlei antakius. 

— Juokinga, — kalbėjo Talis. — Du seniai be jokios 
naudos, ir dar apsileidę, gyvena tokiame plote, į kurį su- 
kištum du šimtus! 

— Leidimą perplanuoti vidų nebus labai sunku gau- 
ti, — įsiterpė Sara. — Pastatas įtrauktas į II grupės sąra- 
šą, bet Paveldo ministerijoje Talis turi gerų draugų. 

Ledi Rais gailėjosi pakvietusi Tofenerius: buvo pakan- 
kamai dantų griežimo ir net šunys į juos šnairavo apsun- 
kusiomis nuo miego akimis. Bet vis dėlto atrodė, kad grį- 
žo senieji laikai, nes būrelis širdo ant pašalinių, o ne 
riejosi tarpusavy. 


Svečiai perėjo į valgomąjį — proga buvo per daug iš- 
kilminga, kad valgytum virtuvėje. Ledi Rais nurodymu 
buvo patiekta omarų sriuba, kai prie didžiųjų durų su- 
skambo varpelis, šiurkščiai nuaidėdamas po mediniais 
skliautais, nūnai lyriškai aprašytais „Kauvarto dvarų vado- 
ve“. Šeimos draugai ir svečiai paprastai vaikščiodavo pro 
kuklesnes 1r lengvesnes šonines duris. 


— Bėda, — įspėjo Želė. 

— Negirdžiu tavęs, — atrėžė ledi Rais. 

— Akla, kurčia ir kvaila, — tarė Zelė. — Nežinau, 
kaip sugebi prastumti dieną. 


— Ką turėjau daryti? — vėliau teisinosi ponia Makar- 
tur, netekusi įprastinio šaltakraujiškumo ir aristokratiškų 
manierų. — Varpelis suskamba, eini įleisti. Klaidos nepa- 
dariau! Maniau, kad atėjo Antėja, nudribusi nuo arklio ar 
pabaigusi viskio atsargas. Būčiau Žinojus, nebūčiau įleidus. 


Ponia Makartur turėjo atjungti ir atkabinti įvairius ap- 
saugos įrenginius, kad galėtų atidaryti didžiules raižytas 
duris. Kadaise, ramesniais laikais, durys visą vasarą die- 

ną naktį būdavo praviros. Uždaromos tik žiemos šalčiams 
prasidėjus. Bet dabar visur pilna vagių, neaišku, kas įsi- 
maišo tarp lankytojų. „Vadovas“ nurodė eksponatų vertę; 
pajuodęs sidabras buvo nušveistas, dulsvas auksas įvertin- 
tas kaip pridera; paaiškėjo, kad tariamoji Vulvorto kiniš- 
kos statulėlės kopija iš tikrųjų yra IV a. pr. Kr. korėjie- 
tiškas dirbinys, todėl dabar dieną prie durų stovėdavo 
sargybiniai, temstant jie lankytojus išvaikydavo, viską už- 
rakindavo ir įjungdavo signalizaciją. Robertas Dželikas 
net norėjo meilius labradorus pakeisti vokiškais aviga- 
niais, bet Edvinas nesileido į kalbas, o Antėja pareiškė le- 
di Rais, kad Robertas Dželikas — lokys vištos smegeni- 
mis, apie kurio išsilavinimą neverta nė kalbėti, antraip 
nieko panašaus nebūtų pasiūlęs. Šunys, priešingai auto- 
mobiliams ar žŽmonoms, nekeičiami. 


— Ji pavojinga — atsargiai! — tarė Želė. 
— Dėl Dievo, — sudejavo ledi Rais, — ji — sena šei- 
mos draugė. Tiesą sakant, šeimos dalis. 


Antėja gyveno Dauerio sodyboje greta Kauvarto pilies 
1r buvo tolima Edvino giminaitė, dešimčia metų vyresnė 
už jį, puikiais batais apauta plonaliemene figūra, prager- 
tu vėjo nugairintu veidu ir patraukliai kimiu nuo gėrimo 
ir sportavimo balsu. Ji nesusidėjo su, anot jos, Andželikos 
bohema, nes kur kas smagiau jausdavosi medžiojančioje 
ir rekaujančioje pilies kompanijoje, kaip niekinamai, bet 
meiliai juos vadino. Į Raisų dvarą įsiverždavo tiek dieną, 
tiek naktį, nekreipdama dėmesio, kad apsunkina gyveni- 
mą vartų sargams, ir šaukdama šunis: „Bingo!.. Solo!“ — 
ir gana dažnai „Kvaily!“, turėdama omeny Edviną, kuris 
klusniai prisistatydavo kaip trečias nebylus gyvulys, pasi- 
ruošęs ilgam pasivaikščiojimui sveikatai pataisyti. 

Bet kai ponia Makartur tą vakarą atidarė duris, už jų 
stovėjo ne Antėja, o Natali. Natali nustūmė ją ir nudro- 
žė į valgomąjį. Sriubos šaukštai sustingo — tik Talis Tofe- 
neris valgė toliau, žvejodamas iš gelsvos sriubos omarų 
gabaliukus. 


Natali irgi vilkėjo juodai, bet jos rūbas neatrodė ele- 
gantiškai, greičiau priminė įkapes. Įdubusios akys įdėmiai 
žvelgė iš sulysusio veido. Kadaise ji buvo apkūni, gyva ir 
mėgo šypsotis. Sjuzana tvirtino, kad Natali mėgsta gar- 
džiuotis savo nelaimėmis, ir viešoji nuomonė tam pritarė: 
esą jos akys įdubusios ne tik iš sielvarto, bet ir dėl ištep- 
liotų blakstienų dažų. Tuomet Barlio visuomenė, vadovau- 
damasi Sjuzanos nuomone, tvirtino, kad laikai keičiasi, 
kad kvaila manyti, jog vyrai — žmonų nuosavybė, o žmo- 
nos — vyrų. Jei vieno ar antro bendras gyvenimas nebe- 
patenkina, jei lioveisi mylėjęs ar pamilai ką kitą, viskas 
baigta. Kiekvienas turi stengtis gražiai elgtis, neleisti, kad 
pagieža trukdytų visuomeninėms pareigoms ar vaikų 
mokslui. 


Ir štai prie Edvino ir Andželikos vakarienės stalo atsi- 
rado Natali, akivaizdžiai pasiryžusi patvirtinti kritikų įta- 
rinėjimus dėl savigailos, ir dar blogiau — dėl realybės 
jausmo praradimo. Ji tiesiog išmušė šaukštą Sjuzanai iš 
rankos. Karštos omarų sriubos šlakas užtiško Sjuzanai ant 
kaktos. Kaipmat pašokęs Edvinas sulaikė besiblaškančią 
Natali, kuri norėjo pasmaugti Sjuzaną. 

— Kale, kale! — klykė Natali, nors gerklę gniaužė di- 
džiulė Edvino letena. 

— Apginkit mane nuo šitos karvės! — suspiegė ar 
bandė spiegti Sjuzana. 

Dabar jau Klaivas pabandė gelbėti Natali iš Edvino 
gniaužtų. Visi pašoko, išskyrus Tofenerius, kurie pasisten- 

gė apsimesti, kad nieko baisaus neįvyko, ir Stivensus: ji 
buvo užsimerkusi, o jis laikė jai už rankos. 

Nagardas vis kartojo: 

— Klausykit, klausykit! 

Hana Lečvort tyliai aikčiojo. 


— Palik mano žmoną ramybėje, paleistuvi prakeik- 
tas! — sušuko Klaivas Edvinui. Nustebęs Edvinas paleido 
Natali. Natali paleido Sjuzaną. Sjuzana pakėlė ranką prie 
gerklės. prie veido, kurį tebepuošė geltona sriubos dėmė. 

— Jei įdėjai man mėlynę, jei liks randas, aš tave į teis- 
mą paduosiu, — pareiškė Sjuzana. 

Edvinas suvilgė savo servetėlę švariu vandeniu ir atsar- 
giai nuvalė apterštą Sjuzanos kaktą. 


Natali pasibjaurėjusi atsisuko į ledi Rais. 
— Kodėl nieko nedarai jam ir jai, idiote! 


— Apie ką ji kalba? — išsigandusi paklausė ledi Rais 
Zelę, bet Zelė, regis, išėjo atostogų. Ledi Rais buvo 
viena. 


— Nė viena anglė neturi žalio supratimo, kaip elgtis 
su vyrais, — pareiškė Sjuzana. — Netekai jo todėl, kad to 
nusipelnei, Natali, inkščianti frigidiška kale. 

Natali atsisėdo ant laisvos kėdės. Ponia Makartur pa- 
davė jai stalo įrankius, įpylė sriubos, padėjo duonos. Sriu- 
bos ji nepalietė, bet duoną suvalgė. Edvinas staiga nusi- 
juokė ir tarė Sjuzanai: 

— Oho, Sjuzanėle, moki kelti vėją. 

Visi su palengvėjimu nusijuokė. Ponia Stivens atsi- 
merkė. 

— Pats velnias bijo pamestos moters, — tarė Klai- 
vas. — Atsiprašau dėl Natali. 

Sara Tofener pareiškė: 

— Efektingas pasirodymas, Natali! 

Talis Tofeneris vaikiškai paprašė: 

— Ar dar galima sriubytės? 

Natali tarė: 

— Tiksliai išvardytos sąskaitos už telefoninius pokai- 
bius didina šeimos tarpusavio supratimą. 

— Ką nori pasakyti, Natali? — paklausė Sjuzana. 

— Turiu pastarųjų trijų mėnesių tavąsias, Sjuzana, — 
atrėžė Natali. — Man jas davė Margarita. 

— Ji atleista, — pareiškė Sjuzana. 

— Ji jau metė darbą, — toliau kalbėjo Natali. — Jai 
įgriso tavo voliojimasis su visais, vaikų mušimas ir skun- 
dai, esą ji nenuvalanti durų viršaus. Ar žinai, Klaivai, su 
kuo Sjuzana kalbasi telefonu tuo metu, kai tu veži Lam- 
berto vaikus į mokyklą? Su savo pirmuoju vyru, dailinin- 
ku Alenu Edliu. Kartą per savaitę, trečiadienio vakarą, ji 
susitikinėja su juo Roistono parkinge. 

Klaivas tarė Sjuzanai: 

— Bet juk tada tu būni filosofijos kursuose. 

— Girdėjau, kad Teito galerija rengia didelę Aleno 
Edlio paveikslų parodą, — pasakė ledi Rais. 

Talis Tofeneris pareiškė: 

— Žinoma, mano svajonė tapti kultūros ministru, tik 
nesakykite Robertui Dželikui. 

— Natali galvoj pasimaišė, — sušnypštė Sjuzana. — 
Vargšelė serga vaginizmu. Labai nemalonus dalykas sek- 
sualiniam partneriui. Nuo susilaikymo ji eina iš proto. 

— Klausykit, gal baigiam šį pobūvį? — pasiūlė ledi 
Rais. — Visi einam namo, a? 

Natali aiškino toliau: 

— Matai, Klaivai, tave Sjuzana laiko vietoj auklės, kol 
dairosi naujo jaunikio. Gailiuosi dabartinės ponios Edli, 
ji neturi jokių šansų. 

Sara Tofener, kuri, kaip paaiškėjo, išgėrė daugiau šam- 
pano už visus kitus, pareiškė: 

— Nėra reikalo taip priklausyti nuo makšties. Galima 
tiesiog nekreipt į ją dėmesio. Matyt, vyrai eina pas pros- 
titutes, nes tenai gali atlikti, žinote, per kitą galą. O pas- 
kui jiems tik taip ir patinka. 

Talis Tofeneris tarė: 

— Tu išgėrei daugiau negu reikia, Sara. — Pasiputė ir 
paaiškino, kad jo žmona užsiima labdara Ist Ende. 

Sara Tofener paklausė, lyg iš tiesų norėdama žinoti: 

— Ar tai ir yra tavo pasisekimo tarp vyrų paslaptis, 
Sjuzana? Trokštame sužinoti. 

— Einu namo, — pareiškė Sjuzana. — Klaivai, par- 
vežk mane į namus. 

— Turiu tau kai ką parodyti, Klaivai, — įsiterpė Nata- 
li. Ir padėjo ant stalo nuotraukas. Automobilis parkinge. 
O ant priekinės sėdynės šviesiaplaukė Sjuzanos galva, 
įkniaubta į garsiojo dailininko tarpkojį; šio veide atsispin- 
di svaigus susijaudinimas. 

— Matyt, viešame parkinge daugiau nieko nepaveik- 
si, — leptelėjo Sara Tofener, — bent jau kol nesutemę. 

— Klaivai, — tarė Natali buvusiam vyrui, — o dabar 
gal būsi toks geras ir parveši mane namo, užuot šokinė- 
jęs aplink Sjuzaną kaip kambarinis pudelis? 


Nė nedirstelėjęs į Sjuzaną, Klaivas išsivedė Natali. Sju- 
zana sėdėjo pritrenkta. Jos akyse pasirodė ašaros, bet kas 
gali pasakyti, iš sielvarto, nuostabos ar nuoskaudos, tikros 
ar apsimestinės? Ponia Makartur nukraustė stalą ir įnešė 
vištą, mišrainę ir pommes dauphin. Edvinas apkabino Sju- 
zaną; jis akivaizdžiai manė, kad ją reikia raminti. Ledi 
Rais sugavo ašarotą Edvinui į petį įsikniaubusios Sjuza- 
nos žvilgsnį, kuriuo ši norėjo įsitikinti, ar ledi Rais supra- 
to, kad pagaliau yra sutriuškinta. 

— Dabar parvežk mane namo, — tarė Sjuzana Edvi- 
nui, o Edvinas, atsiprašęs Žmoną ir svečius, taip ir padarė. 

— Bet tu turi pjaustyti vištą, — liūdnai pasakė ledi 
Rais. Vyras net neišgirdo. 


— Nebetoli ir skyrybos, — tarė Želė. 

— Jis elgiasi, kaip dera geram šeimininkui, — gynė le- 
di Rais. 

— Spėk dar kartą, — nusišaipė Želė. 


Ledi Rais pati supjaustė vištą, nors Talis Tofeneris ir 
siūlėsi padėti. Paskui pasiuntė lėkštę aplink stalą. Edvinas 
vis dar negrįžo. Morisas ir Hana Lečvortai, kurie abu mar- 
gino audinius, atgijo, privertė visus sustumti kėdes, kad ne 
taip matytųsi dvi tuščios, 1r ėmė taukšti apie amatų muges; 
Haris ir Sintija Stivenai, kuriems priklausė Barlio knygynas, 
tarškė apie knygų leidybą, o Erikas Nagardas, televizijos 
režisierius, papildomas asmuo, garantuojantis pobūvio sėk- 
mę, plepėjo apie kainas televizijoje. . 

Deramu laiku visi išvyko šūkaudami: „Žavus vakaras, 
mieloji, tikra gyvenimiška drama! Perduok linkėjimų Ed- 
vinui, kai (tai yra „jei“) grįš“, ir taip toliau, ir ledi Rais 
bene pirmą kartą suvokė, kad ją ne tik mėgsta, bet pavydi 
jai ir ja piktinasi. Ledi Rais buvo per daug graži, per 
daug jauna, per didelė fortūnos numylėtinė, jai per daug 
sekasi, ji turi per daug pinigų (kadaise), per daug laimin- 
ga su Edvinu, — o gal tai buvo seniau, ji jau beveik 
neprisimena; kaip dabartis tampa praeitimi, kurią akimir- 
ką? — kad ją besąlygiškai mėgtų. Jie džiaugėsi, kad ji pri- 
slėgta. 


Ledi Rais verkė, ir ponia Makartur padėjo jai atsigulti. 
Pirmą kartą ledi Rais buvo dėkinga, kad ji čia. 

— Sakiau jums, kad ji — gyva bėda, — tarė ponia Ma- 
kartur. — Jūs, jauniklės, tokios kvailos. Kai kurios mote- 
rys yra apsigimusios šeimų ardytojos. Jas reikėtų akmeni- 
mis užmėtyti. 

— Bet Sjuzana visiems patinka, — dejavo ledi Rais. — 
Visiems patinka būti su ja. Kodėl Edvinas taip ilgai už- 
truko? 

— Nes, man regis, jam irgi patinka būti su ja, — kan- 
džiai atkirto ponia Makartur. — Mano nuomone, ji čia 
vaikšto per dažnai. Ypač kai jūsų nebūna. Ledi Antėja vi- 
sai kas kita. Ji — šeimos dalis. Ir apskritai jam per sena. 


Edvinas grįžo namo tik po trijų. 

— Turėjau nuraminti Sjuzaną, — tarė jis. - Bet ji la- 
bai pyksta ant tavęs, Andželika. 

— Ant manęs? — nustebo Andželika. 

— Veikiausiai tu viską užtaisei. Pasakei savo draugei 
Natali, kad pakvietei Sjuzaną. 

— Nieko panašaus nepadariau, — pasipiktino Andže- 
lika. — Gal tu išprotėjai? Nieko aš neužtaisiau. Dariau, 
ko tu norėjai. 

— Neversk kaltės man, — nukirto Edvinas. — Kažkas 
pasakė Natali. Tu seniai grieži dantį ant Sjuzanos. Net 
įtarinėjai, kad aš su ja miegu, o tai labai skaudina ją ir, 
žinoma, įžeidžia mane. Padarei neapsakomą žalą Sjuzanai 
ir jos vaikams. Ką darysim su tavim, Andželika? 


Edvinas nusirengė ir šmurkštelėjo į lovą pas žmoną. Jo 
kūnas, turėjęs atvėsti keliaujant namo, buvo šiltas. Aki- 
mirką gulėjo ramiai, paskui šiurkščiai ištempė ją iš lovos, 
nuvilko per kambarį ir pastatęs prie sienos paėmė, visiš- 
kai nesirūpindamas, patinka jai ar ne, lyg ji būtų kokia 
smuklės mergšė, o didysis Raisų dvaro miegamasis — 
skersgatvis. 

— Visų nuomone, — pasakė jis, — esi nesunkiai priei- 
nama kitiems vyrams. Tik su manim niekad nenori. Kodėl? 

Ji taip apstulbo, kad nieko nebesakė; buvo per daug 
įžeista, per daug išdidi ir — paaiškėjus, jog šis jos orumo 
išniekinimas sujaudino ją beveik iki orgazmo, — per daug 
sutrikusi protestuoti. Įsiropštė atgal į lovą; jis atsigulė ant 
krašto, kad neprisiliestų. 

— Na, ir kalė tu, — pasakė ir užmigo. Ji irgi, nors ir 
stebėjosi tuo. 


16 
Draugės 


Kitą dieną ledi Rais bailiai paskambino Sjuzanai. 

— Sjuzana, kas atsitiko? — paklausė ji. — Maniau, 
kad mes draugės. Juokinga sakyti Edvinui, kad aš viską 
užtaisiusi. Aš tavim pasitikiu; kodėl tu negali manimi pa- 
sitikėti? Aš net neprieštarauju, kai Edvinas tave išsiveža 
vidury vakarienės ir negrįžta namo iki trijų. Nemažai. Ką 
aš tau padariau — juk visada palaikydavau tave, užtarda- 
vau, būdavau tavo pusėje... Iš tiesų po visko... 

— Nežinau, apie koki „viską“ tu kalbi, — pareiškė 
Sjuzana. — Man tavo paramos nereikėjo. Kuriems galams 
mane užtarti? Mes visi turime gyvenime rinktis, ar ne? 
Kai kurie draugai kurį laiką tinka, o paskui nebe. Tuomet 
reikia jais nusikratyti. Tikiuosi, nemanai, kad aš žiauri. 
Tačiau praėjusį vakarą iš tiesų iškrėtei man kiaulystę. 
Daugiau tu man ne draugė. 

— Jei nusikratai ir Edvinu, — tarė Andželika, — ne 
tik manimi. 

— Nepradėk iš naujo, Andželika, — atšovė Sjuzana. — 
Kaip tik tai ir turiu omeny. Tu pasikeitei. Buvai labai sma- 

gi, o pasidarei pavydi ir uždara. Dėl manęs ir Edvino pa- 
sakysiu, kad vyras gali labai artimai draugauti su moterimi 
be jokio sekso. Bet tu, regis, to nesupranti. Šiais laikais ne- 
manoma, kad žmonės gali draugauti poromis. Edvinas — 
mano draugas, tu ne. Tuo ir baikim. Susitikusios viešai, Ži- 
noma, šypsosimės viena kitai ir kalbėsimės, bet tai ir vis- 
kas. Daugiau man neskambink. — Ir Sjuzana padėjo ragelį. 


Ledi Rais susimąstė, ar negalėtų sušaukti minios ir už 
raganavimą sudeginti Sjuzanos gyvos su visa troba prie ge- 
ležinkelio. Arba užmušti akmenimis už svetimavimą. Kaž- 
ką panašaus ji prasitarė Edvinui, 0 šis tik sušnairavo į žmo- 
ną ir liepė nepridaryti daugiau bėdos, negu jau pridariusi. 


Kitą dieną, kai ledi Rais tvarkė bylas Raisų dvaro kon- 
toroje, vis dar drebėdama nuo sukrėtimo, sutrikimo ir liū- 
desio, o Edvinas buvo kažkur išvykęs su Robertu Dželi- 
ku, nepasibeldusi įėjo Antėja. Pareiškė ieškanti Edvino. 
„Sakė būsiąs Veleslio dvare dešimtą valandą“, — paaiški- 
no Antėja. Atrodė suirzusi. Ji įsiveržė kaip vėjo gūsis: 
staiga viduje pasijutai kaip lauke. Antėja avėjo žaliais gu- 
miniais, vilkėjo juosva neperšlampama striuke su gobtu- 
vu, ant galvos buvo užsirišusi ryškų sulytą šaliką. Ant akių 
jai krito plaukai. Iš įpratimo nešėsi šmaikštį. 

— Edvinas bjaurybe. Turėjo važiuoti apžiūrėti Henrio 
Keboto, ketinome pirkti. 

— Henrio Keboto? — suglumo Andželika. 

— Arklio, brangioji, naujosioms arklidėms. 

— Naujosioms arklidėms? 

— Brangioji, — geraširdiškai tarė Antėja, — jis sako, 
kad tu mažai ką tepastebi, atrodo, taip ir yra. Ar tik ne- 
pradėjai sekretoriauti? 


Ji nutempė Andželiką nuo bylų, kompiuterio, fakso; 
protestuojančią nusivedė į svetainę, pakeliui nublokšdama 

šalin virves, kurios leido lankytojams vaikščioti po namus 
tik nustatytais takais, draskydama užrašus ir mėtydama 
juos ant žemės. Ji pašaukė ponią Makartur ir liepė užkur- 
ti ugnį — malkų visada būdavo prikrauta, tik nekūrena- 
ma, — ir ši nuolankiai pakluso. 


— Turi būti ledi Rais, ne kontoros žiurkė, — pareiškė 
Antėja. — Tai varo Edviną į pasiutimą. Maniau, kad reikia 
tave įspėti. Ir kas tie kaimo jurgiai, tarp kurių triniesi? Visi 
šneka, kad dedasi labai negražūs dalykai. Tu ir Edvinas tu- 
rėtumėt laikytis savo luomo. Na, Edvino luomo. Pradėjai 
puikiai, buvai egzotiška ir ekscentriška; mes taikstomės su 
pašaliniais veislei pagerinti, bet tu pavirtai apsnūdusia na- 
mų šeimininke, o svarbiausia — nesusilaukei palikuonių. 
Tai kam esi reikalinga? Štai ką pradėjo galvoti Edvinas. 


Antėja nusispyrė batus ir nusivilko striukę; atsilošė 
odiniame krėsle, prikišo prie ugnies kojas. Jos megztinis 
buvo senutėlis ir plonas. 


— Ir, mieloji, — toliau kalbėjo Antėja, — neištikimy- 
bė įaugusi Raisams į kraują. Gebėjimas sumaumoti mote- 
rį ir išspjauti. Visų luomų, net savojo. Tavo paskirtis ki- 
ta: buvai iš esmės padori, iš Žemutinės viduriniosios 
klasės, atpratinai Edviną nuo narkotikų ir grąžinai į tie- 
sų ir siaurą doros kelią. Tačiau tai jau padaryta, tu nusi- 
žeminai iki tarnaitės-sekretorės, 0 jis susidėjo su Didžiąja 
Barlio Svetimautoja ir dairosi, ką čia toliau vedus. Šneku 
taip, nes man patinki. Esi beviltiškai paviršutiniška, bet 
tai ne tavo kaltė. Esi choro vadovo duktė, be to, saviveik- 
lininkų choro. 

— "Tu girta, — tarė Andželika. — Dieve, kaip jūsų luo- 
mas laka. — Ir iš tiesų Antėja maukė viskį net sakydama 
savo prakalbą. 

— "Iu net į grafiną neperpylei, Andželika, — pasiskun- 
dė Antėja ir susiraukė pažvelgusi į nešvarią stiklinę. Ka- 
dangi jos pačios rankos buvo purvinos, Andželika to ne- 
ėmė į galvą. 


Ledi Rais mandagiai nurodė, esą kadangi Edvinas vedęs 
ją, tai kažin ar gali vesti Antėją; kad ji, ledi Rais, puikiai 
žinanti, kaip tvarkyti savo gyvenimą ir kad meilužės-meni- 
ninkės istorija, — jei Antėja kalbanti apie Sjuzaną, — tik 
pikti gandai; kad ji, ledi Rais, patikėtų Edvinui savo gyvy- 
bę; kad jai reikia toliau dirbti savo darbą ir perspausdinti 
visus užrašus, kuriuos suplėšiusi Antėja, ir kad Antėja ge- 
riau išeitų ir grįžtų, kai išsiblaivys. 

Antėja pasakė: 

— Dieve mano, Edvinas teisus. Tu tiesiog nežinai, kaip 
reikia elgtis. Tai galas. 


Antėja išėjo, bet prieš tai pasakė, kad Edvinas bent 
jau neketina būti nesantuokinių vaikų tėvu. Jis nusivežė 
Svetimautoją pasidaryti aborto tuo metu, kai ji turėjo šei- 
myninių rūpesčių ir gyveno Raisų dvare. Ir gerai padarė, 
nes pavainikiai gali pradėti pasibjaurėtinus karus dėl pa- 
veldėjimo. 


— Bandžiau tau pasakyti, — nuvargusi pasakė Želė. — 
Dabar nesikabink prie manęs. 

— Na, ir gerai, kad pasidarė abortą, — ramino kitas 
balsas. — Nors tuo pasiguosk. 


Ledi Rais grįžo į kontorą ir apsiverkė užsikniaubusi 
ant kompiuterio. Edvinas vis dar neparsirado. 

— Tikiuosi, nebuvai jai šiurkšti, — tarė ponia Makar- 
tur. — Neišmintinga kiaulinti tokiems žmonėms. Jie turi 
tikrają valdžią. 

Ledi Rais įsėdo į savo automobiliuką, tinkamą kaimo 
keliams (,„Mersedesas“ ir „Reindž Rouveris“ priklausė 
Edvinui) ir nuvažiavo prie geležinkelio. Troba atrodė tuš- 
čia. Paprastai plačiai atlapotos ir kviečiančios durys buvo 
užrakintos. Andželika pažvelgė pro langą ir pamatė, kad 
viskas švaru, tvarkinga ir, kaip visada, dailu. Tačiau vazose 
gėlių nebuvo. Nušveistos, be vandens, jos apverstos stovė- 
jo ant palangės. 


Ledi Rais neryžtingai mindžikavo dailiame angliškame 
kaimo sode. Takeliu artinosi Endrius Neloras, buvęs ke- 
liaujantis pamokslininkas, Sjuzanos kaimynas, neurotiškai 
krūpčiojantis ir peikiantis visus bei viską. Jis verkė. Jo 
kelnės buvo senos ir, kaip kartais Lamberto, surištos vir- 
vele. Smulkutė žmona nerimastingai Žžvilgtelėjo pro antro 
aukšto langą. Ji buvo tvarkinga ir dailutė kaip Sjuzanos 
sodas. 


— Ji išvyko, — tarė Endrius Neloras. — Sjuzana išvy- 
ko. Pabučiavo mane, pasakė, kad myli, kad manęs neuž- 
mirš, ir iškeliavo. Visada ją mylėjau. Dieve, atleisk man, 
geidžiau jos. Norėjau jos kūno. Sielos ji neturėjo. Aš mel- 
džiausi, mano žmona meldėsi, tačiau geismas nedingo. 
Kokia stipri, energinga asmenybė! Nežinojo, kas yra gė- 
da, ir didžiavosi savo kūnu. Nesuko galvos dėl to, ką ma- 
tau aš, ką mato mano Žmona. Nusirengdavo neišjungusi 
šviesos, sode nuoga degindavosi. Nemanė, kad nuogumas 
blogai. Norėjo man suteikti malonumo. Manau, širdies gi- 
lumoje mane mylėjo, norėjo manęs. Slapčiom aš ją nuta- 
piau. Mano žmona nesuprato. Ji liovėsi sveikintis su Sju- 
zana gatvėje. Esu įsitikinęs, kad Sjuzana dėl to ir 
išsikraustė. Stengiuosi atleisti žmonai, bet negaliu. Paka- 
binsiu paveikslą kabinete, nesvarbu, ką ji sakytų. 

— O su kuo Sjuzana išvažiavo? — paklausė ledi 
Rais. — Esu įsitikinusi, kad išvyko ne viena. 

— Su dailininku Alenu Edliu, — atsakė Endrius Nelo- 
ras. — Sjuzana mylėjo mane, bet neturėjau ko jai pasiū- 
lyti. Nesu nei turtingas, nei garsus kaip jis. Bet vis tiek 
niekas taip nesupras Sjuzanos, kaip aš. Ji būtų buvusi lai- 
minga su manim. 

— Puiku, kad mylėjo, — tarė Andželika. — Žmonos, 
va, ko gaila. Vaikus pasiėmė ar ištrenkė? 

— Sakė, kad Rolandą paliks pas tėvą. Jam reikia 
drausmės. 


Ledi Rais nuėjo į kliniką, kurią Rozamunda Pleidi da- 
bar atidarydavo tik du kartus per savaitę po keturias va- 
landas. Buvo nedarbo laikas, klinika uždaryta: o kada ji 
būdavo atidaryta? Priešais ant akmeninės sienelės sėdėjo 
Lambertas ir Rolandėlis. Rolandui bėgo nosis. „Noriu 
mamytės“, — zyzė. Nebuvo žavus vaikas. Zirzė iš susier- 
zinimo, ne sielvarto, tačiau iš kur ledi Rais galėjo žinoti? 
Savo vaikų ji neturėjo. 


— Tik džiaukis, — tarė Želė Vait, kuri buvo labai blo- 
gos nuotaikos, — kad toji kalė išsinešdino iš miesto. Ir su 
kažkieno kito, ne tavo vyru. Metas pabusti, ledi Rais. Da- 
raisi nuobodi. 

— Atsiknisk, — tarė kažkoks balsas. 

— Būtų neblogai, — atkirto Želė Vait, ir aną balsą nu- 
stelbė šauksmai ir pašaipos, nuo kurių ledi Rais plaukai 
pasišiaušė. Kieno tie balsai? 


— Rozamunda ištrenkė mane lauk, — guodėsi Lam- 
bertas ledi Rais. — Ji su vaikais išėjo. Užrakino namus, 
kai Sjuzana primetė man Rolandą. Rakto neturiu. O Ro- 
landas prišlapino kelnes ir dvokia. 

— Tai išlaužk duris, — pasiūlė ledi Rais. 

— Jaučiu negalįs to padaryti, — atsakė Lambertas, lyg 
tai, ką žmogus jaučia ir ką daro, būtų tas pat. Jo būsena 

netiko vaikui prižiūrėti. Kaip ir Endrius Neloras, buvo ne- 
siprausęs ir nesiskutęs. — Pastaruoju metu nekaip jau- 
čiuosi, — paaiškino Lambertas. — Daug guliu. Nekaltinu 
Rozamundos, kaltinu save. Net nenutuoki, kas gali atsi- 
tikti, — toliau kalbėjo jis, — kai pirmą kartą išdulkini 
kaimyno žmoną. Sireną ji nuvedė Klaivui su Natali ir ten 
paliko. Sako, kad Sirenos tėvas — Klaivas. Veikiausiai 
Natali vėl ištiko isterija. 


Ledi Rais parsivežė Lambertą su Rolandu namo, nes 
jie neturėjo kur eiti. Edvino dar nebuvo. Tai jau šis tas. 


Ledi Rais paguldė Lambertą su Rolandu į lovą laisva- 
me kambaryje viršuje ir šmurkštelėjo pas juos. Ji taip pa- 
darė, kad jie sušiltų, nieko daugiau, kad suteiktų jiems ir, 
tiesą sakant, sau šiek tiek žmogiškos paguodos. Be to, 
buvo baisiai pavargusi. Rolandėlis nuslinko į lovos galą, 
kad būtų toliau nuo šių staiga ir nepaaiškinamai suartė- 
jusių suaugusiųjų. Ledi Rais buvo visiškai apsirengusi. 
Lambertas irgi. Naktis buvo šalta; laisvasis kambarys, tas, 
į kurį geresniais laikais įgriuvo kaminas, buvo namo vir- 
šuje 1r niekad kaip reikiant neapšildavo, net įrengus naują 
šildymo sistemą. 

— Kur Edvinas? — paklausė Lambertas, drebėdamas 
po apklotu, labai neaiškiai tesuvokdamas, kur atsidūręs, 
tačiau stengdamasis būti mandagus. Jo veidas buvo rau- 
donas ir balto patalo fone atrodė nesveikai, tarp spuoge- 
lių dygo gelsva barzda. Iš susijaudinimo jį išbėrė, lyg bū- 
tų paauglys. 

— Nežinau, — atsakė ledi Rais, — tačiau Sjuzana su 
Alenu Edliu. Nerimaudavau dėl Edvino ir Sjuzanos. 

— Be reikalo, — atsakė Lambertas. — Sjuzana nesu- 
gebėjo suvilioti Edvino. Bandė, bet nepavyko. Ji apsuko 
galvą visiems apylinkės vyrams, išskyrus Edviną; o jis bu- 
vo vienintelis, kurio jai iš tikrųjų reikėjo, — dėl titulo, dėl 

dvaro, dėl to, kad nepasidavė. Niekad jai nepatikai, An- 
dželika, tačiau ji žavėjosi tavim. Nesuprato, kokia jėga 
Edviną traukia prie tavęs. 

— Aš jį myliu, — atsakė ledi Rais, lyg tai viską paaiš- 
kintų. Tada išgirdo brazdant ir šūkaujant Edviną. Buvo 
per daug išdidi, kad liptų iš lovos, per daug pavargusi ir 
sušalusi, ir kai Edvinas įsiveržė į vidų spardydamasis ir rė- 
kaudamas, — lyg durys būtų užrakintos, nors jas buvo ga- 
lima tik užkišti senoviniu kryžminiu skląsčiu, atitraukiamu 
į priešingą pusę negu iprasta, ką jis puikiai žinojo, — ji 
gulėjo lovoje su Lambertu tiek prisivilkusi, kad jokiam 
sveiko proto Žmogui negalėjo šauti į galvą mintis apie 
seksualinius motyvus. Kaip ir Lambertas, ji buvo pavargu- 
Si, sušalusi ir susinervinusi. Bet jei Edvinas mano, kad ji 
ten atsidūrė turėdama erotinių ketinimų, ledi Rais neke- 
tina traukti iš po apkloto savo dorybės laido — Rolandė- 
lio: kuriam galui? 


— Kekšė, kalė, šliundra! — rėkė Edvinas, traukdamas 
ledi Rais iš lovos, trenkdamas jai, tačiau palikdamas 
Lambertą ramybėje, kaip dažnai daro vyrai, užtikę savo 
žmoną su kitu. Jie muša moterį, tačiau jaučia pagarbą 
varžovui, kuriam, šiaip ar taip, pralaimėjo. 

Edvinas nuvilko ledi Rais laiptais į apačią, čia už ko- 
jos, čia už rankos ar plaukų. Pakeliui ji neteko ir dalies 
drabužių. Dažnai atsitrenkdavo galva į laiptelį. Ponia Ma- 
kartur nustėrusi stovėjo laiptų apačioje. 

— Padėk! — šūktelėjo ledi Rais, bet ponia Makartur 
nepadėjo. Ji buvo Raisų dvare, kai Andželika čia atsira- 
do, ir tebebus, kai Andželika dings. 


— Bet juk aš Andželika, — sušuko Andželika vyrui. — 
Nedaryk man šito! — Tačiau jis nesiklausė. 

Edvinas išstūmė žmoną pro šonines duris ir užrakino 
jas. Ji pamatė senovinėse akmeninėse sienose mirksint 
raudonas signalizacijos lemputes. 


— Ar nesakiau? — barėsi Želė. — Bet nenorėjai nė 
girdėti. 

— Kodėl man niekas nepasakė, kas darosi? — aimana- 
vo Andželika. 

— Dariau, ką galėjau, — sudejavo ledi Rais. 

— Velnias, pusės plaukų netekau, — pasiskundė kaž- 
kokia neaiški asmenybė. 


Edvino žmona gulėjo ant žemės prie Raisų dvaro, de- 
javo ir dūsavo, tačiau pagalbos nesulaukė. Pamanė, kad 
mirs nuo šalčio ir išsekimo. 


— Kelkis, — liepė Želė. 

— Koks skirtumas, stoviu ar guliu? — tarė ledi 
Rais. — Vis tiek labiausiai norėčiau numirti. 

— O aš ne, — pareiškė Andželika. — Taigi kelkis ir 
drožk. 

— Kur man eiti? — paklausė ledi Rais. 

— Pas mamą, — atsakė Želė. — Kurgi daugiau? 


Po valandos Edvino žmona priėjo motinos namus. Le- 
vanda Heterli atidarė duris užsirišusi prijuostę, kurią ne- 
šiojo visą laiką, kiek Andželika atsiminė. Už jos nugaros 
šmėkštelėjo pažįstamos formos ir spalvos, tačiau tėvo 
krėsle sėdėjo kitas, nepažįstamas vyras. 

— Kaip svetima! — popikčiai tarė Levanda Heterli, 
tačiau įsileido paklydėlę dukterį, nuprausė, sušildė, pa- 
maitino ir paguldė, lyg šiai būtų šešeri metukai. 


Barlį apskriejo Žinia, kad ledi Rais metė vyrą ir išėjo 
pas motiną. Ji buvo užklupta lovoje su Lambertu Plei- 

džiu, todėl Rozamunda paliko Lambertą, pasiėmusi vai- 
kus. Ledi Rais vardas buvo suterštas, bet ko gali tikėtis iš 
buvusios roko žvaigždės? Andželika Vait turėjo susitaikyti 
su Dievo jai pasaulyje skirta vieta: likti kaimo mergaite, 
mokyklos choro vadovo dukterimi ir ištekėti už vietinio 
vaikino. Bet kokia motina, tokia ir duktė — pagalvokite, 
kaip elgėsi Levanda Vait! 


Barlis apverkė prarastą Sjuzaną, tačiau nusprendė, kad 
ji pasielgė labai gražiai, grįždama pas pirmąjį vyrą, savo 
vienintelę tikrą meilę. Dėl Sjuzanos išvykimo apkaltino 
ledi Rais: naujienos apie iškilmingą vakarienę jau paskli- 
do, ir visi manė, kad ledi Rais buvo susimokiusi su Natali 
pažeminti Sjuzaną ir aptėkšti jai veidą omarų sriuba. Lyg 
kaltė ir Sjuzana turėtų tokius pat magnetinius laukus: ga- 
lima jas suartinti, net įsivaizduoti, kad nebeliko tarpo, ta- 
čiau paskutinę akimirką jos staiga atsitraukia. Pagal visus 
gamtos dėsnius jos negali susitikti. 


Ir tai buvo pabaiga. 


17 
Andželika, išvyta iš namų 
Andželika tiesiog nežino, ką daryti. 


Raisų dvaro durys jai užrakintos. Jai neleidžiama pa- 
siimti net asmeninių daiktų. Visi sargai, galį atpažinti bu- 
vusią šeimininkę ir pagailėti, pakeisti. Tiems, kurie dabar 
stovi prie vartų, parodytos jos fotografijos ir pasakyta, 
kad tai beprotė, o kai ji pasirodo, verkdama, paklaikusi, 
ir ima daužyti į vartus ar jų stiprias uniformuotas krūti- 

nes, jie mato, kad ji tikrai išprotėjusi. Jie sugriebia jos 
smulkius riešus didelėmis rankomis ir iškviečia policiją 
bei greitąją, kad sutramdytų ją ir duotų vaistų, tačiau kai 
anie atvyksta, ji jau būna dingusi. | 


Lagaminėlį su jos rūbais, dantų šepetuku ir taip toliau, 
atvežęs pas motiną, numeta Robertas Dželikas, parodyda- 
mas, kad jis jai ne sąjungininkas. 

— Kur jos aštuoni šimtai tūkstančių svarų? — šaukia 
jam iš paskos Levanda Vait ir galėtų prisiekti, kad jis at- 
sakęs: „Kokie aštuoni tūkstančiai svarų?“, tačiau kadangi 
tuo pačiu metu jis didina savo „Reindž Rouverio“ greitį, 
norėdamas kuo greičiau išsinešdinti, Levanda nėra visai 
tuo tikra. 


Seras Edvinas neatsakinėjo į žmonos telefono skam- 
bučius. Lambertas Pleidis su Rolandu išvyko į Australi- 
ją. Rozamunda galutinai metė gydytojos praktiką. Net 
Natali užtrenkė duris Andželikai prieš nosį; dabar jai 
tenka rūpintis Sirena. Natali ją augina kaip savo vaiką. 
Ji nori atsikratyti praeities, o ledi Rais — tos praeities 
dalis. Daržovių pardavėjas atsveria Andželikai mažiau- 
sių, negražiausių obuolių. Ventura ledi Kauvart priima 
ją, tačiau tik virtuvėje. Lordas Kauvartas nesikelia iš lo- 
vos, nes burną jam išvertė pūlingos piktžaizdės, tačiau 
tai veikiausiai pasakos. Ledi Rais iš visur, iš visur, iš vi- 
sur išvaryta. Ventura sako ledi Rais, kad ji būtų lai- 
mingesnė, apskritai išvykusi iš Barlio, ir rekomenduoja 
Londono advokatą, skyrybų specialistą, kažkokį Barnį 
Ivensą. 

— Bet aš nenoriu skirtis! — šaukia ledi Rais. — Aš 
noriu grįžti namo ir laimingai gyventi su Edvinu. Nepakę- 
siu, kad jis blogai apie mane manytų. 

— Tai nereikėjo būti tokiai kvaišai, — sako Ventura. 

— Jai vis dar skauda nugarą, — sakė Želė. — Matyti, 
kai juda. 
— (Gerai, — taria Andželika. 


Andželika nėra įsitikinusi, ar nori skyrybų, ar ne: tik 
žino, kad jai reikia pinigų. Jų ji neturi. Nueina į banką ir 
išsiaiškina, kad bendra sąskaita uždaryta. Tačiau viena jos 
kreditinių kortelių dar galioja. Anų dienų draugai jos ne- 
užjaučia. Muzika vien repas, fankas ir acid house, narko- 
tikai irgi kitokie. Ji negali pasilikti pas motiną; jos lovo- 
je miega Merė Heterli, kadaise draugė, dabar įseserė, o 
Andželikai belikusi sofa. 


Ji iškloja savo istoriją ir savo bėdą Barniui Ivensui. Tai 
stambus, mėsingas vyras dvigubu pagurkliu, miela paika 
veido išraiška. Jis vilki neryškios spalvos kostiumu, raus- 
vais marškiniais, pasirišęs rausvai geltoną kaklaraištį. 


— Ką tau tai primena? — klausė Andželika. 

— O/marų sriubą per iškilmingą vakarienę, — atsakė 
ledi Rais. 

— Tikrai, — sutinka Andželika. — Kai tavo prisimini- 
mai ryškūs, aš juos irgi atsimenu. 

— Geriau pasiklausykim, — sakė Želė. — Tai svarbu. 

Ištikus tikrai bėdai, jos gana gražiai sutaria. 


— Jūs man sakote tikrą tiesą? — klausia ją Barnis 
Ivensas. — Teismui nebus lengva priimti jūsų istoriją už 
gryną pinigą. Sakote, visiškai apsirengusi? 

— Taip, — taria Andželika. 

— Turite liudininkų? 

— Ne, — atsako Andželika. — Kai mane pamatė po- 
nia Makartur, buvau pusnuogė. Jis nuplėšė man rūbus. 

— Ir taip nuėjote pas motiną? 

— Taip. Lovoje dar buvo vaikas. 

Barnis Ivensas pakelia antakius. 

— Kuo mažiau apie tai kalbėsim, tuo geriau, — sako 
jis. — Žinote, kokia dabar žmonių mąstysena. 

— Mes tik norėjome sušilti, — aiškina ji. 

Barnis Ivensas išverčia akis. 

— Bus sunku, jei nepasakysite tiesos, — taria jis. — 
Ką gi, bandysime išsiversti su tuo, ką turime. Jei nusprę- 
site skirtis, neatrodo, kad galėtumėte reikalauti santuoki- 
nių namų ar turto, — toliau kalba Barnis Ivensas, — nes 
1r tai, ir tai priklauso Raisų paveldui. Alimentus teismas 
jums irgi gali priteisti labai menkus, nusprendęs, kad esa- 
te jauna, sveika, kadaise labai gerai uždirbote ir vėl gali- 
te uždirbti. 

— O kaip mano 832 000 svarų? Pinigai, kuriuos atsi- 
nešiau ištekėdama? 

— Bet jūs, regis, neturite jokių kvitų, jokių dokumentų. 

— Aš atidaviau Robertui Dželikui pinigus grynaisiais. 
Buvo labai dėkingas. Jis jums pasakys. Tai patikimas žmo- 
gus, visi žino. Kažkur buhalterinėse knygose bus įrašyta. 

— Raišų paveldas turi kūrybingus buhalterius: kai kas 
jų knygose atsispindi, kai kas ne. Priklauso nuo to, ko jie 
nori. O atrodyti patikimam — Roberto Dželiko darbas. 

Barnis Ivensas nusišypsojo ledi Andželikai Rais. 


— Prasti popieriai, a? — lepteli Želė. 

— Taigi, — pritaria Andželika ir ledi Rais. 

— Atleiskite, — prašo ledi Rais. — Aš nesugebėjau 
deramai tvarkytis. 

— Ir net žmoniškai nepasidulkinai, — suniurzgia kol 
kas nenustatytas balsas. 


— Neimkite į galvą, — sako Barnis Ivensas. — Nenu- 
leiskite nosies! Aš jumis pasirūpinsiu. Rizikuodamas ho- 

noraru. Manau, kad išpešime kokį skatiką. Nespaudžiu 
jūsų, tačiau būtų neblogai pradėjus bylą pirma vyro. Sky- 
rybų iniciatorius paprastai susilaukia teismo užuojautos. 

— Edvinas niekad nesiskirs su manim, — pareiškia le- 
di Rais. — Tai tik laikina nesantaika. 


Barnis Ivensas kilsteli tankius žilus antakius. 
Čia baigiasi oficiali Želės ataskaita apie tai, kaip An- 


dželika Rais susitrejino ir ėmė pagaliau pati rūpintis sa- 
vo gyvenimu. 


SKILIMAS 


TREČIOJI DALIS 


SKYLĖTI NAMAI 

1 


Edvinas pradeda skyrybas 


Supykusi dėl sero Edvino skyrybų pareiškimo, pilno 
piktų ir neteisingų kaltinimų — lesbiškumu ir zoofilija, 
nemokėjimu gaminti ir svetimavimu, Andželika užsisakė 
kambarį „Klermonte“, pasinaudodama kreditine kortele, 
kurią sero Edvino patarėjai užmiršo panaikinti. 


Pakeliui į viešbutį Andželika stabtelėjo Fenvike, Bon- 
do gatvės universalinėje parduotuvėje, ir tenai nusipirko 
zomšinius batus viršum kelių, tinklines kojines, trumputį 
sidabro spalvos sijonėlį, baltą liemenę ir odinį švarką. Ap- 
mokėjo kreditine kortele. Nusimetė savo liūdnus ir sena- 
madiškus kaimiškus rūbus tualeto kambaryje ir tikrai būtų 
ten palikusi platų, ilgą gėlėtą sijoną, storą megztinį ir 
praktiškus suvarstomus purvinus batus, tačiau ledi Rais 
pareiškė, kad nedora taip švaistyti pinigus, ir prispyrė su- 
krauti išmestus rūbus į krepšius ir neštis. 


Ledi Rais nervino Andželikos noras žirglioti dideliais 
žingsniais, kištis, ko reikia, į kišenę ir neimti rankinuko. 
Pakeliui iš parduotuvės Želė sustabdė liuoksinčią Andželi- 
ką ir privertė nusipirkti sijonų iki kelių, baltų palaidinukių, 
kašmyro megztinių, paprastų žemakulnių batelių ir perukų 
rinkinį. Pardavėjai, kuri akivaizdžiai bjaurėjosi rūbais, ku- 
riuos pardavė, Andželika paaiškino, kad jie skirti seseriai, 
vaidinančiai kontoros darbuotoją televizijos reklamoje. 

— Niekas, — paaiškino Andželika, — kaip gyvas nevil- 
kėtų tokių rūbų. 

— Ragana! — sušnypštė Želė Vait. 

Pardavėja apsimetė neišgirdusi: antraip būtų reikėję 
susipykti su šia aukšta, liesa, ilgakoje, nepraustaburne, 

stipria, nesišypsančia, nedailia, tačiau patrauklia būtybe, 
kuri, be abejo, gaus darbą, kokio panorės. 
— Gerai nešiokit, — tepasakė pardavėja. 


Zelės Vait vardu Andželika tris dienas lankė kompiute- 
rių technologijos kartojimo kursus ir atnaujino stenografa- 
vimo įgūdžius. Ji paskambino į firmą „Ketervolis ir Mosas“ 
ir sužinojo, kad sekretorėmis juos aprūpina agentūra „Io- 
bulybė“. Ji nuėjo ten ir pateikė rekomendacijas, surašytas 
Raisų paveldo firminiame blanke, pasirašytas Roberto 
Dželiko, o nuo Raisų dvaro — jos pačios. Per kelias savai- 
tes ji susirado laikiną darbą „Ketervolio ir Moso“ firmoje, 
o netrukus dirbo vien Brajenui Mosui ir galėjo paskaitinėti 
„Raisas prieš Rais“ bylą. Naudodamasi naujaisiais kompiu- 
teriniais įgūdžiais, ji panaikino visus įrašus apie kreditinę 
kortelę, kurią pasiliko. Tai buvo visiškai paprasta. 


Anot ledi Rais: „Bent jau nepraradau ryšio su Edvinu. 
Nebesijaučiu tokia vieniša“. Želė tarė: 

— Aš — apdairus žmogus. Ir be skyrybų moteris visa- 
da turi žinoti, ko griebtis. Nereikia sukti nosies nuo sek- 
retorės darbo ir Brajeno Moso glėbio. Kaip gaila, kad jis 
vedęs! 

Andželika pasakė: 

— Na, jūs abi ir skystos! 


2 


/; 
Ledi Rais pareiškimas 


Pareiškime ledi Rais apkaltino vyrą šešetą mėnesių 
svetimavus su Antėja Boks skaičiuojant iki tos dienos, kai 
ji, ledi Rais, paliko namus. 

Ledi Rais skundėsi smurtu; per dažnu ir iškreiptu sek- 
su, kuris ją žemino; kad vyras girtuokliavo, vartojo narko- 
tikus ir finansiniu atžvilgiu elgėsi neatsakingai; kad jo san- 
tykiai su šunimis buvo seksualinio pobūdžio. Ji teigė buvusi 
išvaryta iš namų, kad juose galėtų įsikurti sero Edvino mei- 
lužė, ledi Antėja Boks. Antra vertus, ledi Rais per visą san- 
tuoką buvo gera ir ištikima Žmona. Seras Edvinas elgėsi 
nepakenčiamai, ir ji nori, kad tai atsispindėtų dalijant turtą. 
Ir dar ji nori susigrąžinti savo 832 000 svarų. 


— Teismas ne Londone! — šūktelėjo Brajenas Mosas; 
iš Barnio Ivenso laiško su priedais ši dalis, regis, jį labiau- 
siai sujaudino. — Koks košmaras! Provincijoje aš neturiu 
jokios įtakos. Linktelėjimas Londone kur nors kitur ne- 
vertas nė mirktelėjimo. Kaip mes išspręsime šią bylą? Be- 
je, keista, kad Žmona pasakoja apie beveik tokį pat ne- 
protingą elgesį, kaip ir vyras. 

— Manau, todėl, kad jie taip ilgai buvo vedę, — tarė 
Želė. — Jie gali atspėti vienas kito mintis. 

— Vienuolika metų nėra ilga santuoka, — pasakė Bra- 
jenas Mosas. — Anądien užsuko devintą dešimtį pradėję 
senukai, kurie norėjo išsiskirti pagal susitarimą. Paklau- 
siau, kodėl jie taip 1lgai atidėliojo, o jie atsakė laukę, kol 
numirs vaikai. 


Jis nusijuokė; sodrus, kimus, netikėtas juokas, nuo ku- 
rio subarškėjo daugybė arklių lenktynių nuotraukų ant 
sienų, o Želė irgi nusijuokė iš jo pokšto. Nuo jos skam- 
baus kaip varpelis juoko niekas nesubarškėjo, bet jis 
gnybtelėjo jai krūtinės iškilimą ties palaidinukės iškirpte. 
Lengvai, draugiškai. 


— Ką jūs manote dėl pinigų? — paklausė Želė. 
— Matys kaip savo ausis, — atsakė Brajenas Mosas. — 
Raisų sąskaitose jie bus taip užmaskuoti, kad ji sukištų 

krūvą pinigų vien bandydama išsiaiškinti, kur jie. O sero 
Edvino kišenpinigius tam kartui sumažinsime iki nulio, 
taigi jų pareikalauti ji irgi negalės. Ta moterėlė akivaizdi 
šliundra ir nenaudėlė. 


Už elegantiškų Regentystės stiliaus langų plūdo — ar 
bandė plūsti — centrinio Londono automobilių srautas. 
Regėjos, stumtis į priekį pajėgios tik kritiškų atvejų tar- 
nybos: policijos, gaisrinės, greitosios pagalbos. Jų sirenos 
priartėdavo, pravažiuodavo, nutoldavo pavydėtinu 
greičiu. 


— Aš neblogai uždirbu, — kalbėjo Brajenas Mosas, — 
iš kitų Žmonių poreikio būti teisiam; jiems patinka vaidin- 
ti aukas. Nepakenks pavadinti ją šliundra ir nenaudėle, jei 
noriu ją įveikti, tačiau katras iš Raisų kaltas dėl žlugusios 
santuokos, iš tikrųjų nesvarbu. Svarbu tik turtas, ir mes 
pasirūpinsime, kad per daug jo nepakliūtų į jos godžius 
pirštelius. Klientai mano, kad elgesys gyvenant santuokoje 
turi įtakos turto dalyboms ir pakreipia jas tikrojo teisin- 
gumo pusėn, tačiau daryti tokią prielaidą per drąsu. Na, 
nebent kraštutiniais atvejais. 


— "Tai jūs nemanote, kad Raisų skyrybos — kraštutinis 
atvejis? Jos niekuo neišsiskiria? , 

— Absoliučiai niekuo neišsiskiria, — atsakė Brajenas 
Mosas, — nebent tuo, kad abi šalys iš kailio neriasi ban- 
dydamos nuslėpti pajamas. — Jis pridūrė, kad, sero Ed- 
vino laimei, Raisų paveldo buhalterinės knygos stebuklin- 
gai painios. 

— Įsivaizduoju, — ramiai pareiškė Želė Vait. 

Jam patiko jos ramumas, domėjimasis jo darbu. Kad 
taip jo žmona Oriolė būtų tokia. Oriolės megztiniai nuo- 
lat apteršti kūdikių pienu ir vėmalais; ji vėl pagimdė dvy- 
nukus; ji galvodavo tik apie kūdikius. 

— Kitais atžvilgiais, — toliau kalbėjo Brajenas Mo- 
sas, — tai normalios skyrybos. Abi šalys varžosi dėl mora- 
lės aukštumų ir net nepastebi, kad didelė nuošliauža jau 
nusinešė visą kalną. Ir abi šalys turtina mane, ačiū Dievui. 


— Jūs labai poetiškas vyriškis, — tarė Želė Vait, o Bra- 
jenas Mosas paėmė jai už šviesių plaukų sruogos ir timp- 
telėjo, ji paslaugiai šyptelėjo, o ledi Rais atsiduso. 


Taip kadaise serui Edvinui, savo vyrui, šypsodavosi ledi 
Andželika Rais. Dabar Želė šypsojosi apgalvotai ir klastin- 
gai, o ne iš per didelio naivumo. Pasitikėjimas ir meilumas 
Andželikai Rais nieko gero neatnešė. 


Ledi Rais nesugebėjo meluoti ir gudrauti. Laimei, Že- 
lė sugebėjo. Jos asmeniui buvo būdingas savanaudiškumas, 
ir puiku, antraip jos visos šiame pasaulyje būtų vienišos, 
pažemintos ir be skatiko. Kažkas turi uždirbti pinigus. 


=" 


3 


Santuokos kibukas 


Ilgomis liūdnomis bemiegių naktų valandomis ledi 
Rais, vis dar tebesikankinanti iš meilės Edvinui, vis dar 
apkvaišinta santuokos pabaigos, pasijusdavo savimi. Kitos 
ją palikdavo. Miegodavo ar snūduriuodavo. Rytą jos turė- 
davo keltis ir eiti į darbą. Sielvartas ir gailestis buvo pra- 
banga. Apsiblaususios klausydavo jos aiškinimų, ataskai- 
tos apie save. 


— Buvau ištekėjusi už Edvino vienuolika metų, ir ki- 
bukas, su kuriuo galima palyginti santuoką, puikiai veikė 

ir gerai sukibdavo. Velniškai sunku būdavo jį išskirti: gali 
plyšti, jei per daug uoliai stengsies. Pigus lipnus pluoštas 
buvo patikimas. Sakoma, kad kibukas genda per dažnai 
plėšomas. Per dažnai plėšyto kibuko — keista sąvoka: ne- 
gi nustatyta, kiek kartų segti? ar tame slypi kokia mora- 
linė potekstė? — beveik nebegalima susegti. Bet iš pra- 
džių aš nebuvau per dažnai vartojama. Priešingai. Kai 
mes susituokėme su Edvinu, kai lioviausi būti Andželika 
Vait ir tapau ledi Rais, buvau nekalta septyniolikametė, 
nors niekas to nežinojo. Nekaltybė paprastai nesiejama su 
odiniais rūbais, metalinėmis sagomis, auliniais batais, 
trumpai nukirptais plaukais, šmaikščiais ir dar radikales- 
niais pop scenos, kurioje dažnai pasirodydavau, kraštuti- 
numais. Tačiau mano kibukiškas gebėjimas susilieti su 
žmogumi, kurį myliu, nepaisant išvaizdos, buvo nesuga- 
dintas, tvirtas ir paruoštas darbui. Naujutėlaitis, dar šiltas 
kibukas. Aš saugojau save santuokai, kaip man liepė tė- 
vas. Keista, kai dabar pagalvoji. Kiek prarasta galimybių! 
Aš kaltinu tave, Andželika: tomis dienomis vadovavai tu! 
Apleidai mane, apdovanodama perdėtu seksualiniu skru- 
pulingumu: tapusi ledi Rais, nebeturėjan nei tavo pa- 
trauklumo, nei noro. Aš iš tikrųjų buvau nebe ta moteris, 
kurią vedė Edvinas, bet to nesupratau. 

Smagią naktį, apsikamšiusi aukštoje minkštoje „Kler- 
monto“ viešbučio lovoje ant baltų kaip sniegas tikros 
medvilnės paklodžių, vaizduojuosi esanti keršto angelas. 
Paskui garsiai juokiuosi iš savo drąsos ir žaviuosi savimi. 
Tik įsivaizduok, įsidarbinau vyro advokato firmoje! Už tai 
turiu tau padėkoti, Žele. Liūdną naktį kaip ši, kai ploni 
pagalvių užvalkalai sudrėksta nuo ašarų, patamsėja, su- 
šiurkštėja ir tampa nemalonus, kai jaučiuosi blaškoma liū- 
desio, sutrikimo, netekties jūroje, — jūroje, kuri neleidžia 
man nuskęsti, neužmiršk to, nes tapo per sūri nuo mano 
sielvarto, — ką gi, tuomet Žinau esanti tik dar viena pa- 
likta ir atstumta moteris, pusiau pakvaišusi, nieko never- 

ta. Tada man atrodo, kad įsidarbinti „Ketervolio 17 Moso“ 
firmoje, priešo stovyklos širdyje, yra kvailas kaprizas, per- 
dėtas pasitikėjimas savimi ir beprotybė, visai nei šaunu, 
nei gudru, nei smagu. Ir aš baisiai nerimauju, kas bus, jei 
mane sučiups: aš nevisiškai pasitikiu tavimi, Andželika, 1r 
net tavimi, Žele, kad viskas baigsis gerai. 


Anksti rytą, kai ledi Rais, visiškai išsekusi, užmigdavo, 
ateidavo Andželikos eilė išsipasakoti Želei. 

— Koks vargšas, pasyvus padaras ta ledi Rais! Štai ką 
iš jos padarė vedybos. Ji kankindamasi gulinėtų „Kler- 
monte“ visą dieną, jei aš leisčiau. Net nesivargintų atsa- 
kinėti į Barnio Ivenso laiškus. Aš, Andželika, turiu kiek- 
vieną dieną išstumti ją į darbą, aprengusi Žele Vait, vesti 
ją į sporto salę, versti ją laikytis dietos ir neleisti rūkyti. 
Aš esu, man patinka taip galvoti, tikroji, dar netekėjusi 
asmenybė. Neįsivaizduoju, kodėl ji tvirtina, kad dominuo- 
ja. Gal kad tituluota; gal kad negali žiūrėti į akis mažo 
miestelio merginai, tai yra man, kuri yra ir visada bus jos 
dalis. Kaip manai, Žele? 

Bet Želė išmintingai miegojo. Iš tiesų jai reikėjo eiti į 
darbą. Ji negalėjo tuščiai švaistyti energijos ginčams. 


4 
Ledi Rais liūdesio jūra 


Nelinksmą naktį pusiau snūduriuojančią, pusiau svajo- 
jančią ledi Rais sūpuoja liūdesio jūra. Jūra tokia sūri nuo 
ašarų, kad ji negali nuskęsti; žiūrėkite, kaip liūdesys ją ke- 
lia. Kartais jūra pašėlsta, pranašauja audrą, ją plaka pyk- 
čio, neapykantos, tūžmingo apmaudo vėjai; kaip ji tada 
vartosi ir blaškosi. Ji bijo: kad įtrauks verpetai, kad nu- 

skęs, nuskęs savo pačios sukeltoje audroje. Tada ji gali tik 
melstis — baisiai daug iš to naudos. Tėve brangus, Die- 
ve brangus, gelbėk mane nuo priešų. Padėk man. Aš bū- 
siu gera, būsiu. Tegu audra nurimsta. Ji išgeria migdomų- 
jų tabletę. 


Vaiduokliškos baržos slenka pro šalį rūke: piratų kar- 
dai, rūstybės kardai, spindintys, kertantys, skrodžiantys, 
kastruojantys. Ramink sielą, tramdyk ranką, nes kardas 
gali atsisukti prieš tą, kas jį pakėlė. Ledi Rais kartu ir pi- 
ratas, ir auka. Ji tai žino. Tačiau liūdesio jūra vis dėlto ją 
stiprina ir maitina. Mintyse jinai ją vadina Peno jūra. Dėl 
jos ji gali būti nors Mėnulyje, kaip Ramybės jūra, arba 
motinos įsčiose. Arba nuskendusioje bažnyčioje, daužytis 
į akmenines sienas, blaškomas srovės; tėvo bažnyčioje. Ži- 
noma, jai skauda — ir kūną, ir sielą. Tėve brangus, Die- 
ve brangus, atleisk man mano kaltes. Nuimk nuo manęs 
savo rūstybės naštą. 


Kartais Peno jūra rami; sūpavimas jausmingas, beveik 
malonus. Tada ji gailisi, kad iškilo į paviršių. Ji undinė, 
priblokšta, išmesta ant balto smėlio — „Klermonto“ plo- 
nų paklodžių — seklumos, bangų vėl nešama į jūrą, bloš- 
kiama atgal, kad auštant išnirtų, pabustų alimentų, Bra- 
jeno Moso, darbo ir suskilusios savo asmenybės, bet ir 
peno, sveikimo, ištvermės pasaulyje. Liūdesys maitina; jis 
narkotikas; dabar ji nuo jo priklausoma: visos trys pri- 
klausomos, o gal keturios? Miega vienas asmuo, pabun- 
da daug. Liūdesio jūra įsiurbia ją vientisą, bloškia žemyn, 
išmeta į krantą suskilusią — oO gal ją šitaip išmušė iš vė- 
Žių telefonas? Vyriškas balsas. 


— Labas rytas, ledi Rais. Pusė aštuonių. Skambutis 
jums pažadinti. 

Rytą ledi Rais mato veidrodyje papurtusį nuo nera- 
maus miego veidą: vakar vakare nenusivalė kosmetikos. 
Prisileidžia rieškučias vandens, jis gausiai kliokia iš plačia- 
gerklių čiaupų, senovinių ar tariamai senovinių, negi svar- 
bu. Iš senovinių į vandenį prasisunkia švinas, iš naujųjų 
ne. Švinas naudingas veido spalvai, tačiau ne smegenims. 
Ji šliukšteli vandens į veidą; nesišluosto baltais viešbučio 
rankšluosčiais. Ji juos niekina. Per maži. Šį rytą ji niekins 
viską. Rankoje lieka rankenėlė. Viskas nepatikima, viskas 
netvirta. Ji nesivargina ir neskambina ūkio skyriui. 


Ledi Rais vėl atsigula. Bet jos galvoje vėl garsiai su- 
skamba balsai, tokie aiškūs, kad lengvai galima atskirti; šį 
rytą nemalonu jų klausytis. Ji norėtų gulėti lovoje ir verk- 
ti, bet jie neleidžia. Jie priekaištauja, skundžiasi, liepia 
veikti, visi tokie nemalonūs. Ji užplaukusi ant seklumos, 
ant seklumos. Ji bandė įkūnyti tas barningas moteris, tuos 
kitus „aš“; dabar bando atgauti savasties suvokimą, bet 
negali. Turi klausytis jų ir joms atsakinėti. 


— Kaip blogai, — aikčioja Želė, — negi net veido ne- 
gali nusivalyti, kai eini gulti? Tai greičiausias būdas susi- 
gadinti odą, o tu nė kiek nesirūpini. 

— Buvau pavargus, — bando aiškintis ledi Rais. — 
Mane taip išsekino skyrybos, kad manau turinti teisę jaus- 
tis pavargusi. 

— Tau nevalia pavargti, — sako Andželika, — kažkaip 
reikia išsikapanoti iš šitos makalynės. Kaip mes gyven- 
sim? Tu ir tavo pakaitalai. Be mūsų neišgyvensi. Žiūrėk, 
kas atsitiko Raisų dvare! Negalime gyventi šiame viešbu- 
tyje per amžius. Anksčiau ar vėliau mus išmes. 

— To niekas nepadarys, — pareiškia ledi Rais. — Aš 
esu Raisų šeimos narė. Edvinas neleis, kad taip atsitiktų. 

— Žinoma, leis, — užginčija Andželika. — Tu turi pa- 
kaitalą. Tu jau nebe šviežiena. Kaip gali jam rūpėti? Be- 
veik buvusi žmona! Labiausiai neapkenčiamas padaras. 

Ledi Rais vėl paplūsta ašaromis; liūdesys aitrus, o ne 
1lgesingas. 

— Kelkis, dėl Dievo, — sako Želė. — Tu įtakingesnė 
už mane. Aš nemėgstu vėluoti. Tiesiog pristatyk mane ir 
išeik. Tau nebūtina trintis tenai ir laukti pylos. 

— Man regis, jei pasidulkinčiau, — iš kažin kur cypteli 
dar vienas balsas, — jausčiausi geriau. Brajenas Mosas 
puikiai tiks. Vienintelis vaistas nuo vieno vyro yra kitas 
vyras. 

— Kas tai? — klausia Želė. 

— Nesvarbu, kas, bet taip kalbėti nedera, — suglumsta 
Andželika. — Be to, negi negalime mėnesį kitą išsiversti 
be vyro? Vyrai sukelia problemas, o ne jas išsprendžia. 

— Man regis, aš taip pasakiau, — graužiasi ledi 
Rais. — Tiesiog ėmiau ir leptelėjau. Tačiau jeigu jau pa- 
sakiau, gal tai ir teisybė. 

— Gal Brajenas Mosas — mūsų karma, — gudriai įsi- 
terpia Želė Vait. — Tai gal keliamės ir einame pasitikti 
lemties? 

Ir pagaliau ledi Rais išsiropščia iš lovos, vien kad už- 
čiauptų joms burnas, antraip neturės ramybės. Suvokia, 
kad jos gali būti nebloga draugija. Ji niekad nebus vieni- 
ša: O vienatvės, nepaisant visų plepalų, kaip gera būti vie- 
nai, ji bijo labiausiai. Kai kojos paliečia grindis, ji užlei- 
džia vietą Andželikai. 


5 


Pradinės permainos 


Andželika atsikėlė ir apsirengė. Į darbą išėjo apsivilku- 
Si juodu odiniu švarku, užsidėjusi juodą peruką ir tamsius 
akinius, visiškai nepanaši į ledi Rais — tą nuskaustą, aša- 

rojantį, dorybingą, vargstantį padarą, — greičiau į Žiaurią 
ir ryžtingą kurio nors žymaus „Klermonto“ svečio meilu- 
žę. Ji nešėsi krepšį su Želės tvarkingai sulankstytais (Želė 
mokėjo gražiai sulankstyti, Andželika ne) darbiniais dra- 
bužiais. 


Į išnuomotą šoferio vairuojamą „Volvą“ tiksliai be 
penkiolikos aštuonios įsėsdavo Andželika. Automobilis 
beveik kiekvieną rytą stovėdavo Deivio gatvėje. Beveik 
kiekvieną rytą įsėsdavo Andželika, o išlipdavo Zelė. Au- 
tomobilyje ji nusiimdavo Andželikos peruką, atidengdama 
trumpus žvilgančius, lygius, šviesius Želės plaukus; nusi- 
vilkdavo odinį švarką ir apsirengdavo melsvą striukelę 
žalvario sagomis, pasiūtą iš pigios nesiglamžančios me- 
džiagos. Plaukus surišdavo rausvu atlasiniu kaspinu, užsi- 
kabindavo dirbtinių perlų vėrinėlį, krintantį ant prigludu- 
sio balto vilnonio megztinio. Ji dėvėjo liemenėlę, kuri 
mažino krūtis; megztinis buvo ankštokas todėl, kad tokia 
mada, o ne kad atrodytų seksualu. Ji nusivalydavo per- 
dėm ryškią kosmetiką ir užsidėdavo pelėdos akinius. Tap- 
davo Žele Vait, Andželikai žinant ir sutinkant. 


"Tačiau kartais „Volvas“ nelaukdavo Deivio gatvėje, kai 
ji išeidavo 1š viešbučio. Jai paaiškindavo, kad tokiu ryto 
metu didesnis automobilių pareikalavimas. Arba kad pri- 
trūko vairuotojų: gripo epidemija. Ar ji negalėtų palaukti? 
Kokį pusvalandį? O ji negalėdavo, ir tekdavo važiuoti į 
darbą visuomeniniu transportu. Tada savąjį ego pakeisda- 
vo Juridinių korporacijų moterų tualete, drąsiai nuėjusi ko- 
ridoriais su užrašu „uždaras“, be jokios gėdos įžengusi pro 
duris, pažymėtas „tik personalui“, ir, galiausiai patekusi į 
šią saugią, didelę, uždarą, tuščią, gerai išdezinfekuotą, bet 
vis tiek truputį dvokiančią patalpą, išeidavo tokia oficialia 
teisuolės mina, kad prie jos niekas nedrįsdavo prisikabin- 
ti, nesvarbu, kuriai asmenybės daliai ji atstovautų. 

Tačiau jai labiau patikdavo užpakalinė „Volvo“ sėdynė: 
užtemdyti langai, sustingusi vairuotojo nugara už stiklinės 
pertvaros, odiniai apmušalai, lipnūs nuo kūno prisilieti- 
mo, nors tai ir savas kūnas. 


Ir ten ji tapdavo Žele Vait itin brandžiu superego, pa- 
stebinčia smulkmenas, gebančia atskirti gėrį nuo blogio, įsi- 
tikinusia savo teisumu, pedantiška, ir taip toliau; švaria, 
tvarkinga, kvepiančia odekolonu, aiškiai netrokštančia gar- 
bės jauna moterimi, neaukštinančia ir nežeminančia savęs, 
bet vertinančia realiai, puikiai Žžinančia savo dorybes ir trū- 
kumus; tėvo dukrele, kuri dėl jo elgiasi apdairiai, kuri nie- 
kad smarkiai nerizikuoja, kuri išteka už patikimo ir mielo 
vyruko tinkamą dieną ir tinkamu laiku, kuri dorybingai 
tramdo kraujomaišos aistras, kuri nesuvaldomai apgaudinė- 
ja, kuri meluoja lyg niekur nieko ir visada pateisina melą, 
kuriai daro įspūdį titulas ir rangas; dėl tos priežasties Že- 
lė mažai apmokama ir perkrauta, dirba viršvalandžius, kad 
sutvarkytų korespondenciją, kartais flirtuoja su viršininku, 
kad paskui paduotų į teismą dėl seksualinės prievartos. 
Kontorinis masalas: meili šypsena, švelnus žvilgsnis, bet tik 
ir dairosi didžiosios progos. Tėvelis niekad tuo nesipiktino. 
„Išpešk iš to, ką gali, mergyte!“ Niekad nesakydavo: būk 
viršininke; ne — išnaudok viršininką. 


Kontoroje inkognito tinka dirbti tik Želė. Iš Andže- 
likos vis tiek jokios naudos; gyvenimas būtų ištisinė klai- 
da, išpilta kava ir sumaišytos bylos; ištisinis nervinima- 
sis klausant nurodymų; laisvės troškimas, atlapoti langai, 
kad įeitų oro, kad, visų siaubui, vidun pūstų vėjas ir ly- 
tų Lietus. 


Andželika keltų grėsmę Brajeno Moso santuokai su 
Oriole, Zelė — niekad. Jis niekad nepriimtų į darbą An- 
dželikos. Sio pasaulio želės, nesuprantančios tikrų jaus- 

mų, retai juos sukelia kitiems. Geidulį — taip; ilgesio — 
ne. Jos sėdi kontorose prie stalo visos panašios. Andželi- 
kos yra vienetinės ir, kadangi pačios kankinasi, kankina ir 
kitus. 


Andželika pasimatavo Želės vaidmenį ir paaiškėjo, kad 
jis ne tik tinka, bet gali būti ir lengvai keičiamas. Želė ne- 
sispyriojo: ji buvo nuostabiai praktiška, nepamainoma kri- 
tiškais atvejais, niekad nesutrikdavo, nelaužydavo rankų ir 
nesielgdavo kaip išgąsdintas vaikas. 


Brajeno Moso kontoroje seras Edvinas surengė susiti- 
kimą su ledi Rais ir jos advokatu Barniu Ivensu. Paban- 
dykime išspręsti reikalą greit ir taikiai. Sero Edvino galu- 
tinis pasiūlymas buvo mažas butukas kažkur užmiestyje. 
Jis neturi savo turto, jokių pajamų, ir tai įrodyta doku- 
mentais. Jis — pasakos trečias brolis, kuris tradiciškai 
nieko neturi, taigi už jo reikia tekėti iš meilės. Brajenas 
Mosas trynė rankas. Barnis Ivensas nepritarė sandoriui, 
tačiau pradžia buvo padaryta. 


Želei buvo nesunku įsmukti į tualetą ir pavirsti ledi 
Rais: nusiimti pelėdos akinius, užsismaukti mažutę juodą 
aksomo skrybėlaitę, pakeisti miestietiškus aukštakulnius 
batelius solidesniais, kaimiškesniais, mėlynai pasidažyti 
vokus ir skaisčiai raudonai — lūpas, nutaisyti tinkamą vei- 
do išraišką, ir šekit nelaimingą kadaise laimingos ledi 
Rais variantą — ir tai sero Edvino kaltė. 


Tualetas, kur Želė taip persikūnijo, buvo vienas iš 
simpatiško karaliaus Jurgio laikų namo, kuriame įsikūrė 
„Ketervolis ir Mosas“, kaip pakliuvo pertvarkytų miega- 
mųjų. Kambarys buvo aukštas ir erdvus; nuo lubų byrė- 
jo tinkas. Ir sienas, ir senovinius vandentiekio vamzdžius 
dengė storas kreminių dažų sluoksnis. Nueini į išvietę 

mašininkė, pakeiti tarnaitės išvaizdą į ponios ir išeini jau 
klientė. 


"Tačiau seras Edvinas taip ir nepasirodė. Ledi Rais iš- 
puolė lauk, nuslinko į tualetą ir vėl virto Žele, aplenkda- 
ma Andželiką. Želė suvokė, kad gali egzistuoti be Andže- 
likos. Ji turi savo gyvenimą. Įtrūkimai grėsė skilimu. 


— Na, ir gerai, kad jis neatėjo, — tarė Želė. — Tik 
triukšmo būtų kilę. 

— Per skystos blauzdos, — pareiškė Andželika ir va- 
landėlę atsistatydino, vis dėlto sutriuškinta ir nusivylusi. 

— Aš myliu jį, — dejavo ledi Rais, — kad galėčiau jį 
pamatyti, susitikti su juo, aptarti viską, jis suprastų, jog 
myli mane; jis negali iškeisti manęs į Antėją. Ji dešimčia 
metų vyresnė už jį. 

— Turėk drąsos prisipažinti, — įsiterpė dar vienas bal- 
sas, — kad tave dulkinti jam buvo neįdomu. Gavai, ko 
nusipelnei. 


6 


Kontoros reikalai 


Dabar abu advokatai stengėsi įtikinti ledi Rais skirtis 
be teismo, galutinai ir gražiuoju, o ledi Rais nė neketino 
to daryti. Skatinama ir baksnojama Andželikos, ji ruošė- 
si kovai. 


— "Tokie sprendimai patogūs teismams ir advoka- 
tams, — drąsiai pareiškė Barniui Ivensui Andželika ledi 
Rais pavidalu. — Jie taupo teismo laiką ir padeda šiam 
išvengti rūpesčių, tačiau man netinka. Kodėl Edvinas tu- 

ri likti nenubaustas už nusikaltimus mano gyvenimui, ma- 
no sielai? Telieka vyras atsakingas man visą likusį gyveni- 
mą; teišlaiko mane amžinai. Trumpam jis gali nuslėpti sa- 
vo turtą, tačiau galų gale tiesa išaiškės. Argi ne? 

Barnis Ivensas, puikus sunkusis arklys, palyginti su 
greitu ir elegantišku žirgu — Brajenu Mosu, sušnarpštė ir 
nusižvengė vis dėlto neištardamas žodžių: 

— Ne. Mano nuomone, patvirtinta patirties, tiesa re- 
tai kada išaiškėja. 

Klientus reikia apginti nuo pasaulio, palaikyti jų iliu- 
zijas. Taip, teisingumas yra; taip, dangus yra. Tai advokato 
darbas, kaip anksčiau buvo dvasininko. „Štai nebus page- 
dimo ir mirties! Įstatymas saugo tave; Jėzus tave gelbsti!“ 

— Aš reikalauju teisingumo, — tebeverkė ledi Rais, 
kaip ir daugelis kitų, susidūrusių su bet kurios šalies tei- 
sine sistema. — Neturėsiu ramybės, kol jo negausiu, jūs 
irgi neturėsit! 


Na, ir įkyruolė ta dorybingoji ledi Rais, susižvelgė Bar- 
nis Ivensas ir Brajenas Mosas, supratingai drauge atsidusę. 
Niekada nėra lengva, kai tau primenama, ko iš tavęs nori. 

— Esu įsitikinęs, kad kažkur jau esu matęs ledi 
Rais, — tarė Brajenas Mosas Želei Vait, kai Barnis Iven- 
sas, išgėręs kartu dar vieną stiklą chereso, išėjo, o „Rai- 
sas prieš Rais“ byla buvo dar kartą padėta į šalį. 

— Kažkada ji buvo beveik įžymybė, — atsakė Želė 
Vait; nusukusi galvą kompiuterio pusėn, ji lankstė pirštus, 
norėdama išvengti Pasikartojančio Sąnarių Patempimo 
(Išmintis prieš Didžiosios Britanijos telekomą), kuris gali 
pražudyti kompiuterininką. — Prieš ištekėdama už sero 
Edvino, kai buvo popžvaigždė. Ištisas aštuonias savaites 
jos daina „Trenkta skaistuolė“ pirmavo, ją dažnai rodė 
per televiziją. Paskui ji buvo grupės tokiu pat pavadinimu 
solistė; jie gana sėkmingai gastroliavo. Tačiau tai ir viskas. 
Santuoka padarė galą jos ambicijoms. 

— Nežiūriu televizoriaus, — pareiškė Brajenas Mo- 
sas. — Neturiu laiko. Kai pareinu namo, turiu maudyti kū- 
dikius. Matai, mes susilaukėme dvynukų. Metai ir trys mė- 
nesiai. Aš — naujoviškas vyras. Visų pirma, kuriam galui 
Edvinas Raisas vedė popžvaigždę? Negi jam nereikėjo mo- 
terikės, kurią galėtų vestis į medžiotojų pobūvius? Daug 
lengviau vesti moterį, į kurią kiti vyrai nekreipia dėmesio. 
Tai aš ir padariau vesdamas Oriolę. Žinojau, kad būsiu 
saugus; Oriolė visada bus ištikima; aš nuoširdžiai stengiuosi 
irgi toks būti. Antėja Boks tiks Edvinui daug labiau už pir- 
mają Žmoną, jei mažiau gers. Man atrodo, kad tuose 
sluoksniuose daug geriama. Ji tokios pat kilmės kaip jis, o 
santuokai tai svarbiausia. Ji, regis, kažkelintos eilės pusse- 
serė? Tikiuosi, kad genuose neužkoduota nieko blogo. Bar- 
nis Ivensas — labai malonus ir paslaugus vyrukas. Ėjau į 
mokyklą su jo broliu. Žemės druska. 

— Ar neturėtų priešingų pusių advokatai būti priešiš- 
kesni, — paklausė Želė, — bent jau dėl klientų? Nuste- 
bau, kad jūs taip draugiškai bendravote. 

— Mes apsimetame, — atsake Brajenas Mosas, — bet, 
kaip ir visi kiti, iš tiesų norime tiktai kuo didesnio pelno 
ir kuo mažiau lakstymo. Mes, profesionalai, vienoje pusė- 
je, klientai kitoje. 


Skyrybų procesas ir turto dalybos buvo sunkūs ir lėti. 
Ledi Rais atsiėmė pareiškimą. palikdama galioti sero Ed- 
vino, nes Brajenas Mosas linktelėdamas ir mirktelėdamas 
užsiminė Barniui Ivensui, kad seras Edvinas bus dosnus, 
Jei ji taip pasielgs. Seras Edvinas ir toliau atsisakinėjo tie- 
siogiai bendrauti su žmona. Ledi Rais skundėsi neteisėta 
Antėjos Boks įtaka. Ir iš tikrųjų laišką iš Brajeno Moso 
kontoros, kuriuo seras Edvinas siūlė dar kartą pabandyti 
susitikti su ledi Rais ir draugiškai išsiaiškinti, anuliavo 
Antėjos, pareiškusios, kad apie tai negali būti nė kalbos, 
telefono skambutis. Želė, kuri pakėlė rageli. pasakė pra- 

nešianti Brajenui Mosui. Zinoma, ji nieko panašaus nepa- 
darė, nes Brajenas Mosas nebuvo net girdėjęs apie laišką: 
ji pati jį parašė. 


Ledi Rais gavo laišką iš Barnio Ivenso, siūlantį klien- 
tės interesais perkelti bylos svarstymą iš provincijos teis- 
mo į Londoną, nes jiems būsią geriau turėti gailestingesnį 
teisėją. Ledi Rais atsisakė, provincija jai kuo puikiausiai 
tiksianti. Geriau pasitikėti nešališku teisėju negu gailestin- 
gu. Gailestingumas siūbuoja kaip medis stipriame vėjyje; 
palinksta vienon pusėn, po to — kiton. Ledi Rais nežino- 
jo, kur įgijo tokios išminties; kartais jausdavosi vyresnė, 
negu iš tikrųjų buvo. 


Ledi Rais nesisakė, kur įsikūrusi. Barniui Ivensui laiš- 
kus liepė siųsti savo motinos adresu. Tegu Edvinas mano 
apie ją kaip apie Lilitą, Adomo atstumtą ir įskaudintą 
pirmąją žmoną, kuri klajoja visatos pakraščiais, užtrauk- 
dama Žmonijai bėdas, be poilsio, amžinai kupina pagie- 
žos, amžinai sielvartaudama, gadindama kitiems nuotaiką. 


Ji žinojo, kad geriausia vieta pasislėpti — ieškotojui po 
nosimi. Želei Vait buvo aišku, kad „Ketervolio ir Moso“ 
personalas, atsakingas už sero Edvino asmeninius finan- 
sus, neturi nei laiko, nei noro peržiūrinėti bylas, kai at- 
siunčiama viešbučio sąskaita. Kas varginsis tikrinti, ar prie 
Raiso, sero E., greta neprirašyta „ir ledi A.“? Niekas. 
„Klermontas“ irgi nemanė, kad verta kam nors užsimin- 
ti, jog ledi A., anot laikraščių, besigydanti nuo bulimijos 
ir anoreksijos kažkokioje Vidurio Anglijos gydykloje, jų 
duomenimis, gyvena jaunavedžių numeryje. Jiems labai 
patiko, kad viešbutyje apsistojusi tituluota dama, nors ji 
ir gyvena inkognito. 

7 


Gimsta Angela 


Vieną antradienio rytą ledi Rais pabudo savo liūdesio 
jūroje ir, kaip paprastai, išėjo į darbą: įsėdo į automobi- 
lį Andželika ir ruošėsi išlipti Želė. Vairuotojui teko neti- 
kėtai sustoti, nes policija ne ta kelio puse vijosi jauną au- 
tomobilių vagį. 

— Ar gerai? — paklausė jis, atsisukdamas į keleivę. 

— Puiku, — atsakė ji, tačiau širdis atsidūrė kulnuose, 
o galva trenkėsi į stiklinę pertvarą. Ji manė, kad atsikvo- 
šėjo ir nieko baisaus neatsitiko, kai pajuto kaukianti. 
Kaukė, kaip filmuose kaukia Žmogus, virstantis vilkolakiu, 
kūnas ir siela įsitempė ir deformavosi: perkrova. Ji gim- 
dė dar vieną „aš“. Vardu Angela, nors nė kiek nebuvo pa- 
naši į angelą. 


Vairuotojas Remas, sėdintis už stiklinės pertvaros, ski- 
riančios darbdavį nuo samdinio, sustabdė automobilį, at- 
sisuko ir įsmeigė į Andželiką/Želę apstulbusį žvilgsnį. Jo 
akys buvo tamsios, gražiomis blakstienomis, geros, nors ir 
vyro. Andželikos suknelė buvo užversta aukščiau kelių. Ji 
keitė savo plonas juodas kojines į Želės — kulkšnis sto- 
rinančias kūno spalvos. Tačiau jos koja nuo kulkšnies iki 
kelio, nesvarbu, ką ji mūvėtų, tebebuvo ilga, grakšti ir Ža- 
vinga. Ji greit suglaudė kelius, tačiau per vėlai. 


— Čia sukaukė mano išmetamasis vamzdis? — paklau- 
sė vairuotojas. — Ar jūs? 

Ledi Rais, Andželika, Želė, Angela vėl sustugo. Jos 
kaukė, nes buvo antradienio rytas, o pirmadienio naktimis 
Antėja dažnai pasilikdavo Raisų dvare. Tiek ledi Rais pa- 
sakė ponia Makartur, aiškindama, kad ko Edvinas Raisas 

beprašytų ją teisme paliudyti, ji ir paliudysianti. Jei Edvi- 
nas Raisas sako, kad ledi Rais ir Lambertas gulėjo di- 
džiojoje lovoje su baldakimu, o ne tuščiame kambaryje, 
tebūnie taip. Ji ištikima jam, o ne atėjūnei ledi Rais. At- 
lyginimą jai moka seras Edvinas, o ledi Antėja žino, kaip 
elgtis su tarnais: ne kaip su draugais, o išlaikant manda- 
gų atstumą. 


Po to pokalbio moteriškas derinys, kuris sudarė An- 
dželiką, įprato pirmadienio vakare tiek prisigerti migdo- 
mųjų, kad trijulė tepabusdavo tik antradienį apie pietus. 
Tačiau dėl samdomojo darbo prievolių tai tapo neimano- 
ma, ir štai jos sučiuptos pusiaukelėje tarp Andželikos ir 
Želės antradienį pusę devynių, žinančios, kad šiuo metu 
jos vyras labiausiai mėgaujasi seksu ir yra pajėgiausias, — 
skausmingai prisiminė, kiek kartų anksti paspruko iš l0- 
vos, kad to nepatirtų, — ir galbūt, dar blogiau, sako var- 
žovei ką nors intymaus, meilaus, gero. Ir būtent šią aki- 
mirką, mąstė ji, varžovė greičiausiai jų vedybinėje lovoje. 
Nieko nuostabaus, kad visos staugė. 


Jos nebesistengė suglausti kojų. Šiaip ar taip, dėvėjo 
prancūziškus liemenėlę ir kelnaites, kurie beveik nieko 
neslėpė. Tiesą sakant, jos pasijuto dar labiau praskečian- 
čios kojas. 


— Dėl Dievo, ką darai? — maldavo staiga sunerimu- 
si Andželika. — Tai ne išeitis. 

— Šis vyras tau visiškai nepažįstamas, — įspėjo Že- 
lė. — Prisimink AIDS. 

— Darau, ką noriu, — pareiškė Angela, nes tai ji 
praskėtė kojas. — Aš gaunu, ko noriu, kaip visada, 
sekso. 

— Kas čia dedasi? — reikalavo atsakyti ledi Rais, kuri 
snūduriavo, tačiau buvo pakankamai apstulbinta, kad 

bent jau tariamai perimtų pareigas. — Žinau, kad sakiau 
norinti pasidulkinti, bet kalbėjau teoriškai. 

— Nieko panašaus, — pareiškė Angela. — Be to, vis 
tiek tai pasakiau aš. Ei, sveikos, aš Angela. 

— Tokios kaip tu man savo galvoje nereikia, — supa- 
nikavo ledi Rais. — Žinau, kad būsi gyva bėda. 

— Nenorim, kad kištumeis, — pareiškė kitos trys. Jos 
jau susivienijo prieš ją. — Turėjai progą, bet susimovei. 

— O, dėkui, — gailiai atšovė ledi Rais. — Dėkui vi- 
siems. Edvinui, Antėjai, poniai Makartur ir Barlio drau- 
gams, dėkui ir toms, kurios tūno mano galvoje, regis, 
stengdamosi mane pribaigti. Aš nešdinuosi iš čia. 


Ir ledi Rais pasitraukė, — iš dalies įsižeidusi, iš dalies 
patenkinta, kad jai buvo leista, — į savo esybės prislėgtąją 
dalį sūpuotis liūdesio jūroje ir siurbti jos gedulingų maisto 
medžiagų. Pagaliau ji apsidžiaugė, kad yra vienturtė ir ne- 
turi seserų. 


— Prašom taip netriukšmauti, — prašė Remas, — sun- 
ku vairuoti. — Angelos, kuri įdėmiai žiūrėjo į jį, — Želė 
taip Žiūrėti nesugeba, o Andželika nenori, — nuomone, jis 
pasitikinčiai uždėtais ant vairo su kimštu užvalkalu. Apdo- 
vanotas valingu verslininko žandikauliu ir skvarbiomis aki- 
mis. Tik vairuotojo kepuraitė rodė, kad automobilis — jo 
darbo įrankis, o ne visuomeninės padėties ženklas. Tačiau 
pusiau užgimusiai moteriai, tiesą sakant, nelabai rūpėjo, 
kas jis toks ir ką sako ar net ką mato, — viena kojinė pu- 
siau numauta, antroji neprisegta, korseto dirželiai su plast- 
masiniais segtukais tabaluoja palaidi, — pėdkelnes pakeisti 
uždaroje erdvėje sudėtinga, kojines — lengviau, bet vis dėl- 
to kyla šiokių tokių sunkumų, — įstrigusi tarp dviejų „aš“ 
būtybė sustugo dar kartą ir apsipylė ašaromis. 

Remas, net nepaprašęs savo daugialypės darbdavės lei- 
dimo, be žodžių pasuko „Volvą“ į požeminę automobilių 
aikštelę. Tuščios vietos raudonai Žybčiojo siaurai gatvei 
viršuje. Kai automobilis pasuko prie jų, užtvara, regis, sa- 
vaime pakilo. (Elektronikos pasaulis šiandien taip puikiai 
suderintas su gyvuoju, nieko nuostabaus, jog sutrinkame, 
atrodo, lyg mus būtų kas užprogramavęs laikytis gyveni- 
mo rutinos, jei nesugebame protestuoti dėl politinių ar 
socialinių sąlygų.) Automobilis priartėjo, buvo parodyta, 
kad norima įvažiuoti, ir užtvarai pakilus atsiskleidė siau- 
bingas vaizdas: tamsūs betono gardų nasrai, pilnas klanų 
grindinys, išterliotos nukankintos sienos, šlapimo dvo- 
kas — tarsi neišvengiamas to noro padarinys. Nesuk gal- 
vos, nebandyk ginčytis, nekovok, nebandyk pakeisti; tech- 
nika nepakeitė, tai ko tu lendi? Esi kur kas menkesnis už 
mašiną, kuri tave aptarnauja ir aptarnaudama valdo; esi 
labiau linkusi klysti, pairusi entropija, negu tuomet, kai 
buvai neturtingesnė, bet ne tokia bejėgė. Žmogaus dvasia 
skyla ir trūkinėja, ji priversta taip daryti, kad galėtų kaip 
ameba vyniotis apie techniką, praryti ją, kaip mėsa apau- 
ga rakštį, kad geriau apsigintų. Ledi Rais keturlypė asme- 
nybė dar nėra įprasta, bet greit gali tokia tapti. 


Remas važiavo vis gilyn ir gilyn į požemį. Jam kertant 
nuolydžiu, Angela sviro čia vienon, čia kiton pusėn, o nuo- 
gas šlaunies ruoželis virš kojinės lipo tai prie vienos, tai 
prie kitos įkaitusios odos pusės, kol nebeliko kur važiuoti, 
išskyrus tolimiausią, giliausią, juodžiausią gardą, už kurio 
įvažiavimo ženklus pakeitė išvažiavimo ženklai. Remas 
Makdonaldas meistriškai įvairavo atbulą „„Volvą“ į šią ne- 
didelę erdvę. Automobilio langai buvo tamsaus stiklo. Sė- 
dintys viduje matydavo, kas dedasi lauke, tačiau kas dedasi 
viduje, niekas negalėjo matyti. Turtuoliai mėgsta taip ke- 
liauti, o už keliones, šiaip ar taip, buvo mokama iš sero 
Edvino sąskaitos. Remas nulipo nuo priekinės sėdynės ir 

atsisėdo prie Angelos ant užpakalinės. Ji neprotestavo. An- 
tėja glamonėjo Edviną, Edvinas Antėją, saulė neaptemo ir 
visuomenė nepasmerkė. Negi svarbu, kas ką glamonėja, iš 
meilės ar iš geismo, jei padorumas ir teisingumas žlugo? 


Amebos vidus skystas; jos išorinės dalys kaip drebu- 
čiai. Amebai panorus judėti, svarbesniame kūno gale 
skystis virsta drebučiais, o kitame gale drebučiai virsta 
skysčiu, ir šitaip gyvūnėlis juda. „Noro“ sąvoka yra mig- 
lota, 0 šis vienaląstis gyvūnas, regis, neturi kuo jausti ar 
trokšti, tačiau vis dėlto „nori“. Nori judėti, užsimano ju- 
dėjimo arba negali nustygti. Žodžiu, ameba turi tikslą; 
taip ir ledi Rais kūnas, tekantis, iš skysčio virstantis dre- 
bučiais, iš drebučių — skysčiu, paskelbė jai ir pademonst- 
ravo jos antrininkėms bendrą ryžtą patirti suvienytą ir vie- 
nijantį orgazmą, o Remas glostė ir glamonėjo. 


— "Taip geriau, — pareiškė Angela kitoms, krūpčioda- 
ma ir drebėdama. Remas prisitraukė ją arčiau. — TO jums 
visoms ir reikėjo. Gerai pasidulkinti. 

— Kalbėk savo vardu, — pasakė Andželika. — Šito 
mažiausiai norėjau. — Ir ji nusuko burną nuo Remo. — 
Edvinas ir aš visada neblogai sutardavom ir be to. Man 
patiko, kai mane įkalbinėdavo ir bučiuodavo, tačiau ne- 
galiu pakęsti nesivaldymo. — Angela privertė Andželiką 
atsukti burną Remui. Jo lūpos stipriai prisispaudė prie 
jos, ir Želė pajuto, kaip šeriai ant smakro bado švelnią jos 
skruosto odą, tačiau turėjo su tuo taikstytis. 

— Jis net sargio neturi, — šnibžtelėjo Želė ledi Rais į 
ausį; be abejo, ji turi paklausyti. — Dėl Dievo, baik visa 
tai... 

— Negaliu, — niurnėjo ledi Rais, tačiau nutarė pasku- 
tinį kartą įsikišti, nors ir be jokios naudos. — Mano mo- 
tina sakydavo, kad vyro nesustabdysi, jeigu jis jau pradė- 
jo, — tave išprievartaus, ir tiek. Tai kam mėginti? Baikit, 

ir gana. Bet ar nepavėluosite į darbą? Jums galima vėluo- 
ti, kiek norite, tik man negalima rytais drybsoti lovoje. 


Želė ir Andželika verkė, ledi Rais paniuro, Angela 
energingai atsiliepė į Remo aistrą, nors pati jau seniai 
buvo pasitenkinusi. 


— Turime dar kartą tai padaryti, — pasiūlė Remas. — 
Rytoj? | 
Jos nežinojo, ką atsakyti. Emė tartis. 


— Susidėti su vairuotoju? — pasipiktino Andželika. — 
Juokauji. 

— Neįmanoma. Turiu galvoti apie darbą, — tarė Že- 
lė. — Negaliu sau leisti pramogų. 

— Niekad, niekad, niekad, — suklykė ledi Rais, iš išgąs- 
čio vėl materializavusis. Kad ir kaip buvo įžeisti jos jaus- 
mai, laikytis atokiai nebegalėjo — grėsė bėda. — Edvinas 
gali sužinoti. — Tačiau kitos nekreipė į ją dėmesio. Ji vie- 
nintelė mylėjo Edviną. Kitos seniai buvo numojusios į jį 
ranka. Pamatė, kad meilė — per didelė prabanga. Kaip tik 
dėl atstumtos ir pažemintos meilės besiskiriančios moterys 
taip lengvai atsisako savo teisių. „Imk viską, — šaukia 
jos, — man nieko nereikia“. Vėliau, kai meilė praeina, jos 
supranta savo klaidą. Vyras retai būna toks skrupulingas. 
Nugalėtojas pasiima viską. 


— Žinoma, darysim tai ir rytoj, — pareiškė Angela, ir, 
kadangi burna pasinaudojo ji, o visas kūnas jautėsi puikiai 
ir laisvai, Remas išgirdo tik ją. — Nebent būtum laisvas šį 
vakarą? Bet gal geriau nepraleiskime šios akimirkos? 


— Šliundra, kekšė, kalė! Ei, užmėtyti ją akmenimis, — 
išrėžė Andželika. Ji užsiuto ne juokais. Angela prikando 
lūpą ir sucypė. Remas palaižė įkąstą vietą. 

— O kokios dabar dienos? — paklausė Želė. — Jei 
AIDS negąsdina, pagalvok apie nėštumą. Dieve, kokia tu 
lengvabuūdė. 


Ledi Rais nebesuko galvos ir galvojo apie kitus dalykus. 
Tegu Andželika, Želė ir Angela siautėja; tuomet ji gali ra- 
miai mąstyti. Norėjo pasidulkinti ir pasidulkino, tačiau pa- 
aiškėjo, kad tai ne išeitis. Matyt, ji — ir vėl statistinis vie- 
netas, viena iš tų 34 procentų moterų, kurios neleistinai 
užsiima seksu, pirmą kartą atsiskyrusios nuo vyro ir besi- 
kankinančios dėl nepilnavertiškumo. Taigi jos elgesys nie- 
ko bendro su ja neturi, ir ji už jį neatsako. 


Įdomu, pastebėjo ji, kad ištiestos Angelos rankos orgaz- 
mo akimirką nuslydo nuo Remo kaklo. Želė būtų dar stip- 
riau apkabinusi — iš nuostabos. Orgazmo apimta Angela 
juto pasitenkinimą, ne nuostabą. Tokią akimirką Angelos 
kūnas savaime atsipalaiduodavo ir suglebdavo. Andželika 
būtų įsitempusi ir išsisukusi, kad išvengtų orgazminių skys- 
čio į drebučius, drebučių į skystį transformacijų. Nekantri, 
įtari Andželika; savanaudiška, apsukri Želė; ir gerai, kad 
jas abi sukrėtė gašlios ir begėdės Angelos aistros! 


O, kokia laimė, kad iš kapų tamsumos, supančios san- 
tuokos mirtį, patekėjo ši šviesybė, ši Angela, galingais spar- 
nais nušlavė pažeminimą, savanaudiškumą, diskriminaciją. 
Bent jau Angela norėjo, kad bendrės taip vertintų jos gi- 
mimą. O, kad ir kitos būtų šitaip maniusios! Šis naujas gaš- 
lios energijos šaltinis spinduliavo audringas švieselėmis iš- 
margintas tamsos bangas; mirguliuojančiame automobilių 
aikštelės juodume Remas Makdonaldas irgi buvo apdova- 
notas šia galia; plaukuotos vyro rankos ir kojos susipynė su 
jos angeliškai švelniomis baltomis galūnėmis. 


— Krabų karalius Remas, — pavadino jį Angela, o kai 
jis paklausė, kodėl, paaiškino, kad jis aiškiai išropojo iš 


141 


Fay Weldon 


po uolos, kaip namie jaučiasi savo vandeningoje automo- 
bilių aikštelėje; baisus, bet kasdieniškas; gražiausias, svei- 
kiausias iš kada nors matytų krabų; kūdros tarp uolų ka- 
ralius, labai svarbus, kol neišvydai vandenyno. Šiandien 
vairuotojas, o kas rytoj? 


Angela skrajojo seksualinės ekstazės padebesiais, 
džiaugdamasi jų sūkuriavimu. Gerutė blogiukė Angela, 
pamanė ledi Rais; jos mažoji sesytė Angela, kuriai be ga- 
lo patinka karšta apmušalų oda prie nuogų šlaunų, kuri 
džiūgauja, kai abstraktus geismas muša į galvą, kai pra- 
skečia ilgas liesas kojas, jaučia pasitenkinimą, pajutusi 
tarp jų kietą svetimą mėsgalį; prasideda įprastinis jaudi- 
nimasis ir šniokštavimas, kitos sielos, taip nevykusiai pa- 
slėptos kūne, ieškojimas. Palikime tai Angelai. 


Angela suklykė jausdama, kad tuoj tuoj gims. 

— Patylėk, — maldavo Želė. — Nekelk tokio triukšmo. 

— Nepersistenk, — įspėjo Andželika. — Jis pamanys, 
kad apsimeti. 


Gerutė blogiukė Angela, mažoji sesytė! Ledi Rais nei- 
gė motinystę. Ji bus Angelos sesuo; su tuo gali sutikti, bet 
niekad nebus motina globėja. Jai to per akis užteko susi- 
tuokus. Globojo Raisų dvarą, rūpinosi vyro laime, visų 
morale, kaip visos geros Žmonos: neišvengiamai, nes visa- 
da žinojo, kas yra gerai, pamažu virto motina, nors ir be 
vaikų. Koks bent jau pusiau pakenčiamas vyras galėtų gy- 
venti susituokęs su motina, kai paaiškėja ši moters būse- 
na? Jos mintys ėmė klaidžioti. 

— Beje, — tarė Angela, darbuodamasi toliau. — Aš 
vadinuosi Angela Lem. — Lem buvo Andželikos motinos 
mergautinė pavardė. — Aš ir Angela, ir id, — prisistatė 
ji. — Esu ledi Rais, Andželikos Barli (trumpalaikis slapy- 
vardis) ir Želės Vait dvasios sesuo, mūsų tėvo duktė. Da- 

bar užsičiaupk ir leisk man darbuotis toliau. Dabar jau 
manęs nesustabdysi. Kiek tu laiko paleidai vėjais; kiek ki- 
lometrų nuvažiavai nesinaudodamas tokiu puikiu vyrišku- 
mo gabalu! Tiesiog baisu! 


Andželika susigūžė nuo tokių žodžių, Želė apverkė pa- 
darytą kvailystę, o ledi Rais snūduriavo šnirpšdama nuo 
savo nelaimingumo, kol visiškai išsikraustė iš galvos. 


8 


Antėja patalynės sandėliuke 


Apsnūdusi ledi Rais tapdavo telepatiška, matydavo vi- 
zijas, slankiodavo po savo namus kaip šmėkla. Kadangi 
pro duris jos neįleisdavo, tekdavo eiti per sienas. Raisų 
dvaras buvo jos namai. O jei kūnas — galva — perpildy- 
ti, vienas kitas gyventojas linkęs išeiti pasivaikščioti. Le- 
di Rais dvasia iškeliavo ir nekliudoma nudrožė į Raisų 
dvarą. 


Kuomet Remas palinko prie Angelos, nuspirdamas 
mėlynas vilnones kelnes į „Volvo“ galą, o Angela dar 
smarkiau atsilošė ant tikros odos sėdynių ir uodė malonų 
odos kvapą, atsmaukdama siaurą sijonėlį iki klubų, kad 
parodytų sutinkanti, kad nuslopintų savo kauksmą, Edvi- 
nas įėjo į Antėją, tačiau ne šeimyninėje lovoje, o Raisų 
dvaro trečiojo aukšto patalynės kambaryje, — ledi Rais 
liudytoja. Čia į lentynas buvo sukrauti senoviški skonin- 
gi lovos skalbiniai, lininiai ir medvilniniai, ploni ir švelnūs 
nuo skalbimo, ponios Makartur ar tarnaičių tvarkingai ir 
lygiai sulankstyti, kaip ir vilnonės antklodės; nė kvapo jo- 
kių dygsniuotos akrilo ar dirbtinio pluošto patalynės. 

Ledi Rais pamanė išvydusi prie patalynės sandėliuko 
durų kniūbsant pabaisą ilgomis iltimis, storą padarą tie- 
siai iš pragaro — grublėta oda ir raudonomis akimis, ta- 
čiau jis laukė Edvino, ne jos. Prakėblino pro šalį beveik 
prisiliesdamas, tačiau ji neėmė į galvą. Gal tai jos gyvu- 
lys? Gal jinai jį laiko? 

Edvinas, tvirtai sudėtas, plačiapetis, minkštimu pri- 
dengęs raumenis ir nervus, lygios krūtinės ir, nepaisant 
mėlyno kraujo, šiltos odos, iš prigimties valdingu smak- 
ru, tačiau amžinai nuolaidžiaujantis, dabar išoriniam pa- 
sauliui atrodė tiek fiziniu, tiek finansiniu požiūriais be 
galo sėkmingai paveldėjęs. Buvo itin racionalus, ramiai 
pasitikintis, malonus ir draugiškas, pakankamai protin- 
gas, investavęs į paslaptingas kompanijas užsienyje. Šis 
vyras, šis tobulybės pavyzdys, šis kvailas princas, išaugęs 
į karalių, atsirėmė į skalbinių lentynas, koja praskėtė 
Antėjai kelius, prasibrovė iki šlaunų ir be ceremonijų įė- 
JO į ją. Antėja nė nemirktelėjo, sumirksėjo ledi Rais. 
Antėja ryšėjo pažįstamą sunkaus kreminio šilko šaliką, 
išmargintą inkarais ir arkliais. Ledi Rais pastebėjo, kad 
Edvinui patinka, kai Antėja ryši šaliką tiek namie, tiek 
lauke, o Antėja, niekad neužmirštanti, kad galvą vei- 
kiausiai metas trinkti, neprieštarauja. Šią akimirką šali- 
kas buvo vienintelis jos rūbas. Buvo siaurų klubų ir su- 
džiūvusi. Ledi Rais pastebėjo, kad vyras visiškai užgožė 
moterį, taip buvo masyvesnis už ją. Be abejo, jiems te- 
ko glaustis patalynės sandėliuke, nes ponia Makartur per 
dažnai juos užklupdavo: atnešdama pusryčius ant padėk- 
lo, pranešdama, jog norėtų įeiti valytojos, santechnikas 
ar Robertas Dželikas pageidaująs Edvino. Čia jie buvo 
saugūs mažiausiai valandą. 


Tiek apie ledi Rais dvasią. 


Buvo manoma, nors retai kada pasakoma, kad vesda- 
mas Andželiką Edvinas pasidavė trumpalaikio susižavėji- 

mo pagundai; jis vedė beviltiškai netinkamą būtybę, jau- 
ną nekilmingą moterį, kuri ne tik nedalyvaudavo me- 
džioklėse su šunimis, bet ir pritarė reikalavimams jas už- 
drausti; kuri nesąžiningai viena ar kita dingstimi 
atsisakydavo vykdyti vedybines pareigas, tačiau turėjo vy- 
ro titulą. Nieko nuostabaus, kad jis nukreipė žvilgsnį ki- 
tur. Antėja manė, kad jeigu nori padaryti vyrą laimingą, 
kuo daugiau mylėkis su juo, bet nekelk intelektualinių 
reikalavimų. Paauglystei pasibaigus, vyrai mėgsta pailsėti. 


+ 


atsilošusią į muilu kvepiančią patalynę, atmetusią rankas 
ant lentynų kaip nukryžiuotoji, sugniaužiančią ir atgniau- 
žiančią kumščius, vartančią akis, žiopčiojančią: dar, dar! 
O brangusis! Bučiuojasi jie retai — tai per daug asmeniš- 
ka. Tokį seksą mėgsta Edvinas; Antėja irgi. Daug sekso, 
ir visas beasmenis. 


Visa bėda, mąstė ledi Rais, ar dalis bėdos, kad tikroji 
Andželika, buvusi „Trenkta skaistuolė“, pasirodė per daug 
skrupulinga. Andželikai reikėdavo meilintis; ji buvo ro- 
mantikė; mėgo bučinius, glamones, meilius žodžius, greit 
pavargdavo ir galų gale pasinaudodavo bet kokia dingsti- 
mi nesidulkinti. Vyrui tai gali įkyrėti. Gundymas ir įtiki- 
nėjimas, erotinis stimuliavimas ir erzinimas labai puiku 
metus ar dvejus, tačiau dešimt metų bevaikės santuokos 
gali tapti našta. 


Ledi Rais dvasia skubiai buvo atšaukta į „Volvą“. Pa- 
baisos urzgimas trumpam buvo nuslopinęs jos kitų „aš“ 
pagalbos šauksmus. 


— Jėzau! — klykė Andželika. — Negaliu suvaldyti An- 
gelos. Ji stipresnė. Kur tu, ledi Rais? 

— Ji mūsų neklauso, — dejavo Želė. — Jos nesulaiky- 
si. Ji nesilaiko susitarimo. Nepatikima. 

— Aš tik bandau susivokti, — miglotai numykė ledi 
Rais. — Stengiuosi būti geresnė. 

— Tai per didelė prabanga, — spiegė Andželika. — Ši 
kekšė atsirado iš tavęs. Daryk ką nors! Tai tavo pasąmo- 
nė, ne mūsų. 

— Dieve mano, — pasakė ledi Rais ir grįžo į savo kū- 
ną, atsikračiusi pastangų būti protinga, įveikti pavydą ir 
pažvelgti į viską Edvino akimis. Tačiau pavėlavo. 


Mat tuo metu, kai protėvių namų trečio aukšto pata- 
lynės sandėliuke jos teisėtas vyras trūkčiojo jos varžovės 
kūne, Remo automobilio gale užgimdama sustaugė Ange- 
la. Virkštelė, siejusi ją su ledi Rais, buvo nupjauta. Ange- 
la, priešingai Andželikai ar net Želei, suprato, kad gyve- 
nimas gali būti geras. Tiesiog reikia imti, ką jis duoda, o 
jei siūlomas vyriškis — griebk ir jį. 


Angela pasitaisė drabužius, Remas persėdo į savo vietą 
automobilio priekyje ir išleido ją prie pat kontoros durų, 
o ne prie aikštės kampo. Negi tokia godotina asmenybė 
gali eiti pėsčia nors kelis jardus, kai po ranka vairuotojas? 


O 
Zelė dirba 


— Atleiskite, kad pavėlavau, — tarė Želė švelnaus ak- 
sominio balso ir gudrių akių Brajenui Mosui puikiai pasiū- 
tu kostiumu. — Turėjau eiti pas gydytoją. Tikiuosi, neatplė- 
šėte laiškų, — pridūrė ji. — Jūs baisiai viską sumaišot. 

— Smulkmenas palieku tau, brangioji, — tarė jis. — 


+ — 


nis akiratis. Gal išgertume kavos? 

— Turite omeny, ar aš jos išvirsiu? — paklausė ji ir iš- 
virė. 


Dabar sunku rasti gerą teisininko sekretorę, O jei tokių 
ir pasitaiko, paprastai būna pagyvenusios — jauniklės atsi- 
sako dirbti tokį atsakingą ir taip menkai apmokamą darbą. 
Teisininkų sekretorės iš pradžių dažnai esti irzlios — tai 
būdinga pastabioms asmenybėms, tačiau nepakanta Žmonių 
kvailumui vis auga, gadindama ir šiaip iš prigimties neko- 
kį būdą. Nei lengva, nei malonu diena po dienos tiksliai 
suvokti smulkmenas, kuriomis žmonės stengiasi išplėšti tei- 
singumą iš pasiryžusio to teisingumo nesuteikti pasaulio. 
Teisininko sekretorei netrukus paaiškėja, kad Žmones apy- 
tiksliai galima suskirstyti į nusikaltėlius ir nuobodybes. Nu- 
sikaltėlių skalės pusėje (baudžiamoji ar šeimos teisė) per 
daug sielvarto; nuobodybių pusėje (sutartinė ar konstituci- 
nė teisė) — vien tik Žiovulys. Ir net ta nuobodybė tėra tra- 
pus, nors ir nepermatomas dangtelis ant kunkuliuojančio 
blogio ir niekšybės katilo; apgavystės — nuo pensijų fondų 
vogimo iki beverčių obligacijų pardavinėjimo ir tautų api- 
plėšimo — tokios didžiulės, kad sunku patikėti, jog jos 
vyksta. Apgavysčių detalės ne nusikaltėlio protui yra ne 
tiek įdomios, kiek nesuvokiamos. Įsivelia rašybos klaidų. 
Neiginiai, kur jų neturėtų būti. Kompiuterininkė, teisinin- 
ko sekretorė, kuriai begėdiškas kitų Žmonių įžūlumas daž- 
nai iš pat pradžių akivaizdus, linkusi užsičiaupti ir tylėti. 
Baisus nuobodulio sukeltas sapnas, tvirtina jos sau. Taip 
negali būti. Užsičiaupk, tylėk, nekelk sąmyšio, rūpinkis sa- 
vimi, neprarask darbo. Pasaulis negali būti toks blogas, nei 
žmonės — tokie niekšingi, taip pasitikintys savo pilka niek- 
šybe: istorijos, vykstančios ekrane man prieš akis, dejuoja 
ji, veikiausiai pramanytos. Tačiau ne. 


Šiaip ar taip, teisininko sekretorė, kompiuterininkė 
auklėjimo ir polinkių dėka nesiima pavojingos veiklos, re- 

tai pati trokšta turto ar valdžios ir, būdama tik menkutė 
nenaudėlė, net jei atidžiai save patyrinėja, nesitiki niek- 
šybių iš kitų. Tai gali būti maloni savybė, tačiau kartu ir 
grėsminga. „Aš netikėjau tuo; nenorėjau drumsti ramy- 
bės“, — teisinamasi iš pradžių. „Maniau, kad jie žino, ką 
daro“, — sakoma vėliau. „Aš tik vykdžiau įsakymus“, — 
pagaliau Žiauriai pareiškiama. 


Geros teisininkų sekretorės per daug brangios, kad 
gaištų laiką kavai virti, tačiau Brajenas Mosas, Naujoviš- 
kas vyras namie, kontoroje buvo Senoviškas vyras ir mė- 
go, kad Želė pasirūpintų jo patogumais. Tiesą sakant, Že- 
lė nesuko dėl to sau galvos. Brajenas Mosas per daug 
nekantravo, kad sulauktų, kol užvirs vanduo, ir jo užsipli- 
kyta kava buvo drumsta. 


— Prašyčiau pakartoti, — pasakė Želė vėliau, užrašy- 
dama diktuojamą tekstą. 

— Kas negerai? Gramatika? Pataisysi perrašydama. 
Turime peržiūrėti daugybę laiškų. — Brajenas Mosas ne- 
kantravo. Jai patiko, kaip jo pirštai įsakmiai ir irzliai bar- 
bena į stalą. Manė, kad toks ir turi būti vyras. Jis ką tik 
baigė laišką būsimam tėvui, apkaltinusiam Sveikatos mi- 
nisteriją Žmonos nevaisingumu. — Geriausi linkėjimai 
žmonai. Tikiuosi, kad pudeliai sveiki ir užrietę uodegas. 

— Pudeliams tik gimusiems nukerta uodegas, — tarė 
Želė. — Galbūt „užrietę uodegas“ netikslu. 

— Pakeisk kokiu panašiu sąmojumi, — pasakė Braje- 
nas Mosas. — Aš tavim pasitikiu. 

Jis stovėjo už Želės kėdės, ir jo rankos nuslydo jai po 
krūtimis, pasverdamos abi. Ji pajuto, kad jos vientisumas 
subyra, kaip anksčiau „Volvo“ gale pažirę perlai. Regis, 
vientisai asmenybei lytinis potraukis kenkia. 

— Šiandien neužsidėjai vėrinio, — tarė jis. — Man pa- 
tinka tavo perlai. 

— Pertrūko šį rytą pakeliui į darba, — Želės lūpomis 
atsakė Angela. 


— Klausyk, — maldavo Andželika, — tik ne šitai! Ne- 
sujauk man darbo, kaip jau sujaukei santuoką. 

— Kas, aš? — pasipiktino Angela ir įkūnyta nekalty- 
bė. — Tai ledi Rais darbas. Kai tu ištekėjai, aš net nebu- 
vau gimusi. 


Andželika sugebėjo išstumti svyruojančią Želę iš kam- 
bario ir atgal prie darbo stalo. Brajenas Mosas sekė 
abiem 1š paskos, manydamas, kad tai vienas asmuo. 


„Ketervolio ir Moso“ sekretoriato patalpas sudarė ma- 
ži kvadratiniai kambariukai aukštomis lubomis, kurių lan- 
gai žvelgė į suodiną sieną, todėl visad reikėdavo dirbtinio 
apšvietimo. Želei priklausė atskirtas pertvara buvusios ka- 
raliaus Jurgio laikų bibliotekos, paverstos Brajeno Moso 
kabinetu, galas; kontora buvo didinga, oficiali, ssnamadiš- 
ka, apmušta ąžuolo paneliais, tačiau dėl minėtosios per- 
tvaros neproporcinga. Brajenas Mosas retai teužsukdavo 
į šį kambarėlį. Jis jam atrodė niūrus, ir nieko nuostabaus. 
Jis vidaus telefonu išsikviesdavo tuo metu ten sėdinčią 
būtybę; metams bėgant, jos keitėsi. Dabar jis nusekė pas- 
kui Želę. 

— Mes taip ir nebaigėm tvarkyti korespondencijos, — 
pasiskundė Brajenas Mosas. — Atsakymus į kai kuriuos 
laiškus būtina išsiųsti šiandien. Todėl teks atleisti tai, kas 
nedovanotina, panele Vait, grįžti į mano kontorą ir dirb- 
ti toliau. 


Brajenas Mosas maldaujamai kaip mažas berniukas 
pažvelgė į savo sekretorę. Turėjo mėlynas akis ir Anglijoje 
gražiu laikomą veidą: taisyklingų bruožų ir santūrų; jame 
atsispindėjo švelni melancholija. Iš pradžių Želė nieko 

nesakė: ji kruopščiai rinkosi asmeninius daiktus iš stal- 
čiaus, maigė kompiuteri, apsaugodama duomenis, — aki- 
vaizdžiai ruošėsi užleisti vietą savo įpėdinei. 

— Prašau atleisti, — meldė Brajenas Mosas. — Aš iš 
tiesų labai apgailestauju. Daugiau nekišiu nagų. Prižadu. 

Želė pasakė Andželikai pajutusi Brajenui Mosui pa- 
lankumą, kad šis nevengė kalbėti apie jos gyvybinės erd- 
vės pažeidimą. Daugelis vyrų tave pagrabalioję nutylės; jei 
nieko nepešė, geriau apsimes, kad nieko ir nebandė. 
Daugelis vyrų, įsiterpė Angela, praleis su tavim naktį ir 
vėliau nė neužsimins, o moteris, jausdamasi atstumta ir 
sumenkinta, dažniausiai su tuo taikstysis ir taip pat tylės. 
Lvg pati praeitis būtų vyriškos giminės, apibrėžta vyro at- 
minties, 0 moteris su ja neturėtų nieko bendra. 

— Liaukis taip į mane žiūrėjusi, — tarė jis. — Pasakyk 
ką nors. Arba, jei nenori, gal grįžkime prie darbo? 

— Abejoju, — atsakė Želė. — Mano agentūros kontr- 
aktas su jumis teigia, kad turiu teisę nutraukti darbo su- 
tartį, nemokėdama baudos, jei prie manęs kabinėjamasi. 

— "Turėsi įrodyti, kad prie tavęs kabinėjosi, — pareiš- 
kė Brajenas Mosas, — o tai bus sunku, netgi neįmanoma. 
"Tavo Žodis prieš manąjį. Kaip tau atrodo, kuriems galams 
mes sutikome įtraukti tą punktą? Todėl, kad jis beprasmis 
ir kad moterims patinka, kai toks punktas įrašytas. Tada 
jos patiki, kad su jomis bus elgiamasi, kaip pridera. Ta- 
čiau visa tai tik tarp kitko. Faktiškai esu padorus vyras ir 
nenoriu tavim pasinaudoti. Buvai taip giliai atsisagsčiusi 
palaidinukę, kad pamačiau spenelius. Ir liemenėlės nene- 
šioji. Tai 1r pamaniau, kad tu neprieštarausi. Atleisk. Dau- 
giau taip nebus. 


Želė greit susisegė palaidinukę, kuri tikrai buvo atse- 
giota, nors ir ne taip giliai, kaip tvirtino Brajenas Mosas. 
Be abejo, Angela pasistengė, kad viena kita sagelė pra- 
sprūstų, kai ji, Želė, mąstė apie kitus dalykus. Bet kur jos 

liemenėlė? Želė, Andželika ar ledi Rais labai miglotai at- 
siminė, ką darė Angela, tačiau kūne likę ženklai — per- 
šėjo spenelius, kakle buvo matyti įkandimai — neleido 
joms visiškai užmiršti. 


Želė pripažino galbūt, nors ir nesąmoningai, jį išpro- 
vokavusi ir sutiko vėl imtis darbo. 


Brajenas Mosas truputį papasakojo Želei apie savo 
žmoną Oriolę, kurią myli, tačiau ši tokia užuomarša, kad 
net neprisimena, jog rytais reikia susišukuoti plaukus, ir ve- 
ža į mokyklą didesniuosius vaikus iš ankstesnės santuokos 
automobiliu, į kurį užmiršo pripilti benzino. Ji kelia jiems 
pavojų. Kartą paliko įjungtą lygintuvą, jis net pradegino lu- 
bas; 0 perbėgusi vonia — Oriolei įprastas dalykas. 

— Argi skyrybų byloje to nebūtų galima pavadinti ne- 
protingu elgesiu? — paklausė Želė, o Brajenas Mosas, re- 
gis, visiškai suglumo nuo tokios minties ir pasakė, kad jis 
ir Oriolė — katalikai, kad apie tai vis tiek negali būti nė 
kalbos. Tačiau dabar ji suprato, kodėl jis stebi jos ramius, 
greitus, tikslius judesius su savotišku ilgesiu, užgniaužtu 
troškimu to, kas efektyvu, sumanu ir patikima. Tai jai pa- 
tiko. Šių jos savybių praeityje niekas deramai neįvertino. 


Želė dirbo iki vėlumos; Brajenas Mosas irgi: abudu at- 
skiruose kambariuose. Namą gaubė tamsa. Kompiuterių 
ekranai blausiai švytėjo; augalai vazonuose, rodos, alsavo, 
sulig kiekvienu įkvėpimu tai vos vos padidėdami, tai su- 
mažėdami. 


Zelė juto, kaip Angela kužda jai, baksnodama alkūne: 

— Klausyk, štai tau ir proga. Daryk ką nors! Nusirenk: 
pasilik tik korsetą ir kojines. Labai gražu. Ir kaip niekur 
nieko nudrožk į Brajeno Moso kabinetą. 

— Bet kam? — paklausė Želė. — Kuriam tikslui? 


151 


Fay Weldon 


— Būtum paaukštinta, — atkirto Angela. — Tai ne žo- 
džių žaismas. Ir galėtum jį priversti daryti, ką nori. 

— Tu tiesiog šlykštynė, Angela, — tarė Andželika. 

— Tiesą sakant, esi čia ne tam, kad uždirbtum pini- 
gų, — sumurmėjo ledi Rais. — Iš pat pradžių planavome 
suardyti įprastinę teisingumo eigą, kad prisiteisčiau iš Ed- 
vino padorius alimentus. 

— Ir tave veikiausiai ryt rytą išmes, — tarė Andželika. 

— O kaip kerštas? — įsiterpė Angela. — Edvinas sma- 
giai leidžia laiką su Antėja. Antėja gyvena mūsų namuo- 
se, miega mūsų lovoje — negi, moterys, neatsigriebsime? 

— Neversk manęs apie tai galvoti, — tarė ledi Rais, 
pajutusi gerklėje kartumą. 

— Brajenas Mosas galėtų tau padėt užsimiršti, — pa- 
reiškė Angela. — Mažiausiai dvidešimt minučių negalvo- 
tum. Prisimink, kaip puikiai dar šįryt apsisuko Remas. Jei 
patinki vienam vyrui, patiksi ir kitam. Nesnausk. 

— Brajenas Mosas namie turi žmoną, — gynėsi Že- 
lė. — Nemėgstu tokių dalykų. Nesusidedu su vedusiais vy- 
rais. Kodėl, jei ledi Rais nelaiminga, ir Oriolė Mos turi 
būti nelaiminga? 

— Todėl, — gergždė Želei į ausį Angela, puolęs ange- 
las, keršto angelas. — Jei plačiai paskleisi sielvartą, tau 
klius plonesnis jo sluoksnelis. — Ir Angela taip smarkiai 
įsikirto dantimis Želei į nykštį, kad žymė išliko daug die- 
nų ir skaudėjo beveik taip pat, kaip Remo apgnaibytos ir 
apkandžiotos krūtys. 

— Nieko panašaus aš nedarysiu, — tarė Želė. — An- 
dželika teisi. Mane tik iš darbo išmes. Šitaip baigiasi tar- 
nybiniai romanai. 

— Čia ne tarnybinis romanas, — sugriežė dantimis 
Angela. — Tai viršininko dulkinimas savais interesais. 

— Ne, — atkirto Želė. 

— Bet aš noriu. Ir padarysiu, — suspiegė Angela jos 
galvoje, nustelbdama sveiką protą. — Noriu Brajeno Mo- 
so dabar, tu bjauri sena karve, ir jį turėsiu. 

— Užsičiaupk, — tarė Želė, įkasdama sau į antrą 
nykštį. Ledi Rais, atitrūkusi nuo realybės, niūniavo kažko- 
kią liūdną tipišką melodiją. — Neprievartauk manęs ši- 
taip. Aš pririšta prie laivo stiebo, supranti? Ir tavęs nesi- 
klausau. Galiu susitvarkyti su ledi Rais, galiu susitvarkyti 
su Andželika, bet tu, Angela, tu keli grėsmę! Dink iš ma- 
no gyvenimo! 

— Na, žinoma, kaltink mane! — sužvigo Angela. — 
Pakark mane už nykščių. Po visko, ką dėl tavęs padariau! 
Tau niekad nebūtų užtekę drąsos, ir juk Žinai, kad tau 
baisiai patiko, visoms patiko. 


— Einu namo, — šūktelėjo Brajenas Mosas Želei 
Vait, — reikia maudyti kūdikius. 

— Puiku, — atsiliepė sekretorė. — Aš išjungsiu šviesas 
1r ijungsiu signalizaciją. 


Brajenas Mosas išvyko namo traukiniu. Želė važiavo 
metro, kartu su tūkstančiu kitų sugrūsta į plotą, galintį su- 
talpinti šimtą, nevilties tvaikas dar labiau drėkino orą, ku- 
riuo ji kvėpavo. Kaip aš išsisuku, kaip šito nepadarau? 
Kaip išvengti bandos, grūsties, įžeidinėjimų, plūdimo? Štai 
mano palto skverną privėrė durys: jis nuvalys senų tunelių 
suodžius; tos moteriškės kulniukas įsispraudė man tarp ko- 
Jų pirštų, nubruožė odą; to vyro šakumas, tos moteriškės 
subinė trinasi į mane. Mes kenčiam tą pačią kankynę, kvė- 
puojame vieni kitų iškvėptu oru, naudojamės traumuotų 
padarų strategija, kad visiškai užmirštume kelionę; vergus, 
statančius piramides, varė prie darbo rimbais vien dėl sma- 
gumo, kad skauda; plakamas vergas dirba perpus blogiau, 
tačiau žmogus privalo Žinoti savo vietą. Ponai nuo pat laikų 
pradžios žemina darbo jėgą. Dabar, susibūrę išgerti šampa- 
no savo ložėse ir konfederacijose, jie išgalvojo visuomeni- 
nį transportą, kuriuo niekada nevažinėja, — naujovišką 
rimbą darbo žmonėms: juk darbo trūksta, gyvenimas sun- 
kus ir nepatikimas, ir kas begali ginčytis? 

O argi mes nesikankiname? — daugiabalsė metro me- 
lodija kilo į dangų, skundėsi dangui. Kas mus išgelbės? Ta- 
čiau atsakymo nebuvo. Kankinantis nebūtinai palengvėja; 
jei kas prasidėjo, nebūtinai baigsis; priespauda — nebūti- 
nai laidas, kad atsiras didvyris, nei nuodėmė — kad užgims 
išganytojas. Be to, visi per daug nemėgsta vieni kitų, kad 
ko nors imtųsi. Baltieji nekenčia juodųjų, juodieji baltųjų, 
tai tinka ir visiems atspalviams; tėvas nekenčia vaiko, vai- 
kas nekenčia tėvo; policija nekenčia piliečio, pilietis neken- 
čia policijos, vyras nekenčia moters, moteris nekenčia vy- 
ro, seniai nekenčia jaunimo, jaunimas nekenčia senių, 0 
visi nekenčia uniformuoto personalo, kuris garsiai šūkau- 
ja: „Prašom pasitraukti nuo durų“ — ir kartais stipria 
ranka, įremta į kokio nelaimėlio nugarą, — taip jam ir rei- 
kia! — įbruka dar vieną statistinį vienetą kratytis dūsaujan- 
čioje, atbukusioje, liulančioje masėje. Londone, Tokijuje, 
Maskvoje ar Niujorke, Johanesburge ar Toronte, Seule ir 
Samarkande piko valandomis esti tas pats. 


Broliška meilė gimsta ne piko valandomis. 


Taip Želė nukeliavo iki Bondo gatvės stotelės ir ten iš- 
lipo. Eidama į „Klermontą“, įsivaizdavo, kaip visada, vėl 
būsianti ledi Rais, nors ir inkognito, nors ir nusėta mėly- 
nėmis ir skaudančia krūtine, nubrozdintu smakru ir per- 
kąstu nykščiu. Diena buvo ilga, prasidėjo Remu, baigėsi 
kamščiu. Angela nusijuokė. Ji mėgo žodžių žaismą. Ji 
įčiuožė į „Klermontą“, ir durininkas dėbtelėjo jai pavy- 
mui, neatpažindamas ledi Rais ir svarstydamas, iš kokios 
ji agentūros ir kodėl už ją nesumokėta jam komisinių. Pa- 
prastai už ileidimą jis gaudavo 10 procentų. 


— Mes negalime amžinai gyventi „Klermonte“, apmo- 
kėedamos sąskaitas svetimu vardu, — pareiškė Andželika 


ledi Rais. 

— Moteriai reikia savo namų, nors ir tam, kad paka- 
bintų virš durų raudoną žibintą, — pareiškė Angela, — ir 
užrašytų prie skambučio „manekenė“. Viešbutyje to nepa- 
darysi. 

— Noriu kur nors mažo butuko, — niauzgė Želė, — 
kuris būtų tik mano, kur pradėčiau naują gyvenimą. Ko- 
dėl mums nepriėmus Edvino siūlymo? Būtų daug leng- 
viau negu visa šita. Tiesiog numokim ranka ir pradėkim 
iš naujo. Man bjauru gyventi vyrų išlaikomai. 


Bet ledi Rais nesiklausė. Ji buvo namie ir vėl verkė. 


10 


Po sueities 


Ledi Rais ir toliau mąsto apie alimentus. Ledi Rais 
nesileis Angelos išmušama iš vėžių, juk ši — tik pramogų 
šaltinis, nors pagaliau ledi Rais įvertina sekso naudą. Ledi 
Rais vis dar trokšta kraujo, tačiau dėkinga Angelai už pa- 
stangas. Ji neketina klausyti Želės, pradėjusios šnekėti, 
kad jei šios skyrybos užsitęs iki begalybės, nukentės jos 
sveikata. Iraukia šūktelėti „gana, gana“ ir pasiduoti, ta- 
čiau ji nenusileis. Ji atkakli ir užpykusi. 


Užmiršti pykti, aiškina ledi Rais savo įseserėms, vadina- 
si, netekti peno, nuo kurio ji tapusi priklausoma. Šiandien 
ji minta pykčio duona, pagardinta karčia tulžimi, kuri pa- 
kyla gerkle. Ši duona storai, net seilė varva, aptepta ne- 
apykanta Antėjai. Negeros, nesveikos emocijos, tačiau pri- 
1mtinos, geriau negu kančia: pyktis yra peilis pasiruošusio 
mūšin kario dantyse; tikras ginklas, metalas prieš dramblio 
kaulą, ašmenimis į išorę, bet, žinoma, jei pargriūni, žarnos 

išleidžiamos tau — tavo priešiškumui, priešą tada geriau 
pamiršti. Neapykanta, kaip seksas, yra narkotikas, aiškina 
ledi Rais: jauti, kad galėtum ja gyventi per amžius; kad esi 
gimusi neapkęsti labiau, negu įprasta; tačiau, be abejo, visą 
laiką viliodama ir gundydama, ji tave žudo. Ir gali nugaluo- 
ti greitai, jei jos padauginsi kaip heroino; galima gana grei- 
tai paspringti savo pačios tulžimi. Tai ramios mirties prie- 
šingybė — mirtis nuo nesantūrumo, pagiežos, teisėto 
pykčio, pasibjaurėjimo šleikštulio. Arba gali tave pribaigti 
pamažu: staugdama atsitrauki, kaip Želė „Volve“, statoma- 
me į betoninį gardą, užleidi vietą kitoms, laižydama aiškiai 
mirtinas žaizdas, laukinis Žvėris, užspeistas pridvisusioje 
i1rštvoje, apgailėtinas, stimpantis, tačiau pavojingas. 


Jei kas nors parodo gerumą, ledi Rais šaiposi, nors ka- 
daise rengdavo tokius šaunius pobūvius; jei kas prieina, 
agonijos suriestas padaras atsimoka už gerumą, už prisiar- 
tinimą, sudraskydamas naivuolį į skutelius. Saugokitės su- 
žeistųjų staugimo. Angela, nesijausk per daug saugi kūne, 
kurį manai valdanti. Vieną dieną gali pasijusti nebesie- 
kianti dugno. Želė niekuo neerzina: Andželika beveik 
draugė; bet Angela nutraukė ledi Rais korseto gumą, o 
ledi Rais tai gali nepatikti; Angelai nevertėtų tikėtis per 
didelio ledi Rais, būsimos išsiskyrėlės, dėkingumo. Ledi 
Rais kalba maloniai, tačiau net jos seserys tepasisaugo. 
Nereikia jos per daug spausti. 


11 


Alimentai, kaip teisingumo įrankis 


Kai ledi Rais įgudo, ji pasiuntė pas advokatą savo dva- 
sią, kad šis patikėtų ja ir geriau gintų jos interesus. Jis 


156 


SKILIMAS 


miega ir knarkia greta žilaplaukės žmonos, kuri sapnuo- 
ja neegzistavusius meilužius. Ledi Rais kalba visų savo įsi- 
kūnijimų vardu. 


— Mums reikia alimentų! Mums reikia maisto: mes trū- 
kinėjame ir skylame. Mes liesos ir trapios dėl meilės sto- 
kos: per šešis mėnesius numetėme septynis kilogramus. Jei 
mūsų vyras nepripažįsta mūsų teisių, tada mums į pagalbą 
turi ateiti visuomenė: teismai ir teisėjai privalo atstoti iš- 
kreiptą individo sąmonę. Tavo pareiga sunki, Barni Ivensai. 


Mes vadovaujamės ne kerštu ar goduliu. Priešingai. Ne. 
Mes teigiame, jog norint išlaikyti teisingumo svarstyklių 
pusiausvyrą, būtina akimirka po akimirkos atkurti „dvasi- 
nes vertybes“ ir jas tinkamai, deramai atspindėti materia- 
liai. Prarastos vertybės — šiuo atveju meilė, iliuzija, viltis 
(pastaroji baisiau negu prarasta: pavogta!) turi piniginį ek- 
vivalentą, kuris privalo būti išmokamas kas mėnesį, kol 
baigsis laikas. Tai reiškia, kol baigsis jos gyvenimo laikas, 
nes žmogui, be abejo, tai tas pats dalykas. Alimentai! 


Santuoka, didinga ir sudėtinga konstrukcija, sudaryta 
iš šimtų mažų geradarybių, tūkstančių mažų pagiežos 
krimstelėjimų, dešimčių tūkstančių smulkių geros valios 
veiksmų — gelbstimos reputacijos, sugautos skruzdės, iš- 
rauto plauko, juoko iš nejuokingo pokšto, klaidų nematy- 
mo, nuodėmių atleidimo, — kaip institucija, negali, neturi 
būti sužlugdyta. Tebus ji paremta bent finansiškai, nes kas 
daugiau belieka. 


— Jei mes — turiu omeny save (ledi Rais), Andželiką, 
Želę ir, bijau, taip pat Angelą, — negausime iš Edvino 
alimentų, viskas žlugs, jaučiu tai. Daug kas priklauso nuo 
to. Net žvaigždės sprogs. Svarstyklės, sveriančios realybę 
ir nerealybę, bus taip sugadintos, kad rodyklė ims blašky- 

tis, mūsų būtis neteks prasmės, taigi pačios būties nebe- 
liks. Mes visos išnyksime kaip dūmas. Arba sutirpsime 
kaip guminukas. Galų gale būtį lemia pinigai, nes pini- 
gai — vienintelė pripažinta mūsų turima vertybė, tiek 
abstrakti, tiek konkreti. Iš teisingumo nepragyvensi, bet iš 
pinigų gyventi galima. 


Barnis Ivensas miegojo. Už langų dvaklinėjo pabaisa, 
mesdama mėnesienoje ryškų šešėlį. Ji buvo reali, o ledi 
Rais ne: šią akimirką pabaisa buvo kūniškesnė už ją. Po- 
nia Ivens sudejavo per miegus: gražūs sapnai ėmė virsti 
baisiais. 


— Žinau. kad mums gali nepasisekti, — kalbėjo ledi 
Rais dvasia miegančiam advokatui. — Teismas gali, kaip ti- 
kisi Edvinas ir kaip jūs man ne kartą sakėte, nuspręsti, kad 
mes kuo puikiausiai apsirūpinusios ir galime verstis sava- 
rankiškai, o kadangi skyrybų teismuose vyrauja doktrina 
„kaltų nėra“ ir didelės vieno Žmogaus kitam padarytos 
skriaudos, regis, išnyksta be pėdsako, teismas gali pareikšti: 
po velnių, kas ji, ši bejėgė Žmona, ši buvusi popžvaigždė, 
kuri nė karto nejojo su vyru į medžioklę, kuri buvo užklup- 
ta lovoje su geriausios draugės vyru? — kas gali patikėti jos 
aiškinimu, kaip ji ten atsidūrė ar kaip nieko neįvyko? Ne- 
duoti šiai moteriai nieko! Taip, aš girdėjau, kad jie gali 
mūsų ketvertukui nieko nepriteisti. Jei mano viltys dėl tei- 
singumo žlugs, kaip mes gyvensime? Ar tik negirdžiu at- 
sakymo: „kaip dangaus paukščiai“ — nieko nelesdami? 
Visada galime griebtis šantažo. Gal dar teks jo griebtis. 
Vienas kitas žodis visuomenės informavimo priemonėms, ir 
jų atstovų būriai sulėks kaip varnėnai. Norite to? 


Barnis Ivensas šnarpštelėjo. Ponia Ivens praplėšė akis 
ir pažadino Barnį. 

— Kambaryje kažkas yra, — tarė ji. Bet, žinoma, nie- 
ko nebuvo. 

— Turiu rytoj būti teisme, — suniurnėjo jis ir vėl už- 
migo, tačiau prieš tai jiedu meiliai apsikabino. 


— Šantažas nebemadingas, — kitą dieną pasakė Želės 
darbdavys Brajenas Mosas, — nes niekas nieko nebesigėdi. 

Ji linktelėjo ir mandagiai nusišypsojo, tačiau pamanė: 
„Ką tu išmanai?“ Kitų Žmonių mąstysena aiškiai nesuta- 
po su jos. Dabar jos kišenės būdavo prikimštos diskelių 
su iš bylų pavogta medžiaga, kaip kitų kišenės būdavo pil- 
nutėlės — bent jau jie taip sakydavo — „vaivorykščių“*. 
Namo į „Klermontą“ pirkinių krepšyje ji nešdavosi bylas 
su laiškais, iššifruotomis slaptų magnetofono įrašų stenog- 
ramomis, parodymais prisiekus ir raštiškais parodymais iš 
įvairiausių šaltinių, ir anaiptol ne viskas buvo susiję su 
skyrybų byla „Raisas prieš Rais“. Žmonės linkę įsišnekėti 
su advokatais, o Želę pradėjo dominti ir kiti, nebe vien 
tik ji pati ar jos pačios. Anot Levandos Vait, darbas yra 
puikus dalykas dėl to, kad nukreipia moters mintis nuo 
asmeninių dalykų. 


O ledi Rais nelabai reaguoja, negali reaguoti: per daug 
ją graužia pyktis, kad dar stebėtusi savo kitais „aš“: Že- 
lės prasižengimais, Andželikos išrankumu ar Angelos kek- 
šiškumu. Ledi Rais mėgsta postringauti apie teisingumą, 
tada jai kiek palengvėja, tačiau lytinio pavydo našta vis 
dar tokia pat sunki. Ji prisiverčia patikėti, kad vyras tik- 
rai kitos glėbyje, tačiau nuo to, kad gerai Žinai sielvarto 
priežastį ir nemirksėdama žiūri realybei į akis, kenti, pa- 
sirodo, ne mažiau. Dar daugiau. Pavydas siautėja: nuo jo 
jai įskausta diafragma, jis ją sekina. 


Tačiau pagaliau ledi Rais Angelos dėka suvokia, kad 


kai prireikia, ji jokia dama. 


*Dryžuotų kapsuliu su narkotikų mišiniu. 

12 
Neįtikėtina istorija 
Andželikai ima atsiliepti gyvenimo „Klermonte“ už 
vogtas kreditines korteles įtampa. Kai suskamba telefo- 


nas, ji pašoka. O gal skambina administracija, liepdama 
išsikraustyti? Jas išaiškins, išmes, nubaus, sugėdins! 


Andželika gyvena bijodama, kad viskas išaiškės. Ne- 
svarbu, kiek pinigų ji turi banke, jei už grotelių, jai sto- 
vint prie langelio, suzirzia telefonas, pamano, kad skam- 
binama dėl jos, — išsiaiškinta, jog ji apsišaukėlė. 


Angela mėgsta užsisakinėti į kambarį šampano ir be- 
galę triaukščių sumuštinių. Andželika be jokios priežasties 
jaučia, kad bus saugesnė užsisakiusi kokakolos ir saldžių 
glaistytų pyragėlių su riešutais. Ledi Rais tegali knebinėti 
rūkytą omarą. Angela pasisiūlo suvedžioti pasiuntinį, at- 
nešantį tuos skanėstus, kad jis užmirštų paimti pinigus, jei 
nuo to Andželika jaustųsi saugiau, tačiau Andželika trūk- 
teli pečiais ir atsisako. Užsakoma baisybė maisto, tačiau 
suvalgoma labai nedaug. 


Ledi Rais pasirašo sąskaitą, kurią kas savaitė pateikia 
viešbučio administratorius, o Želė juo atsikrato. Atrodo, 
kad kol kas Raisų paveldas neklausinėdamas, nors ir ne- 
noriai, pripažįsta ir apmoka sąskaitas. Andželika dejuoja 
ir aikčioja dėl vagystės ir apgaulės. 


Bet Andželikos galvoje girdėti ir kitų balsų. Vyrauja 
vyriškas, ji dėl to neabejoja. Tai atsitinka, kai kitos mie- 
ga. Tas balsas susirūpinęs Roberto Dželiko nuodėmėmis 
ir asmenybe. Fone nuolat girdėti jo dudenimas ir agresy- 
viai nepatenkintas niauzgimas. 

— Norėčiau įvaryti Dželikui šikinėn raudonai įkaitin- 
tą žarsteklį, — niurna balsas. — Aš tai padarysiu. Aš jį pri- 
čiupsiu. Jis gailėsis, kad gimė. Tas žmogelis vagis ir nusikal- 
tėlis, jį reikia pakarti, nukryžiuoti. Aš tavo pusėje, mažyte. 
Jei kas tau gadins gyvenimą, pasakyk man... Aš dėl tavęs 
jam akis išdraskysiu... — Ir taip toliau. Kartais balsas pa- 
gyvėja, darosi inteligentiškesnis, grasinimai ir prakeiksmai 
subtilesni. Atrodo, lyg nauja savastis: prieš apsireikšdama, 
kaip pridera, — Andželika bijo, kad taip ir yra, — ieškotų 
apibrėžto, tinkamo ir patvaraus apvalkalo. 


Ji nesako kitoms. Gėdijasi, kad joje, jos dalis yra vyras, 
kaip Angela yra ledi Rais dalis. Ką jos pamanys? Ji jau- 
čiasi nenormali ir pažeminta. 


Andželika pasijunta taisanti paauksuotus marmurinio 
vonios kambario čiaupus, tvirtinanti dušą, užuot laukusi, 
kad viešbučio tarnautojai atėję sutvarkytų. Per smarkiai 
verždama detales, jas sulaužo. Spardo televizorių, nes ta- 
da jis pakeičia kanalą be distancinio valdymo. 


— Ką tu darai? — maldauja Želė. — Visą kambarį nu- 
niokosi. Ar iš proto kraustaisi? 

Andželika dusliai juokiasi. 

— Pigus šlamštas! — skundžiasi balsas. — Dieve, šis 
būstas — viena apgaulė. Ar žinai, kad marmuras iš tiesų 
yra plastikinės plokštelės? 

— Kas čia? — įtariai klausia ledi Rais. 

— Tai aš blogos nuotaikos, — ramina Andželika, bet ži- 
no, kad tai netiesa. Joje formuojasi vyras, kaip iš ledi Rais 
atsirado Angela. Andželika jaučiasi suteršta ir negarbinga, 
tačiau suvokia, kad jei susitaikytų su vyriškąja savo dalimi, 
būtų ryškesnė, visapusiškesnė, veiklesnė asmenybė. To vy- 
ro apetitas geras: Andželika pastebi ryjanti mėsainius ir 
traškučius, dešreles ir bulvių košę. Ji užsisako alaus. Pake- 

liui iš darbo Andželika nusipirko hantelius. Ji stovi prieš 
veidrodį ir taiso figūrą. Įsiūbuoti, pakelti, nuleisti; įsiūbuo- 
ti, pakelti, nuleisti. 


— Baik! — klykia Angela. — Man nereikia raumenų. 
Jau ko ko, raumenų merginai tikrai nereikia. 

— Aš per daug pavargusi, — dejuoja ledi Rais, — kad 
šituo užsiiminėčiau. 

— Rūpinkis mūsų sveikata, — nenusileidžia Želė, — 
mes nepakankamai mankštinamės. 

— Seksas — geriausia mankšta! — rėkia Angela. — 
Mes jo gaunam užtektinai. Ką, dar nori? Aš sukalbama! 

Tris kartus per savaitę jos vyksta su Remu į požeminę 
automobilių aikštelę. Jis jų atvažiuoja trim ketvirčiais va- 
landos anksčiau, kad jos nepavėluotų pas Brajeną Mosą. 
Kitais rytais jį užsakę kiti klientai — nors jis tvirtina, kad 
jiems teikiamos paslaugos nėra seksualinio pobūdžio. 
Joms visoms jis iš tiesų pradeda patikti. 


Įsiūbuoti, pakelti, nuleisti; įsiūbuoti, pakelti, nuleisti: 
Andželikos nesustabdysi. Ji laukia, kol kitos užmigs. 
Klausosi. 


— Sveikas, — sako ji. — Kas tu toks? 

— Ajaksas — iks gale reiškia nežinomą dydį. 

— Ajaksas, — pakartoja ji. 

— Aha! — sako jis. — Tai kokia tavo bėda? — ir 
dingsta. 


Andželika galvoja apie savo bėdą ir suranda atsakymą. 
Štai jis: „Reikia pavadinti bėdą x ir išspręsti lygtį. Per 
daug iksų paprastai lygčiai, ir dar keturgubai. X = eks 
(„buvusi“). 

Eksskaistuolė, ekspopžvaigždė, eksžmona, eksdama, vie- 
nuolyno eksauklėtinė, eksviskas, ekskiekvienas, štai kas aš: 

visų pirma, mėgėjo trumpabangininko eksduktė. Kai tėtušis 
nevadovaudavo Barlio mokyklos chorui, sėdėdavo mažame 
nuošaliame kabinete, į kurį Levanda nekeldavo kojos, ap- 
suptas elektros įrangos, apraizgytas laidų, apkurtintas au- 
sinių, bendraudamas su panašiais į save iš visur, — tais, 
kurie veikiau pasisveikins su nepažįstamais žmonėmis ar 
palinkės gražaus oro laivo telegrafistui, negu pabučiuos 
žmoną ar apkabins vaiką. Tėtuk, tėtuk, pakalbėk su ma- 
nim! Negaliu, brangioji, angele, aš gelbsčiu laivus jūroje. 
Kokius laivus, tetuk, kokioje jūroje? Nežinau, brangioji, 
angele, bet vieną gražią dieną, jei pakankamai ilgai tyrinė- 
siu eterio bangas, ką nors kur nors išgelbėsiu ir tu didžiuo- 
sies manimi. O dabar, mieloji, duok tėtukui ramybę. 


— Ar tu tėtuko numylėtinė, ar mamytės užvadėlis? 
Dievas žino. 


— Visa bėda, kad jaučiuosi kaip Dzeusas prieš išsi- 
lukštenant iš jo galvos Atėnei. Kenčiu baisingą įtampą: ki- 
tos miega, aš negaliu, man nemiga; kaltė ir nerimas ne- 
leidžia užmigti; vikrūs kibukų draskytojai tyko mano 
galvoje, mano seserų irgi. Juodas kaspinas, lyg galva bū- 
tų skrybėlė, ima spausti ir veržti. Nuo augančio savasčių 
spiečiaus siaubingai skauda galvą, ir tai jaučiu tik aš. Kaž- 
kas turi atkentėti. 


— Kartoju: aš negaliu amžinai gyventi viešbučio kamba- 
ryje, kad ir koks jis prašmatnus ir išdailintas marmuru, kad 
11 kokie rausvi raukinukai, kad ir kokios rudai auksinės 
spalvos baldai, kad ir kokia puiki įranga, kad ir koks vilio- 
jantis jo adresas, kad ir kokie poniški kiti svečiai. Negaliu 
čia kaip niekur nieko gyventi svetimu vardu, veisdama skir- 
tingas asmenybes kaip vazoninius augalus, maitindama jas, 
auklėdama iš neturėjimo ko veikti, nes be paliovos laukiu, 
kada bus nulemtas mano gyvenimas, kada juristai pagaliau 
1ms kažką daryti; viskas dėl to, kad Edvinui naudinga teig- 

ti, esą aš svetimavusi su kadaise geriausios draugės Sjuza- 
nos meilužiu Lambertu. Melas, viskas melas! Iš tiesų Ed- 
vinas tik norėjo vesti Antėją ir pasirūpino išstumti mane iš 
savo gyvenimo. Aš įgrisau Edvinui, štai ir viskas. Maniau, 
kad santuoka truks visą gyvenimą, nes atskirai mes buvo- 
me niekas, o kartu šis tas, o taip, šis tas, tačiau Edvinui ji 
buvo tik būdas subręsti. Dabar nekenčiu Edvino už tai, ką 
jis padarė man, kad praradau pasitikėjimą žmonėmis; jis 
pavogė mano gebėjimą mylėti ir nepakankamai rūpinasi 
manimi, nelabai aiškiai mane prisimena, net nenori aptarti 
šio reikalo su manimi. Aš sunaudota ir paniekinta, tačiau 
blogiausia — užmiršta. 


— Arba kitas palyginimas: aš — susivijęs telefono lai- 
das; įsiūbuok jį ir žiūrėk, kaip greitai atsivynioja, taip 
greit, jog beveik tiek pat vėl susiveja, tik į priešingą pu- 
sę. Kam užteks kantrybės laukti, kol jis susitvarkys? Tik 
ne man, kad ir kas būčiau. Aš veikiau nuplėšiu visą apa- 
ratą nuo sienos ir išsiversiu be laidų. Bet kaip man nusi- 
kratyti kitų, kurios visur keliauja su manim? 


— Mano bėda — kad per daug noriu atnarplioti. Per 
daug iksų, per daug narpliojimo. Nieko nuostabaus, kad 
skauda galvą. 


Ajaksas tebetylėjo. 


Andželika pamano, kad galbūt ją nuramins vonia. 
„Klermonto“ vonios gilios, plačios ir padarytos iš marmu- 
ro. Ji pastebi, kad jas dar ir valyti sunku. Paima valiklį iš 
spintelės apačioje ir drėgnu šluostuku bando pasiekti kam- 
barinės nenušveistą vietą, o atsistodama žiebia galva į dušą. 


Ji nusvyruoja į lovą. Atsigula. Galvą skauda daug daug 
labiau. 

Skylėta asmenybė 


— Aš stebėjau šį reiškinį, — tarė Ajaksas kultūringu to- 
nu, Andželikai pusryčiaujant. — Ir štai ką norėčiau pasa- 
kyti. Andželika, Želė ir Angela nėra atskilusios trys ledi 
Rais dalys, kaip šiai atrodo. Ne. Visos yra lygios. Kiekvie- 
na gali ir turi būti teisiškai, finansiškai ir dvasiškai atsakin- 
ga už visas. Negali būti nė kalbos, esą dešinė nežino, ką 
daro kairė; viena asmenybė dominuoja ir valdo silpnesnes, 
gali kartais jas nustebinti. Klasikiniais suskilusios asmeny- 
bės atvejais padori A pabunda rytą ir paaiškėja, kad ji, tar- 
kim, sumušta ir ištepta medumi arba vilki keistais drabu- 
žiais, kurių kišenės prikimštos pinigų; A suglumsta ir 
kankinasi, nes neturi jokio supratimo, ką kita jos asmeny- 
bės dalis B prasimanė naktį, kur ėjo, ką veikė, — tiesą 5a- 
kant, net nenutuokia, kad tokia B egzistuoja. Bet B egzis- 
tuoja, o greta B, galimas dalykas, egzistuoja C, D, kartais 
apsireiškia E, F ir G, kurios žino apie kitas arba viską, ar- 
ba nieko, arba šiek tiek, destis ar jos A, ar B komandoje 
ir kiek jomis pasitiki dominuojanti asmenybė. Esmė tokia: 
nuo A — santūrios, geros, mielos ir atsargios atskyla B — 
pasileidusi, nusikalstamų polinkių, klastinga ir stichiška. 

Ledi Rais atveju asmenybė nesuskilusi, labiau tiktų api- 
būdinimas „skylėta“; procesas dar nesibaigė: tai kraštutinis 
galvoje girdimų balsų atvejis. Faktiškai skilimas įvyks tik at- 
plėšiant, kaip išplėšiamas kelio mokesčio skrituliukas iš jį 
supančio kvadrato. Tačiau dabar, jei Andželika ką nors nu- 
žudytų, Želė ir Angela nebūtų išteisintos: jos turėjo ir ga- 
lėjo ją sulaikyti. Jei Želė patemps sąnarius, dirbdama „Ke- 
tervolyje ir Mose“, Andželika ir Angela vargu ar galėtų 
skųstis: pirštus nualino ir jų pačių perdėtas stropumas. Jei 
Angela susigriebtų chlamidiozę ar AIDS, Andželikai ir Že- 
lei nevertėtų stebėtis: jos neprivalėjo nusileisti; tiesą sa- 

kant, jos pačios lytiškai susigundė. Visos trys privalo pasau- 
lio akivaizdoje laikytis vieningai, nors tarpusavy ir toliau be 
galo aiškintųsi santykius. Tai dar ne klinikinis reiškinys, o 
jei pasiseks, toks ir nebus. Kiekviena žino viską apie kitas 
ir atskiros dalys vis dar sudaro atpažįstamą vienovę. Skri- 
tuliukas dar tebėra kvadrate. Kol kas. 

Sudėtinė Andželikos, Želės ir Angelos asmenybė, ku- 
ri ištekėdama tapo ledi Rais, tėvų, Levandos ir Stiveno 
Vaitų, buvo mylima ir lepinama — kiek tėvai geba žaviai 
ir nesavanaudiškai elgtis. Blogis, psichozė, trauma nebū- 
tinai įtrauktini į lygtį; jie nebūtinai prakiurdo asmenybę. 
Skilimas yra klinikinis ir kankinantis, patologinis reiški- 
nys; daug dažniau pasitaiko skylėtumas. Daugelis mūsų 
serga lengva skylėtumo forma, neaiškiai jaučia niekur ne- 
pritampą; girdi tykų balsų murmesį galvoje. Vargšė aš, 
vargšė; galimi variantai, pavyzdžiui: nežinau, kas man pa- 
sidarė! Taip atsitinka jautriausioms, o ne labiausiai žemiš- 
kų nelaimių prislėgtoms prigimtims. 

Daugelis moterų pasakoja esančios padalytos į tris da- 
lis. Kai Žiūri į veidrodį, sukinėdamosi ant švelnių pirštų, 
jos — Andželika; kai eina į darbą stropiai ir objektyviai 
plušti — Želė; kai elgiasi negražiai, geria, užsitraukia ma- 
rihuanos cigaretę, palieka vaiką be priežiūros, puola prie 
priešingos lyties organų — Angela. Laiškus jos pasirašinė- 
ja oficialiai — „ledi Rais“. 

Kai moteris sako: „Kad taip galėčiau rasti save“, vie- 
nu metu kalba visos trys asmenybės, jausdamos, kad vie- 
na kuri dominuoja, 0 tai joms nepatinka: jos trokšta pu- 
siausvyros. 

Kai ji sako: „Turiu save realizuoti“, prabyla Želė (ku- 
ri, atsitraukusi nuo darbo ir susimąsčiusi, kas yra, nu- 
sprendė, kad reikia vaiko), stengdamasi aplenkti Andže- 
liką ir apskritai kaip nors nusikratyti Angelos. 

Kai moteriai vyras tėra naminis gyvūnėlis jos ranki- 
nėms nešioti, kai ji nenori su juo mylėtis ir dedasi mora- 
liai pranašesnė, viešpatauja Andželika. Būtent Andželika 

tvirtina, kad širdies gilumoje visi vyrai smurtautojai ir ap- 
skritai šlykštūs, netikę, agresyvūs padarai. Galvijai! 

Kai moteris pabėga su geriausios draugės vyru, pareiš- 
kusi, kad nieko negali padaryti, arba kai tvirtina, kad te- 
reikia jai pirštu pamoti, ir ji nuvilios tavo jaunikį, tai An- 
gelos darbas, ir veikiausiai ji iš tiesų jį nuvilios. Saugokis. 
Ji geros širdies, tačiau jos geismai nepasotinami, 0 apie 
moralę neverta nė kalbėti. 

Ledi Rais, anot ramaus laikraščių psichiatrų apibūdi- 
nimo, „Sunkiai prisitaiko prie aplinkybių“; tai reiškia, kad 
didžiulės žvaigždės jos sieloje sprogsta, palikdamos žiojin- 
čias juodąsias skyles: svaigstančia galva ji ieško Andželi- 
kos, Želės, Angelos paguodos. 

— Kaip matai, — toliau kalba Ajaksas, — aš savęs ne- 
įtraukiau į lygtį. Jūsų trijulė sudaro vienovę. Bet aš esu 
vyras, savarankiškas ir nedalomas. Ir aš čia viskam vado- 
vauju. 

Moterys priblokštos tyli. 

— Andželika, — pareiškia Želė, — iškart atsikratyk 
tuo tipu. 

— Pamėginsiu, — atsakė Andželika. 

— Nepadoru, kad čia yra vyras, — įsiterpia ledi 
Rais. — Aš jaučiuosi nei šiaip, nei taip. 

— O man patinka, — atšauna Angela, — užtat visada 
jaučiuosi seksuali. Nebūtina klausytis, ką jis plepa, — juk 
viso labo tėra tik vyras. 


Tačiau Ajaksas jau dingo. Andželika bando nustatyti, 
kur. Girdėti šauksmai ir kriokimas, laivo stiebų girgžde- 
sys, jūros paukščių klykavimas, kardo kirtis į skydą ir ban- 
gų mūša į uolą, lyg didvyris Ajaksas, Odisėjo draugas ir 
tėvynainis, perimtų Ajakso, daugialypės asmenybės žino- 
vo, pareigas. Turbūt taip smagiau: raumeningam, stipriam 
vyrui toks gyvenimas veiklesnis ir priimtinesnis, negu da- 
lintis galva su trimis moteriškėmis ir skaityti joms paskai- 
tas apie jų padėtį. 

Tą dieną Želė neina į darbą. Andželika per daug su- 
1rzusi, kad išverstų ledi Rais iš lovos. Remas bergždžiai 
laukia prie viešbučio durų. Net Angelai neberūpi linksmy- 
bės. Visa asmenybė krūpčioja ir virpa; ją kur kas labiau, 
negu manė, prislėgė staigus Ajakso išsiveržimas iš Andže- 
likos ir klinikinis jų padėties apibūdinimas. Viskas leng- 
viau, kol neapibrėžta. 


— Ir pasitikėk tu vyrais, — verkia ledi Rais. — Man 
reikia Edvino, kad jis manimi rūpintųsi, o jo nėra. Pati 
turiu manytis! 


Kitoms nepakanka jėgų net dar kartą paaiškinti jai, 
kad taip nėra. 


Tačiau laikai iš tikrųjų blogėja. Artėja krizė. Iš kur ir 
kokio išsigelbėjimo laukti? Vieninga siela puolama; sąjun- 
ga svyruoja; vėliava suplėšyta — vargšė ledi Rais nebeat- 
skiria gėrio nuo blogio, viskas atrodo nebetikra, niekuo 
nebegalima pasitikėti, jos praeitis tapo beprasmė, ateitis 
miglota, net draugai daugiau nebe draugai. Net lėkštės, iš 
kurių buvo įpratusi valgyti, pasirodo, ne jos, o Raisų šei- 
mos paveldimi daiktai, kaip rašo Brajenui Mosui seras 
Edvinas. Ledi Rais negali naudotis savo atlasinėmis ant- 
klodėmis, tvarkingai sulankstytomis didžiojo miegamojo 
nišos spintoje; dar blogiau, jos varžovė Antėja atsilošia į 
sveiką, natūralų audinį trečio aukšto patalynės sandėliu- 
ke, kad jos vyras suteiktų jai malonumo. Nieko nuosta- 
baus, kad dabar manoma, jog patalynės kambarėlyje vai- 
denasi, ir ponia Makartur nebevaikšto į jį viena, nes ore 
dvelkia šalčiu, o per nugarą jai laksto šiurpuliai. Antėja ir 
Edvinas nieko nepastebi: jų geismo kaitra nustelbia viską. 


Vargšė ledi Rais. Kokia suglumusi, šokinėdama iš vie- 
nos asmenybės į kitą, slenka ji per gyvenimą — kaip visi 
vyrai ir moterys, kai paaiškėja, kad meilės, namų, pasto- 

vumo sąvokos pastatytos ne ant uolos, o ant lakaus smė- 
lio. Kai išsiskiria ir išplyšta kibukas, o kelnės ir apatiniai 
nusmunka ir visi juokiasi, galima užjausti net tuos, kurie 
gyvena prabangiuose viešbučiuose. 


Nieko nuostabaus, kad Žmonės pasitiki Jėzumi. Jėzus 
niekad neapleidžia. Ant šios uolos pastatyta ši bažnyčia, 
tereikia nekreipti dėmesio į menką istorinį liudijimą, vie- 
ną kitą pergamento ritinėlį Negyvosios jūros pakrantėje. 
Negyvosios jūros rankraščiai — Negyvosios jūros burbu- 
lo, didžiojo finansinio skandalo, ir Negyvosios jūros — 
bevaisių tyrų, kartaus vandens telkinio junginys. Negyvo- 
sios jūros rankraščiai — prarasto tikėjimo ženklas. 


Ledi Rais požiūriu, alimentai yra uola, ant kurios bus 
pastatyta jos verta ateitis; Andželika planuoja, Zelė dir- 
ba, Angela dulkinasi, Ajaksas nervina. 


14 

Ledi Rais, ši skylėta, suskilusi asmenybė, savasčių, pa- 
krikai susietų vieno kūno, rinkinys, sėdėjo „Klermonte“, 
apsisiautusi šilkiniu chalatu, pirktu viešbučio parduotuvė- 
je, apmokėtu sero Edvino kreditine kortele, žiūrėjo į 
veidrodį, jautėsi vieniša, verkė ir daugiau nebesitvardė. „Aš 
negaliu šito iškęsti!“ — sušuko ji ir iš tiesų negalėjo. Dau- 
guma Žmonių sako nebeištversią ir meluoja: ištveria, nes 
neturi kur dingti. Tačiau ledi Rais užplūdę dvasinio skaus- 
mo priepuoliai buvo tokie smarkūs, kad ji nebesitvėrė sa- 
vo kailyje ir pasidalijo tarp kelių savo asmenybės dalių. 

Skylės didėjo. 

— Neištižk taip, dėl Dievo, — iš veidrodžio subarė Že- 
Iė ledi Rais, bet švelniau pridūrė: — Diena buvo ilga ir 
sunki. 

— Ateityje, — pareiškė Andželika, — namo važiuosi- 
me autobusu, o ne metro. Ne taip gadina nervus. Ir liau- 
kis bliauti, kol dar mūsų akys neparaudo ir neužputo. Jė- 
zau! Na, ir vaizdas! 

— Nulipam žemyn į barą, — pasiūlė Angela, — ir nu- 
sas — geras ar blogas, sutinku, kad rizikos yra. Jei galė- 
sime, susiveiksime žolės ir pasidarysime pinigų. 

— Žolės? — paklausė ledi Rais. 

— Narkotikų, — paaiškino Angela. 

Ledi Rais sukliko. 

Ledi Rais pajuto betraukianti savo gražiausius apati- 
nius ir besimatuojanti, o Želė jaudinosi. 

— Nieko panašaus tu nepadarysi, — bambėjo Želė, — 
naktį turi gerai išsimiegoti. Rytą reikės eiti į darbą. 

Sulig tais žodžiais Angela įgnybo Želei į ranką, palik- 
dama bjaurią mėlynę, taigi Želė užsičiaupė; Andželika 
spoksojo nustėrusi, o ledi Rais vėl sukliko ir visiškai su- 
skilo į atskiras dalis — atrodė, kad iš jos nebeliko nieko. 


Ji atsigulė ant lovos, palikdama naktinį gyvenimą ki- 
toms. 


15 
Angela išsiruošia į žygį 
Barmenas nusišypsojo Angelai. Buvo jaunas graikas 
švelniom rudom akim, baltais kaip sniegas marškiniais ir 
aptemptomis kelnėmis; jis šokinėjo nuo vieno baro galo 

prie kito, lėtapėdžių klientų pašauktas. Angela, nužvelgusi 
jo mažus raumeningus sėdmenis, apsilaižė. Net kyštelėjo 
pro ryškiai raudonas lūpas rausvo liežuvėlio galiuką. 


Andželika dažydavosi retai. Želė mėgo pastelines spal- 
vas ir santūriai dirbtinę išvaizdą. Angela norėjo visko ir 
daug. Lipantis ant klubų sijonas, sidabro spalvos aukštakul- 
niai batukai, nuogas liemuo, emaliuota rožė, — tokią koks 
nors šeichas „Espri“ parduotuvėje galėjo nupirkti lėlytei, 
kuriai labai pasisekė, — susegtas juodas odinis švarkas. 


Barmenas linktelėjo tuščio blausiai apšviesto staliuko 
paneliais apmuštame kampe pusėn. Baras buvo skoningai 
išdažytas rausvomis ir pilkomis spalvomis. Andželikai tai 
pasirodė bjauru, Želei patiko, Angela nieko nepastebėjo, 
sujaudinta net savo liežuvio prisilietimo prie lūpų. Kam 
dabar rūpi Edvinas, santuoka, neteisybė, alimentai, įsta- 
tymas: visa tai — kitas pasaulis. 


— Aš neturėčiau skatinti vienišų ponių, — tarė pada- 
vėjas, — tačiau verslas toks menkas, kad galbūt jūs jį pa- 
gyvinsite. 


Želė buvo beišsižiojanti, koks tai įžeidimas, iššūkis jos 
principams: vienišoms ponioms negalima, 0 vienišiems 
ponams galima? — tačiau Andželika su Angela privertė 
ją prikąsti liežuvį. Angela atsisėdo su taure rankoje ir at- 
sainiai timptelėjo sijonėlį dar aukščiau, ištiesdama kojas, 
kad deramai atskleistų jų žavesį. Pagyvenę, sėkmingai ve- 
dę turtuoliai, kurie šį vakarą, tuo blogiau, apsilankė ba- 
re, dirstelėjo ir nusisuko, 0 jų Žmonos žvilgsniu prašė pa- 
davėją pagalbos, tačiau šis buvo joms atsukęs nugarą, ir 
vienas kitas vyras rizikuodamas dirstelėjo dar kartą. 


— O Dieve, — tarė Želė, — kaip vulgaru ir gėdinga. 

— O ko tu tikiesi? — kandžiai paklausė Andželika. — 
Angela — labai vulgari asmenybė. 

— Rytą ji gailėsis, — pareiškė Želė. — Galiu pasaky- 
ti tik tiek. Mes visos gailėsimės. 

— Užsičiaupkit abidvi, — drėbė Angela, atsisegdama 
odinį švarką, kad parodytų dar ne iki galo matomas put- 
lias krūtis. — Aš tikrai nesigailėsiu. 

— Netikiu, — ginčijosi Želė. — Andželika, tai nepaken- 
čiama. Einam? — Ir Andželika pabandė stotis, tačiau nuo 
stipraus gėrimo sulinko kojos, — ledi Rais retai gerdavo ką 
nors stipresnio už toniką, — taigi mikliai teko vėl atsisėsti. 


Pagaliau bare pasirodė du galimi klientai, du iš pažiū- 
ros heteroseksualūs vyrai be moterų: ji nusprendė, kad tai 
bebaigią penktą dešimtį solidūs raudonveidžiai amerikie- 
čiai; ne lipšnūs pinigais aptekę direktoriai, pasimaišantys 
bare sėkmingesnėmis dienomis, ne iškalbingi, vikrūs, grės- 
mingi arabai, klajojantys grupėmis ir mėgstantys stam- 
biakrūtes merginas, kuriomis džiaugdavosi iš eilės pagal 
užimamą visuomeninę padėtį. Ne, šie, tarkim, inžinieriai: 
jie pradėjo karjerą be didelio mokslo, tačiau turėjo auk- 
sines rankas ir galų gale tapo vadovais; žlėgtainio su traš- 
kučiais, o ne ikrų mėgėjai; linkę į paprastą žmogišką prie- 
raišumą, ašaras, O ne muštynes; vedę patikimas negražias 
žmonas, kurias myli; jie mindžikavo ir kvailai vypsojo, kur 
kas smagiau jausdamiesi paprastame bare negu naktinia- 
me. Angela atsiduso. 


— Du avinėliai, — pagyvėjusi sušnibždėjo Andželi- 
ka, — paklydę svetimose ganyklose, ir Dievas žino, kada 
jie paskutinį kartą maudyti. Angela, kaip tu gali? 

— Užsičiaupk! — riktelėjo Angela taip įtūžusi, kad 
Andželika užsičiaupė. — Aš noriu būti atlygis, jų puiki 
naktis mieste — tai mano privilegija. Jei suteiksiu jiems 
laimės, tik džiaugsiuos. Jūs visos baisios šykštuolės. 

Žodelis barmenui į ausį; šis linktelėjo Angelos pusėn. 
Porelė atsisuko ir kritiškai įsispoksojo į ją. 


— Luktelėk, Angela, — įtikinėjo Želė. — Velnias! Pa- 
Žįstu tokius barmenus. Jis tik nori, kad iš čia nešdintumeis. 
Tu gadini jo įstaigos reputaciją. Jis galėtų tau bet ką prika- 
binti. Tai įžeidimas, pasityčiojimas. Bent jau susiieškotum 
milijonierių. Dėl Dievo, Angela, mes tau ne šiukšlės! 

— Atsiknisk, — atkirto Angela ir vėl įgnybo Želei į 
ranką, šypsodamasi pro grimasą, kai porelė prisiartino, 
nešina dviem viskio sau ir dvigubu džino jai. — Aš bent 
jau atidirbu už pinigus. 

Galų gale klientai gaus jas tris, o mokės kaip už vie- 
ną, nors Andželika, be abejo, nerodys didelio noro, o 
Želė tik gadins nuotaiką, tačiau seksas yra seksas: tą aki- 
mirką, kai kūnas paklus instinktui, anos dvi kaži kaip ne- 
besukliudys, gal net suteiks papildomo pikantiškumo An- 
gelos pramogai. 


Ledi Rais miegojo. Iš kur ji įgijo žemiškos išminties? 
Gyveno kankinantį, tačiau ribotą ir uždarą gyvenimą — 
tokio pakako, kad patikėtum kolektyvine pasąmone. Jei 
giliai giliai pasinersi į ją, aptiksi ne trijų, O visų pasaulio 
moterų sukauptą išmintį ir patirtį, be to, visas neteisingas 
prielaidas ir sąlygines reakcijas. Sveikas protas kol kas ne- 
sugeba to paaiškinti. Ledi Rais — ne angelas: tikrai ne, 
kitaip nebūtų atsidūrusi šitoje kompanijoje. 


Maiklas, tankiais sidabriniais plaukais ir auksiniu dan- 
timi, atsisėdo Angelai iš kairės. Deividas, retėjančiais ru- 
dais plaukais ir raukšlelėmis apie mėlynas akis, atsisėdo 
jai iš dešinės. Džiaugiasi susipažinę, pasakė jie. Nieko šia- 
me mieste nepažįstą. Ji šypsojosi ir nieko rimto nepasa- 
kė. Jie pranešė apsistoję tolimesniame viešbutyje. Galima 
patikėti: jų kostiumai nebuvo tokie lygūs ir glotnūs kaip 
paprastai „Klermonte“ matomi apdarai. Šie buvo iš pra- 

džių supakuoti, paskui išpakuoti ir nepatyrę aukščiausios 
klasės liokajaus paslaugų. 


Maiklas ir Deividas vis siūlė Angelai džino, idėmiai 
žiūrėdami, kaip ji geria. Ji pasakė, kad jos vardas Ange- 
la, kad ji — privačiai dirbanti slaugė. Kad pasamdyta 
slaugyti po apopleksijos paralyžiuotos senos damos, šiuo 
metu apsistojusios „Klermonte“. Netinka nei pūstis, nei 
pabrėžti savo profesijos. Šiame žaidime mėgėjoms seka- 
si geriau už profesionales. 


— Angeliškas vardas, — pasakė jie, — angeliškas ir 
būdas. — Jie manė, kad ją reikia pralinksminti, ir ji su 
tuo sutiko. 


Maiklas išpuoselėtus pirštus padėjo jai ant vienos ran- 
kos, Deividas — ant kitos. 


— Paklausk, ar jie vedę, — sušnibždėjo Želė Angelai 
į ausį. 

— Ar vienas kitą? — garsiai atšovė Angela. — Dėl 
Dievo, atstok. 

— Tu man tai sakai? — nustebo Maiklas. 

— Atleiskite, — atsipraše Angela. — Kartais kalbuosi 
su savim. Priprasit. 

Deividas pasilenkęs švelniai suspaudė jos lūpas nykščiu 
1r smilium. 

— Kad nutiltum, — pasakė jis. — Moterims nedera 
daug šnekėti. Per tai prisidaro bėdos. 

Ji pamatė vestuvinį aukso žiedą ant bevardžio piršto: 
nieko nepadarysi. Jis turi žmoną. 


— Negi tu niekam nejauti pagarbos? — paklausė An- 
dželika. 

— Liaukis, Andželika, — įsiterpė Želė. — Jos nesustab- 
dysi. Plaukiam pasroviui. — Kurį laiką jos taip ir darė. 

Maiklas susirūpinęs pasakė Deividui: 

— Jei laikysi užspaudęs jai lūpas, nebegalės gerti. — Ir 
Deividas atitraukė ranką, o Angela linksmai nusišiepė ir 
vienam, ir kitam. Barmenas atidaręs palaikė duris, kol jie 
vedėsi Angelą per kambarį. 

— Aš tokia girta, kad vos bepastoviu, — prisipažino ji 
barmenui, dėl viso pikto pakštelėdama ir jam į žandą. 

— Ne tą vyrą bučiuoji, — pasakė Deividas, atitraukda- 
mas ją. 

— Ar tai ne ledi Andželika Rais? — paklausė barme- 
ną durininkas marmurinėje fojė, kai trijulė nušlitiniavo 
gatve, ieškodama savo ne tokio prašmatnaus viešbučio. 

— Aišku, ne ledi Rais, — atsakė barmenas. — Kažko- 
kia kekšė, atlendanti čia ir gadinanti mano baro reputa- 
ciją. Aš jas kuo greičiau nugirdau ir iškomandiruoju. 

— Ledi Rais čia apsistojusi inkognito, — paaiškino du- 
rininkas, — taigi teoriškai tai ne mūsų reikalas. Jai teks 
pačiai savim pasirūpinti. 


Eidama Deivio gatve Oksfordo gatvės pusėn, Andže- 
lika vis dairėsi per petį. 


— Kam taip darai? — suirzo Želė. — Man reikia su- 
sikaupti. Stengiuosi, kad ji laikytųsi ant kojų. 

— Viskas per daug lengva, — tarė Andželika. — Aš 
nervinuosi. Mus pakišo. O jeigu kas atpažino? Jeigu Ed- 
vinas sužinos? Jeigu mes sekamos? Jei tai turės įtakos 
mūsų alimentų dydžiui? 

— Tau paranoja, — pareiškė Želė. — Pavyzdžiui, aš 
džiaugiuosi galėdama praplėsti akiratį. 

— Širdies gilumoje tu beviltiška šliundrytė, — kandžiai 
atšovė Andželika. — Ne geresnė už Angelą. 

Angela kniubtelėjo ir vos nepargriuvo, tačiau ją iš 
abiejų pusių surėmė Maiklas su Deividu. Maiklas laikė 
pakišęs ranką jai po švarku, pajuto ji, ir glamžė krūtinę. 
Jai patiko. 

— To jau per daug, — pareiškė Andželika ir užsimer- 
kė. — Aš apsigalvojau. Grįžtu pas ledi Rais. 
— Aš irgi, — pritarė Zelė. — Angela, tu lieki viena. 


Prieš nueidama Želė įstengė išlupti aukštakulnį batelį 
iš šaligatvio grotelių, užuot jį ten palikusi, kaip mielai ke- 
tino padaryti Angela. Ji nebuvo nei taupi, nei rūpestinga. 
Jai patiko švaistyti. Bateliai buvo iš pintų sidabrinių juos- 
telių — brangi pora, kurios ledi Rais beveik neturėjo pro- 
g0S apsiauti: sluoksniuose, kur sukiodavosi Raisai, apavas 
kuklus ir patvarus. Netrukus Želė suvokė, kad ledi Rais 
pusnuogė guli ant lovos, bet ne „Klermonte“, o kažkokia- 
me nežinomame viešbutyje: kuo mažiau ji apie tai žinos, 
tuo geriau. Ji tik vylėsi likti gyva. Atsitiktinis seksas — be- 
protybė. Žmogžudžiai maniakai, ŽIV užsikrėtę prievar- 
tautojai yra kraštutinė sekso su nepažįstamais žmonėmis 
patirtis: artimesnė, įprastesnė patirtis — sadistai, šantažis- 
tai, smurtininkai, vyrai, trokštantys pažeminti. Jei Želė tai 
žino, kodėl Angela taip lengvai stato pavojun ledi Rais? 
O gal Angela mano, kad siaubas — nedidelis mokestis už 
seksą? Kuriam galui dviem vyrams viena moteris? Ar vie- 
na moteris tiesiog pigiau už dvi? 


Atėjus metui imtis darbo, Deividas ir Maiklas kur kas 
labiau domėjosi vienas kito angomis negu Angelos. Ange- 
la pravertė, anot kandžių Andželikos žodžių kitą rytą, kai 
jos vėl saugiai tūnojo „Klermonte“, kaip aistros, net mei- 
lės liudytoja — taip švelnus, saldus, tirštas džemas tepa- 
mas ant apykietės, su pluta, gerokai sužiedėjusios duonos, 
viliantis, kad ši bus nors kiek skanesnė. Želė atsiliepė: 

— Tu per daug linkusi į eufemizmus, Andželika. Bu- 
vo šlykštu. Vyrai tikri galvijai. Jie tenorėjo dar kur nors 
įbrukti savo grūstuvus, jei šie netyčia būt nukrypę į šoną. 
Meilės ten nė kvapo. 

Angela suniurnėjo, kad jie, regis, myli vienas kitą, be 
to, kam dabar rūpi meilė? Ji, Angela, smagiai praleidusi 

laiką ir uždirbusi šimtą svarų grynaisiais; paskui, kai An- 
dželika prisileido vandens į vonią ir pripylė kvepalų, o 
Želė sulankstė rūbus, piktindamasi nubrūžintu kulniuku, 
Angela išvargusi nutilo ir pasislėpė. 


Kai ji dingo, Želė pasakė Andželikai: 

— Ką mes su ja darysime? Ji mus įvels į siaubingą bė- 
dą. — O Andželika, tepdamasi skaudančias kūno dalis gy- 
domaisiais tepalais, atsakė: 

— Nežinau. Nežinau. 

Pusryčiaujant Andželika tarė: 

— Man rodos, mačiau tą dailų barmeną, kai Angela 
parėjo. Jutau, kad jis jos laukia. Akivaizdu, ką mes veikė- 
me. Girtos, niekieno nepalydėtos, sudraskytu sijonu, ket- 
virtą ryto. O jei jis mus nufotografavo? 

Želė gyvai užginčijo: 

— Nesąmonė. Būtume pamatę blykstę. 

— Mes buvom taip nusivariusios, kad nieko nebema- 
tėm, — pasakė Andželika. 

Želė linksmai pareiškė: 

— Nors jau vėl esame „mes“. Smagi naktis daro ste- 
buklus. 

Andželika pareiškė: 

— Kalbėk tik už save. Man gėda ir jaučiuosi pažemin- 
ta. Tačiau veikiausiai nieko geresnio nė nenusipelniau. 


Kava joms patiko, buvo juoda ir stipri. Mieliniai ra- 
guoliukai švieži, o saldūs glaistyti pyragėliai — idaryti 
obuoliais ir tiesiog nuostabus. Nušvito saulė. 

— Tik keturios valandos miego, — skundėsi ledi Rais, 
vel tapusi savimi, — ir visos dienos darbas prieš akis! 
Dievas žino, kas man kartais užeina. 

Žinoma, diena nuėjo šuniui ant uodegos. Ledi Rais ją 
šiaip taip prastūmė, įsikūnijusi į pagiringą ir neišsimiego- 
jusią Želę, tačiau rizikingasis skausmas atlėgo, skriauda ir 
aklas įniršis, kad Edvinas pasirinko kitą moterį, kad ta ki- 

ta moteris taip lengvai jai iš po nosies pačiupo jos vyrą, 
jos turtą, jos namus, patį jos gyvenimą, kiek atbuko. Le- 
di Rais naudojosi savo kitomis „aš“, kad išgyventų. Kas 
jai beliko daryti? 


Želė užmiršo išsaugoti kompiuterio failą ir prarado vi- 
są dienos darbą, įskaitant ir laišką Barniui Ivensui, apie ku- 
rį ji užmiršo pasakyti Brajenui Mosui. Jei bus atsiųstas laiš- 
kas, reiškiantis pretenzijas, kad nedovanotinai delsiama, 
gavusi ji pames ir tą. Ji liovėsi skubėti. Dabar stengėsi lai- 
mėti laiko. Juto, kad pradėjo sveikti. Kitos pritarė. 


Pasirodė, kad Angelos antivisuomeniniai polinkiai di- 
delės žalos nepadarė. 


— Sekso, pinigų ir alkoholio mišinys pavojingas, — 
maivėsi Želė. Kadangi Angela negalėjo gyventi be pirmo- 
JO, O visoms reikėjo antrojo dalyko, jos nusprendė dau- 
giau niekad nepasigerti. Aplink pilna išsiskyrusių moterų, 
kurios tikisi, kad alkoholis padės joms prastumti naktį, to- 
dėl sunkiai stumia dienas. 


16 
Blogiukė ir geriukė 


Brajenui Mosui paskambino Talis Tofeneris. Želė pa- 
kelė ragelį. Pranešė, kad Brajenas Mosas pasitarime, nors 
taip nebuvo. Pasakė perduosianti Brajenui, kad paskam- 
bintų, bet neperdavė. 


— Kodėl mes jo nemėgstam? — paklausė Andželika. 
— Jis nesimpatiškas, — miglotai numykė ledi Rais. — 


Nevisiškai mūsiškis. 

Santuokos prisiminimai blėso, iš tiesų jie tepriklausė 
vien ledi Rais, bent jau apie paskutines vedybines dienas. 
Neužsimiršo keletas įspūdingų įvykių: kaip pro stogą 
įgriuvo kaminas, kaip Robertui Dželikui buvo atiduoti pi- 
nigai, kaip buvo slaugoma ledi Ventura, kaip Natali nu- 
šutino Sjuzanai kaktą omarų sriuba. Taip, ten tą vakarą 
buvo ir Talis Tofeneris, tačiau ką jis sakė ir darė? Ji pri- 
siminė, kad Sara Tofener nusiskundė tarnais. Tačiau tie 
įvykiai dabar sklandė kaip erdvėlaiviai kosmose be pra- 
džios ir be pabaigos. Su ledi Rais jie turėjo nebe kažin 
kiek bendra. Ji nematė Edvino ir nesikalbėjo su juo šešis 
mėnesius, nors jis keletą kartų skambino Brajenui Mosui 
ir ragelį pakeldavo ji. Jis net jos balso nepažino. Pamačiu- 
si jo skubotai pakeverzotą parašą laiškų apačioje, ji spaus- 
davo popierių prie lūpų, kad ir kaip ją bandė sulaikyti 
Želė, rėkianti iš pasibjaurėjimo: 

— Dieve, štai kur be proto mylinčios moters paveiks- 
las! Tas vyras — pabaisa. 

Ledi Rais įvairiomis gudrybėmis bandė prisiskambin- 
ti Edvinui, tačiau jis pakeitė savo asmeninį numerį. Atsi- 
liepdavo Antėja arba ponia Makartur, ir ledi Rais padė- 
davo ragelį, o širdis taip daužydavosi, kad, rodės, iššoks 
iš krūtinės. 


Kad Antėja dabar slampinėja jos, ledi Rais, virtuvėje, 
naudojasi jos rykais ir indais, guli jos lovoje su jos vyru, 
ledi Rais atrodė tikras slogutis, nors visam pasauliui, net 
Želei, Andželikai ir Angelai, tai buvo paprastas dalykas. 
Žinoma, dabar vyrams ir moterims reikia serijinių sutuok- 
tinių: kas gali amžinai keisti namus, pirkti naujus, pakei- 
tęs partnerį? Vaikams, jei tokių esama, reikia tęstinumo. 
Tarp peilių ir porceliano, pagalvių ir indaujoje nebelei- 
džiama nusėsti vedybas lydėjusiems kerams: tai papras- 
čiausiai nepraktiška. Ar nesėdi kitas vyras Andželikos tė- 
vo krėsle, berods nė kiek nesibaidydamas šmėklų? Tegu 

naujasis partneris laisto ankstesniojo vazonines gėles, tiek 
tereikalaujama. Dabar ledi Rais dėkojo Dievui, kad netu- 
ri vaikų ir nereikia plėšytis tarp meilės ir neapykantos, 
švelnumo ir bjaurėjimosi, kai juose išvysti jų tėvą. Ji jau 
netikėjo, kad jei būtų turėjusi vaiką, jos santuoka būtų 
buvusi kitokia. Jis būtų matęs vaike savo žmoną ir atsiža- 
dėjęs vaiko, tik tiek. 


Andželika nusižiovavo. 

Želė nusižiovavo. 

Angela nusižiovavo. 

— Užmirškime praeitį, — tarė jos. — Kokia tai nuo- 
bodybė. 

Ledi Rais bandė paaiškinti, kad ją liūdina ne praeitis, 
o vis didėjantis ir stiprėjantis praeities nebuvimo pojūtis. 
Jos akimis žiūrėjo Edvinas, jis visada buvo greta: jis sten- 
giasi padaryti taip, kad ji pasijustų neegzistuojanti, niekad 
neegzistavusi, ir jam tai sekasi. Jis ją naikina. 

— Mes tave paremsime, — pareiškė kitos. — Mes gy- 
vename čia ir dabar; mums nereikia praeities. 

Ji buvo dėkinga, tačiau juto, kad jos nelabai supranta, 
kaip ji kenčia. Dabar kartais net sapnuose Edvino veidas 
būdavo languotas, lyg jį rodytų per televizorių, O jis neno- 
rėtų būti atpažintas. Tai ją labiausiai skaudino. Jis atėmė 
iš jos namus, o dabar grobia netgi prisiminimus. Pavogė 
dvylika metų. Pasirinkimo nėra, jei ji apskritai ketina gy- 
venti, belieka atvirsti į tokią, kokia buvo, kai už jo ište- 
kėjo: kaip vaikas, per ilgai ir per dažnai nelankęs mokyk- 
los, kaip ji gali pasivyti kitus? Per amžius vilksis visiems 
iš paskos. 

Alimentai, neapykanta, apmaudas — štai trejybė. O, 
jai tikrai neramu dėl savęs. 

17 
Želė perima iniciatyvą 


Pagaliau Taliui Tofeneriui pavyko prisiskambinti Bra- 
jenui. Skambino jis iš Bendruomenių rūmų. 

— Kas darosi tavo sekretorei? — paklausė. — Tu ją 
dulkini, ar ką? Ji visai negalvoja apie darbą. 

Brajenas atsiprašė dėl Želės. Talis Tofeneris norėjo su- 
žinoti, kokia tikimybė įkišti žmonos senelę su vyru į be- 
protnamį ir užvaldyti jų turtą. Brajenas Mosas pasakė ma- 
nąs, jog tikimybė nedidelė, nes kalbama apie paveldėjimą, 
ir Talis neteko kantrybės. Brajenas gelbėdamasis perdavė 
telefoną Želei. Želė pagaliau prisiminė, kodėl jai nepatin- 
ka Talis Tofeneris. 

— Nepūsk arabų, — klykė Talis, — esą seni žmonės — 
ne popieriaus ryšuliai, jie turi savo norus ir teises. Girdžiu 
tai visą laiką, kiek tik dirbu šitam sumautam darbe, į kurį 
mane įkinkė. Jei būtų taip, kaip aš noriu, visi šios šalies 
gyventojai, kuriems daugiau kaip aštuoniasdešimt, būtų 
surišti virve kaip ryšuliai — nes kas gi jie daugiau — ir 
sukišti į krosnį. Ir vėl balsų pasiskirstymo skambutis. Par- 
tijos vadovo trijų eilučių pranešime dėl debatų parašyta, 
kad turiu eiti ir balsuoti už įstatymą dėl nemokamo ku- 
ro pensininkams. Iš tavęs man naudos kaip iš ožio pieno, 
Mosai. Visi sako, kad nc kažin ką tenuveikei ir mano 
draugo Edvino Raiso labui, gelbėdamas jį nuo siaubingo- 
sios žŽmonikės. Ji buvo pasibaisėtina virėja. 

Ir telefonas nutilo. 


— Buvusi žmona, — tarė Želė viršininkui, — kaip ir 
velionis, tik jos niekas nemini gražiuoju. 

— Kaip keista, — atsiliepė Brajenas Mosas, — kaip tik 
tai man pasakė Žmona. 

Kitą kartą, kai Želė atsistojo, jis apglėbė jai liemenį ir 
tarė: 

— Norėčiau apsaugoti tave nuo visų pasaulio baisybių. 

— Turėtum tai daryti žmonai, — atkirto Želė. 

— Žmoną irgi galiu saugoti, — atsakė jis. — Baisybių 
daugiau negu pakankamai. 

Tačiau Želė vis dar atstumia jį. To reikalauja Andželi- 
ka. Brajenas Mosas pasakė Želei, jog moteris, bandanti iš- 
pešti iš vyro alimentus, turėtų labai saugotis, kad jos nesu- 
čiuptų lytiškai santykiaujant su kitu vyru. Teisėjai ir 
advokatai gali susilinksėti 1 susimirksėti. Mažiau pinigų, jei 
ji vis dar patraukli ir gali susimedžioti vyrą; daugiau pini- 
gų, jei sena, negraži ir veikiausiai visam laikui liks vieniša. 


— Tai negarbinga, — pareiškia ledi Rais. 

— Nelabai, — atšauna Angela. — Bet suprantama. 

— Kurgi ne, — su panieka priduria Andželika. 

Visos nusikamavusios. 

— Reikėtų sugalvoti kokią nors sistemą, — siūlo Že- 
lė, — kaip dalytis šia dama. O jei jūs visos trys kurį lai- 
ką dingstate ir paliekate mane vieną tvarkytis? 

— Puiki sistema, — tyčiojasi Angela. — Tau viskas, 
mums nieko. 

— Nori perimti pareigas? — suirzta Želė. 

Angela iškart atsisako: jai patinka naktis mieste, tačiau 
atsakomybės ji nenori. Pareiškia esanti per jauna. 


Kitos susitaria dėl kompromiso. Angela pasiliks su Že- 
le, ši nenuleis nuo jos akių. Ledi Rais ir Andželika valan- 
deėlę pasitrauks. Kažkas turi įvykti. Naktys pasidarė nera- 
mios. Angelą apėmė panika dėl AIDS. Ledi Rais, kaip 
visada, trokšta laikino užsimiršimo (ir net prisipažįsta ki- 
toms, kad jei ne jos, ieškotų amžinos ramybės, padedama 
tablečių ar nuodų). Andželikos nervai visiškai nualinti ne- 
rimo, kad „Klermonto“ administracija išsiaiškins, jog ji — 

apgavikė ir vagišė. Remo mėnesį nebus Anglijoje. Tai le- 
miamas argumentas. Andželika ir ledi Rais atsisveikinda- 
mos pamojuoja Želei ir išvyksta pailsėti nuo intelekto ir 
išminties. Želė duoda valią savo mintims — daugumą jų 
ji išmoko nuo kitų nuslėpti — ir džiugiai suvokia, kad jei 
Brajenas Mosas nori išdulkinti Želę, tebūnie. Tegu tik 
liaujasi kalbėjęs užuominomis ir tiesiai pasako. Išgaravo 
visi moraliniai skrupulai, ypač jos pačios. O Angela neno- 
rės jai trukdyti. 


Tačiau taip mąsto Želė, ne Brajenas: neleisk jokiai 
moteriai, išskyrus žmoną, O gal ir jai, manyti, kad jos be- 
sąlygiškai trokšti. 


18 

Talis vėl skambina Brajenui Mosui. Saros senelė, ledi 
Vendė Masgreiv, devyniasdešimt šešerių metų, ir jos vy- 
ras Kongas, septyniasdešimt penkerių metų, rasti negyvi, 
mirė sava mirtimi — nuo širdies priepuolio. Lavonai sa- 
vaitę pragulėjo neaptikti. Manoma, kad vienas mirė nuo 
sukrėtimo, pamatęs, kad antrasis nebegyvas. Tačiau kuris 
pirma? 

— Matyt, jie labai mylėjo vienas kitą, — jausmingai 
pasakė Brajenas Mosas, bandydamas lygiai kvėpuoti. Želė 
klūpojo priešais apžiojusi jo organą ir čiulpė kaip Žžindu- 
ką. Kilstelėdama antakius paklausė, ar nesiliauti, tačiau 
Jis gyvai papurtė galvą. 

— Po velnių! — pasipiktino Talis Tofeneris. — Ką tai 
turi bendra? 

— Atsiprašau, — išspaudė Brajenas Mosas. 

— Šnektelėjau su tardytoju. — pasakė Talis, — tačiau 
jis kvailys. Sako, kadangi nėra kitų įrodymų, reikia many- 
ti, jog pirmoji mirė dama, ji vyresnė. Tai daro poveikį pa- 
veldėjimui. Niekas negali rasti testamento: gal ji mirė jo 
net nesurašiusi. Tai reiškia, kad viskas atitenka ne Sarai, 
o senės vyrui, kuris turtą užrašė dukterėčiai. 

— Dukterėčiai pasisekė. 

— Viešpatie, Mosai, mažų mažiausiai pričiupsiu tave 
už nerupestingumą! 

Ir Talis vėl numetė ragelį. Želė ir Brajenas užbaigė sa- 
vo bendrą veiklą kaip įprasta, ir Želė tarė: 

— Brajenai, negalime to daryti taip dažnai. Tai suryja 
per daug tavo laiko ir energijos. Pasidarai kaip narko- 
manas. 

— Žinau, — atsakė Brajenas. 

— Atvirai kalbant, — pridūrė Želė, — mane tai nela- 
bai patenkina. 

— "Tačiau aš negaliu laužyti ištikimybės žmonai, — su- 
dejavo Brajenas. 

— Tu iš tiesų manai dar nesulaužęs? — pasiteiravo 
Želė. 

— Žinoma, ne, — atkirto Brajenas Mosas. — O Die- 
ve, ką man daryti? 

Želė pamanė išgirdusi tyliai kikenant anas tris, tačiau 
vylėsi, kad pasirodė. Brajenas pasiuntė ją pasiknaisioti po 
Saros Iofener popierius — kažkada Vendė Masgreiv buvo 
senojo Džeraldo Ketervolio, firmos įkūrėjo, klientė — ir 
patikrinti, ar kartais tarp jų nepasipainios trūkstamasis tes- 
tamentas; ir jis tikrai ten buvo, pageltęs, surištas raudonu 
kaspinu. Vendė paliko Šiaurės žvaigždės sodybą savo duk- 
rai Unai, Saros motinai, dingusiai šeštą dešimtmetį; tuo at- 
veju, jei Una mirtų pirmiau, — kačių prieglaudai. Brajenas 
prisiminė senąjį Ketervolį sakius, jog Una buvo įsivėlusi į 
baltųjų vergių prekybą, — kaip organizatorė, o ne auka, — 
ir jis atsisakęs tokios klientės, tačiau ir toliau rūpinęsis Sa- 
ros interesais. 

— Tuo metu, — kalbėjo Brajenas Mosas, — galėjome 
rinktis klientus, remdamiesi moralės principais. Manau, 
kad galėčiau pasistengęs surasti Uną Masgreiv, bet neieš- 
kosiu. Tegu Talis Tofeneris pasiunta su savo paveldėjimu. 


19 
Želė viena 


Želė turi kitų priežasčių likti viena, nekritikuojama ir 
neaptarinėjama seserų. Dabar naktimis Želė pasižymi 
užrašų knygelėse faktų, prasimanymų, apybraižų apma- 
tus; aprašo, kas vyksta pasaulyje, kaip atrodo, kokius 
jausmus sukelia; kaip tikra rašytoja, vertina popieriuje 
žmonių, daiktų ir lemties prigimtį, lyg viskas vos užrašy- 
ta taptų tikrove. Taip, ji mano esanti rašytoja. Andželi- 
ka, ledi Rais ir Angela tenkinasi reikšdamos jausmus, 
smerkdamos ir veikdamos; joms gana būti, ir jokių ypa- 
tingų siekių, išskyrus norą būti laimingoms ir nepatirti 
liūdesio bei aistrų, jos nepažįsta. Želė nori perkurti pa- 
saulį pagal savo atvaizdą, ir tam jai reikia erdvės galvo- 
je: laisvalaikiu ji nori mąstyti, užuot vėlusis į begalinius 
trikampius ir ginčus. Tik valandėlę, sako sau; netrukus ji 
Jų pasiilgs. 


Pavogtus diskelius ir aplankus ji laiko batų spintelės 
gale 1r, spoksodama į batus, nustemba. Apavo padaugė- 
jo, tačiau ji neprisimena jo pirkusi. Želė mėgsta žemakul- 
nius laivelius, patogius, tačiau dailius. Andželikai patinka 
griozdai dvigubu padu, didžiuliai ir sųnkūs, lenkiantys 
dvasią prie žemės, susiejantys su ja kaip šaknys. Ledi Rais 
vertina grubaus darbo, užtat patvarius batus. Angela avi 
Juodais zomšiniais auliniais viršum kelių su aukso grandi- 

nėlėmis. Šešių colių platformos — kaip galima vaikščioti 
taip apsiavus? Tačiau jie nešioti, jais avėta, tik kada? 

Naktį Želė pririša medvilninį siūlą prie riešo ir lovos 
stulpelio — kad kitos nesukčiautų ir naktį nesinaudotų 
kūnu jai nežinant, tačiau ką tai įrodys? Numoja ranka vil- 
damasi, kad viskas bus gerai, o tai jai būdinga. Galbūt, 
kai ji jas vėl įsileis, visoms reikėtų pasigydyti; tačiau kal- 
bėdamosi jos ir taip širdį išlieja. Vis dėlto malonu atsikra- 
čius Andželikos būtį graužiančio nerimo, slapto ledi Rais 
liūdesio; nors Želė pasigenda Angelos — kone nusikals- 
tamo, visuomet jaudinančio jausmo, kad nuotykis laukia 
čia pat už kampo ir jei pats neatskuba tavęs pasitikti, iš- 
tiesi ranką su skimbčiojančiom apyrankėm. stveri jam už 
pakarpos ir, dievaži, jį patiri. 


Želė apsikuopė. Surinko krūvą nenešiotinų rūbų iš 
spintos ir nuo lentynų: permatomas palaidines, metalinius 
diržus, odines kelnes, aptemptas raudono aksomo kelnes, 
skrybėlaites su gėlėmis, absurdiškas kelnaites, pėdkelnes 
be šakumo, nėriniuotus korsetus, — nepanaudotus, daž- 
niausiai nenešiotus, su nenuplėštomis etiketėmis, — kau- 
ges pigios bižuterijos, brangių kremų veidui, sugedusių ir 
neužsuktas dangtelis; pigios ir ryškios kosmetikos. žnyp- 
lių plaukams, perukų. Viską ji atidavė kambarinei, bet ši 
neatrodė labai dėkinga. 


Atsikračiusi to šlamšto ir pasilikusi tik praktiškus sijo- 
nus, pastelinių spalvų megztinius ir šiltus paltus, pasijuto 
tvirčiau, nes jei kitos neturės rūbų ir kitų priedų, veikiau- 
siai nesistengs užgrobti valdžios. Ji su Angela sutarė pui- 
kiai: Andželika ir ledi Rais, jos nuomone, per daug doro- 
vingos ir sau tuo tik kenkia. 

Edvino siūlymas 


Edvinas parašo Brajenui Mosui klausdamas, ar nebūtų 
galima skiriantis teisinėmis priemonėmis atimti žmonai ti- 
tulo. Ji išdavė, įžeidė, pažemino jį driugų akivaizdoje, pa- 
sirodė esanti visiškai kitokia negu ta, kurią jis vedė, — ar 
dėl to jis negalėtų reikalauti ne išskirti, bet anuliuoti vedy- 
bas? O paskui atimti iš jos tariamą teisę pasilikti apgaule 
gautą titulą? Naudodamasi titulu, ji paniekina bet kokį pa- 
dorumą. Ar negalima priversti jos atskleisti, kur apsistoju- 
si? Vieną rytą Želė vėluoja ir laišką nučiumpa Brajenas. 


Brajenas Mosas praneša, kad teismas veikiausiai nesu- 
tiks neskirti Andželikai jokio išlaikymo. Jei iš pat pradžių 
seras Edvinas pasiūlys žmonai mažą butuką priemiestyje 
ir tūkstantį svarų per mėnesį, tikėtina, kad ledi Rais at- 
siims savo skyrybų pareiškimą, jis bus tyliai išskirtas ir ga- 
lės tikėtis dar šiais metais vesti Antėją. 


Želė prideda papildomą nulį prie tūkstančio, pakeičia 
„mažą butuką“ „dideliu namu gerame centro rajone“, iš- 
spausdina laišką, panaikina pakeitimus kompiuteryje ir 
vėl įveda originalų tekstą. Gavusi atsakymą iš Edvino, kur 
šis siūlo jai pusę tos sumos ir teigia nenorįs, kad buvusi 
Žmona gyventų netoliese, ji sunaikina laišką ir pakeičia 
kitu, prašančiu Brajeną Mosą pasiūlyti žmonai penkis 
tūkstančius svarų per mėnesį, pasirašo jį ir paduoda Bra- 
jenui. Ji pakeičia Brajeno atsakymą, praleisdama nusiste- 
bėjimą sero Edvino dosnumu. 

Nuo dabar Želė nebesikiša į įprastinę korespondenci- 
jos eigą. Visus neatitikimus ji gali sutvarkyti jiems iškilus. 
Edvino parašą puikiai moka padirbti; rašomojo stalo stal- 

čiuje laiko krūvą popierių, pasirašytų Brajeno Moso. 
Svarbiausia nepavėluoti į darbą ir nesusirgti, kad Brajenui 
Mosui nereiktų pačiam atplėšinėti laiškų. Jai atrodo, kad 
galinti gana gerai tvarkyti savo gyvenimą ir be seserų pa- 
tarimo bei artimo bendradarbiavimo. 

Želė, apsimetusi ledi Rais, paskambina Barniui Iven- 
sui, bet neužsimena, kad jei būtų paklausiusi jo patarimo 
ir atsiėmusi pareiškimą, jos padėtis dabar nebūtų tokia 
tvirta; ji prašo Barnį parašyti Brajenui Mosui, kad finan- 
sinis pasiūlymas juokingai menkas, turint omeny santuo- 
kos trukmę ir sero Edvino elgesį; gal sutiktų su pusaštun- 
to tūkstančio per mėnesį. Brajenas Mosas perduoda šią 
žinią serui Edvinui. 


Želė pabučiuoja voką, prieš įmesdama jį į pašto dėžu- 
tę. Ji nelabai žino, kodėl taip daro. Galbūt ledi Rais vėl 
iškilo į paviršių, paskatinta šio kone bendravimo su Ed- 
vinu? Želė bijo, kad gali būti kaip tik taip; nepraeinanti 
ledi Rais meilė Edvinui gali užkrėsti kitas kaip osmozė, 
tuo labiau, kad keletą asmenybių jungia pinigų ir ramybės 
poreikis. Tačiau laiškas vis dėlto išsiųstas. Želė sprendžia 
greit — tiesą sakant, beveik nesuvokdama, kad reikia ap- 
sispręsti: teisingas veiksmas visada toks akivaizdus — taigi 
visa laimė, kad ji, o ne Andželika, Angela ar ledi Rais iš- 
siuntė laišką. Antraip laiškas būtų gulėjęs stalčiuje, kol ji 
apsispręs. Bent jau ji save taip įtikinėja. Nepataisoma op- 
timistė. 


Želei viskas atrodo gerai, kol seras Edvinas atsiunčia 
laišką, prašydamas Brajeną Mosą paskubinti reikalą, su- 
tvarkyti viską, jis nori vesti Antėją, jie nori vaikų. 

Vaikų! Želė, rytą pirmiausia atplėšusi šią bombą, iškart 
niekaip nesureaguoja. Ak taip, vaikų. Kodėl ne? Tačiau jai 
pasidaro bloga, tenka eiti į tualetą, kuriame ji vos nenu- 
alpsta, atsipeikėja, ima verkti. Ne, ne jos jėgoms. Pasikvie- 
čia seseris. Jos atvyksta, tačiau negali nudžiovinti ašarų. 

— Kertu lažybų, kad jį parašė Antėja, — guodžia An- 
gela. — Kaip tu gali rašyti Brajeno laiškus, taip ji gali ra- 
šyti Edvino. Gal ji net viską išgalvojo. 

— O gal Edvinas panoro užberti ant žaizdos drus- 
kos, — taria ledi Rais. 

Tačiau Želė nesileidžia nuraminama. 


Zelė, vėl sulipdyta iš dalių, verkia toliau, ir tenka pa- 
sakyti Brajenui Mosui, kai šis įeina, kad ji alergiška aguo- 
noms ant rašomojo stalo. Jis atlapoja langą ir ištrenkia 
aguonas kartu su vaza judesiu, kuris jai primena Edviną, 
todėl ji dar gailiau pravirksta. Brajenas Mosas glaudžia ją 
kalbėdamas, kad moters ašaros visada jį sujaudina: jis 
tuoj pat nori su ja kaip reikiant pasimylėti. 


Želė atstumia jį ir pareiškia — jokiu būdu, pasibaisėti- 
na seksualinė prievarta. Jis atkerta, kad verksmas irgi yra 
savotiška seksualinė prievarta, tačiau nudrožia į savo kabi- 
netą ir visą dieną ožiuojasi. Ledi Rais vėl kontroliuoja pa- 
dėtį: ašarų klanai visada ją atgaivina. Dabar slėptis tenka 
Želei, prisidėti prie Andželikos ir Angelos kompanijos. Kai 
Želė pašonėje, Andželika negali tiek laiko praleisti parduo- 
tuvėse, sutaupoma pinigų. Nudžiugina ir Angela: ledi Rais 
kartais suteikia jai progą daryti, ką nori. Tačiau kai Želė 
tokia nusiminusi, jos spausdina mašinėle tiesiog siaubingai. 
Brajenas Mosas klausia, ar dabar ne kritinės mėnesio die- 
nos, O jos atsako, kad taip. Nors iš tiesų ne. 


Remas sugrįžo! Tačiau ledi Rais neleidžia jam sustoti 
automobilių aikštelėje. 

— Aš skiriuosi, — paaiškina ji. — Turiu elgtis pado- 
riai. — Ir neleidžia kitoms įterpti jokių: „Na, galbūt“ ar: 
„Aš veikiausiai neurotikė“. Nė kvapo įprastinės nuotaikų 
kaitos. 

Remas lyg ir įsižeidė: jo sprandas sustingo iš nusimi- 
nimo. Ledi Rais apgailestauja, ji dar nevisiškai suvokė, 

kad Remas irgi turi jausmus, nes dabar juos turi tik mo- 
terys, vyrai nebe, — tačiau pasigailėti neketina. Remas 
pareiškia draugams visiškai nesuprantąs moterų: joms 
truksta nuoseklumo. 

Ledi Rais apie savo kitus „aš“ 


Ledi Rais taisosi. Jau gali galvoti ne vien apie savo 
sielvartą. Nebeketina nusižudyti. Masto apie tą savo as- 
menybės dalį, kuri vadinasi Zele, ir padaro tokią išvadą: 


„Negaliu sakyti, kad nemėgstu Želės: tiesiog ji man 
nekelia jokių jausmų. Manau, kad kaip tik dėl jos kartais 
tampu nuobodi. Edvinas tikrai taip manė, antraip nebū- 
tų pasirinkęs Antėjos. Tai Želės kaltė“. 


Ir iš tiesų Želė iš tų moterų, kurios turi nedaug drau- 
gių, kurios, atsikėlusios rytą, su malonumu pusryčiauja 
vienos, jaučia pasitenkinimą, gerai atlikusios dienos dar- 
bą, perka kačių maistą ir važiuoja namo visuomeniniu 
transportu. Kalbėti telefonu jai nėra būtinybė; ji nemėgsta 
niekuo dalytis ir rūpintis; jai patinka flirtas, nes suvokia 
kada nors turėsianti ištekėti ir gimdyti vaikus, be to, kiek- 
vienam malonu, kai juo žavimasi ir kai jis kontroliuoja 
padėtį. Bet Želei nei itin būtini, nei itin malonūs nenu- 
trūkstami komentarai apie gyvenimą, kurių reikia drau- 
gėms ir kuriuos jos pačios pateikia: ak ir oi, ir spėk, ką ji 
pasakė, o jis ne, tikrai, na ir bjaurybė; kaip ji, ragana, ga- 
lėjo! — kitiems jie berods patinka: atvirai kalbant, ji ne- 
labai domisi kitais ir nesmalsauja. Ji mėgsta atrodyti tvar- 
kingai ir dailiai ir iš tiesų nemano, kad šnipinėjimas ar 

smalsavimas ją žemina, nes jis teikia valdžios: ji mėgsta 
turėti paslapčių, ji slapukė; ji mėgsta iššniukštinėti paslap- 
tis, žinoti jas, bet toliau neskleidžia. Tačiau dėl draugių 
iliuzijų ji nebeturi. Jos gali tave išduoti ir išduos, ir nors 
tu liksi ištikima, nebūtinai liks ištikimos tau. Judui Iska- 
rijotui pinigai nerūpėjo: jis tenorėjo, kad Jėzus būtų nu- 
kryžiuotas. Kuo arčiau širdies glausi gyvatę, tuo labiau ti- 
kėtina, kad ji įkirs. 


Ieškok vienatvės. mąsto Želė. Želė nepasižymi giliais 
jausmais, ji verčiau mąsto. Ledi Rais atrodo, kad ji be- 
jausmė. 


O Andželika — ką gi, draugų Andželikai niekad netrū- 
ko. Tapusi ledi Rais, ji subūrė apie save visą apylinkės bo- 
hemą: visus rašytojus, tapytojus, skulptorius, gobeleninin- 
kus, kulinarijos Žinovus, televizijos režisierius, kuriuos tik 
galėjo rasti. Praleidus keletą popžvaigždės metų tarp 
žmonių, kurių mėgstamiausias posakis: „supranti, ką tu- 
riu omeny“, — nes aistra ir sumišimas atimdavo jiems 
kalbos dovaną, — jai tereikėjo juos pakviesti vakarienės. 
Per vienuolika metų tie bohemos atstovai tapo jos senais 
draugais. Net Edvinui atrodė, kad jie smagūs, ir jis, grį- 
žęs namo, klausdavo: „Kas šįvakar pakviestas vakarienės? 
Na? Na?“ užuot: „Ką valgysim vakarienės?“ Būdavo kal- 
bama apie knygas, filmus, recenzijas, politiką, fantazijos 
pasaulį — ne arklius, šunis, orą ar derlių, ir reikėjo neat- 
silikti, tačiau tuo metu Edvinas nesiskundė. Edvinas skai- 
tė knygas, skaitė eilėraščius — nors sakydavo, esą jo ko- 
jos per ilgos sėdėti teatre, o kine trūkčioja keliai. 


Žinoma, vėliau Edvinas grįžo į savo luomą, į pradinę 
būseną; atsižadėjęs „Jaguaro“, vėl prisiminė „Reindž 
Rouverį“, kiauksintį medžioklės įžūlumą, alkanų Žvėrių 
draskymą į gabalus; šautuvų pyškinimą, į aukštį kylančios 

dvasios, nebegyvos ar mirštančios, nutrenkimą atgal į že- 
mę vien tam, kad parodytum, kas čia šeimininkas. Mes, 
medžiojantys/šaudantys/žemę valdantys bajorai. 


Fantazija skaudina; dėl to nuovokūs žmonės jos neska- 
tina. Mąstymas kelia nerimą: tikrumas naktį padeda už- 
migti. Jei šaudai laukinius žvėris, mažesnė tikimybė, kad 
nušausi žmoną, kad ją apskritai prarasi. Dėl šių Edvino 
pokyčių, dėl grįžimo į ankstesnę būseną ledi Rais kaltino 
Sjuzaną ir Lambertą net labiau negu Antėją. Antėja bent 
jau prisipažino, kad yra priešas; Sjuzana apsimetė drauge. 


Šiltomis giedromis dienomis, kai kitais dar buvo gali- 
ma pasitikėti, Edvinas visiems patikliai aiškindavo, kad 
Andželika tapo popžvaigžde visiškai atsitiktinai. Nuovoki 
ir temperamentinga paauglė, gerokai pranokusi tėvus, re- 
tenybė, talentas; tėvui mirus, nuėjo šunkeliais — Žinoma, 
ne seksualiai, ji ne tokia; išrankumas — Andželikos ant- 
ras vardas. „Išrankumas — Endžės antras vardas“, — sa- 
kydavo jis, o Sjuzana šiek tiek globėjiškai linktelėdavo 
galva, apgaubta šviesių sunkių plaukų, arba Žvitriomis 
paukščio akimis dirstelėdavo į Andželiką, meiliai nusišyp- 
sodavo ir tardavo: „O Dieve, aš beviltiška; bet kas man 
teikia laimės“, ir visi vyrai panorėdavo, kad tik jie teiktų 
jai laimės, kad „bet kas“ būtų jų dalykėlis; kartais Andže- 
lika svarstydavo, ar Edvinas irgi priklauso „visiems vy- 
rams“, tačiau, žinoma, ne, juk Sjuzana — jos geriausia 
draugė. Geriausios draugės ne tokios. 


„Klermonte“ Andželika, nusprendusi, kad žlugo, nes 
buvo per daug išranki, nutarė nekviesti patarnautojo ir 
nesakyti, jog jos trisluoksnis sumuštinis pasibaisėtinas, te- 
gu jie jį pasiima ir pakeičia rūkytą kumpį nerūkytu. Ji su- 
sitvardė. 

Praeities prakeikimas 


„Įžeidimas žodžiu“, tvirtino Edvinas. Esą jinai jį įžei- 
dusi žodžiu. Ką jis gali turėti omeny? Ledi Rais galvojo 
ir galvojo. Tiesą sakant, ji jau nebe taip rūpinosi alimen- 
tais kaip anksčiau. Kad ir ką ji sakė, kad ir kaip katego- 
riškai buvo apsisprendusi šiuo klausimu, — lyg būtų užko- 
pusi į kažkokio teisybės kalno viršūnę ir nebegalėtų 
nusileisti; turėjai amžinai sukti ratu aplink savo išva- 
das, — nebebuvo apsėsta šios minties. Tvarkyti visus tei- 
sinius reikalus ji patikėjo Želei; Andželikai atiteko senų 
draugų paieškos ir bandymų atkurti vientisą priešvedybi- 
nę asmenybę — kvailą mergiūkštę odiniu švarku ir su Žie- 
dais nosyje — našta; 0 pati toliau svarstė savo kaltę, sa- 
vo galimą indėlį žlugdant santuoką: ne, ji netiki kuo nors 
prie šito prisidėjusi; ne, tiktai atgaila ar tariama atgaila 
galėtų sugrąžinti Edviną — nors ji to nenori, ne, niekad... 


Kibuko klube, kur perprantamos išsiskyrusiųjų ar be- 
siskiriančiųjų širdys ir sielos. gerai žinoma, kad įkyrios 
mintys permainingos kaip oras; ir kad permaina skaudi, 
lyg kibukas būtų gyvas ir tvinksėtų milijonai nervų galū- 
nėlių, 0 vienos manijos pakeitimas kita siaubingai Žeistų, 
kai audinys atplyšta ir klyksmas pripildo orą, garsas per 
daug aukštas, kad būtų gerai girdimas, tačiau... įžeidimas 
žodžiu? Negi ji kada nors šiurkščiai kalbėjo su Edvinu? 
Negi kada nors plūdo jį, įžeidinėjo? Tikrai ne. „Liumpsin- 
tys drebučiai“, — kartą pasakė jam, O jis neteisingai su- 
prato. Liumpsintys drebučiai. 

— Liumpsintys drebučiai, — sakydavo Andželikos mo- 
tina, apžvelgdama drebučius, kuriuos taip mėgo duktė. 
Ponia Levanda Vait, mergautine pavarde Lem, nesugebė- 

dama, bet stengdamasi, dažnai gamindavo tokį nevykusį 
desertą šeštadieniais prie arbatos — iš rausvų ir ryškiai 
žalių sluoksnelių. — Liumpsintys drebučiai, — skųsdavo- 
Si ji. — Kaip tai pasidaro? — Retorinis klausimas, į kurį 
dukrelė vieną dieną įstengė atsakyti. 

— Per mažai išberi iš paketėlio, — pareiškė Andželi- 
ka. — Tai akivaizdu, kvailute. 

Ji buvo tėvo mergytė ir turėjo jo įprotį kartais žeminti 
motiną — nors Levanda, atrodo, neėmė į galvą. 

— Aš tiksliai laikausi instrukcijos, — tarė Andželikos 
motina. — Kitaip elgtis būtų begėdiškas išlaidumas. Pusė 
paketėlio pusei litro vandens — kaip parašyta, taip ir da- 
rau. 

Stivenas Vaitas, parėjęs po choro repeticijos, nužvelgda- 
vo drebančią šeimyninio deserto masę ir meiliai tardavo: 

— Vėl liumpsintys drebučiai, brangioji. — Tada imda- 
vo šokinėti po kambarį, kol šis imdavo drebėti ir saldu- 
mynas galutinai suirdavo. Andželikai atrodė, kad iš tokių 
smulkmenų susideda laimingos santuokos. Tomis dieno- 
mis Andželika buvo vadinama Žele, nes pasirodė, kad jai 
duotas vardas per ilgas ir sunkus ištarti. 


Tačiau net palaima gali virsti prakeiksmu, minomis, už- 
kastomis per seniai užmirštą karą. „Liumpsintys drebu- 
čiai“, — vieną rytą pasakė ledi Rais, gulėdama vedybinėje 
lovoje greta sero Edvino Raiso. „Liumpsintys drebu- 
čiai“, — ir ji tikrai galvojo tik apie arbatą pas tėvus ir lai- 
mingus vaikystės laikus, tačiau Edvinas pasijuto įžeistas, 
staigiai nusigręžė nuo jos, atitraukdamas ranką, kuria bu- 
vo apglėbęs, valandėlę pagulėjo atsukęs nugarą, paskui iš- 
siropštė iš lovos ir apsirengė. Jie jau dešimt metų buvo 
vedę: nesusipratimų ir susitaikymų dienos seniai praėjo. 
Ledi Rais neįstengė suvokti, kodėl jis nusprendė įsižeis- 
ti. Vėliau ji suprato, kad vyras tuo metu „matydavosi“ su 
pussesere Antėja. 

Neištikimi vyrai būna dviejų rūšių: vieni jaučiasi kalti, 
dovanoja gėlių, maudo kūdikius, stengiasi neužgauti, nors 
vėliau viską sugadina prisipažindami. Kiti jaučiasi kalti, 
tačiau teisina savo nuopuolį žmonos elgesiu: tik pažiūrė- 
kit, kaip ji nesirūpina manimi, kaip nusipenėjo arba žemi- 
na mano savigarbą, ir taip toliau, destis koks jos trūku- 
mas; tačiau romanui pasibaigus (jei jis baigiasi) šie išlaiko 
paslaptį, neužkrauna jos Žmonai: ji iš anksto sumokėjo už 
vyro smūgį santuokos institucijai. 


Šį rytą ledi Rais iš paskutiniųjų bandė pasiaiškinti: 
„Liumpsintys drebučiai“, teisinosi ji, nėra šaipymasis iš vy- 
ro nemiklumo. Kaip jis galėjo šitaip pamanyti? Pastaruo- 
ju metu Žmona jo iš tiesų nebejaudino taip kaip anksčiau, 
tačiau ledi Rais manė, kad seksualinės energijos sumažė- 
jimas normalus. Galbūt rūpesčiai darbe. Tačiau Edvinas nė 
girdėti nenorėjo jos pasiteisinimų, nors ledi Rais vapėjo to- 
liau. Edvinas, kurį paprastai būdavo taip lengva pralinks- 
minti, kuris būdavo toks laimingas, klausydamasis pasako- 
jimų apie žmonos vaikystę, šį kartą užsispyrė, nesižavėjo ir 
neatlyžo. 


— Nėra prasmės, — pagaliau prakalbo Edvinas, — 
stengtis paneigti savo pačios žodžius. Kas galvoj, tas ir ant 
liežuvio, tyčia ar netyčia. Tu nori man įkalbėti impoten- 
ciją. Vėl bandai pakirsti mano pasitikėjimą savimi. 

— "Tu tiesiog nori įsižeisti, — verkė ji. — Kodėl mes 
taip baisiai nesutariam? Kas tau pasidarė? 

Jis jai nieko neaiškino. Būdama, anot Edvino, nepastabi 
arba, kaip ji pati pasakytų, naivi, ledi Rais nesugebėjo su- 
sieti vyro tvirtinimo, esą jinai jį kankinanti, su jo kalte. Ji 
buvo apkaltinta už jai pačiai daromą skriaudą. Tiesiai pa- 
sakius, Edvinas nebemylėjo Žmonos ir buvo linkęs dėl šios 
bėdos kaltinti ją. Keista, tačiau jis tai skaudžiai pajuto, ir 
kuo jam buvo skaudžiau, tuo labiau jis ją kaltino. Na, ir 
makalynė! 

Liumpsintys drebučiai, įžeidimas žodžiu. Ledi Rais su- 
vokė, ką turėjo omeny Edvinas. Nėra tokių dalykų kaip 
atsitiktinumas, bet kuri netyčia išsprūdusi nerūpestinga 
frazė turi prasmę, nesvarbu, kad akstinas išjuokti nesąmo- 
ningas, jis vis dėlto yra. 


— Liaukis! — aprėkė ją Želė. — Nustok save kaltinti. 
Tu beviltiška! 


23 


Teėisumas 


Vadovauja Andželika. Ji pasiryžusi siekti moralės aukš- 
tumų ir į ginčus nesileidžia. Jei grįžtant namo iš kontoros 
sugenda bilietų automatai, ji suieško konduktorių ir, jo 
apmaudui, sumoka jam. Kuo didesnės jos paslaugos Bra- 
jenui Mosui, tuo labiau įsitikinusi savo teisumu. Ji nuro- 
do, kaip menkai jis moka, kad tarp jo dantų įstrigęs ga- 
balėlis špinato, pakelia antakius, jei jis vėluoja po pietų. 
Atkakliai kalba apie jo žmoną ir vaikus net palinkdama 
prie jo organo. 


Kitos mato, kaip tai neišmintinga, tačiau Andželikos, 
apimtos šėlo, suvaldyti neįmanoma. Ji net neleidžia ki- 
toms juoktis. Viskas per daug rimta: ji sustabarėjo nuo 
teisuoliškumo. Ji vedasi jas apsipirkti į dėvėtų rūbų par- 
duotuves ir pasirašinėja visas įmanomas peticijas: ji gelbs- 
ti banginius ir aukoja tunus delfinų interesams. Užsipuola 
visiškai nepažįstamą moterį ir ilgai priekaištauja šiai už 
kailinį paltą. Ji tapo vegetare. Želė mano, kad vadovau- 
ja ji, tačiau netikėtai Želės lūpomis prabyla Andželika. 
Tai pavojinga. Kompanija gali funkcionuoti tik sutartinai. 

— Brajenai, — vieną rytą pasijunta sakanti Želė, — ar 
nenorėtum, kad išspausdinčiau skelbimą „Times“, kad at- 
silieptų Una Masgreiv, Talio Tofenerio uošvė? 

Ji klūpojo prieš Brajeną Mosą. Jau niekas nebeužsimi- 
nė, kad Zelė bus įdarbinta visam laikui, ir visi sutarė, jog 
darbo saugos interesais viršininkas tegul pabūna laimingas. 

Jos burnai reikėjo poilsio; raumenis nuo pervargimo 
ėmė skaudėti. 

— Bet kodėl? — apstulbo Brajenas Mosas. 

— Nes tai teisinga, — šaltai pareiškė Želė/Andželika. 

Brajeno Moso organas suglebo, ir Želė numojo ranka. 
Pakilusi grįžo prie stalo rašyti skelbimo. Jis raukėsi ir ner- 
vinosi. 

— Kuriam galui tau rūpintis Taliu Tofeneriu? — pa- 
klausė Brajenas Mosas. — Tas tipas — gryna gamtos klai- 
da. — Jis juto, kad nuo kartais pasitaikančių seksualinių 
žaidimų pereiti prie darbdavio/tarnautojo santykių daro- 
si vis sudėtingiau. Jei artumas užtruks per ilgai, Želė nu- 
spręs turinti teisę visiškai kontroliuoti jo sąžinę. Manoma, 
kad tuo turi rūpintis žmonos, už tai keikiamos, kam nuo- 
dija gyvenimą, o ne atsitiktinės kontoros mergelės. 

— (Gamtos klaida ar ne, — atrėžė sekretorė, — bet Talis 
Tofeneris — tavo klientas ir privalai rūpintis jo interesais. 


— Klausyk tu, — pasakė Želė, — užsičiaupk. 

— Mano pareiga sakyti tiesą, — atkirto Andželika. 

— Mes prarasime darbą, jei ir toliau taip elgsies, — 
įsiterpė Angela, — nors aš neprieštarauju. Yra ir daugiau 
būdų užsidirbti pragyvenimą. 

— Andželika teisi, — tarė ledi Rais, — Talis ir Sara 
Tofeneriai vakarieniavo prie mano stalo. 


Tikėdama prietaru, paplitusiu kai kuriose kultūrose, 
esą jei išgelbėjai kam gyvybę, esi atsakingas už visus blo- 
gus darbus, kuriuos tas žmogus gali padaryti, ledi Rais ju- 

to, kad privalo nors taip atsilyginti Taliui ir Sarai, — kad 
Saros paveldėjimo teisė visiškai nenueitų velniop, nes 
Brajenas arba nenori kvaršinti sau galvos, arba ji, Želė, iš- 
sunkė jam visas jėgas ir susidomėjimą darbu. 


— Dar vienas dalykas, — tarė Andželika, — seksas su 
vedusiu vyru visiškai neleistinas. Tau teks liautis, Žele. 

— Čiulpimas — ne seksas, — pareiškė Želė. — Visi 
žino. 

— Bjauru, — pasipurtė ledi Rais. — Gyva kančia. Ne- 
kenčiu tavęs, kai tai darai. 

— Jei tau nemalonus skonis, įberk jam į kavą cinamo- 
no, — patarė Angela. 
Angela, — paklausė ledi Rais, — iš kur A: Žinai? 


Angela sako, kad žino viską, ką Žino ledi Rais; tiktai 
ji, Angela, prisipažįsta, o ledi Rais ne. 


— Nė neketinu liautis, — pareiškė Želė. — Man nerū- 
pi, ką jūs sakot. Mėgstu jausti savo galią; man patinka, 
kai jis bejėgis. Be to, ketinu prašyti jo padidinti atlygi- 
nimą. 

— Padaryk tai, — tarė Andželika, — ir mus visas 1š- 
mes. Viskas ir taip rizikinga. Palauk ir pamatysi. 

Staiga pasigirsta Ajakso balsas: 

— Mes, Trojos didvyriai, visą laiką rizikavome. Mylė- 
jau Odisėją, todėl nusižudžiau savo kardu. Negalėjau pa- 
kelti išdavystės pažeminimo. 

— Vyk lauk tą vyruką, — sukliko Andželikai Želė, ledi 
Rais ir Angela. — Čia moteriškas pokalbis. 

— Kam kaltinti mane? — paklausė Andželika, ir visos 
įdėmiai įsiklausė, tačiau Ajaksas buvo dingęs. 

— Be to, — pridūrė Andželika, — tai tik su lytimi su- 
siję prietarai. 

Kitą dieną Želė, trokšdama įrodyti, kad Andželika kly- 
do, paprašė Brajeną Mosą padidinti atlyginimą. 

— Būtų niekinga, — iškilmingai, kaip ir dera aptariant 
finansinius reikalus, tarė Brajenas Mosas, — netgi žema 
didinti tau atlyginimą, kai mūsų santykiai pasiekė naują 
fazę. Tu nusmuktum iki prostitutės lygio. Veikiausiai ka- 
da nors ketini ištekėti, Žele: esu įsitikinęs, kad nenorėtum 
taip suterštos reputacijos. Baisiai nyku gyventi turint pa- 
slapčių praeityje; tai bombos su laikrodiniu mechanizmu, 
kurios vieną kartą sprogs. Aš pats turiu vieną kitą. Ne, 
geriau jokių paslapčių. Sekso negalima keisti į pinigus: tai 
daro blogą įtaką visiems suinteresuotiems asmenims. Jei 
nori, galime tuo užsiimti per pietus, tada negalės būti jo- 
kių kalbų apie seksualinę prievartą įstaigoje. Galų gale ta- 
vo darbas valandinis. Ir turbūt šios pramogos tau malo- 
nios ne mažiau kaip man, antraip šito nedarytum. 


— Jis veikiausiai juokauja. — tarė Angela. — Čiulpda- 
ma nieko negauni mainais, paklauskite bet kurią moterį. 
— O man patinka, — pareiškė Želė. — Tai reiškia, kad 
neketinu liautis. Kontoros gyvenimas toks monotoniškas. 

— Antra, — įsiterpė Andželika, — dabar bus ne: „ne- 
padidinsiu atlyginimo, nes tau pačiai malonu“, dabar bus: 
„daryk tai, arba išmesiu tave iš darbo“. Ir tau teks tai da- 
ryti, nes nuo šio darbo labiau, negu galima įsivaizduoti, 
priklauso mūsų ateities gerovė. Pasirinkimo nėra. 

— Aš ir darysiu, — pasakė Želė, šią akimirką jau ap- 
Žžiojusi pritvinkusį kraujo ir trūkčiojantį Brajeno Moso or- 
ganą, kurį visada sujaudindavo kalba apie pinigus. 

— O man kas? Jokių problemų. 

— Ji didvyrė, — sako ledi Rais. — Tikrai. 


Pačiam smagume Brajenas Mosas apsigalvojo, nusine- 
šė Želę ant sofos ir užvertė sijoną: geismas pagaliau įvei- 
kė kaltę. 

— Man atsibodo antros rūšies malonumas, — sako jis. 

— Jis myli mane! — šaukia ledi Rais. 

— Ooo! — klykia apimta ekstazės Angela, apsivydama 
kojomis Brajenui Mosui liemenį; jai lūpų neužčiaupsi ir 
kvėpavimo nesulėtinsi; kitos pasiduoda ir galvoja apie ali- 
mentus. 


24 
Angelos išvyka į miestą 


Angela šoko ledi Rais į akis. Jos visos atsidavė Braje- 
nui Mosui, tai kodėl ji tokia nedraugiška Remui? Jai, An- 
gelai, kelionė į darbą iš tiesų teikdavo malonumą. Remas 
net ant užpakalinės „Volvo“ sėdynės automobilių aikšte- 
lėje geresnis meilužis už Brajeną, kuris neblogas, tačiau 
ne itin atidus. Per daug nervinasi dėl Oriolės, o gal dėl 
paskalų, kurios galbūt ims sklisti dėl amžinai užrakintų 
kabineto durų, kad pasiduotų tikrai aistrai. Tai vien geis- 
mas, ir dar be įkvėpimo, meilės nė padujų. Laikas ir vie- 
numa galbūt patobulintų viršininko techniką, tačiau kada 
jiems bus prieinami šitie dalykai? 


— Jam neverta jaudintis dėl atsargumo, — tarė Že- 
lė. — Per vėlu. Visa kontora ūžte ūžia. Nieko panašaus 
čia ner buvę, anot Holės iš buhalterijos, kuriai mažų ma- 
Žiausiai devyniasdešimt, — nuo tada, kai senis Džeraldas 
Ketcrvolis susimetė su Una Masgreiv prieš šiai dingstant. 

— Dabar mes tikriausiai negalime mylėtis su Remu, — 
svarsto ledi Rais, — nors anksčiau tokia galimybė ir bu- 
vo. Juk vienu metu galima turėti tik vieną vyrą? 

Angela vos nepaspringo juoku, o ledi Rais paniuro. 

— Ačiū Dievui, kad Holė iš buhalterijos nieko nema- 
to, — tarė Andželika. — Todėl „Klermonto“ sąskaitos ir 

apmokamos. O jei ji įsigis naujus akinius? Kas tada? — 
Toks visapusiškas naudojimasis Brajenu Mosu vėl pažadi- 
no jai niūrias mintis. Ji ėmė kramtyti nagus. Angela įsi- 
žeidė. 

— Kaip nori, o aš rytoj susitinku su Remu, — pareiškė 
Angela. — Ketinu prašyti jo nuvažiuoti į automobilių aikš- 
telę, ir nė viena manęs nesustabdysit. Ką pasakysi, Žele? 

— Taip ir padarykim, — atsakė Želė. — Moteris gali 
pajusti potraukį į tokį dalyką. Jaučiuosi gyvybinga, ypatin- 
ga ir nerami. Kad taip mudu su Brajenu būtume turėję 
tinkamą lovą, o ne kontoros sofą; faktiškai jis neturėjo 
progos pasirodyti. Tačiau aš nenoriu jaustis įžeista, neno- 
riu visko statyti ant kortos; puiku, važiuojam su Remu. 
Pasidalinkime naštą. Andželika? 

— Gerai, — tarė Andželika. — Bjauru, kad kramtau 
nagus. Galbūt nebe taip nerimausiu. 

— Ne ne ne, — pasipiktino ledi Rais. — Seksas su vai- 
ruotoju! Tai žemina. Jei kas nors sužinos, pasklis kalbos, 
kad miegu su bet kuo. Šitiek dorybingų metų perniek! 
Dabar negaliu pasiduoti. 

Tačiau Angela pareiškė: 

— Atleisk, ledi Rais, tačiau esame trys prieš vieną. Tu 
prakišai. Dar vieno vakaro uždaryta šitoje vištidėje, vadi- 
namoje viešbučiu, aš neištversiu: einu pasižmonėti, 0 jūs 
drožiat kartu. 

— Kur? — nervingai paklausė ledi Rais, Želė ir An- 
dželika, tačiau Angela tik nusijuokė ir prisisegė tinklines 
kojines prie bumbuliukų, karančių nuo nėriniuoto korseto 
dirželio. 

— Mėgstu, kai audeklas veržia liemenį, — tarė ji, — 
guma nutįsta per šlaunis. Negaliu pakęsti pėdkelnių, ku- 
rias jūs, panos, nešiojat vien dėl to, kad praktiška. 


Andželika ir Želė nutilo; nebuvo ko daryti, teko leisti 
užsispyrusiai ir užgauliai draugei elgtis, kaip patinka. Jos 

neįmanoma sulaikyti; ji, Angela, stipresnė už sveiką pro- 
tą; tai ji judina sąnarius, naudojasi burna, varto akis. Jos 
įbaugintos. Vėliau, užuot miegojusios ar žiūrėjusios tele- 
vizorių, visos, net ledi Rais, palydėjo Angelą į barą ir lei- 
do jai išgerti trigubą džino ir porą kartų mirktelėti italų 
porai, vyrui su Žmona, prašmatniems ir nesuvaržytiems, 
kurie atostogavo ir dairėsi trečio asmens, galinčio prisidė- 
ti prie jų lovoje. Angela žinojo, kam reikia mirksėti ir į 
kieno šypsenas geriausia atsakyti. Angela sureagavo taip, 
kaip tikėjosi sutuoktiniai, ir jie jai sumokėjo du šimtus 
svarų iš anksto. 


— Aš — realistė, — atsiprašinėjo kitas Angela, imda- 
ma banknotus. 

— Mes turim pačios savimi pasirūpinti. Negalime am- 
žinai dirbti Brajeno Moso kontoroje. Jis anksčiau ar vė- 
liau sužinos. Mus išmes. Kas tada? Atsargai pravartu mo- 
kėti dar koki darbą. 

— Kekšė, šliundra, kalė! — suužė kitos, tačiau Ange- 
la nekreipė dėmesio. Bijojo, kad niekada nebekreips. Jos 
sudorotos. Tačiau pasirodė, kad pinigų, atlikusi darbą, ji 
negavo. Dar gerai, kad išnešė sveiką kailį. 


Kitą dieną visos jautėsi siaubingai. Ledi Rais buvo to- 
kia įdūkusi, nelaiminga ir savižudiškai nusiteikusi, kad An- 
gela, prislėgta ir apgailėtina, pareiškė daugiau niekada taip 
nedarysianti, mat bijojo, kad ledi Rais išgers per didelę 
migdomųjų dozę ir nugalabys jas visas. Ji jau pasimokė. 
Daugiau sekso niekad nepainios su pinigais. Želei teko pa- 
siimti poilsio dieną, kad atsipeikėtų po nakties šėlo, todėl 
su Remu jos nebenuvažiavo: ji jautėsi per daug sukrėsta, 
kad paskambintų Brajenui Mosui ir praneštų, jog šiandien 
neateis. Dar pamanys, jog jinai jį pametė; Andželika tvir- 
tino, kad jis nė kiek nesigailės, ir Želė ją apšaukė įžūlia be- 
gėde, tačiau pyko neilgai: per daug buvo išsekusi. 

Vakarop jos pasijuto geriau. Andželika nusprendė, kad 
uždrausto sekso pasaulis per daug pilnas cufemizmų, kurie 
nė iš tolo neatspindi pavojų. Tave gali užmušti, pasmaug- 
ti, mirtinai užplakti, o paskui atsikratyti lavono, ir nė lapė 
nelos. „Prisidėti prie sutuoktinių lovoje“ skamba jaukiai, 
šiltai, dvelkia balta patalyne ir kelia Žiovulį, tačiau iš tiesų 
tai šaltas, nehigieniškas reikalas su nurenginėjimu, rimbais 
ir antrankiais, kai žmona simboliškai keršija vyrui, jo paties 
pritarimu, už dešimtmetį su meilužėmis, O jis dar kartą įro- 
do vyro teisę paimti ją, kai nori ir kaip nori. Negali saky- 
ti, kad nesama mazochistinio malonumo būti auka ir nega- 
lėti rinktis, tačiau tarp Pasileidėlės ir Prostitutės esama 
skirtumo, ir galų gale prostitutės. jei apskritai lieka gyvos, 
praranda savo auksinę širdį, nuolat susidurdamos su blogiu 
ir neviltimi; galų gale jų Žvilgsnis tampa atšiaurus ir šaltas, 
O šypsena nemaloni, dirbtinė ir gąsdina vaikus. Ji seks pas- 
kui Pasileidėlę Angelą, tačiau paskui prostitutę — ne. 
Žmonės per daug romantiškai pastarąsias įsivaizduoja. 


— (Gerai jau, gerai, — tarė Angela. — Suprantu. 

— Aš taip išsigandau, — pasakė Andželika. 

— Aš irgi. — prisipažino Angela, — tikrai. — Ir pra- 
virko, ir jos visos tyliai apsiverkė. 

— Man reikia atostogų, — pareiškė Andželika, kai pa- 
galvė visiškai sušlapo nuo ašarų. — Reikia, ir viskas. No- 
riu poilsio. 

— Aš irgi, — pritarė ledi Rais. 

— Ir aš, — tarė Angela. 

— Oi ne, jokių atostogų, Angela, — pasipriešino Že- 
lė. — Nenoriu atiduoti tvirtovės, noriu. kad Brajenas Mo- 
sas būtų laimingas, ketinu smagiai leisti laiką su Remu ir 
domėtis mūsų skyrybomis, todėl esi man reikalinga, An- 
gela. 

— Remas! — atkuto Angela. — Aš gi Remą buvau pa- 
miršusi. 


Fay Weldon 


25 
Šalto vėjo gūsis 


Una Masgreiv atsiliepė i skelbimą „Times“. Ji apsireiškė 
„Ketervolio ir Moso“ pirmo aukšto priimamajame kaip at- 
sakymas į Talio Tofenerio maldą, kaip šalto vėjo gūsis, ly- 
dintis dievus kelionėje. Už stalo kaip tik sėdėjo Želė, ji pa- 
dėjo Luizai rinktis daiktus. Luiza, atsivertusi krikščionė, 
padavė pareiškimą išeiti iš darbo: visi kalbėjo, kad savaitei 
baigiantis ji pereis į kitą kontorą, kurioje mažiau skanda- 
lų ir intrigų. Nors Brajenas Mosas pasakė Zelei: 

— Visa bėda, kad ji mane įsimylėjusi. Ji tau pavydu- 
liauja. Atsimeni, kai kartą aš maniau užrakinęs duris, bet 
neužrakinau, O ji jas atidarė?.. 

— Fui, ji tiesiog per mažai apmokama ir persidirbusi, 
kaip mes visos, — atsakė Želė. 

Jis neįsižeidė. Ko gera, jo niekaip neįžeisi, daugiau 
mokėti irgi niekaip nepriversi. Be to, jam patiko, kad ji 
kandi. Kuo aštresnis jos liežuvis, tuo maloniau jį nutildyti, 
tuo saldesnis jo skonis. Nuo tikrų lytinių santykių jie grįžo 
prie jų pakaitalo: Oriolė laimėjo. Visi žino, kad čiulpti — 
ne seksas. 


Bet štai pasirodė Una Masgreiv, atsisėdo ant Želės stalo 
ir įdėmiai, kritiškai ją apžiūrėjo, lyg puikiai žinodama, kas 
vyksta užkulisiuose. Želė pajuto, kad tai jos likimas, jos už- 
sitarnauta bausmė, kad jos siela permatoma. Želė spėjo, 
kad Una įpusėjusi septintą dešimtį: iš tų moterų, kurios 
gimsta nesutramdomos ir neįmanomos; po geros plastinės 
operacijos dailaus veido, praretėjusiais nuo chemikalų, ta- 
čiau žvilgančiais nuo priežiūros plaukais. aptemptais „Pri- 
tikin“ firmos apdarais, didžiulių kačiuko akių, aukšta sili- 
kono krūtine, ilgais nepriekaištingais rudai dėmėtų, nuolat 


204 


SKILIMAS 


judančių, nervingų rankų nagais. Želė — o gal Andželi- 
ka? — pamanė: nesvarbu, kiek rudų dėmių ant letenos il- 
gais raudonais nagais, ji vis tiek pavojinga ir šaukia išlepin- 
tą pimpalą į kovą. Ir Angela — o gal Želė? — pamanė, 
kad šiam teks už tai užmokėti. Ir nemažai. 


— Jūs norite kažką naudingo man pranešti, — tarė 
Una Masgreiv. — Skaičiau apie tai „Times“, taigi veikiau- 
siai teisybė. 

Ir Želė atsistojo, pablyškusi ir apsimestinai kukli, trim 
eilėm perlų iš „Fenviko“ ir dailiu švelniai rausvu kašmy- 
TO megztiniu, pirktu už pusę kainos dėl vieno ištraukto 
siūlo, kurį sutvarkė atsistatydinusi ledi Rais, raudonu 
klostytu sijonu, kiek padėvėtais, tačiau nublizgintais bate- 
liais („Klermonto“ naktinė tarnyba) ir storom pėdkelnėm, 
tvarkingai sušukuotais plaukais, itin skaisčia oda (Braje- 
nas Mosas prisiekinėjo, kad tai jo nuopelnas) ir saldžia 
burnyte, ir palydėjo Uną Masgreiv į Brajeno Moso kabi- 
netą. Ji labai aiškiai juto tiriamą Unos žvilgsnį. 


— Ko ji nori? — paklausė Angela. — Mūsų širdies, 
mūsų kūno, 0 gal ir to, ir to? Sau ar baltųjų vergių pre- 
kybai? 

— Nesielk absurdiškai ir senamadiškai, — įspėjo Že- 
lė. — Ji atėjo tiktai palikimo. 


Una Masgreiv avėjo žvilgančius juodos odos batus vir- 
šum kelių, segėjo trumpą raudoną sijoną plačiu blizgančios 
odos diržu, kurios sagtis Želei pasirodė gryno sidabro, vil- 
kėjo baltą megztinį. Brajenas Mosas išlindo iš kabineto, su- 
mirksėjo ir paprašė ją į vidų. Želė pasijuto atstumta ir ne- 
pajėgi varžytis, ir net Angela atsitraukė. 


Kartą per savaitę „Klermonto“ administracija parūpin- 
davo vazą vaisių, kiekvienas obuolys tobulai raudonas, 

kiekviena kriaušė dailios formos ir žaliai žvilganti, kiek- 
viena slyva sveikutėlė ir be vapsvų, tiesiog stulbinantis 
kontrastas su Raisų dvaro sodais. Raisų dvaro vaismedžiai 
buvo seni, gumbuoti ir negražūs, jų vedami vaisiai komer- 
ciniu požiūriu menki ir nedailios formos, tačiau nuosta- 
baus skonio, jei surasdavai kirminų neapniktą vietelę ir 
ryždavaisi surizikuoti ir atsikąsti. 


Viešbučio vaisiai — vazą kaip tik tądien papildė — bu- 
vo beskoniai: vien tobulumas ir spindėjimas. Zelė pajuto, 
kad verkia; ji manė, kad ašaros — ledi Rais darbas, tačiau 
ne. Ją irgi galėjo parblokšti skaudūs prisiminimai. Jai trū- 
ko sodo, nuostabiai balto ir rausvo nuo žiedų ankstyvą 
pavasarį; jai trūko kasmetinių tuščių pastangų apginti vyš- 
nias nuo paukščių: tik pažiūrėk, Edvinai, jie sulesė aliai 
vienos, taip negali būti, — tačiau visada taip būdavo. Jai 
trūko plikų slyvų šakų Žiemą, išsiraizgiusių palei Elžbie- 
tos laikų sieną; jai trūko mūro aplink daržą ir senų špa- 
ragų lysvių, kurias reikėjo sukasti, bet niekas taip ir ne- 
sukasė, ir artišoku apsimetusio dagio; mintimis ji tiksliai 
atkūrė viską, vaikščiojo tarp agrastų ir juodųjų serbentų 
krūmų, žinodama, kiek colių gali nukrypti, raukėsi pažvel- 
gusi į dilgėles, šypsojosi ryškiems apvaliems oranžiniams 
moliūgams, atsiskyrėlėms tamsiai žalioms cukinijoms. Vi- 
sa tai ji prarado; visa tai buvo pavogta; žmogiškąją pra- 
radimo dalį galima užmiršti. Tačiau Antėja išplėšė iš jos 
sodo istoriją: Antėja kartu su Edvinu atėmė iš jos ne tik 
ateitį ir dabartį, bet ir praeitį. Ji vylėsi, kad rožių krūmai, 
kuriuos metų metus karpydavo, badys, iki kraujo Žeis ir 
mirtinai sužalos kiekvieną, kas drįs paliesti jų Žiedus. Jai 
pradėjo skaudėti galvą. 


— Išgerk aspirino, — pasiūlė Angela. 

— Čia ne toks galvos skausmas, — atšovė Zelė. 

— Tu nepastebi kitų, — aiškino Angela. — Jos leng- 
viau įveikia sielvartą už tave. O pavyduliauti Unai Mas- 

greiv beprotiška. Gerasis Dieve, jai ne mažiau kaip šešias- 
dešimt penkeri. Brajenas Mosas į ją nė nežiūrės. Be to, ji 
klientė. Ne toks jis kvailas. 

— Aš — personalas, — ginčijo Želė, — o tai irgi gana 
kvaila. 

— Bet visada yra Remas, — guodė Angela. — Šaunu- 
sis Remas. Ar žinai, kad jo pilnas vardas Ramzis? Jo tė- 
vai plaukė Nilu, kai motinai penkiom savaitėm per anksti 
prasidėjo sąrėmiai. 


Angela bandė išblaškyti Želę. Jai nepatiko žvilgsnis, 
kuriuo Zelė spoksojo į peilį vaisiams prie „Klermonto“ 
vaisių vazos. 


— Man regis. persipjausiu riešus, — tarė Želė. — Ne- 
begaliu. 

— Peilis bukas, — suniekino Angela, — net odos ne- 
perpjaus. 

— Tai užsakysiu į kambarį žlėgtainį, — pareiškė Že- 
lė, — ir atneš gerą tvirtą peilį dantytais ašmenimis. 


Želė pakėlė ragelį. Angela jį triukšmingai numetė. Že- 


lė paėmė vaisių peilį ir pradėjo brūžinti riešą. Oda parau- 
do, bet kraujas taip ir nepasirodė. 


— Ar nesakiau? — tarė Angela. 


Angela patempė aukštyn sijoną ir pasižiūrėjo į kojas. 
Jos buvo apžėlusios neskustais plaukais. 


— Dieve mano, — šūktelėjo Angela, — kaip jūs vertė- 
tės be manęs? Esu svarbiausia, 0 jūs tik ir temokat ma- 
ne įžeidinėti! 


Ji prispyrė jas nueiti pas visą parą dirbančią kosmetolo- 
gę Bondo gatvėje, kuri, kaip seniau, ištepė kojas karštu 

vašku, mentele paskleidė ant odos, paliko ataušti, o tada 
nuplėšė. Procedūros rezultatas buvo lygesnis ir patvaresnis 
negu vartojant dabar paplitusį šviesesnį, ne tokį skausmin- 
gą, greičiau džiūstanti parafiną. Želė pasijuto geriau. 


26 
Odos kvapas 


Želė pasirodė darbe nusiskutusi ne tik kojas, bet ir ša- 
kumą ir pasiūlė Brajenui Mosui kyštelėti ranka po sijonu, 
pačiupinėti ir pasigėrėti. Brajenas Mosas ne itin nudžiugo. 

— Nenoriu, kad mūsų santykiai taptų pernelyg asme- 
niški, — tarė jis. — Tu tai žinai. Aš labai myliu Oriolę. 
Seksas jai nekelia entuziazmo, tačiau vargšelė baisiai nu- 
vargusi. Du vaikai, jaunesni negu penkerių metų, būtų gy- 
vas vargas bet kam. Mes juos auklėjame šiuolaikiškai, 
stengdamiesi ugdyti asmenybę, todėl jie miega mažai. 
Naktį aš budžiu. Elsei sapnuojasi slogučiai, Anei skauda 
pilvą. Įsmunku į lovą pas Oriolę gal ir sušalęs, bet kupi- 
nas meilės, tačiau Žmona net per miegus nuo manęs nu- 
sisuka. Rodos, aš jai keliu pasibjaurėjimą. Ji sako, kad 
mano kojos dvokia, jai nepatinka mano oda. Tvirtina, kad 
ji lipni. Bet aš tikrai ją myliu. Matyt, ji teisi, ir aš tiesiog 
beviltiškas padaras. 

— Paliesk mano odą ten, kur nusiskutau, — tepasakė 
sekretorė. — Tau bus įdomu. Lygi, tačiau po ja juntami 
šeriukai; labai balta, nes, kai pagalvoji, tarpkojis labai re- 
tai išvysta dienos šviesą. 

Bet Brajenas Mosas nesidavė sugundomas nei žodžiais, 
nei apibūdinimais, nei atviru kvietimu, kai ji pasikišo jo 
ranką po sijonu, patrynė pirštą į nuskustą odą, pabandė 
nukreipti jį į minkštą, drėgną plyšio šilumą. 

— Nežinau, kas tave apsėdo, — tarė Brajenas Mo- 
sas. — Nebūdavai tokia. O Dieve, negi aš dėl to kaltas? 

Ir jis užsidegė cigaretę, susiradęs pakelį ištrauktame 
stalčiuje. 

— Matai! — pareiškė jis. — Per tave vėl pradėjau rū- 
kyti. Oriolė buvo mane prispyrusi mesti, kai laukėsi. Pa- 
syvus rūkymas gali smarkiai pakenkti vaisiui. 

— "Tau irgi, — atšovė Angela, — tačiau nemanau, kad 
žmona primena ir tai. 

— Regis, tu ne kokios nuomonės apie žmonas, — susi- 
nervino Brajenas Mosas. Jam atrodė, kad sekretorė elgia- 
si keistai. Teks jos atsikratyti; jis susidėjo su akivaizdžiai 
pakrikusios psichikos jauna moterimi. Ilgėsis jos, tačiau 
nieko nepadarysi. Galų gale ji nėra tokia stulbinamai pa- 
traukli, kaip jis manė. Jam labiau prie širdies, bent jau kai 
esi vedęs, Unos Masgreiv ir panašių į ją begėdiškumas. Jei 
Želė pagimdytų dvynius, virstų antra Oriole, ir tiek. 

— Taip, — atsakė Angela, — aš ne kokios nuomonės 
apie žmonas. — Ji sėdėjo ant stalo krašto ir avėsi suvars- 
tomus batukus, kuriuos buvo nusipirkusi „Markse ir 
Spenseryje“. Jie nukrito. Pirma nuo dešinės kojos, po 
to — nuo kairės. Ji nenuleido akių nuo Brajeno Moso. — 
Ypač apie raganų padermės žmonas. 

— Kokia yra raganų padermės žmona? — paklausė jis, 
nors kas žino, kuo gali baigtis toks pokalbis. 

— Tokiai reikia namo ir vyro, kuris už jį mokėtų, tė- 
vo vaikams, o kai ji tai gauna, niurgzdama varo jį šalin. 
Ji atsisegė megztuką, liemenėlę, išslydo iš sijono. 

— Nedaryk to, — prašė jis. — Kas nors gali įeiti. 

Sekretorė pribėgo prie durų, mataruodama dailiomis 
krūtimis, užrakino jas ir išmetė raktą pro atvirą langą. Jis 
išgirdo tylų barkštelėjimą, kai šis nukrito dviem aukštais 
žemiau. 

— O taip, aš puikiai pažįstu tavo Žmonos veislę, — 
kalbėjo Angela, atsegdama jam diržą, atsegdama sagas. 

atitraukdama užtrauktuką. — Ir ačiū Dievui už ją. Vyro 
nelaimė — kekšės laimė. 

— Nedaryk šitaip, — meldė jis. — Tu negaluoji. Per 
sunkiai dirbi. Apsirenk. Liepk Luizai nulipti žemyn, paim- 
ti raktą ir išleisti mus iš čia. 

— Tik po to, kai pasismaginsiu, — pareiškė Angela. — 
Aš irgi nusipelniau malonumo. Dabar man pietų pertrau- 
ka. Turėsi daryti, kaip sakau, arba papasakosiu apie mus 
Oriolei. 

— Ką besakytum, — tarė Brajenas Mosas, — aš iškart 
paneigčiau. Šantažo nebijau. 

— Aš jai papasakosiu apie apgamą ant tavo daikte- 
lio, — sukikeno Angela. — Kartais jis mažas, o kartais di- 
delis. Priklauso nuo proporcijos. 

— Aš pasakysiu, kad atsitiktinai pamatei, — gynėsi 
Brajenas Mosas, tačiau kadangi dabar buvo nuogas iki 
juosmens ir rėmėsi į sieną, jo tvirtinimas nebuvo įtikina- 
mas. Viena jo ranka buvo diržu, antroji kaklaraiščiu pri- 
rištos prie stalčių rankenėlių virš galvos, o varpa pamažu 
ir galingai stojosi. 

— Ką man padarei? — dejavo jis. — Aš visiškai be- 
JėgIs. 

Jis išvydo, kaip pasikeitė sekretorės veido išraiška: dū- 
kas iš akių išblėso. Regis, ji tiesiog apstulbo. 


— Dėl Dievo, — sucypė Želė, — ateikite kas nors ma- 
nęs išvaduoti! Angela visiškai nebesitvardo. Juk žadėjo... 

— Ar aš tau nesakiau! — pareiškė Andželika. 

— Negi ir vel? — tarė ledi Rais. 


Jos sugrįžo. Želė lengviau atsikvėpė. 

— O Dieve, — tarė ledi Rais, traukdamasi nuo suriš- 
to Brajeno Moso, — iš tiesų labai atsiprašau! Nežinau, 
kas man užėjo. Tiesą sakant, aš nesu jūsų sekretorė, aš — 
Barnio Ivenso klientė, ledi Rais. Tačiau turiu puikios sek- 

retorės įgūdžių, taigi nesijaučiu baisi apsišaukėlė. O kai 
kas gali pamanyti, kad jūs to nusipelnėte. 

Beprotė, pamanė Brajenas Mosas, stengdamasis išlais- 
vinti rankas iš pančių, tačiau jam nepavyko. Visiška be- 
protė! 


Subraškėjo durų rankena. Tai buvo Luiza. 

— Negaliu atidaryti durų, pone Mosai, — šaukė ji 
anapus durų. — Atrodo užrakintos. 

— Raktas ant žemės už lango, — suriko Andželika. — 
Angela jį išmetė. Eik ir paimk! 

— Ne, ne! — sukliko Brajenas Mosas, bet buvo per 
vėlu. Luiza nuėjo. 


— Tai profesinė savižudybė, — tarė Želė. — Tu su- 
pranti? 

— Kiek galima apsimetinėti? — pareiškė Andželika. 

— Sutikite, — pasakė ledi Rais, — kad mums reikia 
gydytis. 

Sulig tais žodžiais Angela leidosi lakstyti po sielos erd- 
ves, klykdama ir Žviegdama, kad nenori gydytis, nenori, 
kad ją uždarytų. Andželika sugavo ją ir nuramino. 


— Išleisk mane, — meldė Brajenas Mosas, tačiau sek- 
retorė ruošėsi virti kavą, išėmė puodelį su lėkštute, pie- 
no miltelius, saldiklio paketėlį ir jo tarsi negirdėjo. 

— Atėjo ledi Masgreiv, — šaukė už durų Luiza. — Ką 
jai pasakyti? 

— Liepk įeiti, — atsišaukė Želė. 

— Ne ne! — vėl riktelėjo Brajenas Mosas, bandyda- 
mas ištrūkti. Pagaliau jo varpa nurimo ir suglebo. — Pa- 
nele Vait, jūs atleista! 

— Ačiū Dievui, — atrėžė sekretorė viliojančiu skam- 
biu balsu, kuriuo pastaruoju metu kalbėdavo. Brajenas 
Mosas manė, kad tai irgi jo nuopelnas. — Ačiū Dievui! 

27 


Oficialus reikalas 


Una įėjo tą akimirką, kai Luiza atidarė duris, o Želė 
išėjo. Una susižavėjusi pažiūrėjo Želei įkandin ir žengė 
atrišti Brajeno Moso pančių. 

— Negaliu apsakyti, kaip aš jums dėkingas, — tarė 
Brajenas Mosas, trindamas nutirpusias rankas ir tvarkyda- 
masis rūbus. — Mano sekretorei galvoj pasimaišė. Krizė. 
Gal atidėtume šį susitikimą? 

— Jokiu būdu, — pareiškė Una. Ji tebelaikė Brajeno 
Moso kaklaraištį. Išlygino jį ir užrišo, užnerdama ant kaklo 
kiek šiurkštokai. Kaklaraištis buvo geltonas, rausvais ir rau- 
donais raštais, tačiau nedarė, kaip jis tikėjosi, įspūdžio, kad 
štai nežabotas vyrukas, neva įkalintas pilkame kostiume. 

— Geriau atidėkim, — maldavo Brajenas Mosas. — 
Šis įvykis labai mane prislėgė. 

Tačiau Una buvo atkakli, pareikšdama, kad, remiantis 
jos patirtimi, vyrai geriausiai galvoja tuoj po lytinių san- 
tykių. Jai reikia Brajeno Moso entuziazmo: ji nori, kad jis 
padėtų jai prasimanyti pinigų, reikalingų pertvarkyti Šiau- 
rės žvaigždei į privatų viešbutį. Iš savo šeimos jai niekad 
nieko nereikėjo. Nebuvo šeimos Žmogus, tačiau kai iš 
dangaus nukrinta šitokia sėkmė, verslo interesus verta 
plėtoti Londone. Brajenas Mosas pasakė padarysiąs viską, 
ko ji norės. 


Brajenas Mosas matė, kaip Želė nukrausto savo stalą 
kontoroje. Ji baladojosi ir trepsėjo. Jis bandė susikaupti 
ir klausytis, ką sako Una Masgreiv; ši pasakojo senas šei- 
mos istorijas. Pasirodo, kad Sara Tofener — Unos duktė 
nuo patėvio, Vendės Masgreiv vyro. Una ir pati pavaini- 
kė; Sara gimė, kai Unai buvo penkiolika. 

— Vaikų tvirkinimo auka! — tarė jis. — Kaip baisu. 

Tačiau pataikė kaip pirštu į dangų. Una prunkštelėjo. 

— Tvirkinau aš, — pareiškė. — Neapkenčiau motinos 
ir užsigeidžiau patėvio, tik kad ją įpykinčiau. Ir gavau jį. 
Kai gavau, jis man nusibodo. Tai mano amžina bėda. O 
Sara buvo labai negraži mergytė ir man tikra našta. Atsi- 
kračiau ja, kai tik galėjau; buvau gerokai per jauna, kad 
gebėčiau susitvarkyti. Džiaugiuosi, kad užaugusi ji susira- 
do Talį Tofenerį. Žmonės susiranda priešingos lyties ati- 
tikmenį ir galų gale būna visiškai laimingi. 


Brajenas Mosas pamanė, kad veikiausiai būtų saugu 
investuoti pinigus į viską, kas Unai Masgreiv atrodo rea- 
lu. Jos nuo pelno neatitrauks jokie sentimentai nei 
jausmai. 


Brajenas Mosas pamatė Luizą, kuri pasilenkusi padė- 
jo Želei kraustyti apatinius stalčius. Galbūt jam pavyks 
įkalbėti ją pasilikti. Luiza negraži tik lyginant su Žele. Be 
to, negražios merginos pastovesnės, ne tokios neurotiškos 
kaip gražios. 

— Svetima drama, — toliau kalbėjo Una Masgreiv, — 
niekam neįdomi. Jūs net nesiklausote. Taip jau išeina, kad 
Šiaurės žvaigždės grįžimas į mano gyvenimą yra puikus 
sinchroniškumo, lydėjusio mano gyvenimo kelią, pavyzdys. 
Skaitėte Jungą? 

— Ne, — prisipažino Brajenas Mosas. 

— Jei nepradėsite daugiau galvoti apie mane ir ma- 
Žiau — apie savo skambalą, — drėbė Una Masgreiv, — už 
šią konsultaciją nemokėsiu. 

Brajenas Mosas sukaupė dėmesį. 

— Namas su daugeliu kambarių — nuostabus daly- 
kas, — kalbėjo Una. — Mūsų svajonių name kiekvienas 
kambarys atspindi skirtingą asmenybės aspektą. Ar žino- 
Jote? 

— Dabar retai svajoju, — atsakė Brajenas Mosas. — 
Per daug esu pavargęs. Turiu du vaikus, kuriems dar nė- 
ra penkerių. 


Išėję iš Brajeno Moso kabineto, Unos ilgaauliai stab- 
telėjo prie Želės Vait stalo. 

— Jei tau reikės darbo, — tarė ji, — pranešk man. 
Kaip tik tokį tipą aš mėgstu. 

— Koks tai tipas? — paklausė Želė. 

— Apsimestinai kuklus ir klastingas, — atsakė Una, — 
apie kurį neverta spręsti iš pažiūros. Neužmiršai, kas yra 
moteris? Matau, kad tavo praeitis nuteka nuo tavęs kaip 
vanduo, tu beveik neprisimeni, kas atsitiko vakar, jau ne- 
kalbu apie praėjusią naktį. 

— Tai gali sudaryti sunkumų, — tarė Želė, — ir darosi 
vis blogiau. 

— Visada tamsiausia prieš aušrą. Tavo lūpų dažai iš- 
siterliojo, — pasakė Una, imdama iš kišenės mažą med- 
vilninę nosinaitę su apsiuvais ir valydama Želei lūpų kraš- 
telį. — Bet matau, kad naudinga burnytė. 

KETVIRTOJI DALIS 


GRIZIMAS NAMO 

Angela grįžta namo 


— Niekad nesu mačiusi Raisų dvaro, — sako Ange- 
la. — Visos kitos matėte. Pamirštat, kaip neseniai aš at- 
siradau. 

Pastarosiomis dienomis bandė jas sugraudinti. Jautėsi 
kalta, kad Želė liko be darbo, kad niekas nepakreips sky- 
rybų proceso jų naudai ir kad pakenčiami alimentai ledi 
Rais dabar mažiau tikėtini negu bet kada. 


Barnis Ivensas parašė ledi Rais, kad numatomas toles- 
nis gaištas, nes atrodo, jog Brajeno Moso kompiuterio fai- 
lus piktavališkai ištrynė nuskausta tarnautoja. Tai stichinė 
nelaimė, ir klientė turinti ją vertinti būtent taip: ledi Rais 
nevertėtų tikėtis, kad byla bus išspręsta per artimiausius 
dvylika mėnesių; panašiau, kad per aštuoniolika. Tačiau se- 
ras Edvinas, šitaip susiklosčius aplinkybėms, sutiko — Žino- 
ma, neatsisakydamas savo reikalavimų, — tuo tarpu mokėti 
ledi Rais po keturis šimtus svarų per mėnesį. 


Angela nusivylė, kai buvo gautas Barnio Ivenso laiškas, 
pranešantis apie finansinį atokvėpį: ji tikėjosi, jog Žiauri 
būtinybe privers kitas sutikti, kad ji eitų dirbti pas Uną 
Masgreiv Šiaurės žvaigždės sodyboje. Dabar jos ir toliau 
galėjo gyventi „Klermonte“ laisvai ir oriai, naudotis par- 
duotuvėse kreditine kortele ir mokėti Remui, 0 keturis 
šimtus svarų per mėnesį skirti kinui ir kartais apsilanky- 
mui restorane, kai atnešami į numerį valgiai pabosta. 


— Man regis, kad Antėja vien šunų maistui išleidžia 
keturis šimtus svarų per mėnesį, — tarė Andželika. — 
Sykštus išpera. 

— Netgi daugiau, — pridūrė Želė. 
Ledi Rais tik atsiduso. 


Poilsis ir ramybė joms išėjo į naudą. Fiziškai jautėsi 
gerai. Plaukiodavo viešbučio baseine; vaikščiodavo į vieš- 
bučio kosmetikos kabinetą. Galėjo tarpusavyje bendrau- 
ti. Kartais, kai būdavo laisvas, paskambindavo Remas; jos 
niekad nekviesdavo jo vidun, tačiau jis surado gaivesnę, 
linksmesnę automobilių aikštelę kažkur už „Herods“ par- 
duotuvės; ,„„Volvas“ buvo patogus ir įprastas, o užtemdyti 
langai teikė kaip tik tokį neteisėtumo ir pavojaus priesko- 
nį, koks naudingas seksui. Stovi sau limuzinas ir siūbuo- 
ja. Nieko nepaprasto. 


Angela brendo; Andželika atsikratė nerimo; ledi Rais 
dvasia nebesiblaškė ieškodama pabaisos; Želė toliau rašė 
knygą apie (ką jūs manote?) tarną dailininko požiūriu, 
užtat visoms teko vaikščioti po meno galerijas; jos vylėsi 
praplėsti kultūrinį akiratį: šioje srityje visos jautėsi atsili- 
kusios. Ajaksas tylėjo kaip užsiūtas. Viskas buvo puiku, 
jei per giliai nesikapstydavai. 


Ir štai Angela lyg ir nekaltai klausia, ar negalėtų nuva- 
Žiuoti apžiūrėti Raisų dvaro. Kam? Kuriam galui grįžti į 
praeitį? Ten liko šitiek skaudulių, šitiek traumų. Geriau- 
sia ją užmiršti. Kadaise jos troško tapti viena asmenybe, 
tačiau tai buvo seniai. Manė esančios suskaldytos į dalis, 
kaip dauguma moterų, tačiau netikėtai sugebėjo tas dalis 
įvardyti. Iš pradžių dėl to buvo daug vargo, dabar ne. 


Ar bent jau jos, kvailės, taip manė. 

— Kodėl ne? — paklausė Angela. — Remas gali mus 
nuvežti. Puiki iškyla. Kiti juk važiuoja į Paveldo parkus, 
argi ne? 

— Pasakysiu tau, kodėl, — atsakė ledi Rais. — Man 
širdis neatlaikys. Aš vis dar pažeminta ir sugėdinta, tik 
stengiuosi apie tai negalvoti. Esu atstumta moteris; buvau 
Raisų dvaro šeimininkė, o tu dabar nori, kad eičiau į Pra- 
mogų parką kaip lankytoja. Niekad. 

— Man rodos, būtų neblogai nuvažiuoti, — įsiterpė 
Andželika. — Galėčiau aplankyti motiną. Jau metas. Mes 
nesistengtume pamatyti Edvino, ir panašiai. 

— Kurgi ne, — kandžiai pareiškė Želė. — Žinoma, 
kad ne! 

— Juk viskas praeityje, — tarė Andželika. 

— Jei mes užsidėtume peruką, — pasakė Želė, — ga- 
lėtume jį pamatyti, 0 jis mūsų nepažintų. Man regis, rei- 
kia eiti. tačiau persirengusioms. 

— Jis vis tiek mūsų nepažintų, — pasiskundė ledi Rais 
ir prapliupo raudoti, nors jau šimtą metų nebuvo to da- 
riusi. Ir ant lovos krašto nebesėdėdavo valandų valandas 
įsmeigusi žvilgsnio į tolį. taip susirūpinusi dėl savo bėdų, 
kad net nebėr kada nuobodžiauti. Taip dažnai sėdi ištik- 
tos šoko, patyrusios netektį, išduotos moterys — nusviru- 
siomis rankomis, suglebusiais delnais, pražiota burna, lyg 
būtų apimtos transo. 

— Fantastiška! — suklykė Angela. — Trys prieš vieną! 
Mes važiuojam! Kai tik Remas paskambins... 


Ir artimiausią šeštadienį Angela mindžikavo ant gatvės 
kampo, laukdama Remo, apsitaisiusi „skuduriniu“ stiliu- 
mi: tai reiškia keliais sluoksniais potamsės medžiagos pa- 
kaitom su nėrinių draiskalais; vyriškomis kojinėmis ir sun- 
kiais batais, išsirinktais turguje iš padėvėtos avalynės. 
Aptempta atlasinė liemenė po suplyšusiu odiniu švarku 
suspaudė ir pakėlė krūtis. 


Blizgantis Remo „Volvas“ įsuko į Deivio gatvę: štai ir 
jo klientė, atsirėmusi į gatvės žibintą, pučia dūmus į orą 

it Marlena Dytrich. Automobilis sulėtino greitį, privažiavo 
prie linijos, kur neleidžiama sustoti. 

— Dabar tokia mada? — paklausė jis. — Ar maskuotė? 

— Nei tas, nei anas, — atšovė Angela. 

Atidaręs jis prilaikė dureles. Buvo be uniformos. Pra- 
eiviai išvertė akis. 

— Man patinka permainingų nuotaikų moteris, — pa- 
sakė jis, kai jie pasuko į šiaurę. — Dėl jokios kitos nebū- 
čiau šito daręs. Mėgstu šeštadieniais Žaisti futbolą. 

— Moterys net geriausiais laikais dažnai turi keletą 
pusių, — paaiškino Angela. — Vyrai tenkinasi viena. 

— Man tavo visos patinka, — išdrįso pasakyti jis, ta- 
čiau ji tokių švelnybių neskatindavo. Jai rūpėjo tik jo kū- 
nas. Jis pasitenkino pasakęs, kad ja dėtas neitų pasimatyti 
su buvusiu vyru šitaip apsitaisęs, 0 ji atšovė, kad jis, lai- 
mei, ne ji, ir abudu nutilo. Ir kai degalinėje Angela pa- 
kvietė jį pas save ant užpakalinės sėdynės, jis mandagiai 
atsisakė. Buvo akivaizdu, kad ji vos tvardosi. Kartkartėm 
veidrodėlyje jis sugaudavo jos atspindį — mosikuojantį 
rankomis, krutinantį lūpas, kažką sau kuždantį, kartais 
pliaukšintį per riešą, nors pastaruoju metu ji tai daryda- 
vo rečiau. Kalbėdavo su juo skirtingais balsais, duodavo 
prieštaringus nurodymus. Jam visai neseniai paaiškėjo, — 
iki tol šie asmenybių konfliktai smarkiai slėgė, — kad iš 
viso jų yra keturios. Viską pradėjo Angela; dabar jam la- 
biausiai patiko Andželika: ji skirdavo jam daugiau laiko, 
jis spėdavo pajusti ir parodyti švelnumą. Nors Angelos ge- 
bėjimas iškart susijaudinti ir atsiliepti, žinoma, buvo nau- 
dingas, kai laiko maža, o nuošalumas abejotinas. Jis ne- 
mėgo palikti savo moters nepasitenkinusios: bėda, kad tai 
dažnai atsitikdavo Andželikai, nors ši prisiekinėjo ne- 
imanti į galvą. Želė keldavo savotišką kaltės, svaigulio 
jausmą, ir jis naktis nemiegodavo galyodamas apie ją. Le- 
di Rais reikėjo meilės žodžių, ir jis klusniai meluodavo, 
tačiau juk ir ji apgaudinėjo. „Aš myliu tave“, — svajingai 

ir įkyriai kartodavo, tačiau jis juto, kad tai taps tiesa tik 
tada, kai jis ją kaip nors nuskaus. Pasiūlyk ketvirtį savęs, 
ir vargu ar gali tikėtis mainais visko. Jo klientė gali imti 
jo kūną, ir viskas, nors kartais ji ir atrodo baisi origina- 
lė. Tačiau jis manė, kad jos — jo mergina, nes kitos ne- 
turėjo. Pamėgo daugiasluoksnes asmenybes. Dažnai mer- 
ginos atrodo absurdiškai vientisos. 


Kartais jis jausdavosi kaip jūros gyvūnas, potvynio iš- 
plautas į krantą ir bejėgis gulintis ant smėlio. Vanduo at- 
slūgo ir jį paliko. Kartais jam toptelėdavo, kad jo gyvybi- 
niai procesai sulėtėję ir jis laukia, kol viskas pasitaisys. 
Tada tardavo sau, kad viso labo nebesuvokia, kas esąs, ir 
eidavo šveisti „Volvo“, užsidėdavo uniforminę kepurę ir 
kartodavo: „Tai aš, aš“. 


Nors kartą Rais ketvertukas, regis, domėjosi ne tik 
savimi. Jis pamatė, kad kartais neblogai joms papriešta- 
rauti. 

— Kur gyveni? — paklausė liūdnoji dama. 

Jis paaiškino gyvenąs valtyje Temzėje, Čelsyje, o „Vol- 
vą“ laikąs Čeino kelio garaže. Automobilį padovanojusi 
teta, kai jį už įžūlumą išmetę iš Karališkojo muzikos ko- 
ledžo. Nuo to laiko jis užsidirbąs duoną automobiliu ir 
sukąs galvą, ką daryti toliau. 

— Ar seniai šitaip gyveni? — paklausė ji. 

— Kai pagalvoju, — apstulbo Remas, — dešimt metų. 
O atrodo, lyg vakar viskas būtų atsitikę. 


Ji pasakė, kad kadaise jai irgi buvusi pasiūlyta vieta 
Karališkajame koledže. Tačiau kas norės dainuoti Hende- 
lį, kai gali gauti sutartį dėl įrašo ir tapti rokenrolo žvaigž- 
de? Žinoma, ne ji. Ne tada. Kokiu instrumentu jis mokę- 
sis groti? Jis atsakė susidorosiąs su bet kokiu: studijavo 
dirigavimą. Jai tai padarė įspūdį. 

— Jei jie visus išmestų dėl pažiūrų, — paguodė ji, — 
nebeturėtų nė vieno studento. 
Jis pripažino, kad jį tik savaitei pašalino, bet jis įsižei- 
dęs, pareiškęs, kad negrįš, ir negrįžęs. 
— Beveik atvykome, — tarė suirzęs, kad tiek daug 
apie save papasakojo. — Tikiuosi, kad žinai, ką darai. 


Ledi Rais tikėjosi išvysianti apleistą vaizdą ir išgirsianti 
raudas, kol „Volvas“ važiavo prie namo, tačiau nieko pa- 
našaus neatsitiko. Aplinka buvo gražiai sutvarkyta, snūdu- 
riavo vasaros saulėje, arkliai romiai ganėsi laukuose; pa- 
ti gamta susimokė prieš ją teigdama: „Matai, kaip puikiai 
apsieinam be tavęs!“ Rodyklės — gražiai nudažytos ir 
esančios ten, kur reikia, — rodė į Raisų arklides, šunidę 
ir katidę, be to, į Pramogų parką, sodybą, Restauracijos 
laikotarpio sodus, labirintą, suvenyrų parduotuvę, puodžių 
dirbtuvę, teminį parką, parodą ir tualetus. O taip, be jos 
padaryta pažanga, ir labai greitai. 


Lankytojų šeimos slampinėjo apie sodybą; gražaus el- 
gesio vaikučiai prieš įeidami baigė valgyti ledus, o šiukš- 
lėms aplink buvo pristatyta pakankamai dėžių. Aiškiai pa- 
dirbėta stiklių — sutrūkinėję ploni, trapūs langų stiklai, 
Andželikos išsaugoti dėl jų retumo, buvo negailestingai 
pakeisti nauju, storu, tvirtu, lygiu stiklu, tačiau kitais at- 
žvilgiais ledi Rais neturėjo ko prikišti sodybai, jei jums 
patinka tokio pobūdžio atrakcijos. Jai nepatiko, tuo skau- 
džiau buvo, kad šitaip sekasi tiems, kuriems tai patinka. 


Ledi Rais, prisistatydama nepažįstamai moteriai prie 
kasos, — pakeistas ir personalas, — pastebėjo, kad bilie- 
tų kainos padvigubėjusios. Ji sušnabždėjo esanti šeimos 
draugė: ar negalėtų pasimatyti su seru Edvinu? 


— Mes ne dėl to atvykome, — priminė Andželika. 

— Negalime su juo susitikti šitaip apsirengusios, — 
pareiškė Želė. 

— Jis įžvelgs asmenybę, slypinčią po šiuo apdaru, — 
viltingai pasakė ledi Rais. 

— Tai protingiausia, ką galime padaryti, — nusprendė 
Angela, — jei jau čia atvykome. 

Jų širdis smarkiai plakė, daužėsi, nuslydo į kulnus. 


Sekretorė suabejojo, tačiau pakėlė telefono ragelį, pa- 
skambino į privatų šoninį priestatą ir tam, kas atsiliepė, 
pranešė: „Lankytojas pas serą Edviną, ledi Antėja“, o An- 
gela pamanė, kad neteisinga: neinformuoti asmenys gali 
pamanyti, jog Antėja — Edvino žmona, gavusi titulą ište- 
kėdama. Pajuto, kad net ši išskirtinė savybė iš jos atimta. 


Ledi Rais laukė. Lankytojai smalsiai Žiūrėjo į ją. Le- 
di Rais pastebėjo, kad arbatos su grietinėle kaina irgi pa- 
kilusi. Ąžuolines grindų lentas, kurias ji vaškuodavo ran- 
komis, kol tos imdavo blizgėti, dabar dengė praktiška 
apsauginė polimerinė danga. Mažutė lentelė skelbė: „Rai- 
sų dvaro grindis padengė apsaugine danga „Polyserve“ 
kompanija“ — be abejo, dėl to kaina už darbą buvo su- 
mažinta. Reikia pripažinti, kad Antėja taupė pinigus, kur 
galima, o leido ten, kur reikia. 


Pro žaliu milu apmuštas duris, skiriančias gyvenamą- 
sias patalpas nuo lankytinų, išėjo ne seras Edvinas, bet 
Antėja. Atrodė vyresnė, negu ledi Rais prisiminė: gal at- 
siliepė pastangos šeimyniškai gyventi su Edvinu, ponios 
Makartur kišimasis, sodybos šeimininkės ir iždininkės 
darbas pastaraisiais metais, o gal ledi Rais tapo akylesnė. 
Antėjos veidą, pirmiau sveikai vėjo nugairintą, išvagojo 
smulkutės raukšlelės; oda, aptempusi skruostikaulius, bu- 
vo raudona ir dėmėta nuo, ledi Rais nuomone, piktnau- 
džiavimo alkoholiu. 

— Viešpatie! — apstulbo Angela. — Na, ir baidyklė! 
Lažinuos, kad ji prausia veidą vandeniu su muilu. 

— Pažvelk į save, — pasiūlė Želė. — Kaip manai, į ką 
mes panašios? 

— O Dieve, — sudejavo ledi Rais, — aš nenoriu, kad 
ji mus tokias pamatytų. Ar negalima iš čia dingti? 

— Ji nėščia! — suriko Andželika. 


Antėja tikrai buvo nėščia. Truputį žemiau juosmens 
pūpsojo futbolo kamuolio formos gumbas, sprendžiant iš 
Antėjos elgsenos, nieko bendra su ja neturintis. Nesitikė- 
jusi to, ledi Rais apsisuko bėgti. Tačiau Antėja griebė jai 
už rankos. 

— Tai čia tu? — tarė Antėja. — Ko atsigrūdai? Čia 
tau nėra ko veikti. Aš pakviesiu sargus. Palik Edviną ra- 
mybėje, kaliūkšte. Jam tavęs nereikia, kodėl neišsinešdi- 
ni? Visiškai pakvaišai. Pažiūrėk, kaip atrodai! Jei būtum 
arklys, aš tave nušaučiau. Išvaduočiau nuo kančių. 


Ledi Rais pamatė save kitų akimis. Apvytęs, perkreip- 
tas veidas, keisti rūbai, vidinio turinio ar aiškumo stoka. 
Ji bandė ištrūkti iš Antėjos gniaužtų, tačiau anos rankos 
buvo kaulėtos ir labai stiprios. Antėja medžiodavo su ska- 
likais; ji mokėjo žūtbūtinai įsikabinti. Antėja alsavo viskiu 
jai į veidą. Ledi Rais išsigando. Kitos irgi. Visos tylėjo 
kaip pelytės. Antėjos nagai smigo jai į ranką. 

— Apsauga! — pašaukė Antėja trumpai ir valdingai, 
lyg būtų buvusi užpulta. 


Ledi Rais pamatė besiartinant Edviną: jis buvo nutu- 
kęs, atrodė nesveikas; nebe žavingas vyriškis, tik dar vie- 
nas suirzęs paveldėtojas, žūtbūt pasiryžęs susinaikinti. 

— Edvinai, padėk man! — sušuko ji, bet jis tik stovė- 
jo išvertęs akis. Antėja, regis, visiškai paleido vadžias. 

— Trenkta skaistuolė, — nusišaipė Antėja. — Trenkta 
skaistuolė! Edvinas man papasakojo, kokia skaistuolė bu- 

vai. Garsėjai įvairiais būdais, išskyrus normalų. Kekšė, 
šliundra, begėdė. Jei pamatyčiau taip darant šunį, spirčiau 
jam. Užmuščiau. Jis tavęs gailėjo, kvailys. Tavęs ir tavo 
neperplėštos mergystės plėvės! 

— Jei būtinai reikia pasikalbėti, — įsikišo Edvinas, — 
tai gal geriau asmeniškai? 


— Noriu, kad visas pasaulis girdėtų! — spiegė Angela. 

— Mane neteisingai apkaltino, — klykė ledi Rais. 

— Jis suėdė man gyvenimą, išsunkė ir išspjovė, — urz- 
gė Želė. 

— Neapkenčiu jo; jis vertas paniekos. Jis mane išda- 
vė ir įžeidė, — prabilo Andželika garsiai, bet ramiai. 


— Ne, ne geriau! — suriko ledi Rais. 

— Juk viskas baigta, — tarė Edvinas, — gal ne? — 
Atrodė, kad jis bijo, ir dėl tokio tikrai nevertėjo kan- 
kintis. 

— Išgrūskite iš čia tą pusprotę kalę, — kirto Antėja, 
tačiau apsaugos vyrai stovėjo nenorėdami kištis į dramą. 

— Aš noriu savo teisių, — ramiai pasakė ledi Rais. — 
Noriu tinkamo aprūpinimo po skyrybų ir noriu, kad tai 
būtų sutvarkyta per savaitę. 

— Ji neturi jokių teisių, — atšovė Antėja. 

Ledi Rais spjovė Antėjos pusėn. Ši persigandusi atsi- 
traukė. 

— Ji gali gauti viską, ko panorės, — tarė Edvinas. — 
Viešpatie, Andželika, aš labai atsiprašau. Kodėl tu šitaip 
pabėgai? Kas tau darėsi? Galėjome kaip nors išsiaiškin- 
ti. Lambertas man viską papasakojo. 

— Tu velnio išpera! — aprėkė Edviną Antėja. — Tau 
visada rūpėjo tik ji. Tu vis vilkini ir vilkini skyrybas. Ne- 
ketini manęs vesti, niekad neketinai. Grįžtu namo. Tu ir 
tas pirdžius Dželikas pasinaudojot manimi, kad sutvarky- 
čiau sodybą. Tu manęs niekad nemylėjai. Tu manęs net 

nevesi. Tau patinka nutekamieji grioviai ir tie, kas ten 
šliaužioja. Toji moteriškė spjovė į mane! 

Edvinas atrodė sutrikęs ir susipainiojęs. Jis negirdėjo 
nė vieno Antėjos žodžio. Jam tai nerūpėjo. Lankytojai 
prisėlino arčiau. Gal tai koks jiems skirtas vaidinimas? 
Nors žodžiai nepatiko. 

— Andželika? — paklausė Edvinas. 

— Per vėlu, — atsakė Andželika. 


— Visiškai, — atšovė Andželika. — Užsirauk. 
Ledi Rais užsiraukė. 


— Parašysiu tau, — ryžtingai tarė Andželika. — Išsi- 
versime be advokatų. Pranešiu savo sąlygas. Ir noriu at- 
gauti savo aštuonis šimtus tūkstančių svarų. 

— Aš prispausiu Dželiką, — pažadėjo Edvinas, — nors 
bus sunkoka. Nemėgstu kalbėti apie pinigus. Ar negalime 
likti draugais? — Jis vos neverkė. 

— Ne, — atsakė Andželika. 

— Esi įsitikinusi? — paklausė Želė. 

— Visiškai, — atrėžė Andželika. 


— Viešpatie, kaip man tavęs trūks, — tarė Edvinas. — 
Negi negalėtume kada susitikti? 
— Ne, — atšovė Andželika. 


— Klausyk... — pradėjo Angela. 
— Nutilk, gerai? — sušnypštė Andželika. 


Angela nutilo. 


— Tai baisi klaida, — tarė Edvinas. — Mes buvome 
laimingi kartu. 

Įdūkusi Antėja pakėlė ranką šerti ledi Rais per veidą. 
Sargė — moteriškė puošniais baltais marškiniais su ga- 
lionais ir standžiu tamsiai mėlynu sijonu — sulaikė ran- 
ką. Kita stumtelėjo ledi Rais durų link. Lankytojai, lau- 
kiantys, kol juos įleis, spoksojo akis išvertę. Ledi Rais 
nubildėjo laiptais žemyn. O Didžiojoje salėje Antėja 
kumščiavo Edviną, kuris atrodė suglumęs ir nuobodžiau- 
jantis. 


Ledi Rais, sukrėsta, apsidaužiusi ir džiūgaujanti, atsi- 
sėdo ant užpakalinės Remo automobilio sėdynės. Palikti 
vyrą, kuriam tavęs reikia, lengva, kuriam tavęs nerei- 
kia, — beveik neįmanoma. 

— Kur? — paklausė jis. 

— Į vietos universalinę, kurgi daugiau? — niūriai at- 
sakė ledi Rais. 

Tenai, nepaisydama Angelos protestų, nusipirko pigius 
batus, prasčiausius apatinius, mažiausiai permatomas pėd- 
kelnes, dryžuotą sijonėlį ir juodą megztinį. 


Remas klausė jos nurodymų, — čia į kairę, ten į deši- 
nę, — kol pagaliau „Volvas“ pasuko keliu į Barlio miškų 
tvirtoves. 


Jie išlipo iš mašinos: jis nešė pirkinių krepšius. Ledi 
Rais nusivedė Remą saulės išmargintais takeliais, storai 
nuklotais rausvai žaliais pušų spygliais, kurių minkštuma 
slopino žingsnių aidą, prie upelio, krintančio per uolas že- 
myn ir išsiliejančio tvenkiniu, paskui tarp nendrių nučiur- 
lenančio per miškus. 


— Dažnai čia ateidavau, kai buvau maža, — tarė ji. 


Vieną po kito ėmė vilktis rūbus, žiūrėdama į juos su pa- 
sibjaurėjimu. 

Ji nusiėmė peruką — jis tik dabar tai suprato — ir nu- 
sviedė į krūmus. Jos plaukai buvo šviesūs ir trumpai nu- 
kirpti. 

— Atsiprašau, — pasakė jam. 

— Nieko tokio, — tarė jis. Ji jam pasirodė puiki. Jos 
kūnas buvo tvirtas ir lieknas, berniokiškas. Suvokė matęs 
tik nuogas jos dalis, niekad visos. Čia kąsnelį, ten kąsne- 
lį — vis kitos personos. 

Jis nelindo, nebandė niekuo padėti, nes suprato, kad 
jam leista tik būti greta, nieko daugiau, ir atrodė, kad ji at- 
lieka kažkokį ritualą, 0 jam geriau nesikišti. Ji pavilgė ran- 
ką, kurią užgavo Antėja. Paskui atsitūpė ir nusiprausė vei- 
dą, nutrynė, nugremžė dažus ir laukė, kol vanduo vėl bus 
švarus, nebesūkuriuos pudriniais rausvais, žaliais verpetais. 
Paskui visa pasinėrė; vanduo buvo šaltas: ji drebėjo. 

— Ką darai? — paklausė jis. — Atgimsti? 

Ji linktelėjo. 

— Ar žinai, kodėl tai darai? 

Ji papurtė galvą, regis, sujaudinta klausimo, ir išsiropš- 
tė iš vandens. Remas apsidairė, kuo ją nušluostyti, ir pa- 
ėmė išmestuosius marškinėlius, tačiau ji papurtė galvą. Jis 
suprato, kad senuosius rūbus ji laiko suterštais. 


— Man labai silpna, — pasiskundė Andželika. — Kaip 
šalta! 

— Nelabai gerai matau, — tarė Želė. — Į akis pakliu- 
vo vandens. 

— Mes mirsime nuo plaučių uždegimo, — pareiškė 
Angela. — Aš taip keistai jaučiuosi! 


Remas pasiūlė jai savo sulankstytą medvilninę nosinę, 
ir ji ja nusišluostė, nors ši kaipmat permirko. Rūbus ji ap- 
sivilko ant šlapio kūno. 

— Atrodai kokių dešimties metų, — tarė jis. — O da- 
bar kur važiuosim? 

— Pas mano mamą, — atsake ji. 

Trumpa viešnagė pas ponią Vait 


— Gerai atrodai, — ledi Rais pasakė Levanda. — Pa- 
našiai atrodei maža. 

— Visa bėda, mamyte. — nusiskundė ledi Rais, — kad 
mažai prisimenu, kokia buvau maža. 

— Nesistebiu, — atsakė ponia Vait. — Narkotikai, al- 
koholis ir seksas. Tavim dėta nenorėčiau to prisiminti. 
Buvai visiems tikras siaubas, kol ištekėjai ir tapai vyro at- 
sakomybe. 

— Kodėl man nepasakojai? — paklausė Želė. 

— Nežinojau, kad reikia, — suglumo naujoji ponia 
Heterli. — Atrodei visiškai laiminga prašmatniame name, 
niekindama visus kitus. Net neatvažiuodavai manęs aplan- 
kyti. Gėdijaisi. Visi tai žinojo. Ko neatsivedi to vyruko? 
Kuris vairuoja tą didelį automobilį. 

— Čia jam ne vieta, — išdidžiai išpyškino duktė be- 
veik senuoju tonu. — Jis — vairuotojas. Kai man jo pri- 
reiks, duosiu ženklą. 

— Pirmą ir vienintelį kartą, kai atsivežei Edviną, kad 
su mumis susipažintų, — tarė Levanda, — sėdėjai maža- 
me „MG“. Jis vos tilpo. Kvailai atrodė, jei nori Žinoti. 
Geriau nekviesk šito į vidų. Gali atnešti nelaimę. 


Antroji ponia Heterli persikėlė į kitą namą. Dabar ji 
gyveno pirmosios ponios Heterli per dvidešimt septyne- 
rius santuokos metus sukurtuose namuose. Pirmoji ponia 
Heterli, Odrė, mirė nuo apopleksijos netrukus po skyry- 
bų su Džeraldu, tačiau turtas dar nebuvo padalytas. Na- 
mas automatiškai atiteko Džeraldui. Džeraldo ir Odrės 
duktė Merė, dar netekėjusi ir besididžiuojanti tuo, paten- 
kinta toliau gyveno ten, kur visada, nors ir su kita moti- 

na. Draugai kalbėjo, kad iš esmės Odrė ir Levanda be- 
veik niekuo nesiskiria: dėl ko Džeraldas gadinosi nervus? 
Merė užmiršo bet kokius protestus ir dabar gardžiavosi 
buvusios ponios Vait valgiais ir buvo dėkinga šiai už įprotį 
išlyginti ir gražiai sulankstyti rūbus, prieš dedant juos į 
stalčius, mat tikroji motina taip darydavo retai. Odrė su- 
rinkdavo nešvarius rūbus nuo grindų, išskalbdavo, išdžio- 
vindavo ir palikdavo šeimai atsirinkti iš skalbinių krepšio. 
Kartais iki to laiko juos vėl reikdavo skalbti, nes būdavo 
sudulkėję ir apipeliję. 

— Ar nesijauti keistai, čia gyvendama? — paklausė mo- 
tiną Želė. — Naudodamasi Odrės arbatiniu? Miegodama 
Odrės lovoje? Ar ji tau nesivaidena? — Veikiausiai ne. 

— Labai malonu gyventi kitos moters namuose, — pa- 
sakė naujoji ponia Heterli. — Kai kurie žmonės sugeba 
įsitaisyti elektros jungiklius kaip tik ten, kur reikia, ir pa- 
kankamai šakučių lizdų. Turiu pripažinti, kad Odrė netau- 
pė. Vos nenuvarė vargšo Džeraldo į bankrotą, bet kas jai? 


Andželika nusilaužė dantį, kąsdama perkeptą roksą. 
— Velnias! — Motina pakėlė antakius ir tarė: 
— Jei nemėgsti, nevalgyk. Geras roksas visada kietas. 


— Mama, — paklausė Andželika, — ar maža dažnai 
kalbėdavau su savim? 

— Visą laiką, — atsakė ponia Vait. — Varydavai tėvą iš 
proto. Prabusdavome rytais išgirdę Žaidžiant vaikus. Skir- 
tingus balsus ir visa kita. Tačiau viduje būdavai tu viena. 

— Ir berniukų balsus? 

— O taip, — atsakė ponia Heterli. — Berniukų ir 
mergaičių. Visų kartu! Ko tik neprisigalvojom. 

Levanda patiekė tokių pat puikių sklindžių ir tokius 
pat netikusius drebučius, kaip visada. Ji buvo nuotaikos 
virėja. Pakeitusi pavardę, Andželikai atrodė nebe motina: 
Andželika pasijuto našlaitė. Ponia Vait pavirto ponia He- 

terli ir dėl tos staigios permainos neteko motinos statuso. 
Tapo dar viena apkūnia Barlio vyresniosios kartos namų 
šeimininke išsiplėtusiomis venomis. 

— Taip, ir berniukų, — patvirtino ponia Heterli. — 
Berniukų ir mergaičių viename mažame kūnelyje. Koks 
stebuklas! 

— Tu niekam nieko nesakei? 

— Ne. Tada būdavai rami ir mes galėdavom rytais 1!- 
giau pasivolioti lovoje. Atrodė, kad jūs visi puikiausiai su- 
tariate. Tavo tėtis ir aš juokdavomės iš to. „Želei lengva 
bendrauti su vaikais“, — sakydavo Stivenas. O aš sakyda- 
vau: „Bet kai ji paūgės, ar nebus blogai? Tarkim, jei jie 
įsimylės?“ Tačiau kai tapai paaugle, balsai nutilo. Buvai 
vientisa ir, apgailestaudama turiu pasakyti, nelabai maloni 
asmenybė. 

— Mama, — tarė ledi Rais, — įsivaizduoju. Bet ką turi 
omeny, kai kalbi apie narkotikus, girtavimą ir seksą? Ne- 
prisimenu. 

— Tai ir turiu omeny, — atsakė motina. — Tu tiesiog 
išdeginai sau smegenis. Aš tau tada sakiau, kad taip bus. 
Visos tos trenktos skaistuolės nesąmonės. Ta pasibjaurė- 
tina tavo grupė. Faktiškai tai buvo paleistuvavimas sceno- 
je. Ir dar toks, apie kurį mes nieko net nenutuokėm. Ne- 
žinojom, kur dėtis. Aš pasiaukojau dėl tavęs, mainais už 
tavąjį atidaviau savo gyvenimą, o tu savąjį griovei. Puikus 
atlygis už dorybę, maniau. 

— Atleisk, mama, — tarė Angela. 

Levanda pažvelgė į ją gana meiliai ir apkabino. 

— Atleidžiu, — tarė. — Sugrįžai sveika ir miela, 0 tai 
svarbiausia. 

— Tada viskas gerai, — pasakė Andželikai ledi 
Rais. — Ji gailisi ir man atleidžia. Aš išnykstu. Pasakyk 
nuo manęs „sudiev“ Remui. Sudiev, Angela. Sudiev, Že- 
le. Gyvenau trumpai, bet negaliu pasakyti, kad maloniai. 
Tik dejavau ir aikčiojau. 

Andželika palictė galvą. 

— (Gal turi normalių sumuštinių? — paklausė moti- 
ną. — Staiga baisiai išalkau. 

Levanda pasiuntė Merę padaryti žuvies pašteto sumuš- 
tinių. Merė nuėjo vangiai, lyg jai dažnai sakytų, ką dary- 
ti, O ji su tuo nenorom taikstytųsi. 

— Mama, — tarė Želė, nors šis žodis sunkiai sprūdo 
jai iš lūpų, — dar vienas dalykas. Prisimink, kaip mirė tė- 
tis. Kaip tai atsitiko? Kaip aš jaučiausi, kai tai atsitiko? 
Nes aš, rodos, irgi užmiršau. 

— (Geriau nesakysiu, — tarė ponia Heterli, ir tą aki- 
mirką į holą smagiai įžygiavo ponas Heterlis ir prisėdo 
prie jų išgerti arbatos. Jis suvalgė visus sumuštinius, ne- 
palikdamas Želei nė vieno. Valgė dešine ranka, o kaire 
grabinėjo putnią žmonos koją. Merė tai įeidavo į kam- 
barį, tai išeidavo, siuntinėjama šen ten, šerdama šunis, 
tropines žuveles ir jūrų kiaulytes, visus jau ir taip nutu- 
kusius. Merė mūvėjo sužadėtuvių žiedą su deimantu. 
Želė kaip per miglą prisiminė stovėjusi greta Merės per 
choro draugijos koncertus. Jos buvo geriausios draugės, 
bent jau Merė taip tvirtino. Merė niekad nepataikydavo 
į toną. 

— Paleisk mane, turiu darbo, — paprašė ponia Heter- 
li, pagauta už kojos, tačiau naujasis vyras nebuvo linkęs 
to daryti, taigi ji pasiliko kur buvusi. 


— Tu susižadėjusi, Mere? — paklausė Želė, stengda- 
masi nepastebėti su patėviu erotiškai bendraujančios mo- 
tinos, tačiau Merė atsakė, kad ne, žiedą jai tiesiog pado- 
vanojęs tėvas per trisdešimtąjį gimtadienį. 

— Būk gerutė ir paskambink mums kokią melodiją, 
Žele, — vis dar įkalinta paprašė ponia Heterli. — Aš te- 
beturiu tavo tėvo pianiną. Jis užima daug vietos, ir keti- 
nau jį sudeginti, tačiau kažkas mane sulaikė. 

Želė paklausė. Ji paskambino „Jėzau, žmogaus troški- 
mų džiaugsme“ pradžią. Pianinas buvo nesuderintas ir 
skambėjo keistai. Jos pirštai klaikiai klupinėjo klavišais, 
tačiau niekas to, regis, nepastebėjo. Nesvarbu, ką ji dary- 
tų, šie mieli žmonės jai pritars. Įkvėpimas pašokdavo iki 
lubų ir atbukęs krisdavo žemyn. Garsai, kuriuos ji išgavo, 
nieku būdu negalėjo pakilti ir susijungti su sferų muzika, 
kuriai priklausė. Ji pamatė, kad gyvenimas nuėjo perniek. 
Antra vertus, kažin ar tai jos kaltė. 

— Tavo tėvas skambindavo mums labai gražias dainas 
Iš „Vargšų princo“, — tarė Merė, — kai buvome mažos. 

— Kodėl nepapasakoji savo mergaitei tiesos apie vis- 
ką, Levanda? — prikišo Džeraldas Heterlis. Jis pabaigė 
sumuštinį ir dešine ranka mikliai surakino dukters kojas, 
kaip ir Žmonos. 

Visi džiaugsmingai suspigo. 

— (Galima, — sutiko ponia Heterli. — Ką dabar be- 
nuskriausi? Kai ūgtelėjai, Žele, tu, rodos. nebepastebėda- 
vai tėvo, ar jis yra kambary, ar ne, tau buvo nesvarbu. Jis 
įkišo tave į Karališkąjį koledžą, tačiau tu nėjai, vietoj 
mokslų išleidai tą plokštelę. „,Trenktą skaistuolę“. Jis buvo 
jau beveik pripratęs prie muzikos, kai kažkas atsiuntė žo- 
džius. Gaila, bet turiu pasakyti, kad jis mirė po kelių mi- 
nučių, sėdėdamas štai toj pačioj kėdėj. 

— Atseit aš nužudžiau savo tėvą? — paklausė Angela. 

— Oi ne, mieloji, — atsakė motina, — tai padarė tas, 
kas atsiuntė jam tekstą. Manau, kad tai padarė pirmoji 
Džeraldo žmona. Ji galėjo būti labai kerštinga. 

— Dabar prisimenu, — tarė Angela. — Prisimenu, 
kaip tu pasakei, kad tėvas mirė, o aš atrėžiau: „Iš kur ži- 
nai?“ Ir nusijuokiau, tada tu šėrei man ir pasakei, kad aš 
pabaisa. Ir buvai teisi: aš jį nužudžiau ir dar pasijuokiau. 

— Ką gi, mieloji, — pasakė ponia Heterli, — išties ne- 
labai gražiai pasielgei. — Ji sukvykė ir nusijuokė, nes po- 
nas Heterlis ėmė kutenti jai koją, o Merė sužvigo: „Man, 
man!“ — ir prisislinko dar arčiau. 

— Antra vertus, — toliau kalbėjo Angelai motina, — 
pagalvojusi supratau, ką turėjai galvoje. Kai choras bu- 
vo paleistas, — daugiau niekas nebenori klausytis gra- 
žaus dainavimo, — tavo tėvas metų metus tik sėdėdavo 
toje kėdėje ir spoksodavo į tolį. Aš visada buvau gyva. 
Man tai netiko. Ištekėjau už jo tik dėl tavęs. Jis tau bu- 
vo labai geras, juolab, kad nebuvai jo vaikas. Esu įsiti- 
kinusi, kad jis dabar danguje ir šypsosi man, džiaugda- 
masis mano laime. 


Moterims prireikė šiek tiek laiko persigrupuoti. 

— Na, gerai, — tarė Angela. — Jei jis — ne mano tė- 
vas, galiu taip nesikrimsti. Šiaip ar taip, nesu tėvažudė. Tu 
gali be manęs išsiversti, Žele. Kaip tavo atmintis, Andže- 
lika? 

— Gera, — atsakė Andželika. — Ir dar gerėja. Net 
prisiminiau „Irenktos skaistuolės“ tekstą. Norėčiau nepri- 
siminti, bet negaliu. 

— Tai čiuožiu, — tarė Angela. — Nusižudysiu. Dėl 
Dievo, panos, skuskitės kojas ir niekad, niekad nepraus- 
kite veido vandeniu su muilu. Atleisk, Žele, kad per ma- 
ne netekai darbo. 

— Nieko tokio, — atsakė Želė. bet ji jau kalbėjo tuš- 
tumai. Angelos paprasčiausiai nebeliko. 


— Vargšė mergytė visiškai pritrenkta, — tarė Džeral- 
das Heterlis. — Išbalo kaip drobė. 

— Nesistebiu, — su šiokia tokia užuojauta pasakė Me- 
rė. — Nenorėčiau mudviejų amžiaus sulaukusi sužinoti, 
kad nesu savo tėvo duktė. 

Želė prisiminė, kodėl jai patiko Merė. Parūkymai už 
dviračių pašiūrės, pasivažinėjimai dviračiu po miškus. 

Namelio langai atsidarė tiesiai į gatvę. Remas sustab- 
dė limuziną prie pat jų, taigi galėjo matyti Želę ir visą 
šeimynišką scenelę viduje. 

— Bet juk tu žinojai, ar ne, Žele? — paklausė ponia 
Heterli. — Širdies gilumoje? Turėjai žinoti! 

— Na, ne, nežinojau, — atsakė Želė, — nes niekas 
man nepasakė. 

Ji papurtė galvą Remui, ir šis nuvažiavo. 


— Viskas gerai, mieloji? — paklausė motina. 

— Man regis, persivalgiau, — atsakė Andželika. — 
Toks pilnas skrandis. Tai kas tada mano tėvas? 

Levanda ir toliau išsisukinėjo. 

— Aš ne iš tų, kurios kreipiasi socialinės paramos, to- 
dėl teko už ko nors tekėti, ir pasimaišė Stivenas. Buvo la- 
bai geras. Mes nebuvom nelaimingi, nemanyk; bet jis bu- 
vo daug vyresnis už mane. Taip mes anais laikais 
darydavom, vienišos motinos. Ištekėdavom už daug vyres- 
nio vyro, kad turėtume kur gyventi ir užauginti kūdikį. 
Seksą reikėdavo pamiršti. Pasirodo, kad seksas mus tik 
įstumia į bėdą. Bent jau mes taip manydavom. Žinoma, 
dabar pasaulis kitoks. Paramą vietoj pagyvenusio vyro su- 
teikia valstybė. 

— Tu man niekad nepasakojai, — prikišo Andželi- 
ka. — Turėjai pasakyti. 

— Maniau, kad tu atspėjai, — teisinosi Levanda. — 
Nebekalbėkim apie tai, mieloji Andželika. Nėra reikalo 
tau daugiau žinoti. 

— Yra. Privalai man pasakyti. Kas vis dėlto mano tik- 
rasis tėvas? 

— Bent jau ne iš sėklos banko, — gynėsi motina. — 
To tai gėdyčiausi. Buvau labai jauna. Nemenkai padyku- 
si. Futbolo sirgalė. Mūsų buvo nedidelė grupelė. Dabar 
tokias vadina grupinėmis. Mes stengdavomės permiegoti 
su visa futbolo komanda. Ne vienai taip ir nepavyko. 

— Nori pasakyti, kad nežinai, kas mano tėvas? 

— Jie visi buvo gražūs vaikinai. Nežinau, kaip veikia 
tokie dalykai. Gal tau atiteko kiekvieno po dalelę? 

— Ne, mama, šitaip nebūna, — atsakė Andželika. — 
Kiek? 

— Koks šešetas, Žele, — atsakė Levanda. 

— Nevadink manęs Žele, — paprašė Andželika. 

— Tai tėvas sumanė pavadinti tave Andželika. Man tai 
niekad nepatiko. Kai pradėjai kalbėti su savim, aš jam ir 
sakau, ko čia stebėtis? Šitą vardą galima suskaidyti į tu- 
ziną skirtingų pravardžių. Sakiau jam, bet visada būdavo 
jO viršus. 

— Nevadink jo mano tėvu. 

— Jis buvo geras žmogus ir geras tėvas tau. Neneik jo, 
neįžeisk. 

— Kokios tai buvo futbolo rungtynės, mama? — pa- 
klausė Merė. — Dieve mano, Želė gali būti bet kieno! 

— Nevadink jos mama, ji ne tavo mama, — pasišiau- 
šė Andželika. — Mano. 

— Nebūk pikta, Mere, kartais tu labai panaši į Od- 
rę, — subarė ponia Heterli. — Matai, kad vargšė Andže- 
lika prislėgta. Buvau teisi, kad anksčiau nesakiau. Apie 
kai kuriuos dalykus geriau patylėti. 

— Ką tu bedarytum, mylimoji, man gerai, — pareiškė 
Džeraldas Heterlis, kadaise varomoji Tėvų ir mokytojų 
asociacijos jėga, dabar vyras pačiame žydėjime, kišdamas 
ranką Žmonai taip giliai po sijonu, kad ši suspigo, o Me- 
rė IrOmMiai tarė: 

— Oi tėti, ne taip giliai, vargšė Želė bus sukrėsta. Tik 
įsivaizduok, kad nežinai, kas tavo tėvas! 


Želė Vait pasijuto absoliučiai neteisėta, lyg Brajenui 
Mosui būtų dirbęs, šmėklišku liežuviu laižęs jo organą 
kažkoks neegzistuojantis padaras. Ne, netgi tai nesulaikys 
jos šiame pasaulyje, net pilna burna jo sėklos jos neišmai- 
tins, ji išeina, ji beveik dingusi. 

— Sudiev, sudiev, — sušuko Želė Andželikai, pajutu- 
si, kad nyksta. — dabar tau viskas bus gerai, tiesa? — Bel 

jau buvo per vėlu, Andželika nebeišgirdo. Taip Želė 
šmurkštelėjo atgal į Andželiką ir susiliejo su ja. 


Andželika atsistojo ir ilgai, įdėmiai Žiūrėjo į save veid- 
rodyje, ir tai, ką pamatė, jai patiko: pustuzinis galimų tė- 
vų, tačiau rezultatas vienas, nors ir atsitiktinis. 


— Aš tokia apsnūdusi, — pasiskundė Andželika. — 
Tokia pavargusi! — Ji atsigulė ant sofos, ir motina ją už- 
klojo pledu. Andželika užmigo kaip kūdikis. 

— Šitaip ji atrodė, — pasakė motina, — kai buvo visai 
mažutė. Kažin ar nekarščiuoja? Tiek daug svarbių naujie- 
nų per tokį trumpą laiką! 

Ji paėmė dukters riešą ir uždėjo pirštą ant pulso; aki- 
mirką pamanė, kad jis silpsta, lyg ketintų visiškai nutrūkti. 
Paskui vėl sutvinkčiojo, aiškus ir stiprus. Motina lengviau 
atsikvėpė ir paliko ją. 


Remas suko vis didesnius ir didesnius ratus, laukda- 
mas, kol Andželika jam pasignalizuos. Viešnagė užtruko 
ilgiau, negu kas nors būtų tikėjęsis. Saulė nusileido; iš 
Raisų dvaro pasipylė minios; pagrindinis kelias buvo sau- 
sakimšas, mažesni keliukai ištuštėjo. Iš pradžių „Volvas“ 
suko ratu aplink dvarą ir jo mažus praktiškus namukus, 
daugmaž visus naujus, atskirtus nuo lauko plonomis prak- 
tiškomis sienomis. Paskui Remas padidino ratą, apsukda- 
mas ir Barlio miestuką su ančių tvenkiniu, veja, angliškais 
sodais, keistu, gerai išsaugotu aristokratiškumu. Čia sie- 
nos buvo storos ir tvirtos. Paskui į ratą pakliuvo ir Raisų 
dvaro rūmai su teminiu parku, kuriame taip keistai jun- 
gėsi sena ir nauja, 0 pro medžių viršūnes išvydęs sugriu- 
vusį Kauvartų pilies bokštą, jis pamanė, kad reiktų dar 
padidinti ratą; staiga sucypė telefonas. Andželika. 

— Viskas gerai? — paklausė jis. 

— Tiesiog puikiai, — atsakė ji. — Vientisa. — Ir jis 
neužbaigė rato, pakeitė kryptį, apsisuko ir nuvažiavo at- 
gal jos pasiimti. 


Andželika atsisveikindama pamojavo besišypsantiems 
mylintiems veidams. 

— Kur dabar? — paklausė Remas. 

— Man regis, Karališkasis muzikos koledžas galėtų 
mus vėl priimti, — pasiūlė ji. 

— Mus? — dar paklausė jis. 

— "Tave ir mane, — atsakė ji. — Pradėtume iš naujo. 
Greičiau dingstam iš čia. 

— Vaje! — teištarė jis, bet smarkiai padidino greitį, ir 
jie nuvažiavo. 

